Maya Banks

Vénuszdombi mesék

Amynek, amiért lelkesített, valahányszor szükségem volt rá, és amiért nem hagyta, hogy kevesebbel is beérjem. Amiért azt mondta, hogy ez lesz „a” könyv. Igaza volt.

Robertának, hogy képes voltam megírni.

Karinnak, akivel oly sok évet töltöttünk együtt. Messze nem lett volna ennyire örömteli az életem nélküled.

Jannek, Liznek, Edie-nek és Michelle-nek. Keresve sem találhattam volna támogatóbb barátokat.

Hollynak és Frunak, amiért első számú rajongóim. Szeretlek mindkettőtöket.

Mellissának és Jennifemek a nagyszerű kritikákért. Nem is kívánhattam volna magamnak jobb olvasókat. Segítettetek, hogy őszinte legyek.

Jessnek: a támogatásod és a barátságod sokat jelent.

„Loo-gey”-nek, amiért a legjobb barát, akit valaha remélhettem magamnak.

Amit akar

Első fejezet

Travis „Mac” McKenzie hátratolta fején a Stetson kalapját, és belépett a Two Step Bár és Kávézóba. Végignézett a füstös helyiségen, és mindenkit alaposan szemügyre vett. Keresett valami furcsát, valami szokatlant. De csak a jól ismert társaság volt ott, főleg helyiek, akik szórakozni jöttek.

A zenegépből a legújabb, harsány countryzene szólt, három táncoló pár billegett az ütemére középen.

Ahogy beljebb ment a bárba, néhányan az ott iszogató vendégek közül felnéztek, és az egyenruhájára meredtek. Ezúttal azonban nem azért jött, hogy bárkit bevarrjon rendetlen viselkedésért. Azért volt ott, hogy megbizonyosodjon, Kit nem került bajba.

Tekintete a helyiség hátsó részébe tévedt, ahol Kit Townsend egyik italt a másik után töltötte ki. A lány háttal állt neki. Mac végignézett gömbölyű fenekén, amelyet az egészen rövidre levágott farmer még ki is hangsúlyozott.

A teste még ekkora távolságból is azonnal reagált a lány látványára. Nem volt nehéz elképzelni, ahogy a formás lábak körülölelik, miközben megérinti a lány tökéletes mellét. Ökölbe szorította a kezét, hogy enyhítse a kínzó fájdalmat. Nagyon régóta vár rá. Megéri, de már nem vágyik egy perccel sem több időt elvesztegetni.

A lány időnként megállt, és futólag körbenézett a teremben, mintha attól tartana, hogy valaki egyszer csak ráveti magát, amikor épp nem számít rá. Ki is tehetne neki ezért szemrehányást azután, ami hat hónappal azelőtt történt?

Mac gyomra kellemetlen görcsbe rándult. Megfeszítette a karját, ahogy az ismerős szorongás szétáradt a testében. Valaki mindent megpróbált, hogy elragadja tőle Kitet, és ne lehessen az övé. A lány rettegett, akármennyire is igyekezett titkolni. Mac látta a sötét árnyékot a szemében, valahányszor ránézett.

A sarokba pillantott, ahol a cimborája, Ryder Sinclair ült, és épp egy üveg sört vett a gondjaiba. Mac kérdőn felhúzta a szemöldökét, mire Ryder megrázta a fejét.

Mac elindult felé. Mióta Kitet megtámadták, ketten úgy intézték a dolgaikat, hogy az egyikük mindig a közelében legyen. Gyerekkoruk óta vigyáztak rá. Persze, amikor igazán szüksége lett volna rájuk, nem voltak ott.

— Hogy ment? — kérdezte Ryder közönyösen, Mac felé emelve a sörét.

Mac levette a Stetsonját, és az asztalra dobta, majd robusztus alakját belepasszírozta a székbe.

— Egész éjjel volt meló, egyébként korábban jöttem volna. Minden rendben?

Ryder megvonta a vállát.

— A helyzet változatlan.

Mac látta, ahogyan Kit szétnéz a helyiségben, mintha valakit vagy valamit keresne. Az egyébként kifejező, zöld szeme szomorú és közönyös volt. Az egész viselkedése megváltozott — nem jó irányba. A társasági, pimasz, tüzes jelenség helyére, akit ő és Ryder egész életükben ismertek, egy olyan lány lépett, akit egyikük sem tudott hová tenni. Nem tudták, hogy viszonyuljanak hozzá.

A lány félt. Ez végtelenül dühítette Macet. Nagyon szerette volna megtalálni a szemétládát, aki elvette a lelkét, és legszívesebben puszta kézzel megölni.

— Még mindig semmi nyom, ugye? — motyogta Ryder.

Mac megrázta a fejét.

— Seggfejek vagyunk, Ryder.

— Mondj olyat, amit nem tudok.

— Ha nem baszakodtunk volna, és nem játszunk hülye játékokat, akkor otthon lett volna az ágyában velünk, nem pedig itt, azon az éjszakán.

Ryder az ajkába harapott, bólintott, majd beleivott az üvegbe.

— Nem tudhattuk. A pokolba is, jól szórakoztunk! Flörtöltünk. Mint a régi szép időkben.

— Lehet, hogy elszúrtam minden esélyemet vele — motyogta Mac. — Nem sok bizalom maradt a lányban azután, ami történt…

Hagyta, hogy a gondolatai elragadják. Tudta, hogy ő és Ryder az a két ember, akikben Kit megbízik, de vajon megmaradt ez a támadás után is? Nem tudta, és nem merte színvallásra kényszeríteni a lányt.

Ryder felhúzta a szemöldökét és előredőlt. Hatalmas karja az asztalon nyugodott. A felkarján lévő tetoválás kidomborodott és megfeszült, amikor megragadta a sörösüveget.

— Várj egy percet! Mennyire gondolod komolyan vele?

Mac baljós tekintetet küldött felé.

— Ugyan már, Ryder! Nem vagy ostoba. Csak azért, mert mindkettőnkkel egyformán kedves, még nem jelenti azt, hogy olcsó numera.

— Sosem mondtam, hogy az — mondta Ryder finoman. Beletúrt a hajába, és a bal füle mögé tűrte, amit egy sor fülbevaló díszített.

Mac megrázta a fejét. Szerette cikizni Rydert a fülbevalók meg a tetoválások miatt — három volt a testén -, de titokban irigyelte a hányaveti viselkedését. Kit minden porcikájában ugyanaz a lázadó volt, mint Ryder.

Kettejükkel felnőni rázós élmény volt. Kit és Ryder a középiskolában végzősként egy éjszaka úgy döntöttek, hogy elmennek szórakozni, és tetoválást szereznek magukra. Arra biztatták Macet, hogy csináltasson ő is egyet magának, de végül csak elkísérte őket. Egymás között úgy viselkedtek, ahogy Mac mindig is szeretett volna. Valószínűleg ezért vonzódott hozzájuk fiatalkorukban.

Még mindig emlékezett arra az éjszakára, amelyen Kit megmutatta nekik, hová tetováltatott. Biztos, hogy élete végéig nem fogja elfelejteni. Már attól hatalmas merevedése lesz, ha rágondol. Bár az édeshármas régóta foglalkoztatta őt és Rydert, Mac tudta, hogy ez nem elég neki. Ryderrel lehetett szórakozni, közösen szexelni. Könnyed barátságuk volt, de Mac többet akart. Kitet akarta.

— Tudod, bosszant, hogy csak szarakodtunk, és nem az érzelmeink után mentünk, amik nyilvánvalóak voltak. Akart bennünket. Mi is akartuk. Végül túl sokáig ültünk a babérjainkon, és valami kibaszott pszichopata fájdalmat okozott neki. Nem tetszik, ami lett belőle.

Ryder Kitre nézett a helyiség túlsó végében, és a tekintete elsötétült.

— Nem — mondta lassan. — Nekem sem tetszik.

— Elég sokáig vártunk. Időt akartam hagyni neki, hogy megbirkózzon azzal, ami történt, de valójában azt akarom, hogy többé soha senki ne bánthassa. Ezt nem tudom megadni neki, csak ha velem van; a házamban, az ágyamban.

Ryder hátradőlt és hosszan Macre bámult.

Mac összeráncolta a homlokát.

— Nem szeretem, mikor így nézel rám, tesó. Rendszerint azt jelenti, hogy túlpörgeted az agyad.

Ryder vigyorgott.

— Csak nem akarok senki tyúkszemére lépni. Lassacskán úgy érzem, hogy nem csak a szex miatt vagy benne.

— Ránk van szüksége — felelte Mac. — Ismeri a múltunkat. Biztos, hogy nem a kisujjából szopta az ötletet, ez átkozottul biztos. De nem fogok hazudni neked. Végső soron azt akarom, hogy engem válasszon, és velem jöjjön haza.

Ryder megvonta a vállát.

— Tiszta sor. Legalább tudjuk, hányadán állunk. De ismerve a véleményét a kapcsolatokról, meglep, hogy egyáltalán gondolsz ilyesmire.

Mac nézte, ahogy Kit átsétál a báron.

— Meg akarom változtatni a véleményét.

Kit a szeme sarkából látta, hogy Mac és Ryder a terem túlsó végében ül. Megszokott látvány volt akkoriban. Nem kellett zseninek lennie, hogy kitalálja, miért vannak ott.

Letett egy pár sört az asztalra, amelynél kiszolgált, mit sem törődve a szokatlan mosollyal az arcán. Bólintott a férfi felé két asztallal arrébb, aki még egy sört kért, és visszament a bárpulthoz.

Letette a tálcáját, gyorsan leadta az italrendelést Davidnek, aztán hozzálátott sört csapolni.

— Zűrös este — kiáltotta oda neki David a pult felett.

A lány bólintott, és ismét oldalra pillantott Macre és Ryderre. Mindketten rá bámultak. Ingerülten és szomorúan sóhajtott. Egykor vággyal a szemükben mustrálták. Ezúttal nehéz volt kitalálni, sajnálat vagy megvetés ül-e a szemükben. Vagy valami egészen más.

Büszke volt arra, hogy mindig tudta, hogy áll a szénája az emberekkel. Nem sokat rágódott a dolgokon, de az az este mindent megváltoztatott. Megkérdőjelezte az ösztöneit. Nem szerette sérülékenynek érezni magát. Elég volt elviselni a gyerekkorát. A felnőtt életében maga mögött akarta tudni a lelki gondokat.

— Édes, ha még sokáig így bámulnak, meg fognak enni vacsorára — szólalt meg Rose mellette.

Kit a másik pincérnőre nézett, amint az leadta az italrendelést Davidnek.

— Bár így lenne — motyogta a lány.

Rose sajnálkozva, és szomorúan nézett rá.

— Ne hagyd, hogy letörjön, ami történt veled, csajszi! Azok a férfiak nem fognak örökké rád várni.

Kit összeszorította a fogát. Rose jót akart, de Kit gyűlölte, ha mások beleütik az orrukat a dolgaiba. Mosolyt erőltetett az arcára, és azt mondta:

— Köszönöm, Rose. Értékelem, hogy aggódsz értem.

Visszafordult, elrendezte a sört és az italokat a tálcán, majd elindult vissza a tömegbe. Azt kívánta, bárcsak olyan egyszerű lenne a dolog, hogy tesz néhány kétértelmű célzást, elsuttog néhány egyszerű szót, és máris ágyba bújhat a két szexi fickóval.

— Helló, baby! — mondta Ryder halkan, amint elment az asztaluk mellett.

Rossz hangulata ellenére elmosolyodott, amikor a férfi halk, izgató hangja elélt hozzá. Remegést érzett a hasában, majd az érzés hullámokban elöntötte a testét.

— Mi a helyzet, srácok? — kérdezte könnyedén.

— Leülsz beszélgetni velünk ma este? — kérdezte Ryder, és egy mosolyt villantott felé.

Túlságosan is könnyű lenne megint flörtölni velük. Rákacsintott, és pajkosan elmosolyodott.

— Persze. Csak kiviszem ezeket az italokat. Hozzak nektek valamit visszafelé?

Mac sötétkék szemével úgy nézett rá, hogy azonnal el tudott volna élvezni tőle. Érezte, hogy a bizsergés a gyomrából a torkába szalad. A fenébe is, a fickó pokolian szexi. Mindketten azok, Kit pontosan tisztában volt vele. Ha nem mentek volna el a városból mindketten, már évekkel korábban elcsábította volna őket. De, mint mindenki más az életében, ők is elhagyták. Most, hogy visszatértek, közelebb akart lenni hozzájuk. Biztonságban érezte magát velük.

— Egy ásványvizet kérek — mondta Mac.

— Hozhatsz nekem még egy sört — felelte Ryder, és közben lenyelte az utolsó kortyot.

A lány ismét kacsintott, és elviharzott az asztaltól. Úgy érezte, visszatér belé az élet a két férfi társaságában. Mintha elfeledkezhetne a múltról. Mintha ő lenne a legszexisebb, legkívánatosabb nő a földön.

Kivitte az italokat, aztán visszament a bárpulthoz az ásványvízért és a sörért. David előrehajolt, és halkan azt mondta:

— Gáz, hat óránál.

Mielőtt a lány megfordulhatott volna, érezte, hogy valaki keményen megmarkolja a fenekét. Lefagyott.

— Helló, édes! Mit szólnál hozzá, ha te és én összeszűrnénk egy kicsit a levet, mikor végeztél?

Gerald. A fenébe!

Kit megperdült, de Gerald csak szorosabban markolta a hátsóját. Olyan részeg volt, mint az ágyú, és annyi tapintat sem volt benne, mint egy öszvérben.

— Ha nem veszed le rólam a kezedet azonnal, elbúcsúzhatsz a golyóidtól. Világos?

A férfi eltúlzott készségességgel emelte fel a kezét.

— Ugyan már! Csak barátkozni akarok.

— Soha többet ne merj hozzámérni! — sziszegte Kit a fogai között.

— Bocsánat! Mit szólnál egy csókhoz? Nagyon szépen tudok bocsánatot kérni.

Lehet, hogy mindez hozzátartozik a munkájához, de azon a ponton kurvára nem érdekelte. Csak annyit várt, hogy letegye a tálcáját a bárpultra, aztán megfordult és képen törölte a fickót.

Gerald azonnal padlót fogott, az orrához kapott, és üvöltött, mint a sakál. David átugrott a bárpult felett és visszanyomta a földre, mielőtt még felkászálódhatott volna. Hirtelen egy hatalmas test jelent meg a lány és a két, földön birkózó férfi között: Mac.

— Majd én, David.

Mac hangja tele volt dühvel. Kit látta, hogy Ryder alig néhány méterre áll tőlük, izzó tekintettel.

— Azt hiszem, tudom kezelni — mondta a lány szárazon.

Mac ránézett, de nem hagyta abba, felrántotta Geraldot a földről.

— Az a kurva betörte az orromat! — dühöngött Gerald.

Kit elsuhant Ryder mellett, és Gerald elé állt.

— Ha még egyszer hozzámérsz, seggfej, nem csak az orrodat fogom beverni.

Ryder félretolta a lányt, Mac pedig elkezdte az ajtó felé tuszkolni Geraldot.

— Nyugi, baby! — mondta Ryder.

Kit ránézett, és kirántotta a karját a kezéből.

— Minden rendben volt, amíg te és Mac meg nem jelentetek!

Ryder megvonta a vállát.

— Senki sem állítja, hogy nem így volt. Egész életünkben rád vigyáztunk. Ne várd el tőlünk, hogy egyik pillanatról a másikra abbahagyjuk.

Kit megdöbbent. Persze hogy vigyáznak rá. Mi másért lennének itt? Nyilván nem azért, mert szenvedélyes, vad szexre vágynak vele.

— Már nem ijedt kislány vagyok, Ryder — mondta halkan.

A férfi hosszan ránézett, tekintete a lányét fürkészte.

— Azt hiszem, te félsz, Kit. De ki ne félne? Valaki megtámadott. Bántottak.

Kit pislogott, és elfordult. Ő és Ryder nagyon hasonló körülmények között nőttek fel. Rettenetes családi élet, a szüleiket kurvára nem érdekelték. Időnként úgy gondolta, hogy a férfi jobban megérti, mint bárki más. Nagyon sok éjszakát töltöttek ők hárman együtt a tónál a valóság elől bujkálva.

Aztán Mac és Ryder elhúzott. Szörnyen hiányoztak neki. Amikor hazatértek, minden erővel azon volt, hogy feltámassza meghitt barátságukat. Bár ezúttal többet is akart. Tudta, hogy Ryder ugyanúgy van a kapcsolatokkal, mint ő. Semmi kötöttség, semmi zavaros érzelmi fellángolás. A szex nekik örömszerzést jelentett. Viszont nem tudta, mi a helyzet Mackel. Egy ideig azt gondolta, hogy a férfi legalább annyira akarja, mint ő, de a támadás mindent megváltoztatott. Tudva, hogyan nézett rá ő és Ryder azelőtt, még jobban bántotta az egész.

Ha nem lett volna annyira átkozottul szemérmes és ostoba, nem került volna bajba azon az éjszakán. Nem mintha nem lett volna részéről őszinte a dolog, de úgy tett, mintha csak flörtölne velük, és nehéz lenne megszerezni, és ezért drágán megfizetett.

— Nem szeretem, amikor így nézel — mondta Ryder.

Kit bűnbánón ráemelte a tekintetét.

— Elmész? — kérdezte, mert nagyon szeretett volna témát váltani.

Ryder összeráncolta a homlokát.

— Meg akarsz szabadulni tőlem?

A lány sóhajtott.

— Nézd, kedves, hogy te és Mac ilyen sokat vagytok körülöttem, de tényleg nem szükséges. Biztos van más is, amit szívesebben csinálnál. Valami jó kis nő, akit még egyikőtök sem dugott meg…

Érezte, hogy meleg kéz siklik a meztelen vállára. Beleborzongott, a testét elöntötte az izgalom. Mac.

— Lehet, hogy a nő, akit akarunk, még nem áll készen ránk — motyogta közel a füléhez.

Kit zavartan megnedvesítette az ajkát. Belefáradt a játszadozásba. Belefáradt az ártatlan flörtölésbe, amely sehová sem vezet. Belefáradt abba, hogy fél.

— Mit kellene tennie? Integessen egy nagybetűs „akarlak” táblával?

— Elmondhatná nekünk, mit akar — mondta Ryder.

— Mi van, ha fél? — suttogta Kit.

— Mitől fél? — kérdezte Mac.

— Elutasítás?

Mac az ujjával megérintette a lány állát, felemelte a fejét, és a szemébe nézett. Kit szerette, hogy más, mint Ryder. Ryder sötét és vészjósló. Hosszú haj, tetoválás, fülbevaló — ő egy bőrruhás lázadó. Mac magas, izmos, remekbe szabott férfi. Sötétszőke haja rövid és kócos. Amikor Stetsont és csizmát visel, legszívesebben a teste minden porcikáját végigcsókolná.

— Elutasítás? — A férfi keményen a lány szemébe nézett. — Édes, az egyetlen ok, amiért nem kaptalak fel, és vittelek haza, az, ami hat hónappal ezelőtt történt. Megpróbáltam teret adni neked. Időt, hogy gyógyuljon a seb. De meg kell mondjam, fogytán a türelmem. Az elutasítás szóba sem jöhet. Mondd el, hogy mit akarsz!

A lány szája tátva maradt a döbbenettől. Nagyot nyelt, és zavarba jött. Aztán elhatalmasodott rajta a vágy. A melle fájt a kívánástól. A szükségtől. Ez az. Csak annyit kell tennie, hogy kinyújtja a kezét és elveszi, amit akar. Rettenetesen akarta őket. Mély levegőt vett, és megtette.

— Benneteket akarlak.

Második fejezet

Mac tekintete elsötétült. A tenyerébe vette Kit állát, és a hüvelykujjával megsimogatta az arcát.

— Biztosnak kell lenned benne, Kit!

A lány szíve hevesebben kezdett verni.

— Biztos vagyok benne.

A férfi ajka az övéhez közeledett. Annyira szerette volna, ha megcsókolja, hogy szinte fájt. Mac ajka egy ideig az övé felett lebegett, aztán lassan elhúzódott tőle. Elvette a kezét az állától. A lány kis híján utánakapott.

Kit Ryderre pillantott, hogy lássa, mit váltott ki belőle az iménti válasza. A férfi visszanézett rá, és felhúzta a szemöldökét. A lány bólintott, mintegy válaszként a néma kérdésre.

— Nálam. Munka után — mondta Mac.

Vágy öntötte el a lány testét. A térde remegni kezdett, és forróság áradt szét benne.

— Itt maradok, amíg nem végzel — mondta Ryder hangosan.

Kit összeráncolta a homlokát.

— Nem lesz gond, Ryder. Nem én zárok. Rengeteg ember lesz itt, amikor elmegyek.

— Azon az éjszakán sem te zártál — mondta Mac csendesen.

A lány elpirult. Pontosan tudta, miért maradt olyan sokáig a bárban aznap éjjel.

— Jobb lesz, ha visszamész dolgozni, édes! — mondta Rose, miközben elment mellettük. — A vendégek kezdenek türelmetlenkedni.

— Mennem kell — mondta Kit. — De munka után találkozunk.

Indulni akart, de Mac megragadta a karját, és magához húzta.

Mielőtt bármit tehetett volna, a férfi felemelte a fejét, és az ajkát az övére szorította. A lány meglepetten nyitotta szét a száját. Nem könnyed csók volt, hanem a birtoklás egyértelmű jele.

A nyelvük találkozott és hancúrozni kezdett: előrenyomult és visszahúzódott. A lány szíve a torkában dobogott. A külvilág megszűnt létezni körülöttük.

Mac elhúzódott, döbbenten és duzzadt ajakkal hagyva ott Kitet. Az állát simogatta a kezével.

— Később találkozunk.

Kit remegő ujjaival megérintette a száját, ahogy a férfi leengedte a kezét. Mac felvette a Stetsonját az asztalról, a fejébe csapta és az ajtó felé indult.

Kit korábbi tiltakozása ellenére Ryder visszacammogott az asztalához és leült. A lány a bárpulthoz sietett, és akárhogy erőlködött, nem tudott visszaemlékezni, hol állt a feje, mielőtt elszabadult a pokol.

— Kivittem a rendeléseidet — suttogta a fülébe Rose. — De a helyiek türelmetlenek. Vedd fel a rendelést! Új kört akarnak.

— Köszönöm, Rose!

Rose megállt egy pillanatra, és kajánul rámosolygott.

— Kalitkában a madárka?

Kitnek nem kis erőfeszítésébe került, hogy eltüntesse a mosolyt az arcáról. Nem is tudatosult benne, mennyire izgatott lett Mac és Ryder reakciójától a kijelentésére. Olyan sokáig kerülgette a dolgot, egészen görcsössé vált tőle. Bolondot csinált magából az átkozott cetli miatt is. Megesküdött, hogy soha többet nem fog ostoba játékokba belemenni.

Elvegyült a tömegben, megállt az asztaloknál, és felvette a rendeléseket. A félelem, amely ott bujkált benne az elmúlt hat hónapban, ma éjjel nem fogja a kedvét szegni. Alig néhány óra múlva annak a két férfinak a karjában lesz, akik a legtöbbet jelentik számára a világon. Csak bennük bízott szexuálisan.

Két órával később levette a kötényét, és a pult mögé dobta.

— Végeztem, David. Te és Rose be tudtok zárni ketten, ugye?

A férfi bólintott, és két ujját tisztelgésképpen a homlokához emelte.

Kit Ryderre pillantott, és a szíve hevesen kezdett verni, amikor a férfi felállt, és elindult felé.

— Kész vagy, drága?

A lány szája kiszáradt, és a torkába gombóc nőtt. Végigsimította a rövidnadrágot a fenekén és bólintott.

— Haza akarsz menni előtte?

— Igen, de nem kell hazáig követned — felelte a lány.

A férfi elengedte a füle mellett a megjegyzést, és kinyújtotta a karját, jelezve, hogy a lány lépjen ki előtte a bárból. Ryder Harley-ja az ajtó mellett állt. Az egyik lábát átlendítette a motoron, a másikat megvetette a földön, majd felcsapta a támasztót a sarkával.

— Mögötted leszek — mondta.

A lány megrázta a fejét, és odament a Broncójához. Bedugta a kulcsot az ajtózárba, és megdermedt. A gomb fent volt, az ajtó nem volt bezárva. Kihúzta a kulcsot. A keze annyira remegett, hogy elejtette. Tudva, hogy Ryder figyeli, gyorsan lehajolt érte, aztán kinyitotta az ajtót.

Remegett a gyomra, amikor meglátta a kormányra ragasztott kis papírlapot. Gyorsan körbenézett. Vajon még itt van? Vajon most is nézi?

Meghallotta Ryder Harley-jának dübörgését, ahogy beindította a motort. Beült a kocsiba és becsapta maga mögött az ajtót. Gyorsan lenyomta a zárat, és megnézte, hogy a túloldali ajtó is bezáródott-e. A fehér papír baljósan meredt rá. A kapcsolóhoz nyúlt, hogy felkattintsa az utastér-világítást. A szeme a papírra firkantott szavakra tévedt.

„Máris elfelejtetted azt az éjszakát?”

Kit lenyelte a dühét, amely azzal fenyegetett, hogy elhatalmasodik rajta. Letépte a papírt, összegyűrte, és a szélvédőhöz vágta.

A kulcsok csörögtek a kezében, ahogy megpróbálta beindítani a motort. Bal kezével olyan erősen szorította a kormánykereket, hogy az ujja egészen elfehéredett.

Nyugalmat erőltetett magára, hogy vezetni tudjon. Kiállt a parkolóból, és kihajtott az útra. Ryder mögötte jött. Ahelyett, hogy zavarta volna, most biztonságérzettel töltötte el a magányos fényszóró látványa a visszapillantó tükörben.

A tízperces út a kis házig, amelyet bérelt, örökkévalóságnak tűnt. A lány tekintete nyugtalanul cikázott az oldalsó tükrök és a középső visszapillantó tükör között. Vajon a környéken van? Lelki szemei előtt megjelentek annak az éjszakának a képei, és ezernyi tűszúrásként kínozták.

„Csalódtam benned, Kit. Soha nem hittem volna, hogy áldozatul esel a csábításuknak.”

Megrázta a fejét, hogy megszabaduljon a hátborzongató hangtól.

Indexelt és fékezett. Kis híján elment a ház előtt. Éles szögben vette be a kanyart, majd csikorogva megállt. A gumik csúsztak a kavicságyon. Ryder melléhúzódott és kíváncsian ránézett.

Kit nagy levegőt vett, kiszállt a kocsijából és széles mosolyt erőltetett az arcára.

— Egy perc és itt vagyok — mondta, amint elsétált Ryder mellett.

— A fekete alsónemű a kedvencem — kiáltotta utána a férfi.

Kit képtelen volt nevetni a tréfán. Csak arra koncentrált, hogy bejusson a házba, mielőtt teljesen elragadják az érzései. Feltépte az ajtót, és végigcsúsztatta a kezét a falon a villanykapcsolót keresve. Felkapcsolta az összeset. Fény árasztotta el a nappalit és az előszobát.

A táskáját a díványra dobta, aztán a fürdőszobába sietett. Kis híján elsírta magát, amikor meglátta az arcát a tükörben. Így nem állhat Mac és Ryder elé. Az arca sápadt volt, a szeme tágra nyílt a félelemtől. Egy pillanat alatt rájönnének, hogy valami baj van.

Vizet locsolt az arcára, és igyekezett rendbe szedni a légzését. A telefon távoli csörgése rázta fel. Biztosan Mac az, tudni akarja, rendesen hazaért-e. Ha nem veszi fel, aggódni fog.

Megragadott egy kéztörlőt, a konyhába szaladt, közben megtörölte az arcát. Felvette a telefont, és beleszólt. Elégedetten nyugtázta, hogy nem remeg a hangja.

Ám hideg rémület szorította össze, amikor csend fogadta a köszönését a másik oldalon.

— Halló? Mac, te vagy az?

— Még mindig nem tanultál a leckéből, ugye, Kit?

A lány kiabálni akart, de egy hang sem jött ki a száján. Az izmai elernyedtek, megbénult. A rekedt hang, amelyet oly sokszor hallott rémálmaiban, visszatért.

— Mit akarsz? — suttogta a lány. — Miért csinálod ezt?

— Nem lehetsz az övéké, Kit. Nem tudnak úgy szeretni, mint én.

— Menj a picsába, te beteg állat!

Lecsapta a telefont, és visszament a nappaliba. Megbotlott néhány cipőben a padlón és elterült. A dívány karfájába kapaszkodva tornázta fel magát a párnákra.

Istenem, de rosszul van. Az arcát a kezébe temette, és előre-hátra hintázott. Egyszer csak távoli zokogás ütötte meg a fülét. Beletelt némi időbe, mire rájött, hogy belőle jön a hang.

Az ajtó kinyílt, valahol messze távol. Érezte Ryder kezét a vállán. Aztán elhúzódott tőle, és néhány másodperccel később a férfi hangját hallotta, ahogy telefonál.

— Mac, a legjobb lesz, ha idejössz. Kitről van szó.

A párnák eltűntek mögüle, és érezte, hogy Ryder a haját simogatja. Egy pillanatra a pánik érzése fogta el. Mac hozzá tart. El kell majd mondania neki az igazat arról, ami aznap éjjel történt.

Harmadik fejezet

Mac begurult Kit keskeny bejárójára, és rohanni kezdett. Ryder telefonja pokolian ráijesztett. Hallotta Kit zokogását a háttérben. Mi a fene történt?

Feldübörgött a lépcsőkön, és kivágta az ajtót. Ryder felnézett a díványról, Kit mellett ült. Mac szíve elszorult, amikor megpillantotta a lány könnyáztatta arcát, a karját keresztbe fonva a csípőjén, az üres és ijedt tekintetét. Macet elöntötték a hat hónappal korábbi éjszaka emlékei, amikor rátalált a bár előtt. Nyugalmat erőltetett magára, kiengedte ökölbe szorított kezét, de a düh hullámai újra és újra elborították. Előrelépett és letérdelt Kit előtt.

Meglepetésére a lány a karjába omlott, és az arcát a nyakába fúrta. A férfi magához szorította, a kezével a haját simogatta.

Mac Ryderre nézett, aki megrázta a fejét, és megvonta a vállát.

Kit erősen kapaszkodott belé. Hatalmas félelem lett úrrá a férfin. Egyáltalán nem tetszett neki, amit látott.

Mac eltolta magától és a kezével megsimogatta a lány arcát.

— Kit, mi a baj? Mi történt?

— Olyan hülye vagyok — suttogta a lány.

Egy könnycsepp gördült végig az arcán, és elérte a férfi ujját. Mac letörölte, de rögtön egy másik került a helyére.

Kellemetlen érzés kelt a férfi mellkasában.

— Összefügg azzal, amit terveztünk?

A lány megrázta a fejét.

— Akkor mondd el, Kit! Mi a baj?

— Felhívott — zokogta a lány.

— Ki hívott fel, drága? — kérdezte Ryder.

A lány felemelte az arcát, rettegés tükröződött a szemében.

— Ő.

Mac igyekezett rájönni, ki lehet az ő. Ki az az ember, aki ekkora félelmet képes ébreszteni a lányban?

— A férfi, aki megtámadott? — kérdezte.

Ryder felkapta a fejét, mintha maga se hinné.

Kit bólintott.

Mac megrázta a fejét.

— Nem értem. Felhívott már korábban is?

A lány felemelte a fejét, a szemébe nézett, és lassan ismét bólintott.

Mac szóhoz sem jutott. Hitetlenkedve bámult rá.

— És nem mondtad el nekem?

— Képtelen voltam rá — suttogta a lány.

Ryder visszazuhant a díványra Kit mellé, Mac pedig hátrahőkölt megdöbbenésében.

— Nem tudtad elmondani nekem? Hogy a fenébe nem? Kit, ez nem olyan dolog, amit félvállról vehetsz! Miután nem találtunk semmit, azt hittük, csak valami beteg barom szórakozott veled. Most pedig azt mondod nekem, eleget tud rólad ahhoz, hogy zaklasson? Hogy nem véletlen áldozat voltál, akire csak úgy rábukkant.

A lány arckifejezése azonnal választ adott a kérdéseire. Döbbenten bámult rá.

— Miért nem mondtad el nekem, Kit?

— Mi az, amiről még nem tudunk? — szólalt meg Ryder. — Biztos, hogy van más is, amit nem mondtál el nekünk arról a faszról.

Kit lehunyta a szemét, és az ölébe ejtette a kezét.

— Valaki olyan… aki valaha közel állt hozzám, vagy legalábbis jól ismer.

— Tudod, ki tette ezt veled? — kérdezte Mac.

A lány hevesen rázta a fejét.

— Nem. Fogalmam sincs. El sem tudom képzelni, ki tette.

— Akkor honnan tudod, hogy közel áll hozzád? — hitetlenkedett Mac.

Kit zavartan elkapta a tekintetét, és Mac rájött, hogy nem csak ezt nem mondta el nekik. Ez aggasztotta. Nagyon aggasztotta. Kit mindig megbízott benne és Ryderben. Látva a döbbent tekintetet barátja arcán, Mac rájött, hogy ő sem tud többet nála.

— Ki vele, Kit! Mi a fene történik itt? Miért nem mondtad el nekem?

A lány felállt, a karjait védekezőn keresztbe tette a csípője előtt. Arrébb ment néhány lépést, aztán szembefordult vele és Ryderrel. Mac felállt, és arra várt, hogy a lány beszélni kezdjen.

Nem volt hozzászokva, hogy ilyen sérülékenynek lássa. Nagyon törékenynek tűnt. Hat hónappal azelőtt megesküdött volna, hogy sokkal erősebb ennél. Lehet, hogy túlságosan erősnek gondolta. Ezúttal nem követi el ugyanezt a hibát.

Kit kinyitotta a száját és megnedvesítette az ajkát. A bizonytalanság kiült az arcára. Akármit is kell elmondania, komoly gátlásokat kell legyőznie hozzá. Mi lehet rosszabb annál, mint hogy összegörnyedve fekszik a földön, félig meztelenül, és nincs hangja a kiabálástól? Mac nem volt benne biztos, hogy tudni akarja.

A lány felé indult, hogy megnyugtassa, de Kit elhúzódott. Visszalépett Ryder mellé, hogy teret engedjen neki.

— Olyan ostobának érzem magam — mondta Kit halkan. — Az egészet én hoztam magamra. Bárcsak ne lettem volna akkora bolond. Bárcsak elmondtam volna nektek, mit akarok.

Mac összeráncolta a homlokát. Ennek nincs semmi értelme. Ryderre nézett, hátha ő jobban érti, miről van szó, de Ryder ugyanolyan értetlenül bámult, mint ő.

Kit megfordult, és az ablak előtt álló íróasztalhoz ment. Kihúzott egy fiókot, egy percig matatott benne, aztán kivett egy szalvétát.

Remegő kézzel széthajtogatta, majd felnézett.

— Aznap éjjel, amikor megtámadtak, Ryder bejött a bárba. Be kellett fejeznie valamit a műhelyben, így csak néhány percig maradt.

Ryder bólintott.

— Emlékszem.

— Te pedig dolgoztál — mondta a lány Macnek.

Mac arra várt, hogy folytassa.

Kit lenézett a kezében lévő szalvétára.

— Mindig flörtöltünk egymással, buta kis macska-egér játékot játszottunk. Csak incselkedtem veletek. Nem álltam elétek, és mondtam, hogy akarlak benneteket. Miután Ryder elment, ezt találtam a bárpulton, ott, ahol állt.

Odanyújtotta a szalvétát. A keze remegett, mint a nyárfalevél.

Mac elvette a szalvétát. Ryder is előrelépett, hogy megnézze.

Mac az írásra bámult és nem hitt a szemének. Ryder mély lélegzetet vett és nagyot sóhajtott.

— Ó, drága, mondd, hogy nem ezért maradtál olyan sokáig a bárban — mondta Ryder.

— Azt hittem, te írtad — mondta Kit sírós hangon.

Mac ismét a szalvétára nézett. A gyomra görcsbe rándult.

„Várj meg bennünket munka után, édes. Mac és én beugrunk érted. Ideje abbahagyni az egész flörtölgetést és a lényegre térni.”

— Jézusom! — káromkodott Mac. — A szemétláda felültetett!

Ryder kinyújtotta a kezét Kit felé. Az arca tele volt sajnálattal.

— Kit. Istenem, fogalmam sincs, mit mondjak.

A lány elhúzódott.

— Ezért nem mondtam el nektek. Nem kérek a sajnálkozásotokból.

Macet elöntötte a düh.

— A pokolba, Kit, nem a sajnálkozásunkról van szó! Kibaszottul dühít, hogy valaki bennünket használt fel ellened!

Kis híján széttépte a kezében lévő szalvétát, de aztán megtorpant.

— Kit, ez bizonyíték, amit elhallgattál előlem. Mi van még, amit rejtegetsz?

A lány fájdalmas szemmel nézett rá.

— Hagyott nekem néhány üzenetet is. És felhívott néhányszor.

Mac alig volt képes úrrá lenni a dühén. Végig azt gondolta, hogy a félelmet, amelyet nap mint nap Kit szemében látott, a lány a támadás miatt érzi. Most rá kellett döbbennie, hogy a valódi ok az, hogy azóta is rettegésben élt. A rohadék nem hagyta békén. Ráadásul ismeri, sőt őket is, méghozzá jól.

— Megvannak még az üzenetek? — kérdezte Mac határozottan.

— Csak a ma éjszakai — felelte a lány halkan.

— Ma éjjel? — kapta fel a fejét Ryder.

— A kocsimban volt. Bezártam, mielőtt dolgozni mentem. Amikor kijöttem a bárból, nyitva volt. Egy üzenet volt a kormányon.

— Ezért viselkedtél annyira bénán a parkolóban? — kérdezte Ryder.

— Bénán? — kérdezett vissza Mac. Meglepetésében felhúzta a szemöldökét. Ryder nem volt a szavak embere, de ha egyszer elkezdett beszélni, nem tudta visszafogni magát.

— Igen, elejtette a kulcsait, és nagyon bénán viselkedett közvetlenül azelőtt, hogy elindultunk.

— Hol az üzenet, Kit? — kérdezte Mac halkan.

— A Broncóban. Összegyűrtem.

— Mennyit kaptál eddig?

A lány megvonta a vállát.

— Hármat vagy négyet. A legtöbbet közvetlenül a támadás után. Azt hittem… — A hangja elcsuklott. — Azt hittem, feladta. Három hónap telt el a legutolsó üzenet és telefonhívás óta.

Ryder nagyot káromkodott. Kit felnyögött, amikor a szitkok belehasítottak a levegőbe. Mac sem érezte magát jobban.

— Miért nem mondtad el nekünk, baby?

A kérdés a levegőben lebegett. Talán a legfontosabb kérdés volt az egész ügyben. Miért nem bízott meg bennük? Miért nem fordult hozzájuk az elejétől kezdve?

Kit elpirult.

— Amikor rájöttem, hogy nem Ryder írta az üzenetet, úgy éreztem, bolondot csináltam magamból… — Elakadt a szava és félrenézett. — Mondott nekem dolgokat. Tudta, hogy érdekeltek engem. Azzal bosszantott, hogy benneteket viszont nem érdekellek. Azt mondta, hülyét csinálok magamból, kurva vagyok, és nem fogja tétlenül nézni, hogy elétek vessem magam.

Mac döbbenten bámult rá. Mellette Ryder ismét káromkodott.

— Miattunk bántott téged — bökte ki végül Mac. A torkán akadt a mondanivalója. A szemét állat miatta és Ryder miatt szegült a lány nyomába. A legszívesebben elhányta volna magát.

Megragadta Kitet és magához rántotta. A karját köré fonta és magához ölelte olyan szorosan, ahogy csak tudta. A lány szíve a mellkasán dobogott, a teste remegett. Mac legszívesebben ordított volna dühében.

— Jézusom, baby, nagyon sajnálom, átkozottul sajnálom!

Kit lassan megölelte, remegő testtel belekapaszkodott.

— De ki tehette ezt? — hörögte Ryder.

Mac a barátjára nézett. Ryder arca elborult a dühtől, baljós kifejezés ült ki rá. Annyi évig vigyáztak Kitre, de mégsem voltak ott, amikor a leginkább szüksége lett volna rájuk. Még egyszer nem történhet meg.

— Szedd össze a ruháidat és mindent, amire szükséged van — mondta Mac a lány feje felett. — Eljössz hozzám.

A lány teste megfeszült és elhúzódott tőle.

— Úgy mondod, mintha nem csak a ma éjszakáról lenne szó.

— Így van — felelte Mac. — Nem fogsz itt maradni, amikor egy beteg állat leselkedik rád odakint. Nálam fogsz lakni, és amikor nem vagyok otthon, Ryder lesz veled.

Mac Ryderre nézett, hogy mit szól hozzá. Ryder, aki a leglazább volt közülük, rezzenéstelen arccal bólintott.

— Csak azt nem tudom, honnan tudta — suttogta Kit. — Honnan tudta, hogy ma este lesz?

— A pokolba is, mindenki tudta a bárban, miután Mac megcsókolt — jegyezte meg Ryder.

Mac összeszorította az ajkát. Belül forrongott. Azzal, hogy Kitet ország-világ előtt felvállalta, ismét célponttá tette.

Hát jól van. Kurvára nem érdekli, ki tudja és ki nem, hogy a lány az övé. Mostantól kezdve az egész átkozott város tudhatja, mert minél hamarabb rájön a faszfej, aki megtámadta, annál hamarabb megtudja majd azt is, mennyire rosszul tette, hogy fájdalmat okozott Kitnek.

— Az enyém vagy, Kit — suttogta Mac, miközben ismét a karjába szorította a lányt -, és megvédem, ami az enyém.

Negyedik fejezet

Kit vizet locsolt az arcára, és egy törölközőbe fúrta. Megtörölte a szemét, felemelte a fejét és a tükörbe nézett. Még mindig pokolian festett.

Sóhajtott, és a pultra dobta a törölközőt. Levetette a ruháját, megnyitotta a zuhanyt. Talán egy jó fürdő elfeledteti vele a félelmet, ami belülről emészti.

Odahajolt a táskájához, amit sietve pakolt össze. Tiszta fehérneműt, pólót és rövidnadrágot vett ki belőle, míg arra várt, hogy a víz felmelegedjen.

Mac kérésének határozottsága ellenére, hogy egy ideig nála lakjon, voltak jócskán kétségei. Túlságosan is hasonlított ez egy kapcsolathoz. Addig marad, amíg nem érzi magát ismét biztonságban, de semmiképp sem hosszú távra tervezi. Lehet, hogy soha nem kapják el a támadóját, és nem akar örökké rejtőzködni.

Belépett a vízsugár alá, és behunyta a szemét, ahogy a forróság elárasztotta. Nevetségesnek érezte, hogy kifakadt Mac és Ryder előtt. Nem csoda, hogy halálra rémültek. Az érzelmi kitörések nem voltak rá jellemzők.

Bedörzsölte a haját és az egész testét. A támadója érintése még élénken élt az emlékezetében. Rekedtes hangját hallva mindez újra felelevenedett. Emlékezett a szidalmakra, amelyekkel elhalmozta, miközben magatehetetlenül vergődött alatta.

Újabb bosszantó könnycsepp gördült végig az arcán. Megtörölte a szemét, és dühösen megrázta a fejét. Össze kell szednie magát. A fiúk Mac nappalijában várnak, és hacsak nem tudja meggyőzni őket, hogy jól van, örökre körülötte fognak legyeskedni.

Beletartotta az arcát a vízsugárba, és percekig hagyta, hogy záporozzon rá. Végül a csaphoz nyúlt és elzárta a vizet.

Gyorsan megszárítkozott és felkapta a ruháját. Nem vesződött azzal, hogy megszárítsa a haját, csak megtörölte törölközővel és átfésülte.

Ideges remegéssel a gyomrában jött ki a fürdőszobából, és a nappaliba sietett, ahol Mac és Ryder várt rá.

Ránéztek, amikor belépett a szobába és aggodalom tükröződött a szemükben. A lány szíve összeszorult. Nem így képzelte az estét. Hatalmas szexet várt, ehelyett színt kellett vallania és megaláznia magát.

— Jól vagy? — kérdezte Mac kedvesen.

Kit határozottabban bólintott, mint ahogy valójában érezte magát. Odament a díványhoz, ahol Ryder ült és lehuppant mellé. A férfi átkarolta és magához húzta. A lány a kemény mellkasára tette a fejét, és feszülten Macre pillantott.

Szándékosan keresett Rydernél menedéket. Volt valami Mac szemében, korábbi kijelentéseiben, ami óvatosságra intette. A tekintete most is birtoklón siklott rá, mintha kizárólagos igényét akarná kifejezni.

Igen, Ryder biztonságos. Mac… nem annyira.

Mac sóhajtott, és beletúrt rövidre nyírt hajába. Kit menekül előle, holtbiztos. Nagyon akarta őt, efelől nem volt kétsége. Mégis megpróbált elrejtőzni az elől, amiről mindketten tudták, hogy helyes. A lány az övé.

Igyekezett elrejteni a zavartságát amiatt, hogy a lány ilyen közel van Ryderhez, hisz jól tudta, hogy most fél. Ryder a biztonságot és a kényelmet jelenti a számára, Mac pedig nem akarta elvenni tőle.

— Ryder és én beszélgettünk. Az egyikünk mostantól kezdve mindig veled lesz, bárhol vagy.

Kit szeme tágra nyílt a meglepetéstől, és felemelte a fejét Ryder mellkasáról.

— Nem tehetitek ezt velem! Heti öt éjszaka dolgozom. Nektek is van munkátok.

— Alkalmazkodunk a beosztásodhoz — mondta Mac határozottan.

Kit előredőlt, az arcán zavartság és düh tükröződött.

— Nem fogom hagyni, hogy az az aljas irányítsa az életemet, és azt sem, hogy kihasználjon téged és Rydert.

— Elég, drága! — mondta Ryder, miközben ő is előredőlt. — Ne bolondozz! Mac és én vigyázni akarunk rád. Túl régóta csináljuk már ahhoz, hogy most vitatkozni kezdjünk róla.

Kit élénkzöld szemét Ryderre emelte. A tekintete tele volt olyan érzésekkel, amelyeket Mac nem szívesen látott benne. Azt akarta, hogy Kit ragyogjon. Túl sokáig élt félelemben és szomorúságban.

— Pont erről van szó, Ryder. Túlságosan is sokáig vigyáztatok rám. Ideje, hogy magam irányítsam az életemet. Jól megvoltam, amikor elmentetek.

A lány hangjában érződő fájdalomtól Mac gyomra összerándult. Tudta, hogy becsapva érezte magát, amikor ő és Ryder otthagyta a várost, amelyben együtt nőttek fel. Mac rendőr lett, Ryder pedig az országot járta.

A mai napig meglepte, hogy Ryder visszajött. Ő viszont mindig is tudta, hogy vissza fog jönni Kitért. Ha újra kezdhetné az egészet, eleve magával vinné.

— Nem foglak ismét elhagyni, Kit — mondta Mac csendesen.

A lány elfordította a fejét, nem nézett a szemébe.

Ryder Kit térdére tette a kezét.

— Mac és én mindent elterveztünk. Így vagy úgy, az egyikünk a bárban lesz, amikor dolgozol, és amikor nem dolgozol, itt leszünk.

— Nem maradhatok itt — mondta a lány. — Van saját házam. Saját életem.

— Nyugodj meg, drága! Egyébként is úgy terveztük, hogy egy csomó időt töltünk együtt, nem?

Kit elpirult. Macre pillantott és ismét elöntötte a forróság. A férfi legszívesebben ott és akkor az ágyába vitte volna.

Mac állta a pillantását, farkasszemet néztek egymással.

— Meggondoltad magad?

Határozatlanság ült ki a lány arcára. Idegesen megnyalta az ajkát, aztán lassan megrázta a fejét.

— Nem — suttogta.

— Akkor nem fog zavarni, ha körülötted legyeskedünk. Amíg az ágyamban vagy, átkozott legyek, ha bárkit is a közeledbe engedek.

Nem tette hozzá, hogy örökre ott akarja tartani. A lány elszaladna, mint egy macska, akinek a farkára léptek, ha csak megsejtené, mennyivel többet akar tőle, mint egy laza flört.

— És ha mindennek vége? — kérdezte a lány csendesen. — Mi lesz azután?

Ryder felhúzta az egyik szemöldökét, és kérdőn Macre nézett. Egyértelmű figyelmeztetés volt, hogy legyen óvatos.

— Addigra bevarrjuk a szemétládát. De, baby, ugye nem gondolod, hogy csak egy éjszakáról szól ez az egész? — kérdezte Mac lágyan.

A lány rémülten járatta a szemét Mac és Ryder között.

— Nagyon régóta várunk erre, Kit. Egy éjszaka még csak előjátéknak sem elég nekünk.

— Maradni fogok. Egy ideig — jelentette ki a lány.

Mac bólintott és elnyomott egy diadalittas mosolyt. Végre egy lépés a helyes irányba.

— Holnap elmegyünk hozzád és összeszedünk mindent, amire szükséged van. Addig pihenj egy kicsit!

A lány meglepetten nézett, mintha valami másra számított volna.

Mac összeráncolta a homlokát.

— Ugye nem gondoltad, hogy ma éjjel neked esünk?

Kit beharapta az alsó ajkát. Nyilvánvalóan így gondolta.

Mac sóhajtott.

— Ne érts félre, baby. Nem tudok másra gondolni, mint hogy lehámozom rólad szép lassan a ruhát, és a nyelvemmel megérintem a tested minden pontját; de nem ma. Nem vagy megfelelő állapotban ahhoz, amit tenni szeretnénk veled.

Esküdni mert volna, hogy csalódottságot látott a lány zöld szemében. Mac mosolygott magában. Még egy éjszaka, és talán a lány is annyira akarja és kívánja majd őket, mint ők a lányt.

Kit pár hosszú másodpercig csendben ült. A feszültséget szinte vágni lehetett hármuk között. Mac mocorgott, hogy enyhítse a kellemetlen helyzetet.

Végül Kit összeszorította az ajkát, felállt és a kezét csípőre tette.

— Figyeljetek. Ha a szex okoz közöttünk ilyen átkozottul nagy feszültséget, akkor azt javaslom, hagyjuk az egészet, és ne is beszéljünk róla.

Ryder felnevetett.

— Mindig egyenesen a közepébe, drága. Ez az, amit imádok benned.

— Nem nyugodhatnánk le, és néznénk tévét? Nincs valami jó meccs ma? Istenem, bármi jobb, mint itt ücsörögni, és úgy bámulni egymásra, mint őz a fényszóró fényébe.

Mac elmosolyodott.

— Hozzunk be néhány sört.

A konyhába ment, kivett három üveget a hűtőből, fogott egy zacskó chipset, aztán visszament a nappaliba, ahol a többiek ültek.

— Gyorsan lezuhanyozom, és leveszem a munkaruhámat — mondta, ahogy átadta a sört Kitnek és Rydernek. — Mindjárt jövök.

A fürdőszobában Mac megnyitotta a vizet, és a hőfokszabályzót a leghidegebbre állította. A cipzárja belevágott a péniszébe, nagyon kényelmetlenül érezte magát. Kőkemény merevedése volt, mióta Kit belépett a nappaliba.

Beállt a hideg vízsugár alá és felnyögött, amint elöntötte a testét. Lehunyta a szemét és megpróbálta enyhíteni a benne tomboló dühöt, amely úgy ült be újra a tudatába, mint egy kellemetlen vendég.

Akár akarta Kit, akár nem, azon az éjjelen száznyolcvan fokos fordulat következett be egyébként laza kapcsolatukban. Macnek elege volt a játszadozásból, a tréfálkozásból és az előjátékokból, de legfőképpen pokolian elege volt abból, hogy egyedül alszik az ágyában.

Gyorsan végzett és megszárítkozott. Kinyújtotta fáradt izmait, igyekezett eltüntetni a feszültség okozta csomókat a vállából. Ideges volt, mióta csak eljöttek Kit házából.

Kivett egy pólót, és egy rövid edzőnadrágot, aztán megdörzsölte nedves haját a törölközővel. Lesimította tüskés frizuráját, hogy jól álljon, aztán visszament Ryderhez és Kithez a nappaliba.

Amikor Mac belépett a helyiségbe, Kitnek elakadt a lélegzete, mintha valaki hasba vágta volna. Istenem, mennyire szexi! Mac mezítláb a díványhoz csattogott, és lehuppant a lány mellé.

Előrenyúlt, elvette a sörét a dohányzóasztalról, majd hátradőlt és föltette a lábát. A szeme sarkából a lányra pillantott, mielőtt átkarolta volna.

— Gyere ide! — mondta a lánynak, és a mellkasához húzta.

Kit nem ellenkezett. Hamarosan egészen átjárta a férfi illata, ahogy egyre közelebb furakodott a testéhez. A pillantása az ágyékára tévedt. Vaknak kellett volna lennie, hogy ne vegye észre a merevedését.

A legszívesebben megérintette volna, kezébe veszi és kényezteti. Vajon milyen az íze? Olyan szexi, ahogy kinéz és amilyen az illata? Biztos volt benne. Egyhavi fizetését feltette volna rá.

— Édes, ha ezentúl is így fogsz bámulni rám, akkor soha nem fogunk egyről a kettőre jutni.

Kit arcát elöntötte a forróság és mosolygott, amikor látta, hogy a férfi pénisze még nagyobbra duzzad, és szinte szétfeszíti a rövidnadrágját.

Kit pajkosan mosolygott, mint akit csiklandoz az ördög. Mac izmos mellkasát simogatta, majd letévedt a feszes hasára. A férfi olyan volt, akár egy kőszikla.

A keze lejjebb csúszott.

— Kit! — figyelmeztette Mac.

A lány nem hallgatott rá, és becsúsztatta a kezét a rövidnadrág alá. Hm. Nincs rajta alsónadrág. A férfi erős szeméremszőrzete a tenyerét simogatta, ahogy egyre mélyebbre hatolt.

— Kit, az Isten szerelmére! — mondta Mac ingerülten.

Mac pénisze még merevebb lett, ahogy a lány megmarkolta. A rövidnadrág már nagyon útban volt.

Kit lecsúszott a díványról, és Mac lába közé ült. Anélkül, hogy a férfi szemébe nézett volna, a nadrágjával kezdett babrálni. Halványan elmosolyodott, amikor Mac megemelte a csípőjét, hogy könnyebb legyen levennie.

Mac minden nő álma lehetett. Megtestesített mindent, amire egy nő vágyott. A farka felfelé meredezett, feszes és duzzadt volt. Kit megfogta a tövénél, és finoman felfelé mozgatta a kezét.

A szeme sarkából látta, hogy Ryder feszült figyelemmel kíséri az eseményeket. Sötét szemében vágy csillogott. Közelebb húzódott, amikor Kit a földre ült. Ha a kidudorodó farmerból következtetni lehet, akkor legalább annyira felizgult, mint Mac.

A lány lassan mozgatta le-fel a kezét Mac péniszén. A haja a férfi combjára omlott.

Egy másodpercnyi töprengés után a szájába vette. Leengedte egészen a torkáig, és szívni kezdte.

Mac felszisszent. Beletúrt a lány hajába, félresimította az arcából. Az ujjával finoman cirógatta a tincseket, majd belemarkolt.

— Istenem, baby, nagyon jól csinálod!

A megerősítés hallatán Kit növelte a tempót, a péniszén járatta le-fel az ajkát. A kezébe vette a férfi heréjét, megszorította, masszírozta, ahogy egyre mélyebben vette a szájába.

Mac csípője előrefeszült. Belemarkolt a lány hajába, és mozdulatlanul tartotta a fejét, miközben a szájába hatolt.

— Kit, hagyd abba, különben elmegyek!

A szavak szaggatottan törtek föl belőle, tele vággyal és sürgetéssel.

A lány elhúzódott és először mélyen a férfi szemébe nézett.

— Akarlak, Mac! Sok időbe telt, hogy kimondjam, de most kimondom, nem akarok tovább várni. Nem üvegből vagyok, nem fogok összetörni, ha megérintesz.

Kit Ryder felé fordította a fejét, hogy tudja, rá is vonatkozott, amit az imént mondott. A férfi sötét szeme őt vizslatta. Kinyújtotta a kezét, megfogta a lány állát, a hüvelykujjával az alsó ajkát simogatta.

— Drága, ha beveszed az én péniszemet is a csinos kis szádba, mint Macét, akkor mindent megadok neked, amit csak akarsz.

A szavak hallatán Kit kéjes bizsergést érzett a lába között.

— Akkor a legjobb lesz, ha leveszed a nadrágodat — javasolta a lány.

Ötödik fejezet

Kit a sarkára ült és várakozón figyelte, ahogy Ryder leveszi az ingét. Az izmok megfeszültek a hasán. A férfi ledobta az inget, és elkezdte kigombolni a farmerét.

Letolta a ruhadarabot a csípőjén. Kit megremegett, amikor megpillantotta a férfi előreugró péniszét. Ott állt előtte a férfias vadság mintaképe, színtiszta izom és vagányság. Fekete haja zabolátlanul omlott a vállára. A lány legszívesebben beletúrt volna, az ujja köré tekerve a tincseket, miközben a férfi beléhatol.

Ryder előrelépett. Egyértelmű felkérés volt arra, hogy a szájába engedje. A lány Mac lábára támaszkodott, felegyenesedett, majd Ryder felé fordult.

Az egyik kezével felnyúlt, megfogta a merev péniszt, és centiméterekre az ajkától mozgatta. Lassan, pajkosan megnedvesítette az ajkát, és bekapta a férfi makkját.

Ryder felnyögött felette.

— Finoman, drága!

Kit mélyen beszívta a férfi péniszét. A nyelvével a vastag vénát követte az alján egészen a tövéig. Halk, szürcsölő hang töltötte be a helyiséget, ahogy hol ki, hol bevette a szájába Ryder hímtagját.

Mac levette a lány kezét a térdéről, és a farkára helyezte. Kit megfogta a tövét, és hagyta, hogy a férfi vezesse a kezét fel-le.

Ryder a hajában babrált. Belemarkolt és egyenesen tartotta a fejét, ahogy ki-be tolta a péniszét a száján. Aztán Mac a tenyerébe vette az állát, és elfordította a fejét Rydertől. Hátradőlt, a dívány háttámlájának támaszkodott, és felfelé meredő péniszéhez irányította a száját.

— Túl sok a ruha rajtad, drága!

Ryder a hátát simogatta, majd felhúzta az ingét, és kikapcsolta a melltartót. Kit behunyta a szemét, és egészen a torkáig beengedte Mac péniszét. Meleg, határozott kezek érintették a bőrét, markolászták a mellét.

Mac eltolta magától a lányt, aztán Ryder felemelte a földről. Mac felállt, közrefogták Kitet. Négy kéz fejtette le róla az inget és a rövidnadrágot, amíg teljesen meztelenül nem állt előttük.

— Pontosan olyan gyönyörű vagy, mint ahogy elképzeltem — mondta Mac rekedten.

Kit lehunyta a szemét, és a férfi karjába omlott. Mennyire szerette az ölelésüket, a nyers erőt, amely sugárzott belőlük. Ott, közöttük biztonságban érezte magát. Megvédték mindentől.

— Beviszünk az ágyba, Kit. Akarod? Akarod, ami történni fog? — kérdezte Mac.

A lány kinyitotta a szemét. Az ajka egy hajszálnyira volt Macé-től.

— Azt akarom, hogy csókolj meg! — suttogta. — Mint ahogy a bárban.

A férfi a kezébe vette a lány arcát, és lehajolt, hogy forrón megcsókolja.

— Meg foglak csókolni, baby! Ennél sokkal többet is adok neked. Mielőtt a ma éjszaka véget ér, nem lesz olyan pontja a testednek, amelyet ne csókoltam volna meg.

Kit megremegett, a térde elgyengült. Fogalma sem volt, hogyan képes a férfi hangja minden erejétől megfosztani, de szinte folyékonnyá vált a karjában.

Ryder hátulról megfogta a csípőjét, és magához húzta. Hatalmas karjába zárta a testét. Kit hátrahajtotta a fejét a férfi vállára, hogy jobban hozzáférjen a testéhez, és megérinthesse, amit csak meg akar érinteni.

Az egyik keze a lány melle alá siklott, a másik végigsimított a hasán, és a lába között lüktető rés felé tartott. Ryder ujja becsúszott a puncija lágy redői közé, szétnyitotta őket, és a csiklóját simogatta.

Kit teste megremegett, ahogy a kéj hullámai végigfutottak rajta.

— Imádom, hogy borotválod a puncidat — hörögte Mac. — Olyan puha és gyönyörű. Miattunk borotváltad le, Kit?

A lány nagyot nyelt és bólintott. Igen, tudta, hogy imádják a borotvált puncit. Eleget hallotta gátlástalan beszélgetéseiket ahhoz, hogy pontosan tudja, mit szerettek a nőikben.

Mac ismét lehajolt, hogy megcsókolja. A teste szinte egybefont a lányéval, és Ryderhez préselte. Aztán hátralépett, de csak annyira, hogy levehesse a pólóját, és félredobhassa.

— Ideje ágyba bújni! — mondta.

Ryder leengedte a kezét a lány testén. Mac közelebb húzta magához, és a karjába vette. Ryder előrement, hogy felkattintsa a villanyt a hálószobában, Mac pedig belépett a lánnyal az ajtón, és óvatosan az ágyra tette.

Kit a két férfira nézett, ahogy felette álltak. A férfiasság két erős, pompás képviselője. Ma éjjel mindkettő csak az övé. Megfogadta, hogy a lehető legtöbbet fogja kihozni a dologból.

— Egész éjszaka meg akartalak kóstolni — motyogta Mac, miközben elhelyezkedett a lába között.

Kit egész teste remegni kezdett, amikor Mac finoman szétnyitotta a puncija redőit. Az ágy megrázkódott, ahogy Ryder mellé ült. Az ujjával a hasát és a mellét simogatta, mialatt Mac a puha húst csókolta a lába között.

— Gyönyörű szép vagy, drága. Nagyon régóta várunk már erre.

Kit lehunyta a szemét, hátrahajtotta a fejét, ahogy Mac nyelve egyre mélyebbre hatolt a vaginájába. A csiklója megkeményedett, és remegni kezdett, ahogy a forró nyelv gyengéd köröket írt le a kemény kis gomb körül. A férfi ujja a puncijába tévedt, végtelen gyengédséggel ki-be húzogatta a nyíláson.

Ryder forró leheletét érezte a mellbimbóján, mielőtt hirtelen a foga közé vette volna. Kit teste ívbe feszült és vonaglott, ahogy a két férfi végtelen gonddal és aprólékossággal vette kezelésbe a testét.

Mac szélesebbre nyitotta a lány lábát. Kit teljesen feltárulkozott a két férfi előtt. Mac lágyan megcsókolta a csiklóját, aztán feljebb csúszott, és a csípőjét az övéhez szorította.

Ryder oldalt fordult, a kezével Kit hajában matatott. Mac a lába közé nyúlt, megfogta a péniszét, és a lány hívogató vaginájához tette.

Kitnek elakadt a lélegzete, amikor Mac a makkját a puncija bejáratához érintette. Halkan felnyögött, és nyugtalanul mozgolódni kezdett. Azt akarta, hogy beléhatoljon, hogy eggyé váljon vele.

Mac lassan, már-már vonakodva hatolt belé. Kit teste úgy fogadta, mintha a sajátja lenne. Beleolvadt, és teljesen kitöltötte, ahogy a csípője az övének feszült. A lány tűrőképessége határához közeledett, mégis alig várta, hogy megtörténjen, ami várt rá.

— Mozogj együtt velem! — mondta Mac halkan, miközben előrelendült és mélyebbre hatolt.

Kit köréfonta a lábát, és magához szorította. Az ágyékát a férfi csípőjének feszítette, ahogy a farka a méhszáját érintette. Alig kapott levegőt. Alig tudott megbirkózni a kéj óriási hullámaival. Már-már azzal fenyegette, hogy elnyeli, pedig még nem akarta elengedni. Azt akarta, hogy tartson, ameddig csak lehet.

Mac a karjába vette, erősen tartotta, újra és újra beléhatolt. Minden izma megfeszült, a teste kemény volt, akár a kőszikla. Egyszer csak megmerevedett, és elhúzódott tőle.

Kit tiltakozásul felsikított, és utána kapott. Ryder következett, mire a lány szíve ismét hevesebben kezdett verni. Ryder türelmetlenebb volt, mint Mac. Egyetlen heves mozdulattal szétfeszítette a combját, és azonnal beléhatolt.

Ellentétben Mackel, megragadta a csípőjét, és a lába közé térdelt. Erősebben és gyorsabban pumpálta. Mac a száját a lányéra tapasztotta, miközben Ryder újra és újra beléhatolt. Mac keze lejjebb tévedt. Az ujja megtalálta a csiklóját, mikor Ryder épp kihúzta belőle a péniszét. Finoman simogatni kezdte a lüktető kis gombocskát, Ryder pedig fokozta a tempót.

— Ó… — Semmihez sem fogható hang hagyta el a lány száját.

— Ez az, drága! — biztatta Ryder. — Engedd el!

Nem, nem. Még nem akarta, hogy vége legyen. Még nem. Az orgazmusa lassan közeledett, ahogy egyre inkább a csúcsra ért.

Ryder egyre keményebben tolta. Mac gyors, körkörös mozdulatokkal simogatta a csiklóját. A szája otthagyta az ajkát, először az egyik, majd a másik mellbimbóját szívogatta.

Kit összeszorította a szemét, és élesen, kéjesen felsikított. A hasa szétrobbant a gyönyörtől. Ezernyi csillagot látott maga körül. A teste ívbe feszült a két férfi alatt, Ryder mégsem engedte el a csípőjét. Mac is szorosan tartotta. Bátorító szavakat mormolt a fülébe, szavakat, amelyeket képtelen volt kivenni most, hogy a világ megszűnt létezni körülötte.

Kit végül elernyedt, a testéből eltávozott minden feszültség. Visszahullott az ágyra. Az izmai cseppfolyóssá váltak, mintha az egész teste valami formátlan massza lenne.

Ryder fölé hajolt, és gyengéden megcsókolta a homlokát. Csak akkor tudatosult benne, hogy még mindig mélyen benne van, és még mindig merev.

Ryder elhúzódott tőle, levette róla a súlyát. A lány megpróbálta visszanyerni a látását, Ryderre nézett, és azon csodálkozott, miért hagyták abba, mielőtt még elmentek volna.

Mac halkan a fülébe kacagott, mintha meghallotta volna a kimondatlan kérdést.

— Még fiatal az éjszaka, baby.

Kit mocorgott, oldalt fordult, és Mac ölelésébe kúszott. Ryder mögésiklott és szorosan hozzábújt.

— Pihenj egy kicsit, drága! — motyogta Ryder. — Nemsokára ott folytatjuk, ahol abbahagytuk.

Hatodik fejezet

Kit arra ébredt, hogy meleg ajak csókolgatja a mellbimbóját. Álmosan pislogott, élvezte a teljes és hatalmas belső béke érzését, amely elhatalmasodott rajta. Az éjjeli lámpa lágy fénye forró izzásba vonta a testüket.

Ryder keze a csípőjén pihent. Finoman megszorította, ahogy a nyakát csókolgatta. Mac a mellbimbóját szívogatta, míg halkan fel nem nyögött az izgalomtól.

— Felébredtél? — kérdezte Ryder.

Mac fel sem emelte a fejét a melléről. Erősebben kezdte szívni mindkét mellbimbóját. A merev kis csúcsokat harapdálta, és forrón nyalogatta őket.

Kit átölelte a vállát és a tarkóját simogatta. Az ujjával beletúrt rövid hajába, közelebb húzta magához.

Az ágy hullámzott, amikor Ryder felült. Kit ránézett a válla fölött, figyelte, ahogy felkel, és a közelben lévő komódhoz megy.

— Hol tartod az óvszert, cimbora? — kérdezte Ryder.

Kit összeráncolta a homlokát.

— Szedek tablettát — mondta halkan.

Ryder sötét szemét a lányra emelte, és mélyen a szemébe nézett. Mac abbahagyta a mellbimbója kényeztetését, de nem emelte fel a fejét.

— Nem akarod, hogy óvszert vegyek, drága?

— Nem, hacsak nem szeretnél.

— Soha nem csináltam óvszer nélkül senkivel. Te leszel az első.

— Még én sem — suttogta Mac a lány melle felett.

— Bízom bennetek — felelte Kit. Csak bennük bízott. Aztán egy gondolat ütött szöget a fejében, és zavarában elpirult.

— Hacsak nem akartok amiatt óvszert venni…, ami történt — tette hozzá csendesen.

Mac keze megfeszült a csípőjén. Harag villant Ryder szemében.

Mac feljebb csúsztatta a kezét, megfogta a lány állát, és a szemébe nézett.

— Elvégezték a vizsgálatokat, Kit. Jók lettek az eredményeid. Nem félünk tőled. Csak meg akarunk védeni. Te vagy az egyetlen nő, akivel nem viselnék óvszert. A te döntésed.

Kit Ryderre nézett, majd megrázta a fejét.

— Nem akarom. Veletek nem. Bízom bennetek.

Ryder visszaült az ágyra, és a mellkasát a lány hátának támasztotta. A kezével a csípőjét simogatta, aztán a mellét.

— Kit, nem téged hibáztatunk azért, ami történt. Ha egyszer megtalálom a szemétládát, aki fájdalmat okozott neked, meg fogom ölni.

A fogadkozást terhes csend követte. Nem pusztán üres szavak voltak. Ryder nem volt drámai alkat. Tudta, mit beszél. Kit megremegett, tudva, hogy valóban képes lenne megölni a támadóját. Érezte, hogy ugyanez igaz Macre is, még ha néma is maradt. Túlságosan is néma.

Látta a dühöt a szemében aznap éjjel. Az ősi vadság olthatatlan tűzként lobbant fel hatalmas testében. Abban a pillanatban tudta, hogy akár zsaru, akár nem, Mac képes lenne megszegni a törvényeket, amelyek betartatására felesküdött. Számos ok közül ez volt az egyik, amiért nem beszélt neki a zaklatásról.

Kit sóhajtott, kissé elesettnek érezte magát. A támadás óta Mac és Ryder másképp bánt vele. Azt szerette volna, ha úgy mennek a dolgok, mint azelőtt. Túlságosan óvatosak lettek vele. Csendesebbek. Mintha a támadás legalább annyira megviselte volna őket is.

Mac Kit egyik hajtincsével játszadozott. Felemelte a fejét, míg a szeme egy vonalba nem került az övével. A tekintete izzott, tele volt érzésekkel.

— Lefogadom, hogy nem tetszik, amire most gondolsz.

Kit elmosolyodott.

— A legszívesebben egyáltalán nem gondolkodnék.

Mac egy hosszú pillanatig nézte, majd lassan közeledni kezdett hozzá. Az ajka megérintette az övét. Először finoman, olyan gyengéden, hogy legszívesebben sírt volna. Aztán hevesebben csókolta, a nyelvével érintette az övét.

— Ne strapáld le nagyon a száját — figyelmeztette Ryder. — Terveim vannak az édes ajkával.

Mac felmordult, Kit elmosolyodott.

— Rám ülsz, Kit?

Mac végigfeküdt mellette az ágyon, és a hátára fordult. A lány tekintete végigsiklott a felsőtestén egészen odáig, ahol merev pénisze a hasának támaszkodott.

Ryder felsegítette, és a testét simogatta, majd átvetette az egyik lábát Mac felett. Kit lenyúlt, a markába vette Mac péniszét, és a puncija bejáratához illesztette.

Lehunyta a szemét, és lassan a hüvelyébe engedte a férfit. Mac hosszan felszisszent. Megfogta a lány csípőjét, és közelebb nyomta az ágyékához.

— Annyira jó veled, Kit!

A lány kinyitotta a szemét, és látta, hogy Ryder mellettük fekszik az ágyon. A keze lassan le-fel mozgott a péniszén, és figyelte, ahogy Kit Macen lovagol. A lány hátravetette a fejét, alig kapott levegőt, amikor a gyomra összerándult a gyönyörtől.

Mac mocorogni kezdett alatta. Úgy fordult vele keresztbe a matracon, hogy a lába a földre lógjon. Ryder leszállt az ágyról és Kit mögé állt. A kezét a hátára tette, és előrenyomta a felsőtestét.

A lány tudta, mit szeretne. Macre feküdt. A férfi átkarolta, magához húzta, miközben tovább mozgott benne.

Ryder Mac lába közé lépett és hatalmas tenyerébe vette a lány fenekét. Kit kis híján már ettől elment. Tudta, mi következik. A gyomra kéjesen bizsergett, a puncija összerándult. Olyan erősen szorította vele Mac péniszét, hogy a férfi felnyögött a gyönyörtől.

Ryder farka az ánusza kemény gyűrűjét simogatta. Kit remegni kezdett Mac karjában.

— Nyugalom, baby — suttogta Mac, és mindkét kezével a hátát cirógatta. — Engedd el magad! Hagyd, hogy tegyük a dolgunkat!

Ryder a lány ánuszához nyomta a makkját, mígnem a kemény izom engedett. Megállt, és hagyta, hogy Kit befogadja a péniszét. Aztán tövig beléhatolt.

A lány Mac karjába omlott. A teste megfeszült, akár a felajzott íj. Mindkét férfi pénisze mélyen a testébe ágyazódott. Teljesnek érezte magát, csordultig megtelt. Soha életében nem érzett még ehhez foghatót. A fájdalom és az extázis borotvaélén táncolt a teste. A látása elhomályosult. Igyekezett úrrá lenni a gyönyörön, amely elhatalmasodott rajta.

A két férfi mozogni kezdett. Hol az egyik, hol a másik hatolt belé. Látszott, hogy nem először művelnek ilyesmit. Rengeteg tapasztalatuk volt már abban, hogyan kényeztessék ketten ugyanazt a nőt.

Ryder megragadta a csípőjét, irányítani kezdte a mozgását. A két férfi hímtagja ki-be járt a testnyílásain. Mac a hajába túrt, közel húzta magához, és hevesen megcsókolta.

Ezúttal egyikük sem hagyta abba. Kit érezte, hogy a péniszük megfeszül, ahogy az orgazmushoz közeledtek. A saját teste is meredeken közeledett a csúcs felé.

Levegőért kapkodott, elkeseredetten igyekezett még több oxigént juttatni égő tüdejébe. Vágtázott. Szárnyalt. Mintha kiugrott volna egy repülőgépből, és a szabadesés sebességével zuhanna.

— Ez az, baby, engedd el! Csak engedd el!

Mac mintha a messzi távolból szólt volna hozzá. Megragadta a vállát és megszorította, amikor úgy érezte, hogy a testét hatalmas erővel szétveti a kéj.

Ryder előrelendült, és mélyen bent tartotta a péniszét az ánuszában. A teste remegett és vonaglott mögötte. Aztán Mac is megfeszült alatta, felemelte a csípőjét, hogy még mélyebbre hatoljon a puncijába. A testük együtt vonaglott. Kit az orgazmus forró kilövelléseit érezte mélyen az ágyékában.

Hallotta, hogy valaki felsikít. Kisvártatva rájött, hogy a saját hangját hallotta. Mac mellkasára zuhant, és olyan erősen szorította, ahogy csak tudta. Forró könnyek áztatták az arcát, és Mac mellkasára folytak.

Halványan érezte, hogy Ryder kihúzza belőle a péniszét, majd egy ruhával az érzékeny bőrt törölgeti. Magatehetetlenül feküdt Macen. A férfi pénisze még mindig a vaginájában volt.

Mac megcsókolta a halántékát és gyengéden az arcát simogatta.

— Beugrom a tus alá — motyogta Ryder mögötte.

Mac bólintott, és tovább simogatta a lány arcát. Megfordította és finoman elhúzódott tőle.

— Jól vagy?

Kit csak bólintott, mert nem volt biztos benne, hogy képes megszólalni. Közelebb bújt Machez, és lehunyta a szemét.

Néhány perccel később hallotta, hogy Ryder visszatér a szobába. Az ágy fölé hajolt, a szája közel volt a füléhez.

— Jól vagy, Kit? Remélem nem voltam durva, vagy igen?

Kit mosolygott.

— Nem. Ha még ennél is figyelmesebben kezeltetek volna, olyan lenne, mintha celofánból csomagoltatok volna ki.

— Eljössz tusolni velem? — kérdezte Mac. A lány sóhajtott.

— Nem vagyok benne biztos, hogy tudok mozogni.

Mac nevetett.

— Akkor majd én mozgatlak.

Mac legördült az ágyról, lehajolt és a karjába vette a lányt. A fürdőszobába vitte, és a szekrényre ültette. A tükör még párás volt Ryder zuhanyozása után. A meleg levegő körülölelte Kitet.

Mac behajolt a zuhanyzófülkébe, megnyitotta a vizet, aztán újra a karjába vette a lányt. A meleg vízár érintésére a lány kéjesen felnyögött.

A férfi gyengéden beszappanozta a testét, és kimasszírozta a fájdalmat a bőréből. Kit csak állt ott a férfi törődésének központjában, és nem győzött csodálkozni Mac új arcán.

Nem volt hozzászokva, hogy ilyen gyengéd vele. Ilyen kifejezetten gyengéd. Évek óta ismeri Macet és Rydert, de nem tartotta egyiket sem érzéki alkatnak. Túlságosan is el voltak foglalva azzal, hogy vagánynak látsszanak.

Az igazat megvallva forró, kemény, lepedőakrobata szexet várt, de amit most kapott… Nem volt benne biztos, hogy akarja-e az új érzéseket, amelyek a szeretkezésük után támadtak benne.

Szeretkezés. Már a puszta tény, hogy a szexet ezzel a kedves, nyálas kifejezéssel illette, intő jel volt.

Mac elzárta a vizet és kilépett a fülkéből. Puha törölközővel ölelte körül Kitet, aki mozdulatlanul állt egy pillanatig, amíg Mac is megtörölközött. Kihasználta az alkalmat, és végignézett a férfi művészien kidolgozott testén.

Az izmok játszottak a hátán, ahogy a vállát törölgette. A lába vastag és izmos volt. A legfeszesebb fenékbe torkollott, amelyet Kit valaha látott. Egy gramm zsír sem volt a testén. Tudta róla, hogy naponta edz, de még így is lenyűgözte a látvány ilyen közelről és ilyen intim környezetben.

Képtelen volt ellenállni, közelebb húzódott hozzá és a kezével megérintette a fenekét. Mac megfordult és furcsa fény villant a szemében.

— Jobban szeretném, ha erre matatnál — mondta a férfi, és félig merev péniszére tette a lány kezét.

A bőre még kicsit nedves volt. Kit összezárta az ujját a farka vastag töve körül, és lassan fel-le mozgatta a kezét.

— A fürdőszobában dugtok, vagy mi lesz már? — hallatszott Ryder hangja a hálószobából.

Kit nevetett. Ledobta magáról a törölközőt, és Macet otthagyva a hálószobába ment. Ryder a hátán feküdt elnyúlva, keze a farkára fonódott.

A szeme izzott a lámpa fényében.

— Gyere ide, drága, meg akarom újra vizsgálni azt a csinos kis szádat.

Mac keze a fenekére siklott, ahogy mögé ért. Kit Ryderre mosolygott, és az ágy széléhez ment. Lassan a felmászott rá, és Ryder lába közé helyezkedett.

— Ne feszítsd túl a húrt! — figyelmeztette Ryder. — Csak vedd be szépen a kis szádba a farkamat, mielőtt elmegyek így, ahogy vagyok.

Ahelyett, hogy szót fogadott volna, Kit a nyelvével végigsimította a péniszt az aljától a csúcsáig. Ryder csípője felemelkedett, és megrándult, ahogy a makkjához ért és az ajkát összezárta körülötte.

— Vedd be mélyen! — szólalt meg Ryder szaggatottan.

Kit beengedte, amilyen mélyen csak tudta. Megállt, aztán lassan felfelé mozgatta az ajkát.

Ryder felnyögött.

— A pokolba, te nő! Megölsz!

A lány megfogta a pénisz tövét, és lassan le-fel mozgatta a kezét, egyszerre az ajkával.

Ryder a hajába markolt, erősen megszorította. Mozdulatlanul tartotta a fejét, közben felfelé nyomta a csípőjét, és hevesen dugni kezdte a száját. Kit megremegett. A első, meleg sugár a torkába lövellt. Lenyelte, és várt a többire, míg Ryder ernyedten vissza nem hanyatlott az ágyra.

A férfi a hajában matatott, elsimította az arcából. Kit felnézett, és látta a vágyat a tekintetében. A sötét szemekben elégedettség ült.

— Most én jövök, drága, és ne gondold, hogy nem fogom minden percét legalább ennyire élvezni!

Kitnek kiszáradt a szája. Mac hátulról a vállára tette a kezét, és óvatosan hátrahajtotta. A lány engedte, hogy a férfi irányítsa a mozgását. Mac a hátára fektette, a feje lelógott az ágy széléről.

A férfi pénisze a szájához ért. Kinyitotta, hogy befogadja. A póz először furcsának tűnt, de tökéletes volt ahhoz, hogy Mac a szájába dugja a hímtagját, és finoman kúrni kezdje.

Ryder szélesre tárta a lábát, és megérintette a puncija finom redőit. Nyelve a kemény csiklójához ért. Válaszul a lány teste összerándult.

A férfi még szélesebbre nyitotta a lábait, és a puncija bejáratát kényeztette a nyelvével, majd bedugta a résen. A hüvelykujja megtalálta a csiklóját, és körkörösen masszírozni kezdte.

Kit felnyögött Mac vastag péniszével a szájában. A hang finoman visszhangzott. Mac ki-be mozgatta a farkát a szája nedves barlangjában. Annyira férfias íze volt, mint amennyire férfias volt a teste.

Kit úgy érezte magát, mint egy szenvedélybeteg, aki alig várja, hogy kielégüljön. Egyre többet és többet akart, azt kívánta, hogy a két férfi soha ne hagyja abba a kényeztetést. Hangosan szopta Mac péniszét, és hallotta a férfi elégedett nyögését.

Ryder két ujját becsúsztatta vonagló puncijába, a szájába vette a csiklóját, és a nyelvével újra és újra megérintette a lüktető kis pontot.

A lány teste ívbe feszült, amikor az orgazmus elhatalmasodott rajta. A robbanás ereje megrázta. Még akkor is remegett, amikor Mac a szájába élvezett.

Kétségbeesetten forgatta a csípőjét, megváltásért könyörgött, de Ryder mégsem vette el a száját a puncijától.

Mac elhúzódott a szájától, fölé hajolt, és erősen szívni kezdte a mellbimbóját. Kit úgy érezte, valami elpattan benne. Döbbenten tapasztalta, hogy élete legnagyobb orgazmusa után rögtön egy másik volt készülőben.

Felsikított, és ökölbe szorította a kezét. Ryder szétfeszítette a combját, és egyetlen határozott mozdulattal beléhatolt.

A szoba elsötétült a szeme előtt. Nem látott. Csak érezni volt képes. Mac a mellbimbóját szívogatta. Ryder lassú, határozott mozdulatokkal járt ki-be a vaginájában. Mac kezét a teste minden pontján érezte. Ryder megragadta a csípőjét. Még egyet tolt rajta. Kis híján úgy érezte, hogy azonnal elájul.

Ryder teste összerándult a lába között. Mac abban a pillanatban az ujja közé vette az egyik mellbimbóját. A másikat harapdálni kezdte, miközben Kit átadta magát a gyönyör hatalmas kitörésének, amely azzal fenyegetett, hogy felemészti az egész testét.

Percekkel később is mozdulatlanul feküdt az ágyon, és levegőért kapkodott. Úgy érezte, hogy a teste menten szétfolyik. Képtelen lett volna megmozdulni, még ha akart volna is.

Ryder felette térdelt, az orgazmus utolsó hulláma rázta a testét. Végül elhúzódott tőle. Kit érezte, ahogy a sperma forró árja távozik a péniszével.

Mac óvatosan a karjába vette. Feljebb tolta az ágyon, míg középre nem került. Aztán csak magukra húzta a takarót, és a lámpa kapcsolójához nyúlt.

Ryder rátette az egyik lábát, Mac pedig átkarolta a csípőjét. A lány így aludt el, a két férfi ölelésében.

Hetedik fejezet

Az ágy megremegett, és az egyik meleg test eltűnt Kit mellől. Csalódott hangot hallatott, mire halk nevetés ütötte meg a fülét. Ryder megcsókolta a halántékát.

— A műhelybe kell mennem, drága. De éjjel találkozunk. Elvigyelek majd dolgozni?

— A motoron?

— Ühüm.

— Megegyeztünk — felelte a lány, és mosolygott.

A férfi a fenekére csapott, és a fürdőszoba felé indult. Kit ásított, és ismét lehunyta a szemét. Néhány perccel később hallotta, hogy Ryder kijön a fürdőszobából. Felé fordult és mosolygott, a férfi pedig egy csókot küldött neki. Miután Ryder kiment, megfordult. Látta, hogy Mac is ébren van, és őt nézi.

— Ne nézz! — mondta neki.

— Azért nézlek, mert nagyon szép vagy.

Kit szégyenlősen az ágyba fúrta a fejét.

— Hogy vagy ma reggel? Nem fáj semmid? — kérdezte Mac, miközben átkarolta a lány csípőjét.

Kit vigyorgott.

— Nagyra tartod magad, mi, nagyfiú?

— Baby, elszórakoztattál két őrülten kanos fickót. Nem az egómról van szó. Törékeny lány vagy. Ryder és én viszont nem.

Kit nevetett.

— Igen, egy kicsit fáj, de elárulom, az sem érdekelne, ha nem tudnék járni.

— És ez jó?

Kit odahajolt és megcsókolta.

— Igen, ez nagyon jó.

Mac borostája szúrta az állát, ahogy visszacsókolt.

— Borotválkozz meg!

Mac a hátára feküdt és a mennyezetre bámult.

— Mit szólnál, ha felöltöznénk, elmennénk reggelizni a kávézóba, aztán beugranánk hozzád, és összeszednénk néhány dolgot, amire szükséged van?

A lány nem szólt. Nem akarta feldühíteni Macet egy csodálatos éjszaka után azzal, hogy nem akar örökre a házában bujkálni. Mindössze néhány napig marad, hogy a férfi lenyomozhassa a zaklatóját.

— Jól hangzik — mondta végül. Felesleges ügyet csinálni belőle, amíg nincs itt az ideje.

Mac láthatóan kiengedett mellette, mintha azt várta volna, hogy tiltakozni fog. Leengedte a lábát az ágy mellett, és felkelt. Meztelenül a fürdőszobába ment, így Kit ismét premier plánban csodálhatta meg a fenekét. Amikor oldalt fordult, látta, mekkora a férfiassága, még nyugodt állapotban is. Jézusom.

— Tetszik, amit látsz?

Mac kék szemével rákacsintott, és egy szexi mosolyt küldött felé. Kit hozzávágott egy párnát.

— Tudod, hogy átkozottul tetszik!

— A tiéd, baby. Minden, amit csak akarsz.

Megfordult és eltűnt a fürdőszobában. Hagyta, hogy a lány eltöprengjen a mondata jelentésén.

Kit felkelt az ágyból és elfintorította az orrát, amikor a lepedőre nézett. Gyűrött volt, viharvert és valószínűleg mindenütt ragadós. Lerántotta az ágyról, és a mosógéphez vitte.

A fürdőszobában Mac éppen kilépett a zuhanyfülkéből. Visszanyúlt és újra megnyitotta a vizet.

— Te jössz — mondta.

Tíz perccel később Kit egy törölközővel a dereka körül jött ki a fürdőszobából, és kis híján összeütközött Mackel, amikor belépett a hálószobába. A férfi megölelte és elismerően füttyentett. Az ujját a törölköző csomója alá csúsztatta.

— Na, csak egy pillantás — kérlelte, és megrántotta a csomót.

A törölköző a földre hullott és a lány meztelenül állt előtte. Apró lúdbőrök táncoltak végig a gerincén, ahogy Mac végigsimította a bőrét. A keze megállt a csípőjénél, ahol a sárkány tetovált képe látszott.

— Elárultam már neked valaha, mennyire szeretem a tetoválásodat? — kérdezte Mac.

A lány nevetett.

— Tegnapig csak egyszer láttad életedben.

Mac eszelősen mosolygott.

— De ezerszer gondoltam már rá!

A lány megkerülte őt, és a földön fekvő táskájáért nyúlt. Érezte, hogy a férfi nézi, ahogy felöltözik. Szándékosan incselkedett vele, amikor olyan lassan húzta fel az alsóneműjét a lábán, ahogy csak tudta. Szembefordult vele, majd belebújt a pólójába.

Mac felemelte a szemöldökét.

— Nem veszel melltartót?

Kit megvonta a vállát.

— Nincs olyan sok.

A férfi felmordult.

— Tökéletes melled van, és meg kell mondjam, nem tetszik, hogy mindenki ennyire jól láthatja.

Kit meglepetésében felkapta a fejét.

A közöttük lévő távolság kisebb lett, a férfi közelebb lépett. A tenyerébe vette a lány mellét a vékony pólón keresztül, és a hüvelykujjával a mellbimbóját simogatta, amíg hegyes és kemény nem lett.

— Ó, igen — motyogta Mac. — Kurvára tökéletes.

Kit lába remegett, a vaginája lüktetni kezdett.

— Mac — suttogta. — Ha nem indulunk el most azonnal, soha nem fogunk reggelizni.

Csalódottság ült a férfi szemében, amikor elhúzódott tőle. Megfogta a lány kezét, és összefűzte az ujjaikat.

— Mindenképpen enned kell, ha meg akarod őrizni az erődet.

Rákacsintott és kivitte magával a hálószobából.

Kit már többször evett a kávézóban Ryderrel és Mackel, mintsem meg tudta volna számolni. A mai alkalom mégis furcsa volt.

A férfi úgy tekintett rá, mintha birtokolná. Gyakran megérintette, finoman simogatta a bőrét. Egy alkalommal még át is nyúlt az asztalon, hogy megfogja a kezét.

Pokolian kellemetlenül érezte magát tőle. Nem akarta, hogy könnyed barátságuk megváltozzon amiatt, hogy szexuális kapcsolat van köztük. Egyáltalán nem akarta, hogy Mac vagy Ryder félreértse a dolgot. A szex rendben volt. Azok után, ami történt vele, nem volt biztos, hogy képes megbízni bárkiben is rajtuk kívül annyira, hogy megérintsék. Viszont ez nem jelentette azt, hogy ennél többet akart tőlük.

Ha választania kellene a szex és a barátságuk között, nem volna min gondolkodnia. Nem szabad átesnie a ló túloldalára.

— Hé, itt van David! — kiáltott fel Mac.

Kit megfordult és látta, hogy David belép a kávézóba. Mosolygott és integetett. Mac odahívta hozzájuk.

David odaballagott kedves mosollyal az arcán.

— Na, szevasztok!

Mac kirúgta az egyik szabad széket az asztal alól.

— Ülj le!

David lehuppant és intett a pincérnőnek.

— Örülök, hogy látlak, David. Szeretnék egy pár dolgot kérdezni tőled, ha nem bánod — mondta Mac.

— Persze, semmi gond. Mit akarsz tudni?

A pincérnő forró kávét öntött David csészéjébe, aki hozzálátott, hogy négy csomag cukorral édesítse.

Kit feszült lett, és félrenézett. Tudta, hogy Mac arról fogja faggatni, ami előző éjszaka történt. Kellemetlen, szúró fájdalmat érzett a bőrén. Még jobban megalázta, hogy más is tud a dologról.

— Mielőtt megérkeztem volna a bárba tegnap éjjel, láttál bármi szokatlant? Bármi különöset? Valakit, aki túlságosan nagy figyelmet fordított Kitre?

David összeráncolta a homlokát és megrázta a fejét. Kitre pillantott, és aggódás tükröződött az arcán.

— Miről van szó?

Kit az asztalt bámulta.

— Okom van azt feltételezni, hogy Kit támadója még mindig körülötte ólálkodik — motyogta Mac.

David pislogott.

— Komolyan mondod?

— Halálosan komolyan.

Kit a gyümölcsléért nyúlt, de felborította, annyira remegett a keze. A pokolba! David felugrott, hogy szalvétát kérjen, Mac pedig átnyúlt az asztalon, és megfogta Kit kezét. A pincérnő egy törlőkendővel sietett oda, és a balesetnek hamarosan nyoma sem maradt.

Mac Kitre meredt, kék szemében aggódás látszott.

— Jól vagy?

— Nem… Nem beszélhetnénk valami másról? — könyörgött a lány.

Mac arckifejezése ellágyult.

— Baby, tudnom kell, hogy David látott-e valamit. Nem tudlak megvédeni, ha nem teszek fel kérdéseket.

A lány hátradőlt, és felállt. Tetőtől talpig merev volt a feszültségtől.

— Csináld akkor, amikor nem vagyok itt! — mondta sírós hangon.

Azzal sarkon fordult, és az ajtó felé szaladt.

Mac szitkozódott és ököllel az asztalra csapott. Megijedt. Nem is emlékezett rá, mikor szaladt el előle Kit utoljára. A múltja elől. A jelene elől.

— Mi folyik itt, Mac? — kérdezte David.

Mac sóhajtott.

— A szemétláda, aki megerőszakolta Kitet, még mindig szabadon járkál. A támadás óta zaklatja. Csak tegnap éjjel tudtam meg.

David szeme tágra nyílt a meglepetéstől.

— Azt hittem, nem volt semmi nyom. A támadó csak átutazó volt.

Mac felmordult.

— Igen, én is azt hittem.

A kávézó kijárata felé nézett, amelyen keresztül Kit néhány pillanattal korábban távozott. Megdörzsölte az arcát a kezével.

— Nézd, David, mennem kell, de tégy meg nekem egy szívességet! Nagyon figyeld a bárt! A szemétláda ott volt tegnap éjjel. Üzenetet hagyott Kit kocsijában. Sajnos nincs biztonságban tőle.

David tekintete elsötétült.

— Megteszek mindent, amit csak tudok. Azonnal szólok, ha látok valamit, ami nem stimmel.

Mac felállt, és a fejébe nyomta a Stetsonját. David felé nyújtotta a kezét.

— Köszönöm, haver, nagyra értékelem.

— Ne viccelj.

Mac kiment a kis parkolóban álló Dodge Pickupjéhez. Beült a vezetőülésre, és a kezét a kormányra tette.

Kit összegömbölyödve ült az utasülésen, és a szélvédőn keresztül a semmibe bámult. Mac halkan sóhajtott, aztán odanyúlt és megérintette a karját.

— Kit, nem azért tettem, hogy bántsalak — mondta halkan.

A lány üres tekintettel bámult rá.

— Tudom, Mac.

Terhes csend állt be közöttük. A férfi elvette a kezét, és mocorgott ültében. Beindította a motort, kitolatott a parkolóból.

Kit házához hajtott, közben időnként a lányra pillantott. A teste törékenységről árulkodott. Mac ismét azon törte a fejét, hogyan kezelje Kit szokatlan oldalát. Legszívesebben olyan szorosan ölelte volna magához, hogy többé ne érezze magát fenyegetve. De ezzel valószínűleg éppúgy ráijesztene, mint a démonok, amelyek elől menekül.

Beállt a kocsibejáróra, és leparkolt Kit Broncója mögött. Odanyúlt és megfogta a lány kezét. A lány lassan felé fordította a fejét, ránézett. A kétségbeesés a szemében kis híján megtörte Mac józan gondolkodását. Minden erejére szüksége volt, hogy ne ölelje szorosan magához ott azonnal.

Helyette lazán elmosolyodott, mintha a világon semmi sem érdekelné.

— Kész vagy, baby?

Kit összerezzent, aztán a kilincsért nyúlt. Mac kiszállt, megkerülte a kocsi elejét, és bevárta.

Felmentek a verandára. Mac kissé lemaradt, miközben a lány bedugta a kulcsot a zárba. Alighogy hozzáért az ajtóhoz, az magától kinyílt.

Kit elejtette a kulcsot, hátrahőkölt és Macnek ütközött. A férfi egy szempillantás alatt maga mögé rántotta, és a szolgálaton kívüli pisztolyáért nyúlt.

— Ülj be a kocsiba, és zárd be az ajtót — utasította Mac.

Kit remegő lábakkal lement a lépcsőn. Úgy botorkált, mint egy újszülött csikó. Amikor Mac látta, hogy beszállt a kocsiba, kinyitotta a bejárati ajtót és befelé kémlelt.

— A rohadt szemétláda! — szitkozódott.

Az egész házat felforgatták. Fegyverrel a kezében átlépte a küszöböt. A tarkója bizsergett, a szőrszálak felálltak rajta az izgalomtól.

A házban semmi sem maradt a helyén. A díványt darabokra szedték, a bélés mindenütt szétszóródott a helyiségben. Képek, könyvek, növények feküdtek összetépve és összezúzva a földön.

Mac bement a konyhába, ahol az összes tál, pohár és tányér ezer darabban hevert a földön. Belépett a hálószobába, és már előre félt, mit fog ott találni.

Az ajtó sarkig nyitva volt. Az összes ruha a földön hevert. Furcsa módon az ágy érintetlen volt. Megesküdött volna rá, hogy a betolakodó vetette be, mert Kit messze nem volt annyira pedáns, mint amiről az ágy árulkodott.

Odalépett, és végignézett a feszes ágyneműn. Aztán megtorpant. Keserű ízt érzett a torkában, és többször nyelnie kellett, nehogy elhányja magát.

Az ágy közepén Kit fényképe feküdt. Összekuporodva a földön, ahogy Mac hat hónappal korábban rátalált. Jól tudta, hogy a képet nem ő készítette.

Alatta egy papírfecni hevert egyetlen szóval: „Enyém”.

A támadó színt vallott. Nem fogja békén hagyni.

Mac előrántotta a mobilját, és felhívta az őrsöt. Gyorsan elmondta, hol van és mi történt. Aztán kiment a házból a kocsijához, amelyben Kit várta.

A lány kiugrott a kocsiból, amikor a lépcsőhöz ért. Odaszaladt hozzá, és befutott volna mellette a házba, ha el nem kapja, és nem szorítja magához.

— Ne menj be, Kit! — mondta határozottan.

— Mit művelt? — követelőzött Kit.

Mac a lány szemébe nézett, amely gyorsan megtelt könnyekkel. Úgy érezte, mintha valaki kitépné a szívét a mellkasából.

— Bűntény helyszíne a házad, baby. Nem mehetsz be. Már beszóltam. Nemsokára itt lesznek.

— Mit művelt a házamban? — kérdezte Kit elkeseredetten. Macbe belehasított a fájdalom.

— Felforgatta az egészet — felelte. Kizárt dolog, hogy elmondja neki, mint talált az ágyában.

Kit lassan elfordította a tekintetét a házról, és Mac szemébe nézett.

— Félek, Mac — suttogta.

Mac tudta, milyen nehezen foglalta szavakba, még inkább, hogy milyen nehezen vallotta be, amit érez.

Remegett a dühtől.

— Felhívom Rydert, hogy jöjjön el érted. Itt kell maradnom most egy ideig. Ha nem leszek otthon, amikor munkába indulsz, Ryder elvisz. Később találkozunk. Megígérem.

— Nem fog békén hagyni, ugye? — kérdezte Kit olyan halkan, hogy a férfi alig hallotta.

Magához húzta, szorosan megölelte, a száját a fejéhez szorította.

— Megtalálom, Kit. Esküszöm neked, megfizet azért, amit tett.

Nyolcadik fejezet

Ryder öt perccel később érkezett, az arckifejezése tele volt dühvel. Kit figyelte, ahogyan odamegy Machez, beszélgetnek, és láthatóan percről percre egyre ingerültebbek lesznek.

Ott kellene lennie velük, hogy megtudja, mi történt pontosan. A beszélgetés elcsípett foszlányaiból rájött, hogy a házat teljesen tönkretették. Mégis inkább félrehúzódott. Nem volt benne biztos, hogy meg tud birkózni azzal, amit Mac a lakásban talált. Nem mondott el neki mindent. Jól tudta, de túlságosan félt, semhogy meg akarja tudni.

Néhány perccel később Ryder odament hozzá. Fekete haja szétterült a vállán. Az arckifejezése ellágyult, amikor odaért, és megérintette az arcát.

— Menjünk innen, drága!

— Hová megyünk? — szólalt meg nagy nehezen Kit.

— Mindegy, csak el innen.

Kit hagyta, hogy a férfi a Harleyjához vezesse. Ryder felült a motorra, aztán a mögötte lévő ülésre csapott. Kit felszállt, és átölelte Ryder derekát.

Kiviharzottak a bejáróról, és a városból kifelé vezető főúton haladtak tovább. Amikor elhagyták a városhatárt, Ryder odahúzott a motornak, és száguldani kezdtek.

Az út sűrű erdőben és dombok között futott. Kit lehunyta a szemét és hagyta, hogy a szél a hajába kapjon. Imádta a szabadság érzését. Egy rövid időre elfeledkezett a gondjairól.

Jó húsz perccel később Ryder egy földútra kanyarodott, és lassított a porfelhőben. Kit akkor jött rá, hová tartanak. A tóhoz.

Az út egyre keskenyebb lett, míg végül már csak kis ösvény volt az erdőben. Ryder lassan vezette a motort, és a karjával eltartotta az ágakat, nehogy Kit arcába csapódjanak. Néhány perccel később megállt egy hatalmas tölgyfa mellett.

— Emlékszel erre a helyre? — kérdezte. Kit elmosolyodott.

— Igen, a fánk.

Rengeteg időt töltöttek el itt, a gyökerek között üldögélve. A tavat szemlélték, söröztek, és a valóság elől menekültek.

Kit leszállt a motorról, és odament, ahol a fa gyökere a tóba ért. Mennyi éjszakát töltöttek itt. A kezét a durva kéregre tette, és a csillogó vizet figyelte.

Hallotta maga mögött Rydert, aztán érezte, hogy a karja a csípője köré fonódik. A férfi mellkasának támaszkodott. Ryder álla a fején pihent.

— Miért gyűlöl engem? — suttogta. — Mi rosszat tettem?

Ryder még erősebben magához ölelte. Megcsókolta a haját a füle fölött.

— Nem tettél semmi rosszat, drága. Beteg állat, aki arra gerjed, hogy rettegésben tartja a nőket.

Kit kibontakozott Ryder öleléséből és leült két gyökér közé. Ryder közelebb ment a tó széléhez, és lenézett a partra, amelyet a víz finoman nyaldosott.

— Mit talált Mac a házban? — kérdezte Kit. — Valamit titkol előlem. Akkor nem akartam tudni, de most már tudnom kell.

Ryder megfordult és ránézett. A szemében düh villant.

— Semmi értelme, hogy aggódj miatta, Kit.

— Mondd el! — kérte a lány csendesen.

Ryder leguggolt előtte. Hol őt nézte, hol a tavat. A határozatlanság furcsa mintát rajzolt az arcára.

— Csinált rólad egy képet. Miután… Miután megerőszakolt — mondta Ryder elcsukló hangon. — Az ágyadba tette.

A vér kifutott Kit arcából. A rettegés elhatalmasodott rajta, és a gyomra egyre jobban görcsbe rándult.

— Láttad?

Istenem, eddig csak Mac látta őt úgy. Egy takarót tett köré akkor éjjel, hogy senki se bámulja.

— Nem, drága, nem láttam — mondta Ryder gyengéden.

Kit lehunyta a szemét és a melléhez szorította a térdét.

— Bárcsak Mac se látta volna — suttogta.

— Gondolod, hogy érdekli? — kérdezte Ryder zavartan.

— Engem érdekel — felelte a lány.

— Kit, nézz rám! — mondta Ryder határozottan. A hangja szokatlanul izgatott volt.

A lány meglepetten pislogott, és felemelte a fejét, hogy a férfi szemébe nézzen.

— Ne gondold, hogy aggasztja. Vagy engem. Kit, ennél sokkal jobban ismersz bennünket.

A lány védekezőn felemelte a kezét.

— Ryder, nem hiszem, hogy rosszat gondolsz rólam. Ennél tényleg jobban ismerlek benneteket. De rossz érzés, hogy bárki úgy láthat. Főleg, hogyha te és Mac — tette hozzá bágyadtan.

Ryder közelebb ment. Leült mögötte, a hátát a fának támasztotta, és feljebb húzta Kitet, míg a lába közé nem került. A lány feneke az ágyékánál volt.

Az ujjával a haját fésülgette, szétválasztotta a tincseket.

— Fogalmad sincs, mennyire sajnálom, ami történt veled, drága. Ha megváltoztathatnám, megtenném, mindegy, mibe kerül. Másrészt nem változtat semmin közted és köztem. És tudom, hogy nem változtat semmin közted és Mac között sem.

Kit sóhajtott, és még jobban hátradőlt.

— Hányszor ültünk itt a vizet nézve, és kívántuk, bárcsak valahol máshol lennénk!

Ryder nevetett.

— Meg sem tudom számolni.

— Miért vagyunk még mindig itt? — kérdezte Kit halkan.

— Azt tudom, miért vagyok itt én, és azt is, hogy Mac miért. De te, Kit?

A lány teste megfeszült a karjában.

— Még soha senki nem kért meg, hogy menjek el innen.

Ryder ismét a lány haját simogatta. Ott, azon a helyen, ahol annyi időt töltöttek fiatalkorukban, az ölelésnek nem volt semmiféle szexuális töltése. Közeli barátok voltak, akik biztonságban érzik magukat egymás közelében.

— Ne hagyd, hogy ez az egész tönkretegyen, Kit. Ne tolj el engem és Macet, mert félsz az érzéseidtől. Nem vagy gyenge attól, ha bevallod, hogy félsz.

— Mikor kerültél ilyen közel a feminin oldaladhoz? — mosolygott a lány.

Ryder nevetett a füle mellett.

— Tudod, hogy igazam van.

— Még mindig hallom őt, Ryder. Az álmaimban, és amikor ébren vagyok. Soha nem fog elmúlni.

Ryder a haját simogatta.

— Mac és én meg fogjuk találni. Esküszöm. Ha megtaláljuk, halott ember. Nem is fogsz többet hallani róla.

Kit kiengedett Ryder karjában. A pillanat az élet. A szempillája elnehezült és hatalmas vágyat érzett, hogy lehunyja a szemét.

Ryder elsimította a haját az arcából.

— Aludj csak, drága! Nem megyek innen sehová.

Mac beállt a Two Step zsúfolt parkolójába, és leállította a motort. Pokoli nap volt, kezdve a Kit házában történtekkel. A legbosszantóbb az volt, hogy egyetlen ujjlenyomatot sem találtak a betörés helyszínén.

Bement a bárba, és azonnal Kitet kereste. A helyiség másik végében volt, italokat szolgált fel. Ryder, aki a bárpultnál táborozott le, közelről figyelte.

Mac elindult felé. Amikor a pulthoz ért, David egy sört tolt elé.

— Köszönöm, haver — mondta Mac, és a szájához emelte a hideg italt.

— Semmiség.

— Hol voltatok, te és Kit egész délután? — kérdezte Mac, miközben a Ryder melletti bárszékre ült.

— Kint a tónál — felelte Ryder.

Mac a szájához emelte az üveget, és hosszan beleivott.

— Jó ideje nem jártunk már ott.

Ryder bólintott.

— Még mindig ugyanúgy néz ki.

Mac abbahagyta az ivást, letette a sörét a fából készült, gyalulatlan bárpultra. Úgy érezte magát, mint egy féltékeny tinédzser, de meg kellett tudnia, amit akart.

— Lefeküdtél vele?

Ryder meglepetten pislogott.

— Miféle kérdés ez?

Mac megvonta a vállát.

— Csak egy kérdés.

— Tudom, mit érzel iránta, cimbora. Nem tennék ilyet veled. Vagy vele. Egyáltalán nem volt olyan állapotban délután, hogy szexeljek vele.

Mac ökölbe szorította a kezét, és rettenetesen dühös volt magára. Tudta, hogy Ryder soha nem élne vissza az ő vagy Kit bizalmával, mégis muszáj volt megkérdeznie.

— Tudom, csak… Csak tudni akartam, hogy nyitottabb-e veled, mint velem. Mert köztem és közte vagy egy méter vastag a fal, amikor kettesben vagyunk.

— Tudhattad előre, hogy nem lesz könnyű — mondta Ryder. — De nem, velem sem nyitottabb, semmivel sem. Valahol még mindig ijedt kislány, aki azt játssza, hogy felnőtt. Máskor meg minden férfi legvadabb álma. Érett, egzotikus nő. Az ember soha nem tudhatja, melyikkel fog találkozni.

Mac helyeslőn bólintott.

— Nem fogom magára hagyni, Ryder. Nem tudom, hogyan győzzem meg arról, hogy soha nem okoznék neki fájdalmat, de nem fogom magára hagyni.

— Miről beszéltek ti ketten ilyen komolyan? — kérdezte Kit, amikor letette a tálcáját a bárpultra.

Mac felé fordult, és rámosolygott. A karjába vonta.

— Hogy vagy, baby?

Kit viszonozta a mosolyt, de kibontakozott az ölelésből. Ledarálta az italrendelést Davidnek, aztán ismét Mac felé fordította a tekintetét.

— Találtatok valamit?

A férfi mosolya eltűnt, és megrázta a fejét.

— Sajnálom.

Kit ajka megremegett, de mosolyt erőltetett az arcára.

— Biztos vagyok benne, hogy csak idő kérdése, nem?

— Meg fogjuk találni Kit, megígérem.

A lány kis kezét a férfi karjára tette.

— Tudom, hogy így lesz, Mac.

— Mikor végzel? — kérdezte a férfi.

Kit felemelte a karját és az óráját nézte.

— Még egy óra. Maradsz addig?

— Nem megyek sehová. Akarod, hogy hazavigyelek?

A lány oldalra pillantott, Ryderre, aztán lassan bólintott. David felé intett a fejével, amikor az utolsó italt is a tálcájára tette. Idegesnek tűnt, amikor újra Mac felé fordult.

— Mi jár a fejedben, baby?

Kit zavarba jött, és a kezét a rövidnadrágjába törölte.

— Nem akarom, hogy te és Ryder máshogy bánjatok velem — suttogta. — Nem akarom, hogy hazamenjünk, és úgy kezeljetek, mint akinek valami nagy baja van.

Mac közel hajolt hozzá, és felemelte az állát az egyik ujjával.

— Kit, azt fogjuk tenni, amit szeretnél. Semmi nyomás. Semmi elvárás. Semmi csalódás. Te irányítasz.

— És ha azt akarom, hogy vigyetek haza, és segítsetek felejteni? — kérdezte a lány.

— Akkor hazaviszünk, és egész éjjel szeretkezünk veled — mondta Mac rekedten.

Kit zöld szeme felragyogott, és smaragdként izzott a halvány fényben. Mac meglepetésére a lány közelebb lépett hozzá, és az ajkát az övére szorította.

Mac egész teste megfeszült. Vágy. Vágy. Alig kapott levegőt. Hogyan képes egy ilyen törékeny nő így elvenni az erejét? Fogalma sem volt, de képes lett volna Kit előtt térdre borulni abban a szent pillanatban.

— Meg kell értenetek — mondta a lány halkan, közel a férfi ajkához. — Olyan sok dologról ábrándozom, de senkivel sem oszthatom meg. Kivéve téged és Rydert. Akármelyik másik férfira nézek, nem lehetek biztos benne, hogy nem fog bántani.

Mac a lány tarkójára csúsztatta a kezét.

— Mondd el nekem, mit akarsz, baby. Megteszek mindent.

— Azt akarom, hogy irányíts — suttogta Kit. — Megbízom benned. Azt akarom, hogy bilincselj meg, kötözz meg, amiket ti, rendőrök csináltok. Azt akarom, hogy a hat hónappal ezelőtti éjszaka ne álljon közénk.

Mac levegő után kapkodott. A lány ezüsttálcán kínálta fel magát neki. Nagyon régóta várt már erre a pillanatra, és bolond lenne nem élni vele.

Azon igyekezett, hogy a hangja könnyed, laza, és kissé incselkedő legyen.

— Mindig kapható vagyok egy jó kis szerepjátékra — morogta.

Kit megborzongott a karjában. Aztán ellibbent tőle, és felvette a tálcáját. Mac nézte, ahogy eltűnik a tömegben, hogy az asztalokhoz vigye az italokat.

Ryder mellé csúszott.

— Ez azt jelenti, amire gondolok?

Mac elmosolyodott.

— Benne vagy?

Ryder felhorkant.

— Vele? Meg sem kell kérdezned! Soha nem ismertem hozzá hasonlót, és nem hiszem, hogy valaha is fogok.

— Egyetértek — motyogta Mac.

Ryderre pillantott, és mélyen a szemébe nézett.

— Nézd, haver, sajnálom, ami az imént történt. Hülye kérdés volt.

— El van felejtve — mondta Ryder.

Mac maga elé tartotta az öklét. Ryder elvigyorodott, és hozzáérintette a sajátját.

Kilencedik fejezet

Kit hátradőlt az ülésen, próbált lazítani. Mac mellette ült, a keze a kormányon pihent, ahogy a házához hajtottak. Nagyon hosszú nap volt, mindannyiuk számára. Mac még mindig egyenruhában volt, nem mintha ez a lányt zavarta volna.

Az egyetlen dolog, amit Kit az egyenruhánál is jobban szeretett látni rajta, a kopott, puha, kék farmere volt. Feszesen állt a fenekén, és minden izmot megmutatott a lábán. Elképzelte magában, ahogy lehúzza a cipzárt, meglazítja az övet, és kiveszi belőle a farkát. Behunyta a szemét, és fészkelődni kezdett az ülésben, hogy enyhítse a lába között kelt bizsergést.

Mac szeme sarkából ránézett.

— Jól vagy, baby?

A lány szíve hevesen vert a mellkasában. Furcsa feszültség táncolt a gyomrában, a lélegzete szakadozottá vált. Alig várta, hogy hazaérjenek.

Néhány perccel később Mac a háza bejárójára hajtott. Mielőtt a lány kinyitotta volna az ajtót, Mac kiugrott és gyorsan megkerülte a kocsit. Megfogta a lány karját, és a földre segítette, majd becsukta az ajtót mögötte.

Ryder is dübörögve befutott, és néhány méterrel arrébb parkolta le a motort.

Kit zavartan járatta a tekintetét egyik férfiról a másikra, és az alsó ajkát harapdálta. Ennyire még soha nem várt semmit egész életében.

Ryder elment mellette, megsimogatta az arcát, és bement előttük a házba. Mac beletúrt a lány hajába.

— Mehetünk?

Kit mély lélegzetet vett és bólintott.

Mac besétált előtte, kinyitotta neki az ajtót. A lány követte, és látta, hogy Ryder a nappali közepén áll, már póló nélkül.

Mielőtt kényelmesen kinézelődhette volna magát, Mac hirtelen megfordította és az egyik kezét a háta mögé csavarta. A lány a falhoz szorult, és hallotta a bilincs félreismerhetetlen csörgését.

A hűvös fém a bal csuklójára zárult. Mac a másik karjáért nyúlt, és az előzőhöz bilincselte. Kit a fülén érezte a férfi forró leheletét, ahogy közel hajolt hozzá.

— Figyelj, baby, ha bármikor le akarsz bennünket állítani, ha nem érzed jól magad bármi miatt, csak szólj, rendben?

A lány bólintott.

A másik bilincs kattanása magához térítette. Istenem. Meg volt bilincselve, és ki volt szolgáltatva két csodálatos férfinak.

— Akkor kezdődjön a játék! — szólalt meg Mac.

Megfordította a lányt, a megbilincselt csuklójánál fogva tartotta. Ryder meztelenül állt előtte, a sötét szeme izzott a fényben.

Kit tekintete kívánóan haladt végig az izmos férfitesten. Ryder haja rendezetlenül omlott a vállára. A sárkánytetoválás, amely hasonlított az övére, majdnem teljesen eltakarta a mellkasa felső részét. Két másik — egy tőr és egy kígyó — díszítette a karjait.

A pillantása a lába közé siklott, a fekete szeméremszőrzetre. A pénisze duzzadtan meredt előre, egyértelmű jele volt annak, hogy felizgult.

Zsebkés villant a lány szeme előtt, ahogy Mac megkerülte és eléállt, eltakarva Rydert. A férfi nyers vággyal a szemében nézte, ahogy a kés egyre közelebb kerül a lány pólójához.

Kit megremegett, libabőrös lett, amikor a penge a pólója alá hatolt és a bőréhez ért. Mac egészen feltolta a kést, amíg meg nem jelent a hegye a nyakkivágásban. Aztán maga felé húzta, míg az anyag utat nem engedett a penge élének. Lefelé mozgatta a kést, és széthasította a pólót.

Hátratolta a lány vállán, míg le nem hullott a karján a bilincsig.

— Vedd le a cipődet! — utasította Mac.

A lány kilépett a szandáljából, és félrerúgta őket az útból.

Mac bedugta az ujját a lány rövidnadrágjába, kigombolta és lehúzta a cipzárt. Végigcsúsztatta a rövidnadrágot a lábán. Kiten már csak alsónemű volt. Mac felnézett, és elmosolyodott, mielőtt a pengét a csípőjéhez érintette volna. Az anyag engedett, és a bugyi hamarosan gyűrötten hullott a padlóra.

Mac ellépett tőle, és a kezét a lány csupasz hátára tette. A keze lefelé indult, míg el nem érte a lány íves fenekét. Aztán Ryder elé tolta.

— Térdre! — mondta Ryder mogorván.

A lány készségesen térdre ereszkedett.

— Térdeket szét, mellet ki!

Kit ismét engedelmeskedett.

Ryder lemosolygott rá. Megfogta a farkát, és finoman le-fel mozgatta a bőrt rajta.

— Esküszöm drága, nem hiszem, hogy láttam életemben ehhez foghatót. Minden férfi álma.

Kit megdöbbent a saját reakcióján a férfi szavaira. Könnyek szöktek a szemébe. Soha nem lenne képes mással így érezni magát. Ekkora biztonságban. Ennyire elkényeztetve. Mac és Ryder olyan érzéseket váltott ki belőle, amelyeket régóta mélyen magába zárt.

Ryder megfogta az állát, és a hüvelykujjával finoman az arcát simogatta.

— Nagyon édes szád van. Most legyél jó kislány, és nyisd ki szépen.

Kit kitátotta a száját. Ryder a tarkójára csúsztatta a kezét, a másikkal a lány ajka közé vezette a péniszét.

Kit minden érzéke megkönnyebbülésért kiáltott. Feszültebb volt, mint egy felajzott íj. Teljesen és egészen a két férfi kezében volt, ami izgalmasabb volt számára, mint akármi más eddigi életében.

Ryder ki-be mozgatta a péniszét a szájában. Lassan, finoman mozgott, de szorosan tartotta a fejét. Kit legszívesebben ott és akkor elment volna.

A férfi felnyögött. A hang mélyen a torkában kelt. Mindkét kezével megfogta a lány fejét, a hajába túrt, ahogy szájba dugta.

— Már közel vagyok, drága — hörögte Ryder. — Azt akarom, hogy minden cseppjét lenyeld.

Kit lehunyta a szemét, és halkan felnyögött. A férfi egyre hevesebben hatolt a szájába. Belemarkolt a hajába. A mozgása határozottabb lett. Egyszer csak mélyen benyomta a farkát, és szorosan tartotta a fejét. Az első forró sugár Kit torkára lövellt.

A nyelvét a lüktető pénisz körül mozgatta, és lenyelte a meleg magot. Ryder még jóval az orgazmusa után is előre-hátra mozgatta a csípőjét. Kit tovább szívogatta és nyalogatta lankadó férfiasságát.

Végül Ryder elhúzódott tőle, és elvette a kezét a lányról. A háta mögött Mac a hóna alá nyúlt, és felemelte.

— Meg tudsz állni a saját lábadon? — kérdezte Mac.

Kit bólintott. A férfi a fenekére tette a kezét, és finoman a hálószoba felé tolta. Kíváncsi ujjak siklottak a farpofái közé, az ánuszát keresték.

A lány lába remegett, kis híján összeesett.

— Menj fel az ágyra! — utasította Mac. — Térdelj le, és dőlj előre!

Kit esetlenül felkúszott és lassan előredőlt, míg az arca az ágyhoz nem ért. A feneke a levegőbe emelkedett, kitárulkozva feküdt a két férfi előtt. Megfeszítette, majd ellazította a kezét a bilincs szorításában.

— Ez ám a szép látvány! — jegyezte meg Mac.

— Nincs is ennél szebb a világon — helyeselt Ryder.

Kit vaginája összerándult, és lüktetni kezdett. Elég lett volna, hogy Mac megérintse a kellő helyen, vagy hozzá közel, azonnal elszállt volna.

— Meg fogom dugni a fenekedet, Kit!

A lány összeszorította a szemét és beharapta az alsó ajkát. Szaggatottan lélegzett és tetőtől talpig remegni kezdett.

Nagy tenyér simult a farpofájára, és széthúzta a fenekét. Mac vastag makkját a farpofái közé dugta. A hegyével Kit ánuszát bökdöste. A síkosító hideg nedvessége könnyítette meg a behatolást.

A férfi előredöfött. Elviselhetetlen kéj áradt szét a lány altestében. A szoros nyílás kitágult, és utat engedett Mac farkának. Egy halk cuppanással benn is volt.

Kit felnyögött, amikor a férfi megállt.

— Akarod, Kit? Van fogalmad róla, mennyire kurvára szexisen fest, ahogy a farkam félig benne van a fenekedben, és még többet akar?

— Kérlek! — suttogta a lány.

Mac alányúlt, és az ujját a nedves puncijára csúsztatta. Megtalálta a csiklóját, és elkezdte izgatni a kemény kis gombot.

— Mac! — sikította Kit.

A férfi csípője előrelendült, és mélyen betolta a farkát a lány fenekébe. Kit testének minden izma megfeszült, rángatózni és vonaglani kezdett, ahogy Mac pumpálta.

A férfi elvette az ujját a csiklójától, és bedugta a puncijába. Ugyanúgy mozgatta ki-be a kezét, mint a farkát, aztán ismét visszatért a csiklójához. Végtelen gyönyör hatalmasodott el a lányon. Különös és tiltott kéj. Csak a legvadabb álmaiban mert arra gondolni, hogy análisan kielégítik.

— El fogok menni beléd, Kit! De te nem. Még nem.

Kit felnyögött. A teste tele volt feszültséggel, vággyal. Meg akart könnyebbülni. Képtelen lett volna még több izgalmat elviselni.

Amikor azt gondolta volna, hogy már elmegy, Mac elvette a kezét, a mozgása lelassult, majd mozdulatlan maradt mélyen benne. A hátát simogatta, cirógatta, kényeztette.

Aztán nagyon lassan kihúzta a péniszét. Felnyögött erotikusan, birtoklón. Egyszer vagy kétszer még előremozdult. A teste a lányénak feszült, hogy a lehető legmélyebben hatoljon belé. Kit érezte forró kilövellését a testében.

Mac a hátára feküdt, sokáig ott maradt, majd elhúzódott tőle. Meleg törölköző érintette a lány bőrét, hűvös levegő cirógatta az altestét.

Óvatos kezek megfordították, amíg a hátára nem feküdt. Megbilincselt keze az ágy és a teste közé szorult.

— Meg akarom ízlelni a puncidat — szólalt meg Ryder, és elhelyezkedett a lába között.

Kit vaginája válaszul összerándult és lüktetni kezdett. A férfi szemébe nézett. Izzó vágyat látott benne.

Ryder lehajolt, a nyelvével mélyen a puncija redői közé hatolt.

Ó, Istenem!

Kit teste hátrafeszült és vonaglott. Átkozódott, amiért ennyire tehetetlen. Ki volt szolgáltatva, Ryder bármit csinálhatott vele. Akárhol megérinthette.

A férfi nyelve gyengéden simogatta érzékeny bőrét. A szeméremajkát érintette, majd hirtelen a csiklójához tévedt. Nagyon finoman nyalogatta és szívogatta. Körbe-körbe mozgatta a nyelvét a kemény gomb körül.

A férfi nyelve lejjebb vándorolt, az ajkával, majd a nyelvével a puncija bejáratát cirógatta. Harapdálni kezdte a lágy redőket.

— Ryder! — sikított fel Kit.

— Jól érzed magad, drága?

A nyelve körbe-körbe mozgott a vaginája előtt, majd beléhatolt. Ryder a nyelvével dugta a lányt.

Kit háta ívbe feszült, kétségbeesetten igyekezett közelebb kerülni hozzá. Már annyira közel volt. Csak még egy érintés. A peremen táncolt, és kész volt bármikor átbillenni rajta. Csak egy apró érintés, és máris ott lenne.

Ryder elhúzódott tőle. Kit csalódottan felnyögött.

A férfi nevetett felette. Az ujja közé fogta, és dörzsölgette a mellbimbóját, amire újabb nyögés volt a válasz.

— Gonosz kéjencek vagytok! — tört fel a lányból.

— Ugyan már, drága! Csak azt akarjuk, hogy életed legcsodálatosabb éjszakája legyen a mai.

Kétségkívül így volt. Már eddig is a legnagyobb izgalmat élte át, minden korábbinál észveszejtőbbet.

Mac visszajött a szobába. A bőre még nedves volt a tusolástól. Kit az ágyékára pillantott, és látta, hogy máris felizgult. A pénisze mereven meredt előre a szőke szeméremszőrzete alatt. Kit szájában összefutott a nyál, amint arra gondolt, hogy legszívesebben a szájába venné.

Mac elmosolyodott.

— Tetszik, ahová nézel, baby.

Ryder előrehajolt, és oldalt fordította a lányt. Mac a bilinccsel babrált. Kit keze kiszabadult. Maga elé vette a karját, és megdörzsölte a csuklóját.

Mac összeráncolta a homlokát.

— Fájt?

Kit a válla felett rámosolygott.

— Ühüm.

— Ne élvezd túlságosan a szabadságot — hörögte Ryder.

Tizedik fejezet

Adrenalinhullám öntötte el Kit altestét. Az izgalom hullámai gyors egymásutánban szorították össze a mellkasát és a torkát.

Mac ráfeküdt, erős testével ránehezedett. Vastag, izmos combjai a lába közé hatoltak, és szétfeszítették a térdét. Duzzadt, merev pénisze a puncija nedves redői közé siklott, és kéjesen dörzsölgette a csiklóját.

Kit melle a férfi mellkasának feszült. Vágy villant Mac szemében, amitől még sötétebb kék színben izzott. Amikor megcsókolta, a lágy, cuppanó hang halkan visszhangzott a csendben. Kit hallotta a szívverését, minden dobbanást és rezdülést érzett.

Szétnyitotta az ajkát, és a száját a férfiéra tapasztotta. A nyelvük találkozott, játszadozni kezdett. Elvakultan. Forrón. Türelmetlenül.

Mac halkan felnyögött.

— Annyira akarlak! Megőrjítesz!

Kit halkan, kedvesen felnevetett.

— Megőrjítelek? Mit gondolsz, ti mit műveltek velem egész éjjel?

Mac a farkával türelmetlenül a puncija bejáratát bökdöste.

— Beléd akarok hatolni.

— Akkor mire vársz? — motyogta Kit.

A lélegzete elakadt, amikor Mac előredöfött és mélyen beléhatolt. Aztán kifújta a levegőt, elégedetten felsóhajtott.

— Tetszik neked, mi?

— Ó, igen!

Mac mosolygott, elhúzódott tőle, de csak addig, míg erősen újra előre nem döfött.

Kit teste az ágyékának feszült, szorosan átölelte a lábával. A férfi előre-hátra mozgatta a csípőjét. A lány vonaglott alatta. Most talán majd megszabadítja az égető, gyönyörű fájdalomtól a testét.

Mac ránehezedett és szorosan átkarolta. Aztán mocorogni kezdett, és átfordult vele. Kit terpeszben ült rajta, a mellkasán feküdt. Ryder megfogta az egyik csuklóját, és finoman hátrahúzta.

A bilincs kattanása élesen a lány fülébe hasított. Ryder a másik kezét is a háta mögé tette és megbilincselte.

A lány magatehetetlenül feküdt Mac mellkasán, a pénisze mélyen benne volt. A kezét szorosan hátrabilincselték.

— Vigyázunk rád! — suttogta a fülébe Mac.

Ryder az összebilincselt kezénél fogva hátrahúzta a lányt. Mac megfogta a mellét, feltolta és tartotta. Kéjesen rámosolygott, tudva, hogy teljesen ki van szolgáltatva neki és Rydernek.

Az ágy megremegett, amikor Ryder rátérdelt. Kit érezte, hogy a farka hegye az ánuszát próbálgatja. Egy kicsit előrehajolt, hogy megkönnyítse a férfi dolgát.

A vére forrt, a szíve lázasan dobogott. Azt hitte, menten elájul. A teste megfeszült, és egy pillanatig úgy érezte, hogy menten orgazmusa lesz, mielőtt még Ryder beléhatol. A férfi azonban megállt.

Két pár kéz kényeztette a testét. Ryder a hátát cirógatta, megmarkolta a csípőjét. Mac a lány feszes hasát és a mellét simogatta. Az ujjával fájó mellbimbóját izgatta. Ryder abbahagyta a kényeztetést, amint Kit teste még jobban megfeszült.

— Nyugi, drága! Még nem. Hadd tartson. Hadd legyen jó.

Kit nyugalmat erőltetett magára. Ellazította a punciját Mac pénisze körül, úgy várta, hogy Ryder beléhatoljon.

A férfi megmarkolta a farpofáit, és széthúzta. Kit lehunyta a szemét, amikor érezte, hogy Ryder bedugja a farka hegyét az ánuszán. Elöntötte a gyönyör. Kéj és fájdalom egyszerre. Amikor már-már úgy érezte, hogy képtelen még többet elviselni, a teste engedett, és Ryder mélyen beledugta a péniszét.

Mindkét férfi felnyögött. Kit felsikított. Úgy érezte, menten darabokra hullik.

Ryder a karjánál fogva tartotta, nem engedte, hogy előrezuhanjon. Mac a csípőjét fogta, segített neki lovagolni rajta, miközben Ryder újra és újra belehatolt.

Magabiztosan irányították az örömét. Ők diktálták a tempót. Kit hátraszegte a fejét, és hagyta, hogy azt tegyenek vele, amit akarnak.

— Neked van a leggyönyörűbb feneked, drága Kit. Olyan feszes. Megőrjítesz vele mindenkit, aki beledugja a farkát.

A férfi szavai hatalmas gyönyört váltottak ki a teste legmélyén.

— Kérlek! — suttogta.

— Mit szeretnél? — hörögte Mac.

— El akarok menni — könyörgött Kit. — Annyira szükségem van rátok!

Ryder megszorította a csípőjét. Izmos, kemény combja a fenekét verdeste. Mélyen benne volt. Kit nem tudta volna megmondani, mikor érzi az egyiket, és mikor a másikat magában. Csak élvezte a végtelen gyönyört, amelyet Mac és Ryder okozott neki.

— Gyere akkor, drága! — mondta Ryder halkan a fülébe.

Mindketten pumpálni kezdték, erősen tartották, egyszerre mozogtak benne.

— Ó, istenem! — sikította Kit szaggatottan.

— Engedd el, baby!

A messzi távolból hallotta Mac hangját. Tompa morgásnak hatott a fülében, ahogy a forróság elöntötte az ágyékát. A két férfi között vergődött. A teste megfeszült és összerándult, ahogy egyre csak dugták.

Lehunyta a szemét, és összeszorította a fogát. Ezek ketten meg fogják ölni!

Ryder teste megrándult mögötte. Megragadta a karját, miközben mélyen a testébe lövellte a magját. Mac pénisze megdagadt benne, ahogy a csúcshoz közeledett.

Kit egy pillanatra pánikba esett. Úgy érezte, hogy elveszti az irányítást a teste felett. Korábban még soha nem érezte magát ennyire kiszolgáltatottnak, ennyire testetlennek. Egyszer csak szétrobbant. A szoba összefolyt a szeme előtt. Sikított, ahogy a világ megszűnt létezni körülötte. Az érzés egyre erősebb lett, és nagyon gyorsan hatalmasodott el rajta. Túl sem jutott az első orgazmuson, amikor már a második tolult fel benne.

— Ne, ne! Képtelen vagyok rá! — könyörgött Kit halkan.

— A miénk vagy, baby. Jobb, ha beletörődsz — felelte Mac.

Tartották, simogatták, kényeztették, és biztató szavakat suttogtak a fülébe. Mac a puncijára csúsztatta a kezét, ahol még mindig összekapcsolódtak. A csiklója környékén babrált az ujjával. Simogatta, miközben Kitet szökőárként öntötte el a második orgazmus.

— Mac! — kiáltotta a lány.

Az izmai megfeszültek és rángatóztak. Ryder a vállához szorította az ajkát. A finom csók minden gátlást felemésztett benne. Szétfolyt Mac karjában. Előrezuhant és az arcát Mac hullámzó mellkasához szorította.

Küzdött, hogy ismét úrrá legyen a testén.

— Csodálatos voltál — suttogta Mac, és a haját simogatta.

Kit kis híján tiltakozva felnyögött, amikor Ryder finoman felemelte és az ölelésébe vonta. Szorosan tartotta, ahogy a fürdőbe mentek. A lány mélyebbre fúrta a fejét a férfi mellkasába. Ryder megcsókolta a feje búbját.

Megnyitotta a zuhanyt, és várt, amíg a víz felmelegedett. Aztán belépett Kittel, óvatosan megmosta a testét és a haját. A lány rátámaszkodott. Imádta az erejét és a biztonságot, amelyet az ölelése nyújtott. Miután lemosta róla a habot, még sokáig álltak a zuhany alatt egymást átkarolva. Végül Ryder elzárta a vizet és segített neki kiszállni a fülkéből.

Mac törölközővel várta. A lány készakarva lépett a karjába. A törölközővel a férfi átkarolta a lányt, és szorosan magához húzta.

Miközben a hálószoba felé mentek, zavaró gondolat ébredt Kit fejében. Nem akart visszamenni a házába, a korábbi életéhez. Biztonságban érezte magát Mackel a férfi házában. Biztonságban érezte magát Ryder karjában.

Megrázta a fejét, ahogy a rettegés lassan elhatalmasodott rajta. Nem. Nem szabad megtörténnie. Nem szabad függenie tőlük. Nem szabad ennyire vágynia rájuk.

Mac lesegítette az ágyra, és levette a törölközőt a lány meztelen testéről. Ryder belépett mögötte egy üveg babaolajjal a kezében.

Ryder leült Kit másik oldalára, és átadta az üveget Macnek. Mintha egy láthatatlan vonallal középen felosztották volna a testét, masszírozni kezdték fáradt izmait mindkét oldalon. Bedörzsölték a bőrébe az olajat.

Kit lehunyta a szemét, és azt akarta, hogy eltűnjön a rettegés. Bután viselkedett. Ez a két férfi a legjobb barátja a világon. Szerette őket, és tudta, hogy ők is szeretik. Gondoskodtak róla, és akár akarta, akár nem, mindig így lesz.

Lépj túl rajta, Kit! Élvezd ki a pillanatot! Ne rontsd el azzal, hogy túl sokat gondolkodsz!

A vágy apró hullámai keltek benne, és elárasztották a testét. Teljesen átadta magát a férfiak gondoskodásának, és az utolsó gondolata, amire még emlékezett elalvás előtt, az volt, hogy ott van, ahol lennie kell.

Tizenegyedik fejezet

Kit Mac konyhájában matatott. Napok óta először érezte jól magát. Előkészült, hogy elkészítse Mac kedvenc reggelijét: sült krumpli főtt kukoricával és tojással.

Felhúzta a szemöldökét, amikor Ryder teljesen felöltözve a konyhába cammogott, és a hűtőből kivett egy italt.

— Nem maradsz reggelire? — kérdezte Kit.

A férfi odament hozzá, átölelte és lágyan megcsókolta a homlokát.

— Nem, drága. Nélkülem kell beérnetek. El kell mennem a műhelybe.

Kit a fejét ingatta, és nézte, ahogy Ryder elmegy. Sosem hagyta, hogy Kit kétségbeessen. Amikor Ryder apja meghalt, nagy örökséget hagyott rá, de a férfi még mindig a saját lepattant műhelyében barkácsolt, motorokat rakott rendbe.

Kit habverőt keresett, majd elkezdte felverni a tojásokat. Kukoricát főzött, elrendezte a felszeletelt krumplit a serpenyőben. Egyszer csak megszólalt a telefon. Kit megtörölte a kezét a konyharuhával, és a kagylóért nyúlt.

— Halló.

Összeráncolta a homlokát, amikor csend fogadta a köszönését a vonal túlsó végén. Épp vissza akarta rakni a kagylót, de attól, ami megütötte a fülét, a földbe gyökerezett a lába.

— Az enyém vagy, Kit!

Páni félelem és kétségbeesés kerítette hatalmába. A telefonkagyló kiesett a kezéből. Hátrálni kezdett.

— Kit, mi a baj? — kérdezte Mac.

A lány felnézett, és látta, hogy a férfi a konyhaajtóban áll egy szál rövidnadrágban. A haja még nedves volt a zuhanytól. A füléhez emelte a kagylót, majd összeráncolta a homlokát.

— Csak búgás.

Kit remegni kezdett.

— Baby, mi a baj?

Mac hangja aggódó volt. Közelebb húzta magához a lányt.

— Ő… Ő volt.

A férfi teste megfeszült.

— Idetelefonált?

Kit bólintott. A fejét belefúrta a férfi mellkasába.

Mac nagyot káromkodott. Eltolta magától, és felkapta a telefont. Beütött néhány számot, aztán a füléhez tette a kagylót.

Kit hallotta, hogy valakivel beszél az őrsön. Le akarta nyomoztatni a hívást. Eredményt akart. Dühös volt.

Kit kihúzta a kis asztalnál álló egyik széket. Lehuppant és az arcát a kezébe temette. Nem számít, meddig menekül Mac és Ryder karjaiba, a valóság ott lohol a sarkában. Nem bujkálhat tovább.

Mac átkarolta, és leült mellé. Kit ránézett, és megrémült a nyers erőszaktól, amely az arcán tükröződött.

— Nem akarom, hogy visszamenj dolgozni — mondta Mac. — Addig nem, amíg meg nem találtuk ezt a szemetet.

Kit döbbenten nézett rá.

— Mac, nincs más választásom. Nem tehetem meg, hogy nem dolgozom. Nem hagyom, hogy tönkretegye az életemet. Nem fogom!

— Kit, majd kitalálunk valamit. Itt maradhatsz addig, amíg csak szükség van rá. Tudod, hogy Ryder és én segítünk, ahogy csak tudunk.

A lány mélyeket lélegzett, hogy megnyugodjon.

— Mac, tisztellek téged és Rydert. Sokkal jobban, mintsem sejtenéd. Isten látja lelkem, megőrültem volna nélküled. Ti vagytok a legjobb barátok, akik valaha voltak nekem.

Mac feltartotta a tenyerét, hogy félbeszakítsa.

— Nem akarom hallani, milyen jó barátod vagyok, a pokolba is!

A kezét a lány vállára tette. Azt akarta, hogy a lány a szemébe nézzen.

— Kit, szeretlek. Az enyém vagy. Az enyém. Nem volt idő, amikor ne lettél volna az enyém. Azért vártam ennyi ideig, mert tudtam, hogy nem állsz még készen, de a pokolba is, baby, még egyszer nem fogok félreállni. Szükségem van rád, itt és most, az ágyamban. Minden éjjel.

Kit döbbenten bámult rá. Ellökte magától a kezét. Felállt és elfutott az asztaltól.

— Az isten szerelmére, Mac! Miért kell mindent tönkretenned?! Ennek nem lett volna szabad megtörténnie! Mindenkinél jobban kellene tudnod, hogy…

Kit szava elakadt, a torkát sírás fojtogatta. Esélyt sem hagyva a férfinak a válaszra, sarkon fordult és kirohant.

— Kit! — Mac felállt. A pokolba. A lány után futott, de már kiment az ajtón, és eltűnt.

Látta, ahogy végigfut az utcán.

— Picsába!

Visszament a konyhába és felkapta a telefont, hogy felhívja Rydert.

— Hé, haver, figyelj rám! Kit itthagyott. Szerintem hozzád megy. Elindulok megkeresni. Ha odaér hozzád, tartsd ott. Szólj vissza, hogy biztonságban van-e, oké?

Mac letette a telefont és az öklével hatalmasat csapott a falba. Nem veszítheti el, gondolta. Nem, amikor már ilyen közel van. Nem, azok után, ami történt. Rá kell jönnie, hogyan törhetné meg a lány makacs ellenállását.

Kit rohant, amíg csak a teste tiltakozni nem kezdett. Még azután is futott. Könnyek vakították el. A düh könnyei. Ijedt könnyek. Még soha nem érezte magát ennyire megcsalatva. Vagy kiszolgáltatva.

Befordult a következő utcasarkon, és Ryder garázsa előtt találta magát, pedig nem szándékosan futott erre. Levegő után kapkodott, összegörnyedt, és megpróbálta rendezni a légzését.

Két erős kar fonódott köré és felemelte.

— Ugyan, drága, ne sírj! Tudod, hogy ki nem állhatom, amikor itatod az egereket.

Hagyta, hogy Ryder bevigye a piszkos műhelybe, és leültesse ugyanarra a szakadt díványra, amely középiskoláskoruk óta ott volt. Egy pillanatra eltűnt, aztán zsebkendővel és hideg sörrel tért vissza.

Néhány másodperccel később hallotta, hogy telefonál.

— Itt van, öreg, megnyugodhatsz. Igen, vigyázni fogok rá.

Kit lehunyta a szemét. Vajon mit gondolt Mac? Mit érzett? Nem akarta bántani, mégis teljesen kirántotta alóla a szőnyeget.

Ryder odaballagott hozzá, és ledobta magát mellé a díványra. Levette a sör kupakját, és hosszan beleivott. Egy ideig néma maradt. Kit szerette az ilyen csendeket. Időt adott neki, hogy gondolkodjon, hogy fellélegezzen.

Végül Ryder ránézett.

— Mac átszakította a gátat nálad?

A lány szeme elkerekedett.

— Te tudtál róla?

A férfi megvonta a vállát.

— Mit tudtam? Hogy érdeklődik irántad?

A lány hevesen megrázta a fejét.

— Ennél többről van szó, Ryder. Azt mondta, szeret.

— Miért aggaszt ez téged, drága? Mindenki szeret valakit, és mindenki azt akarja, hogy szeressék.

— Tönkretett mindent — suttogta Kit.

Ryder felsóhajtott.

— Kit, drágám, komolyan azt gondolod, hogy képesek vagyunk lefeküdni veled úgy, hogy nem érzünk irántad semmit? Ilyen érzéketlennek gondolsz bennünket?

— Dehogy! Úgy értem, persze, hogy nem gondollak érzéketlennek benneteket. Egyikőtöket sem.

— Mac a középiskola óta rád vár. Elég hosszú idő egy szerető férfinak ahhoz, hogy ne tegyen lépéseket.

— De elment, mindketten elmentetek! — felelte Kit megtörten. — Mindenki, aki valaha fontos volt nekem, elhagyott!

— Ugyan már, Kit.

Ryder közelebb húzódott hozzá, és hatalmas karját köré fonta. Hátradőlt a díványon és magával húzta Kitet is. A lány feje a mellkasán pihent. Gyengéden simogatta a haját.

— Mac visszajött, Kit.

A lány megmerevedett.

— Miattad jött vissza. Gondold el, drága. Bárhová elmehetett volna a rendőrségnél. Mindenütt keresnek jó zsarukat, az egész országban. De visszajött ide, ebbe a porfészekbe, pedig megesküdtünk, hogy soha nem térünk vissza. Miattad van itt.

Kit szíve hevesebben kezdett verni. Mintha ki akart volna ugrani a mellkasából. A könyökére támaszkodott és Ryder szemébe nézett.

— Te miért jöttél vissza, Ryder?

— Te miért nem mentél el soha? — kérdezett vissza gyengéden a férfi.

Kit egy hosszú pillanatig csak bámult rá. A félelem egyre jobban elhatalmasodott rajta.

— Mert féltem.

— Mitől féltél?

— Attól, hogy ha elmennék… — Elhallgatott és nagyot sóhajtott. — Ha elmennék, te és Mac nem találnátok meg. Féltem, hogy soha nem látlak benneteket újra.

— Szóval ránk vártál — mondta Ryder csendesen.

Kit lehunyta a szemét, ahogy a felismerés hulláma elöntötte. Eddig még soha nem vallotta be magának.

— Miért jöttél vissza? — kérdezte újra a lány.

— Miután meghalt az öregem, már nem volt mit gyűlölnöm itt — mondta Ryder egyszerűen. — Mac visszajött, te is itt voltál. Ti ketten vagytok azok, akik érdekelnek engem.

— De Ryder… Ha én és Mac… Akkor mi lesz veled?

Ryder gyengéden elmosolyodott.

— Mindig itt leszek neked, Kit. Tudom, mit érez irántad Mac, és ha őszinte vagy magaddal, tudod, hogy amit iránta érzel, nem ugyanaz, mint amit irántam.

— Szeretlek, Ryder. Tényleg.

— Tudom, hogy szeretsz, drága. Én is szeretlek. Te vagy az egyetlen nő, aki valaha is érdekelt az alkalmi kapcsolataimon kívül. Ha valami történne Mackel, egy pillanat alatt a helyébe lépnék, hogy vigyázzak rád, és soha nem bánnám. Mac viszont úgy szeret téged, ahogy te és én nem szeretjük egymást. Szerintem te is így szereted.

— Soha senki nem értett meg engem úgy, mint te — suttogta Kit.

— Tudom, hogy félsz, Kit. Tudom, még mindig fáj, hogy az anyád ráhagyott téged a szemétláda mostohaapádra. Tudom, hogy én és Mac is bántottunk, amikor elhúztunk innen, de még gyerekek voltunk, Kit. Nem hányhatod örökké a szemünkre. Nekünk is meg kellett találnunk önmagunkat, de visszajöttünk hozzád, és ez jelent valamit. Mac nem fog újra elhagyni, drága. Bíznod kell benne.

— Miért van az, hogy neked el tudom mondani, hogy szeretlek, de Mackel ennek a puszta gondolata is hatalmas félelemmel tölt el? — kérdezte a lány.

— Mert mellettem biztonságban vagy. Tudod, hogy nem foglak bántani. De nem ugyanúgy érzel velem kapcsolatban, mint Mackel.

Az utolsó mondatra elakadt a lány lélegzete. Mintha valaki hasba vágta volna.

— Szeretlek, tényleg — mondta makacsul.

Ryder nevetett.

— Én is szeretlek, drága.

— Mi lesz veled? — kérdezte Kit elkeseredetten. — Még nem vagyok kész rá, hogy megtörténjen, aminek meg kell történnie. Nem, azok után, hogy ilyen sokáig vártam.

— Édes, senki sem állítja, hogy vége kell legyen. Te, én és Mac… Mindig is másfajta kapcsolat volt közöttünk, mint a többi ember között. Közelebb vagyunk egymáshoz, mint akármelyik három ember a földön. Túl sokat látsz bele. Mac szeret, de ez nem jelenti azt, hogy a dolgoknak máshogy kell működniük hármónk között. Mindössze annyit jelent, hogy ő akar lenni az a férfi, akihez hazamész a nap végén. Az ő ágyába. Minden éjjel.

— De mi lesz, ha elhagy? — suttogta Kit. — Mi lesz, ha egy nap felkel, és úgy dönt, hogy már nem akar többé?

Ryder magához szorította a lányt.

— Az életben nincsenek garanciák, drága. Messze nem lenne ennyire szórakoztató, ha lennének. Neked kell eldöntened, hogy megbízol-e benne.

— Bízom benne.

— Akkor mi tart vissza? — kérdezte Ryder. — Nem menekülhetsz előle örökké, Kit. Egy idő után élned kell a lehetőséggel. Azt kell eldöntened, megéri-e a kockázatot.

Kit Ryder felé fordult, a karját a férfi köré fonta, és amilyen erősen csak tudta, magához szorította. Az ajkát Ryderéhez érintette, magába szívta az ízét, az illatát. A férfi viszonozta a csókot, izgalmasan, finoman, szeretőn, és abban a pillanatban Kit megértette.

Mackel a csókjuk lángolt. Volt benne valami vad és kiszámíthatatlan, mint amikor két ragadozó találkozik. Ryderrel kényelmes volt, biztonságos és szép, mint egy műalkotás. Mindkettejüket nagyon szerette, de a szíve Macnél volt. Senki másnál.

— Nem állok készen rá, hogy elengedjelek, Ryder — suttogta Kit.

A férfi újra megcsókolta. A nyelvével a lányét simogatta.

— Az jó, drága, mert én sem állok készen rá, hogy elengedjelek.

Az elmúlt néhány nap alatt Kit már másodjára talált nyugalomra Ryder karjában, de ezúttal… Ezúttal más volt. Valami új és csodálatos dolog kezdődik, ami karnyújtásnyira van tőle. Bárcsak megragadhatná! Megragadhatná az alkalmat…

Tizenkettedik fejezet

Mac leparkolta a kocsiját, majd mindkét kezével megragadta a kormánykereket és olyan erősen megszorította, ahogy csak tudta. Kit eljött dolgozni. És ragaszkodott hozzá, hogy Ryder hozza el. Úgy volt, hogy Mac is munkába megy, de — először azóta, hogy rendőr lett — betelefonált és beteget jelentett. Túl sok megoldatlan kérdés keringett a fejében.

Lehunyta a szemét és keserűen sóhajtott. Ki nem állhatta a gondolatot, hogy elveszítheti Kitet. Nagyon igyekezett türelmes lenni, hogy kivárja, amíg eljön az idő. Aztán rájött, hogy nincs megfelelő idő.

Kiszállt a kocsiból, és a bár bejárata felé indult, mint korábban is oly sokszor. Ezúttal azonban nem várta, hogy lássa Kitet. Nem tudta, képes lesz-e majd elviselni, ahogy ránéz.

Ryder megpillantotta a helyiség túlsó végéből és felállt. A bár közepén találkoztak.

— Hogy van? — kérdezte Mac csendesen. A szeme sarkából megpillantotta Kitet, bármennyire is Ryderre koncentrált.

— Szerintem rendben van. Figyelj, lelépek, oldjátok meg! Hívj fel, ha szükséged van valamire.

Ryder Mac ökléhez érintette a sajátját, aztán kiment az ajtón. Mac Kitre pillantott megint, és látta, hogy őt nézi. Fényes tekintete rászegeződött. Vegyes érzelmek tükröződtek az arcán. Félelem, zavartság, és még valami, amit nem tudott volna megfogalmazni magának.

Mac nézte őt, amíg Kit vissza nem fordította a tekintetét az asztalhoz, ahol épp kiszolgált. David intett Macnek, hogy menjen oda, és egy korsó sört tett le elé.

— Úgy nézel ki, mint akire ráfér egy ital — mondta David.

Mac elmosolyodott.

— Igen, rám férne egy. Köszönöm.

— Kit mesélte, hogy a szemétláda felhívta ma reggel nálad. Tudod már, hogy ki az?

Mac megrázta a fejét.

— Fogalmam sincs.

— Az baj. Kit ennél jobbat érdemel.

— Igazad van — motyogta Mac.

— Nem lesz vele semmi baj. Kemény csaj. Ha valaki képes magának sárkányt tetováltatni oda, ahová ő, akkor tökösebb, mint én — mondta David nevetve.

Mac közönyösen bólintott, és a tömegen keresztül Kitet fürkészte. A szíve hevesebben kezdett verni, amikor a lány elindult felé. Kit tekintete elkalandozott, mintha nem tudna a szemébe nézni.

Odalépett mellé, és leadta a rendelést Davidnek. Aztán felé fordult és ránézett. A szeme fátyolos volt, a mozdulatai bizonytalanok.

— Mac, beszélnünk kell — mondta Kit halkan.

— Igen, így van.

— Munka után? Elmenjünk valahová? Csak te meg én?

Mac a lány arcára tette a kezét.

— Igen, baby. Csak te meg én.

Kit idegesen elmosolyodott, aztán visszafordult a bárpult felé, hogy felvegye az italokat.

Mac nagyon igyekezett nem pánikba esni. Megpróbált rájönni, mi zajlik Kit fejében. Lehet, ez az utolsó esélye, hogy megtartsa. Nem engedhette meg magának, hogy elbaltázza.

Ugyanazt a sört itta egész éjjel. A legkevésbé volt arra szüksége, hogy leigya magát. Főleg akkor, amikor élete legnagyobb kihívásával kell szembenéznie.

Később az éjszaka folyamán David integetett felé a telefonkagylóval. Mac kérdőn húzta fel a szemöldökét, de elvette a telefont. Rövid beszélgetés után a kapitánysággal, visszatette a kagylót. Hosszan és indulatosan káromkodott. Az isten verje meg! Pont ma éjjel! Gondolkodott, és igyekezett megoldást találni. Davidre nézett, és magához intette.

— Mikor végeztek te és Kit ma éjjel?

— Én zárok. Kit elvileg tizenegykor végez. Miért kérdezed?

Mac ismét káromkodott.

— Be kell mennem. Egy nagy kábítószeres rajtaütés zajlik a megyehatáron. Mindenkire szükségük van.

— Hazavihetem Kitet helyetted — ajánlotta fel David. — Ha akarod.

— Mi lesz a bárral? — kérdezte Mac.

David megvonta a vállát.

— Majd felhívom Pete-et, hogy segítsen ki.

— Jól van. Felhívhatom Rydert most azonnal, ha gond.

— Ahogy gondolod. Rám számíthatsz.

David ellépett mellőle, hogy kiszolgáljon egy vendéget, aki intett neki. Mac felvette a telefont, és felhívta Rydert. Káromkodott, amikor nem vette fel.

Odament Davidhez, aki épp egy kört töltött ki.

— David, ha az ajánlatod még áll, örülnék neki, ha elvinnéd Kitet hozzám. Győződj meg róla, hogy bezárta-e az összes ajtót, ha nem túl nagy kérés.

David két ujját a homlokához emelve szalutált.

— Nem probléma.

Mac megfordult, és a szemével Kitet kereste. Amikor meglátta, utat tört magának a tömegen keresztül, és odament hozzá. A lány meglepetten pillantott rá, amikor megérintette a karját.

— Mennem kell, behívtak.

Kit megértően bólintott.

— Kit, fogunk beszélni, rendben? David felajánlotta, hogy elvisz hozzám, ha végeztetek. Odamész és megvársz?

A tekintetük összekapcsolódott. Mac hangja szinte könyörgött. Szüksége volt rá, hogy a lány ott legyen, amikor hazamegy.

— Várni foglak — mondta Kit kedvesen.

Mac elengedte a karját, és elfordult, mielőtt valami ostobaságot tesz. Legszívesebben úgy megcsókolta volna, hogy a lány szóhoz sem tud jutni.

Kit nézte, ahogy elmegy, pedig legszívesebben könyörgött volna neki, hogy maradjon. Érte jött vissza. Ryder szavai a fülében visszhangzottak.

Ragadd meg az alkalmat! Ragadd meg az alkalmat! Litániaként ismétlődött a gondolat a fejében. Nem akarta elveszíteni Macet. Bármit megtenne, hogy ezt elkerülje. Még azt is, hogy élete legnagyobb kockázatát vállalja.

Visszament a bárpulthoz és az órára nézett. Még két óra.

— Jól vagy? — kérdezte David.

Kit rámosolygott.

— Igen, és köszönöm, hogy elviszel. Mac szólt, hogy te viszel haza.

David zavartan nézett rá.

— Haza? Azt kérte tőlem, hogy hozzá vigyelek el.

Kit arca kigyúlt. Kissé ostobán érezte magát.

— Igen, hozzá haza.

Ami az ő otthona is lesz, ha egyszer rászánja magát.

— Ahogy Pete megérkezik, elindulhatunk. Alig vannak ma éjszaka. Rose elbírja egyedül a többi vendéget.

— Köszönöm, David.

Kit igyekezett minden rendelést teljesíteni, míg Pete-re várt. Ha a legtöbb rendelést fel tudja venni, Rose-nak nem sok dolga marad. Ő pedig hamarosan hazamehet, és várhat Macre.

Másfél óra múlva David intett neki a bárpult mögül. Kit odament és levette a kötényét.

— Készen vagy? — kérdezte David.

Ó, igen, készen volt. Bólintott és követte hátra, ahol a kocsija állt. Az utasülésre ült. David beindította a motort és kitolatott a kis sikátorból.

— Nagyon köszönöm, David — hálálkodott újra a lány. — Igazán nem kellett volna, de Mac nyugodtabb így.

David kíváncsian ránézett.

— Mi van köztetek?

Kit meglepetten pislogott.

— Nem hiszem, hogy ez rád tartozik.

David összeráncolta a homlokát és elhallgatott.

— Hé, itt kellett volna lefordulnod! — kiáltott fel Kit.

Megfordult az ülésen és hátranézett.

David néma maradt, és egyre gyorsabban hajtott végig az úton.

— David, nem fordultál be ott, ahol kellett volna!

A férfi ránézett és egyre dühösebb lett.

— Nem tévedtem el, Kit. Nem Machez viszlek.

— Akkor hová a fenébe viszel? — kiabált a lány.

— Valahová, ahol rájössz, hogy ők soha nem fognak úgy szeretni téged, ahogy én.

Kitnek elakadt a lélegzete, és úrrá lett rajta a rettegés. Keserű ízt érzett a szájában. Erőlködött, hogy visszanyelje.

— Istenem, te voltál.

— Igen, Kit, én voltam — sziszegte David a foga között. — Túlságosan hülye voltál hozzá, hogy összerakd a képet.

— Megbíztam benned, te szemét! Megerőszakoltál!

David a lányra meredt.

— Nem erőszakoltalak meg, Kit. Legalább annyira akartál engem, mint én téged.

— Engedj ki a kocsiból! — kiabálta a lány. Megragadta az ajtókilincset. Kész lett volt kiugrani az autóból nagy sebességnél is.

David átnyúlt, és megragadta a karját. Magához rántotta. A kocsi vadul cikázott az úton, ahogy Kit küzdött és rúgkapált. David fájdalmasan felkiáltott, amikor a lány fültövön találta. Beletaposott a fékbe, és visszakézből keményen arcul ütötte.

Könnyek szöktek a lány szemébe. David újból megütötte és a világ elsötétült a szeme előtt.

Mac megkönnyebbülten felsóhajtott, amikor Ryder felvette a telefont.

— Mi újság? — kérdezte Ryder. — Te és Kit otthon vagytok?

Mac sóhajtott.

— Bár így lenne. Behívtak. Nagy kábítószeres rajtaütés a 107-en. Figyelj, David hazavitte Kitet. Át tudnál menni, és vele maradni, amíg haza nem érek?

— Persze. Ott van már?

Mac az órájára nézett.

— Igen, már ott kell lennie. Tizenegykor végzett.

— Rögtön odamegyek.

— Köszönöm, Ryder. Jövök, amint végeztem a rohadt papírmunkával.

Mac letette a kagylót, és a figyelmét a megbilincselt foglyok felé fordította, akik a cellákba zárva zsúfolódtak össze. De kurvára rossz az időzítés! Több mint egy éve üldözik a drogdílereket, akik a megyében kereskednek. Pont ma éjjel kellett őket lekapcsolni. Épp akkor, amikor élete legfontosabb beszélgetése várt rá.

Lecsatolta a fegyverét, és beült a kocsiba. Elindult az őrsre, hogy befejezze a munkát, aztán végre hazamehessen Kithez.

Tíz perccel később befordult az őrs parkolójába és leállította a motort. Mielőtt kiszállt volna, megszólalt a mobilja. Ryder volt az.

— Na, mondd — szólt bele.

— Mac, mit mondtál, mikor végez Kit?

Mac összeráncolta a homlokát. Nem tetszett neki az aggodalom, amely Ryder hangjában hallatszott. A fickó sohasem aggódott, hacsak nem volt rá jó oka.

— Tizenegykor. — Újra megnézte az óráját. A fenébe, már majdnem éjfél.

— Nincs itt — mondta Ryder. — Nem hiszem, hogy járt itt valaki az éjszaka.

Mac ereiben megfagyott a vér.

— Próbáltad a házánál?

— Igen, egy perccel ezelőtt voltam nála, ott sem járt senki. Megpróbáltam felhívni a mobilját, de nem válaszol. Felhívtam a bárt, és Rose azt mondta, hogy Daviddel leléptek fél tizenegykor.

Mac gondolatai szélsebesen kavarogtak. Másfél órája? Akárhová vitte is David, nem tarthatott másfél óráig.

— Maradj, ahol vagy, átmegyek hozzád! — mondta Mac.

Kiviharzott a parkolóból kétméteres gumicsíkot húzva. Pontosan három perccel később hatalmasat fékezett a saját bejárója előtt. Ryder leugrott a verandáról, ahol rá várt. Odament hozzá. Aggódó kifejezés ült az arcán.

— Senki sem látta Davidet vagy Kitet, mióta elmentek. David nincs otthon.

Furcsa bizsergés indult el felfelé Mac gerincén. David mondott valamit korábban. Csak most döbbent rá. A felismerés mellbe vágta. Elakadt a lélegzete.

— A rohadt állat! A rohadt állat!

— Mi van? — kiáltott fel Ryder.

— Ő volt. Végig ő volt! — ordította Mac.

— Ki?

— David! Este mondott valamit Kit tetoválásáról. Pontosan tudta, hogy néz ki, és hol van!

Ryder szeme izzani kezdett.

— Soha nem mutatta meg senkinek rajtunk kívül, és pontosan tudom, hogy magától nem beszélne róla senkinek.

— Így igaz! Ez azt jelenti, hogy a szemétláda maga látta rajta. A pokolba, Ryder! Ő erőszakolta meg! Az a rohadék megerőszakolta!

Mac szabad folyást engedett a dühének. Az öklével a kocsija ajtajára ütött. A karosszéria alaposan behorpadt az ütés nyomán.

— Meg kell találnunk őt, Ryder. Az a szemét elvesztette az eszét. Nem is akarok arra gondolni, mit művelhet vele.

— A legjobb lesz, ha szétválunk. Én nyugatra megyek a motorommal. A tiéd kelet. A telefonom végig be lesz kapcsolva. Hívj fel, ha megtudsz valamit!

Mac bólintott.

— Felhívom az őrsöt. A többiek is keresni fogják.

Kit lassan magához tért. Érezte, hogy hozzáér egy ismeretlen kéz. Valaki a testét simogatja. Összerezzent az undortól. Kinyitotta a szemét, pislogott, megpróbált átlátni a sötétségen. Mozdulni akart, de érezte, hogy furcsa pózban fekszik. A kezét a háta mögé kötözték a csípőjénél. Fájdalmasan a hátába nyomódott, ahogy rajta feküdt. A mellkasa ívbe feszült. Megpróbált oldalra fordulni, hogy újra érezze a karját. Istenem, vajon hol lehet?

Sötét volt. Csak az utastér lámpája világított az éjszakában. Aztán egyszer csak meglátta a férfit. David baljósan bámult rá. A szemében vad vágy tükröződött. A vágy, hogy ismét fájdalmat okozzon neki.

Hideg fém ért Kit bőréhez. Körbepillantott, és rájött, hogy a férfi furgonjának platóján fekszik. A lába lelógott a hátsó lapról. Ahogy végignézett magán, látta, hogy David megfosztotta a farmerétől és a pólójától. Csak a melltartója és a bugyija volt rajta, egyébként teljesen meztelen volt.

— Látom, felébredtél — mondta a férfi.

— Bravó, Sherlock!

David arcul ütötte. Csillagokat látott.

— Fogd vissza a nyelved! — figyelmeztette a férfi.

— Mert különben? — incselkedett a lány. — Mintha nem tetted volna már meg velem a legrosszabbat, ami történhet.

David komolyan ránézett, mire a lány elnémult.

— Ó nem, Kit. Messze nem tettem még meg veled a legrosszabbat. Messze nem. Szeretkeztem veled. Megmutattam, mire vagyunk képesek együtt. De mindent eldobtál magadtól, hogy Mac és Ryder ribanca legyél.

— Megerőszakoltál! — vágta a lány a férfi arcába.

David megrázta a fejét. Lenyúlt, megfogta a lány térdét és megszorította. Durván szétfeszítette a lábát, és közelebb húzódott. Az ég kegyelmezzen neki! Teljesen kiszolgáltatott pózban feküdt ott.

— Adok neked még egy esélyt, Kit. Egy esélyt, hogy meglásd, mennyire jó lesz.

— Ezért kötöztél meg? — kérdezte a lány szemrehányóan. — Tudod, David, ha ki kell kötnöd egy nőt ahhoz, hogy megdugd, sanszos, hogy nincs annyira oda érted.

— Fogd be a szád! — üvöltötte a férfi.

De a lány nem hallgatott el. Hat hónappal korábban áldozattá vált. Ezúttal nem lesz az. A szemétláda meg fogja keserülni, amiért visszaélt a barátságukkal. Kit nem sok embert ajándékozott meg vele.

David lerántotta az egyik melltartópántját, és a melle kiszabadult. Kezével végigsimogatta a lány testét. Kit keményen küzdött, hogy elkerülje az érintését. Amikor David hüvelykujja megérintette a mellbimbóját, elvesztette az önuralmát, és szabad utat engedett a dühének.

Felrántotta a lábát a mellkasához, és a férfi arcába rúgott. David hátrazuhant, és az orrához kapott. Kit nem adott neki esélyt arra, hogy felocsúdjon. A plató pereme felé gurult, és amikor David újra fölékerekedett, ismét az arcába rúgott.

Ez már elég időt adott neki arra, hogy lekecmeregjen a furgonról. A földre zuhant. Fájdalmában felszisszent. A keze még mindig össze volt kötve, támaszt keresett a földön. Feltápászkodott, és rohanni kezdett az életéért.

Mögötte David dühösen felordított, és a nyomába eredt.

Kit egyenesen a körülöttük lévő erdőbe rohant. Fogalma sem volt róla, hogy hol van vagy hová megy, de képtelen lett volna ott maradni, és végigcsinálni, amit a férfi művelni akar vele.

A faágak az arcába csapódtak. Indák és tüskék horzsolták fel a lábát, de ő csak rohant vakon tovább. A vér a halántékában dobolt. Egyre mélyebbre futott a sötétségben, halálosan rémülten, semmit nem látva.

A lába elakadt egy gyökérben, és elveszítette az egyensúlyát. Előrezuhant, a homlokát beütötte a talajba. Ott feküdt, levegőért kapkodott. Kétségbeesetten próbálta összeszedni minden erejét, hogy fel tudjon állni, és újra futni kezdjen.

Gondolkodj, Kit, gondolkodj! Higgadtnak kell maradnia, ha meg akarja őrizni az előnyét Daviddel szemben. Ha levágott fejű csirkeként rohangál az éjszakában, könnyedén elkaphatja. Túl kell járnia az eszén.

Sikerült feltornáznia magát, és felállt. Felnézett az égre, hátha megpillant egy csillagot a fekete ágak között. Támpontra volt szüksége. Valamire, ami megakadályozza, hogy körbe-körbe rohangáljon, míg a férfi el nem kapja. Ráadásul mindezt csendben kellett tennie.

Egyszer csak meghallotta a férfi csörtetését az erdőben. Rögtön elfeledkezett az összes tervéről, és vakon rohanni kezdett ismét.

Fogalma sem volt, mennyi ideig loholt kétségbeesetten. A tüdeje fájt, mintha valaki lángszóróval égetné. A lába remegett és folyton összecsuklott. Nem számolta, hányszor esik el, csak ment és ment előre, még mélyebben a sötétségbe.

Végül az erdő ritkulni kezdett. Már nem kellett a sűrű növényzeten átverekednie magát. Nekiiramodott. Erősödött benne a remény, de a lába hirtelen egy lyukba tévedt. Rosszul lépett, a bokája megrándult, és fejjel előre egy kupac falevélre zuhant.

Felsikított, ahogy a fájdalom belehasított a lábába. A kétségbeesés könnyei áztatták az arcát. A szeme lecsukódott a kimerültségtől, és egyre jobban elernyedt. Nem állhat meg most.

Elkezdte magát vonszolni a földön. Egy idő után már egyetlen centimétert sem tudott haladni. Csillagokat látott, és elveszítette az eszméletét.

Tizenharmadik fejezet

Mac, mint az őrült, hajtott végig a poros földúton. Öt perccel korábban jelentették, hogy egy Pickup, aminek a leírása megegyezett David kocsijával, befordult a kereszteződésben.

Ryder a motorján követte. Mac erősítést hívott, két rendőrautó is úton volt.

Ismét cserbenhagyta a lányt. Magára hagyta, és kiszolgáltatta a támadójának. Mac dühében a kormányra csapott, és eszeveszett tempóban hajtott.

Az úton előtte megvillant valami. A fényszóró fényébe egy kocsi hátsó lámpája került. Mac beleállt a fékbe, métereket csúszott a kavicsos úton, majd megállt a jármű közelében. Kiugrott a kocsiból, és előrántotta a fegyverét. Ryder is odarohant, a távolban szirénázó rendőrautók közeledtek.

— Az ő kocsija — mondta Mac.

Ryderrel az álló kocsihoz rohantak, de üresen találták. Mac körbejárta, és látta, hogy a plató hátsó oldalát lenyitották. Megragadta az övén lógó zseblámpát és a platóra világított. Megdöbbent, amikor meglátta a vérnyomot a plató hátsó részén.

Pár másodperccel később két rendőrkocsi futott be, a fényszóróik Macre világítottak.

Ray Hartley és Sean Gardner, a seriff két beosztottja szállt ki a kocsiból, és David furgonja felé siettek.

— Találtál valamit, Mac? — kérdezte Ray, ahogy közeledtek.

— Semmit — válaszolta Mac.

— Gondolod, hogy az erdőben vannak? — kérdezte Sean.

Mac reccsenést hallott a háta mögül, mire azonnal megfordult. Felkapcsolta a lámpáját, és döbbenten látta, hogy David botorkál kifelé az erdőből. Macnek elállt a szívverése. Vérfoltok tarkították David ingét. Rosszul festett, vérzett, és karcolások voltak mindenütt az arcán. A ruhája elszakadt. Mintha csak az életéért küzdött volna.

A három rendőr egyszerre rántotta elő a fegyverét.

— Térdre! — üvöltötte Sean.

Mac odarohant, ahol David a földre esett. Düh öntötte el a testét.

— Hol van? — üvöltött rá. — Hol van Kit?

Felrántotta Davidet a földről, és megragadta a véres ingét.

— Mit tettél vele?

David mosolygott. Üres kifejezés ült az arcán, baljós és gonosz.

— Szeretnéd tudni, mi?

Mac elvesztette a fejét, az öklével David arcába csapott. A férfi a földre zuhant, Mac utánanyúlt. Ryder, Sean és Ray meg sem próbálta feltartóztatni.

Mac ökle újra és újra lecsapott.

— Mondd meg, hol van!

David azonban néma maradt.

Végül a többiek rángatták el Macet David összevert testétől. Mac vonaglott, és úgy küzdött, mint egy őrült. David megölte. A lelke mélyén tudta. Valahogy biztos volt benne.

Könnyek áztatták az arcát, miközben a többiek lefogták, és az egyik kocsihoz szorították.

— Nyugodj meg, ember! Meg fogjuk találni, esküszöm — mondta Sean közel Mac füléhez.

Vajon mit fognak találni? Mac elfordult, és a kocsi oldalának támaszkodott. Istenem, meg kell találnia. Nem hagyja, hogy egyedül legyen az erdőben.

— Nem tudhatod biztosan, hogy megölte-e — nyugtatta Ray csendesen. — A múltkor sem akarta megölni. Van rá esély, hogy ott van valahol az erdőben. Megsebesült, de még él.

Mac keze ökölbe szorult, ahogy hatalmas düh lett úrrá rajta.

— Hívjatok ide mindenkit! — mondta rekedten. — Nem fogok nyugodni, amíg meg nem találjuk!

Mac Ryderre nézett, akinek arckifejezése legalább annyira kísérteties volt, mint neki magának. Ryder bólintott.

Ray a járőrkocsihoz ment, és egy táskával tért vissza.

— Van itt néhány lámpa és egy jelzőpisztoly. Sean rádión beszólt, hogy küldjenek keresőcsoportot. Mi bevisszük ezt a tetűt, aztán visszajövünk segíteni. A rádiótok legyen bekapcsolva, és lőjetek fel egy rakétát, ha megtaláltátok.

Mac odaadta az egyik lámpát Rydernek.

— Váljunk szét! — Ryder bólintott és elindult az erdőben.

Miközben Mac a sűrű növényzeten verekedte magát keresztül, egyre kevesebb reménye maradt. Hogy a pokolba fogják megtalálni a lányt ebben a bozótban? Izzadság gyöngyözte a homlokát. A nedves és fojtogató éjszakai levegő baljós árnyékként vette körül.

Órákon keresztül taposott a sűrű növényzetben, és körbe-körbe világított a zseblámpájával. Addig kiabálta Kit nevét, míg berekedt.

Sean és Ray már szólt neki rádión keresztül, hogy önkéntesek egy csoportjával megkezdték a keresést. Ahogy telt-múlt az idő, Mac egyre biztosabb lett benne, hogy csak egy holttestet találnak majd.

A rádió recsegni kezdett. Mac egy pillanatra megtorpant. Letörölte az izzadságot a homlokáról, és a szája elé emelte a rádiót.

— Ryder, találtál valamit?

Tudta, hogy felesleges a kérdés. Ryder azonnal szólt volna neki, ha talált volna valamit. A csend azonban lassan megőrjítette Macet.

— Semmi.

A szó tele volt kétségbeeséssel. Kis híján megtörte Macet. Lehunyta a szemét és a lány nevét kiáltotta. Azt kívánta, bárcsak válaszolna rá.

Az egyetlen hang, ami hallatszott az erdőben, a fatetvek percegése volt.

A feje fölött kezdett világosodni. Mac tudta, hogy nincs messze a hajnal. Már régen meg kellett volna találniuk.

Újra nekiindult, nem volt hajlandó szembenézni a kudarccal. Az út könnyebbé vált, ahogy ritkult az aljnövényzet. Megszaporázta a lépteit, és a zseblámpával fürkészte az erdőt.

Majdnem elkerülte a figyelmét a fehér folt, ahogy elmozdította róla a fénycsóvát. Azonnal visszarántotta a lámpát, és a szíve majd megállt, amikor alaposabban szemügyre vette a helyet.

Az aljnövényzetbe ágyazva, kis híján teljesen befedve levelekkel és száraz ágakkal Kit feküdt. Arccal lefelé hevert mozdulatlanul. A kezét a háta mögé kötötték. Csak alsónemű és melltartó volt rajta. Mindkettő el volt szakadva.

Mac torka elszorult. A lány felé rohant.

— Kit! Ó, Istenem, Kit! — átfordította a lány testét, és a karjába vette. Az arca rettenetesen sápadt volt, tele sebbel. Vér. Kinek a vére?

— Kit, baby, édesem, istenem, ne halj meg!

Mac nem tudta, mihez kezdjen. Remegő kézzel kitapintotta a lány pulzusát. A szíve majd megállt, és elakadt a lélegzete, amikor enyhe pulzust érzett a nyakán.

Előrántotta a zsebkését, és elvágta a kötelet. A lány keze lehanyatlott. Nagyon óvatosan megfordította, és a karjába vette. A táskája. A táskájára van szüksége.

Visszaengedte a lányt a földre, a táskájához kúszott, kirántott belőle egy takarót és a jelzőpisztolyt. Kithez fordult, és a takarót a meztelen teste köré tekerte. Kezébe vette a rádiót, de nagy sietségében elejtette. A foga között szitkozódott, és ismét felkapta.

— Megtaláltam! Él! Fellövök egy fáklyát!

Eldobta a rádiót, és a hajnali ég felé tartotta a fegyvert. A jelzőfény a fák fölé emelkedett, élénkpiros csóvát húzva maga után.

Ryder hangja hallatszott a rádióban.

— Máris indulok felétek!

— Egy mentőautó áll készenlétben — szólalt meg Ray.

Mac magához szorította a lány testét, szorosan tartotta, és előre-hátra hintázott vele.

— Kit, baby, kérlek, maradj velem! — suttogta. — Kelj fel, baby, szükségem van rád! Istenem add, hogy jól legyen!

Mac elsimította a lány összetapadt haját a piszkos arcából. Az ujja remegett, ahogy megérintette a sötét sebet az arcán. Mit tett veled David? Az arcát a lány nyakába fúrta és érezte, hogy könnyek áztatják el.

— A pokolba, Mac, világíts már vagy valami!

Mac felkapta a fejét, amint meghallotta Ryder szitkozódását a távolban. Felkapta a lámpáját és hadonászni kezdett vele.

— Erre, ide! — kiáltotta.

Másodpercekkel később hallotta, hogy Ryder felé csörtet az erdőben. A hang egyre közeledett, majd Ryder egyszer csak megjelent a tisztáson.

Odabotorkált Machez és a földre zuhant.

— Hogy van? — kérdezte elhaló hangon.

— Életben van! — monda Mac. — Ki kell vinnünk innen, de egyedül képtelen vagyok rá. Mutasd az utat.

— Gyerünk! — mondta Ryder határozottan.

Ryder összeszedte Mac lámpáját, a riasztópisztolyt, és Kit teste alá nyúlt. Mac Ryder karjába tette, és igyekezett lábra állni. Majd megszakadt a szíve, amikor meglátta, milyen magatehetetlenül fekszik Ryder karjában.

Mac szorosabbra tekerte a plédet a lány testén, aztán finoman átvette Rydertől, és a saját karjában tartotta. A lány feje a mellkasának támaszkodott. Mac az arcát a lány fejéhez támasztotta.

— Mit gondolsz, milyen messzire vagyunk onnan, ahonnan elindultunk? — kérdezte Mac.

— Nem messze. Egyenes vonalban futott.

— Ha futott — mondta Mac csendesen.

— Küzdött ellene — mondta Ryder keményen. — A vér David ingén a sajátja.

Kit remegni és mocorogni kezdett Mac karjában. Halk hangot hallatott. Félelem és kétségbeesés érződött rajta. Mac magához ölelte.

— Kit, baby, hallasz? Itt vagy velem, édes. Már biztonságban vagy. — Az ajkát a lány homlokára szorította. — Beszélj hozzám, baby! — suttogta.

Kit hallotta a férfi hangját, és a teste megfeszült. A rohadék megtalálta. Csendben kell maradnia, nem mozdulhat. Megtalálta. Mennyi idő telt el, mióta elesett? Vajon volt elég ideje, hogy beérje?

A hang a fejében egyre hangosabb lett. Emberi hang volt. Megremegett, amikor a rettegés ismét elhatalmasodott rajta. Könnyek áztatták az arcát.

— Baby, ne sírj, megtaláltunk! Esküszöm, hogy többé nem bánthat!

Mac. Kit fáradtan pislogott. Sötét volt. Olyan sötét. Aztán meglátta a fényt. Mozgó fény.

— Drága, hallgass rám! Már biztonságban vagy.

Ryder?

A lány kinyitotta a szemét, és még erősebben pislogott.

— Mac? — szólalt meg rekedten. — Ryder?

— Itt vagyunk, Kit.

— Mac.

Könnyek homályosították el egyébként sem tiszta látását. Zokogni kezdett. Érezte a férfi karját maga körül, és hirtelen rájött, hol van. Macnél. Nem Davidnél.

Előre-hátra mozgott a teste. Érezte, hogy a férfi ringatja. Gyengéd kéz törölte le a könnyeket és a piszkot az arcáról. Végre kitisztult az arc a feje felett.

Meleg ajak csókolta a homlokát, a szemét, az arcát.

Kit hevesen remegni kezdett, ahogy rájött, mi történik vele. Mac valahogy rátalált. Megmentette az életét. David nem bánthatja már.

— Kit, beszélj hozzám, édesem! Megsérültél?

Érezte, hogy mozog, látta az előttük mozgó fénycsóvát. Hunyorított, megpróbálta kivenni a környezetét.

— A bokám — mondta rekedten. A kezét a torkához tette, megnyomkodta, hátha elmúlik a kellemetlen érzés, amit a beszéd okozott. Ennyit kiabált volna?

Mac megállt. Ryder megfordult a lámpával. Kit bokájára világított, Mac pedig óvatosan megvizsgálta. A lány felszisszent, amikor kitapintotta a fájó pontot.

— Sajnálom, baby.

— Nem hiszem, hogy eltört — szólalt meg Ryder. — De jól feldagadt.

— Nem szabad ráállnia — monda Mac határozottan.

Kit megszorította Mac nyakát.

— David — suttogta.

Tudniuk kell, ki tette ezt.

Mac karja megfeszült, acélpántokként szorította.

— Ne aggódj miatta, Kit. Soha többé nem fog bántani.

— Már tudtad?

— Igen, baby. Most pihenj! Ryder nemsokára kivezet minket az erdőből.

Kit finoman Mac mellkasához támasztotta a fejét, miközben továbbmentek. Az inge izzadt volt. A szíve a lány fülében dobogott, közelebb húzódott hozzá. Lehunyta a szemét, és engedte, hogy a könnyek árja áztassa az arcát.

Tizennegyedik fejezet

Mac megszaporázta a lépteit, amint megpillantotta a fák között a lámpafényt. Nehezen lélegzett. Izzadságcseppek gördültek végig a szemöldökén, és pislogott, ahogy a sós folyadék a szemébe cseppent.

— Átvegyem? — fordult vissza Ryder.

— Nem kell — mondta Mac. Kit teste könnyű volt, egyébként sem engedte volna ki a kezéből. Egyetlen másodpercre sem.

Jó néhány hosszú perc után a két férfi kilépett az erdőből. Ray és Sean odasietett hozzájuk, és felajánlották, hogy elveszik Kitet. Mac megrázta a fejét, és a közelben várakozó mentőautó felé indult.

— Le foglak tenni, édes. Az orvosok itt várnak rád, hogy megvizsgáljanak.

— Ne — suttogta a lány. — Ne hagyd, hogy így lássanak.

Mac torka összeszorult. Igyekezett lenyelni a gombócot. Megcsókolta a lány homlokát.

— Kórházba kell menned, baby!

— Gyere velem. Nem akarok egyedül menni.

— Nem foglak magadra hagyni, Kit. Megígérem.

— Tudom.

A lány halványan elmosolyodott. Mac még soha nem látott ilyen csodálatos dolgot.

Letette a lányt a várakozó hordágyra, és elrendezte rajta a takarót. A mentőorvos közeledett. Mac feltartotta a karját, amikor az orvos le akarta venni róla a takarót, hogy megvizsgálja.

— Várjon vele! — mondta halkan.

Az orvos megértően bólintott, és intett a társának, hogy emeljék a hordágyat a mentőbe.

— Mögöttetek leszek — mondta Ryder.

Mac bólintott, és bemászott a mentőautóba. Amikor elindultak, lenézett Kitre. Nagyon törékenynek látszott. Az arca sápadt volt, sebekkel teli. Mac odanyúlt, és a lány kezére tette a sajátját. Kit megszorította, és szorosan tartotta, ahogy ugráltak és imbolyogtak az úton. Mac mellett az orvos figyelmesen nézte Kitet, de nem nyúlt hozzá.

Mac felemelte a lány kezét, és az ajkát a tenyeréhez szorította.

— Szeretlek. Nem tudom, mit tettem volna, ha elveszítelek. Azt hittem, elvesztettelek.

A lány zöld szeme megtelt könnyekkel. Kicsordultak a szeme sarkában.

— Olyan ostoba vagyok — mondta a lány rekedten.

Mac a kezét simogatta. Nem tudta, miről beszél Kit, de nem is volt fontos. Csak az számított, hogy itt van, megérinti, és őt nézi a gyönyörű szemével.

— Megérkeztünk — mondta az orvos. Mac megkapaszkodott, ahogy bekanyarodtak a kórház elé.

Elvette a kezét, nehogy megrántsa Kit karját. A mentőautó ajtaja hamarosan kinyílt, és a kórházi személyzet kivette a hordágyat. A lány megszorította Mac kezét. A tekintetében félelem ült.

— Nem megyek sehová, baby, esküszöm.

Kit szorítása engedett. Mac kiugrott a kocsiból, és a hordágy után indult, amelyet a vizsgálóba toltak. Senki sem próbálta meg feltartóztatni, amikor belépett a helyiségbe, ami jó döntés volt, mert úgysem tágított volna.

Egy idősebb nővér vette kezelésbe Kitet, és kórházi köpenyt adott rá. Miután közölte, hogy az orvos hamarosan megérkezik, elment és egyedül hagyta Macet a lánnyal.

Mac egy széket tolt Kit ágyához, és leült. A kezét a lányéba fűzte, a másik kezével a karját simogatta.

Ryder másodpercekkel később toppant be a szobába, és azonnal az ágyhoz sietett. Mac arrébb húzódott, hogy elférjen.

Ryder átkarolta Kitet, és szorosan magához ölelte.

— Jól rám ijesztettél, drága!

Mac egy másik széket húzott Kit ágya mellé, hogy Ryder is leülhessen. Amikor helyet foglalt, Kit visszatette a kezét Macébe.

— Hogyan találtatok meg? — kérdezte Kit.

Mac és Ryder egymásra néztek. Nem tudták, mennyit mondjanak el a lánynak. Vallomást kell majd tennie, és Mac alig várta, hogy megtudja, mi történt vele. Nem akarta felkavarni az érzéseit, mielőtt szükség lett volna rá.

De nem kellett válaszolnia, mert az orvos belépett a vizsgálóba. Ugyanaz a nővér, aki korábban Kittel foglalatoskodott, a doktor mögött jött, és elkezdte kituszkolni Macet és Rydert.

— Meg kell vizsgálnunk, aztán megröntgenezzük a bokáját. Ha visszajött, nyugodtan bemehetnek hozzá — mondta a nővér.

Mac vonakodva követte Rydert a váróba. Sean és Ray odahívta őket magukhoz.

— Hogy van? — kérdezte Ray.

— Most vizsgálja az orvos. Magánál van.

— Ez jó hír. Figyelj, Sean és én elmegyünk letusolni és átöltözni. Ha visszajövünk, megnézzük, hogy van, és képes-e vallomást tenni.

— Köszönök mindent — mondta Mac.

Nézte, ahogy a két férfi távozik, aztán lehuppant egy közeli székbe. Ryder leült mellé és nagyot sóhajtott. Mindketten kimerültek voltak. Piszkos, izzadt ruhájuk sem javított az összképen.

— Milyen állapotban volt, amikor rátaláltál? — kérdezte Ryder halkan.

Mac megdörzsölte a szemét és észrevette, hogy a keze remeg. Istenem, soha többé nem akarja átélni azt a bénító félelmet.

— A földön feküdt, nem volt magánál, alig volt rajta ruha, a karját a háta mögé kötözték — válaszolta Mac.

Ryder dühében felszisszent.

— Jézusom, ugye nem gondolod, hogy…

— Nem tudom, haver, nem tudom! — Mac a tenyerébe csapott az öklével. — Hogyan lesz képes ezután bízni bennem, miután ennyiszer cserbenhagytam?

— Nem tudhattad, hogy David ennyire beteg őrült — vetette közbe Ryder.

Mac lehunyta a szemét. Fáradt volt, annyira átkozottul fáradt. Arra várt, hogy az orvos eltűnjön a fenébe, és visszamehessen Kithez.

— Rá kell gyújtanom! — motyogta Ryder.

Mac nagy szemeket meresztett rá.

— Azt hittem, leszoktál.

— Ja, de rossz ötlet volt.

— Inkább igyunk egyet, miután vége ennek az egésznek.

— Jól van. Ez elég jól hangzik.

Harminc perccel később Sean és Ray megjelent a baleseti sebészet bejáratában, tiszta egyenruhában. Mielőtt még odaértek volna Machez és Ryderhez, az orvos lépett a váróba a lengőajtón át.

Mac és Ryder felugrott, és elé sietett.

— Hogy van? — kérdezte rögtön Mac.

Az orvos elmosolyodott.

— Meg fog gyógyulni. A bokája alaposan meghúzódott, de nem tört el. Néhány napig mankóval kell járnia, aztán egészséges lesz, mint a makk.

— Bocsásson meg, doktor úr — szólt közbe Ray. — Vett tőle kenetet? Bizonyítékként szükségünk van rá.

Az orvos csodálkozva nézett rá.

— Nem volt rá szükség. A fiatal hölgy azt mondta, hogy nem zaklatták szexuálisan.

Mac megkönnyebbülten sóhajtott. A térde elgyengült. Megbillent, mielőtt újra visszanyerte volna az egyensúlyát.

— Hála Istennek! — suttogta. Ismét az orvosra nézett.

— Láthatom?

— Persze. Haza akar menni, és hogy őszinte legyek, nincs okom itt tartani. A nővér most intézi a zárójelentést.

— Nem bánjátok, ha bemegyünk és felteszünk neki néhány kérdést? — kérdezte Ray Mactől.

— Ha hajlandó rá… — szólalt meg Ryder.

— Természetesen. Nem fogjuk zaklatni — ígérte Sean.

Mac Kit szobája felé indult. Alig várta, hogy ismét közel legyen hozzá. Halkan kopogott, majd résnyire nyitotta az ajtót, és benézett.

Kit bágyadtan rámosolygott, és intett neki, hogy menjen be.

— Helló, baby! — mondta Mac halkan. Megcsókolta a lány homlokát, és beletúrt a hajába. — Ray és Sean tudni akarják, feltehetnek-e neked néhány kérdést.

A lány összeráncolta a homlokát, de bólintott.

— Nem muszáj, ha nem akarod — mondta Ryder.

Mac felnézett és látta, hogy Ryder aggódó arca komollyá válik.

— Nem, semmi gond — mondta Kit. — Elkapták Davidet?

— Igen, baby, őrizetben van. Nem futhat sehová ígérem.

A lány megkönnyebbülten dőlt hátra a párnán.

— Engedjétek be őket!

Mac az ajtóhoz ment, intett Seannak és Raynek. Ahogy elmentek mellettük, Mac halkan odasúgta nekik:

— Ne zavarjátok sokáig, fiúk! Csak a legfontosabbakat.

Ryder egy széket húzott Kit ágyához és hanyagul ledobta magát. Mac elmosolyodott, amikor meglátta, milyen szemmel méregeti Rayt és Seant. Ryder nagyon féltette Kitet. Mac is jól ismerte ezt az érzést.

Leült a székbe Kit ágya mellett és megfogta a kezét. Képtelen volt nem megérinteni. Képtelen volt nem arra gondolni, hogy kis híján örökre elvesztette. Ahogy Kit mesélte, mi történt vele, a mellkasa egyre inkább összeszorult, a torkába gombóc nőtt, és egyre viharosabb düh lett úrrá rajta.

Amikor Kit mindent elmondott, Mac Ryderre nézett, és látta, hogy ugyanaz a düh forrong benne is.

Sean odalépett az ágyhoz, és megfogta Kit kezét.

— Köszönjük a segítségedet, Kit. Biztos lehetsz benne, hogy az a görény nem fogja megúszni.

— Köszönöm — mondta a lány csendesen.

Amikor elmentek, Kit lehunyta a szemét. Kimerültség ült ki az arcára.

— Biztos vagy benne, hogy nem akarsz itt maradni éjszakára? — kérdezte Ryder.

Kit a fejét rázta. Aztán Macre nézett.

— Haza akarok menni — mondta halkan.

Mac összefűzte a kezét a lányéval és megszorította.

— Odaviszlek, ahová csak szeretnéd, édes.

Kit mosolygott.

Ryder felállt, közelebb hajolt, és megcsókolta. Mac irigyen figyelte, hogy a karjába veszi a lányt, és magához szorítja. Ha bárki más érintette volna meg ennyire intim módon Kitet, Mac megőrült volna, de Rydertől nem érezte fenyegetve magát. Az egyetlen dolog, ami miatt aggódott, hogy nem tudta, mit érez iránta Kit.

— Szeretlek, Kit. Vigyázz magadra!

— Hová mész? — kérdezte Kit.

Ryder Macre pillantott.

— Hazahúzok és letusolok. Hagyom, hogy ti ketten rendbe tegyétek a dolgaitokat.

Mac összeráncolta a homlokát. Kit halványan elpirult, pedig nem volt pirulós.

— Köszönöm, hogy eljöttél értem, Ryder — suttogta a lány.

— Bármikor, drága, bármikor. — Ryder Mac elé tolta az öklét és elindult az ajtó felé.

— Sok szerencsét, haver — mondta Ryder halkan.

Tizenötödik fejezet

Kit feszülten várta, hogy Mac odaálljon a kocsival a kórház bejárata elé. Az automata ajtók mögött állt, ahol a hűvös levegőt fújták be. Fázósan remegett a rekkenő hőség ellenére, amely beszökött minden egyes ajtónyitással.

A gyomra olyan csomóban állt, hogy egy matróz is elismerően bólintott volna. Miután kiszabadult egykori elmebeteg barátja karmai közül, aki korábban megerőszakolta, csak arra tudott gondolni, vajon helyre tudja-e tenni a dolgokat Mackel.

A mankókra támaszkodott járás közben, és igyekezett nem ránehezedni a sérült bokájára. A kórházi köpeny, amit a nővér adott neki, hogy hazamehessen, lógott rajta, és a legapróbb érintésre leesett volna róla. Úgy festett benne, mint valami ágrólszakadt. Mac felajánlotta, hogy hoz neki ruhát, de mire megfordult volna, már haza is érnek.

Mac megjelent a kocsival és gyorsan kiszállt. Kit elindult. Furcsán mozgott, mert csak most tanult járni a mankókkal. Mac rögtön ott termett mellette, mielőtt kettőnél több lépést tett volna.

Felajánlotta a karját.

— Támaszkodj nekem egy pillanatra! — mondta.

Kit így tett. Mac elvette a mankókat, és az épület oldalának támasztotta. Aztán a karjába vette, és az ölében vitte a kocsiig.

— Vigyázz, nehogy beüsd a lábad! — figyelmeztette Mac, ahogy az utasülésre tette.

A lány az ülésbe süppedt, alig tudta mozgatni az izmait. Kimerültség lett úrrá a testén és nagyon igyekezett nyitva tartani a szemét. Mac beszállt a vezetőülésre, és maguk mögött hagyták a kórházat.

— Megvannak a mankóim? — kérdezte Kit csukott szemmel.

— Aha, hátul.

Kit bólintott, de túl fáradt volt ahhoz, hogy bármi mást mondjon.

— Egy perc, és hazaérünk — mondta Mac lágyan.

Biztosan elaludt, mert a következő dolog, amit észlelt, az volt, hogy Mac óvatosan megrázza. Kinyitotta a szemét. A férfi a karjába vette, és felemelte az ülésről.

Beléptek a házba. A lány felsóhajtott, amikor megcsapta a hűvös levegő.

— Hová vigyelek? — kérdezte Mac.

Csak tarts a karodban. Melletted akarok lenni. Közel hozzád.

— Át kell öltöznöm — felelte Kit.

Mac a hálószobába vitte a lányt, és letette az ágyra.

— Ne mozdulj! Keresek neked rövidnadrágot és inget.

— Csak egy pólót.

Mac elmosolyodott.

— Oké. Csak egy póló. Szeretnéd az én egyik pólómat?

— Igen.

Mac a fiókjában turkált, és kivett egy nagy, piros pólót. A lány felé fordult.

— Segítsek?

Kit egy pillanatra elgondolkodott, és rájött, nincs elég ereje hozzá, hogy felemelje a karját, és kibújjon a kórházi köpenyből.

Mac végtelen gyengédséggel lehámozta róla a köpenyt, aztán gyorsan ráadta a pólóját. Átbújtatta a fején és a vállán.

A pólón Mac illata érződött. Kit a saját teste köré fonta a karját, és magához szorította a férfi szagát. Aztán lassan felemelte a fejét és Mac kék szemébe nézett.

— Ölelj meg!

— Ó, édesem.

A férfi leült az ágyra a lány mellé, és gyengéden a karjába vonta. Óvatosan magához húzta és az állát a lány fejére tette.

Biztonság. Biztonságban érezte magát, mintha semmi baj nem érhetné a férfi karjában. Istenem, soha nem akar máshol lenni. Vajon így tudna maradni örökre?

— Szeretlek, Mac — suttogta Kit.

Mac egész teste megfeszült, még levegőt is elfelejtett venni. Aztán elhúzódott a lánytól egy kicsit, lenézett rá, a szemében érzelmek hömpölyögtek.

— Mondd még egyszer!

— Szeretlek!

Mac teste elgyengült, nagyot sóhajtott.

— Tényleg így gondolod?

Az arca vágytól égett. Kit még soha nem látott rajta ilyen gyengédséget. Felemelte a kezét, és megérintette Mac borostás arcát.

— Soha nem mondok olyat, amit nem gondolok komolyan.

Mac lehunyta a szemét, és leeresztette a fejét, amíg az orruk össze nem ért.

— Istenem, Kit! Soha nem hittem volna, hogy egy nap ezt mondod nekem.

A lány szeme megtelt könnyel, és azzal fenyegetett, hogy kicsordul a szeméből.

— Sajnálom, Mac, olyan bolond voltam. Olyan sokáig hagytam, hogy a félelem uraljon. Nem is tudom már, milyen nélküle élni.

Mac a lány nyakára tette a kezét, a haját simogatta a füle mögött.

— Már nem kell félned, Kit! Nem foglak elhagyni. Soha többé nem foglak elhagyni.

— Tudom — mondta a lány halkan. Beletúrt Mac kusza hajába.

— Szörnyen nézel ki.

Mac elmosolyodott.

— Te is.

Kit felocsúdott, és elnémult.

Mac az arcára tette a kezét, és megsimogatta az ajkát az ujjával.

— Mi a baj, baby?

— Mihez kezdünk most?

A férfi olyan gyengéden mosolygott rá, hogy a lány mellkasa összeszorult.

— Együtt leszünk. Te és én. Együtt. Szeretlek, Kit. Annyira, hogy néha beleőrülök.

— Én is szeretlek!

— Mondd még egyszer!

Kit elmosolyodott, és megcsókolta a férfi ajkát.

— Szeretlek. Mindig is szerettelek!

Ami kell neki

Első fejezet

Ryder Sinclair a színpadon vonagló, formás szőkeség műsorát figyelte. A lány táncolt és ringatózott, tökéletesen érezve a zene ritmusát. Nem volt olyan magas, mint a többi sztriptíztáncosnő, de még így sem volt semmi. Meztelen melle ugrált és ringott. Ryder azt kívánta, bárcsak jobban lelkesítené a látvány.

Sóhajtott és egy nagy korttyal kiitta a maradék sörét. Mia nemsokára végez. Isznak néhány sört, adnak a szarnak egy pofont, aztán mindketten hazamennek. Micsoda felemelő péntek este.

A zene elhallgatott. Ryder figyelte, ahogy Mia összegyűjti a busás borravalót, aztán lejön a színpadról és magára kap egy pólót. A lány átvágott a tömegen felé, és ráült a mellette lévő bárszékre.

— Sört — mondta a pultos felé intve.

— Szexi voltál, mint mindig, drága — mondta Ryder.

A lány morgott valamit, körbeforgatta a szemét, aztán csak maga elé bámult, a pultosra, aki lerakott elé egy üveg sört.

Ryder megrázta a fejét. Mia még túl fiatal volt ahhoz, hogy ilyen átkozottul cinikus legyen. Valahol, valamikor, valaki komoly fájdalmat okozott a lánynak.

Mia a szeme sarkából rápillantott.

— Nem Macnél lógsz a hétvégén?

Ryder lassan ingatta a fejét.

A lány tekintete együtt érzőn ellágyult.

— Mostantól kerülöd?

— Nem tudom, mit csináljak — motyogta Ryder.

Mia felhúzta a szemöldökét és lassan bólintott.

— Az már biztos.

Ryder odanyúlt és megpaskolta a fenekét.

— Csak figyelj, kislány!

A lány nevetett, de gyorsan elszállt a jókedve.

— Tudod, sokkal egyszerűbbek lettek volna a dolgok, ha jobban vonzódunk egymáshoz.

— Tiszta sor — helyeselt Ryder.

Tény, hogy megpróbálták. Néhány hónappal korábban Mia kis lakásában kötöttek ki. Már a ruhát is ledobálták magukról, mikor rádöbbentek, mekkora hibát követnének el. Helyette aztán talajrészegre itták magukat, és szomorú történeteket meséltek egymásnak az életükről.

Ryder felnyögött. Bárcsak ne adta volna ki a lelkét ennyire. Nagyon kellemetlenül érezte magát Mia társaságában, mert a lány tudta, milyen érzéseket táplál Kit Townsend iránt.

— Mióta nem voltál együtt Kittel és Mackel? — kérdezte Mia lágyan.

— Egy ideje.

Jó néhány hete, egészen pontosan. Egyre nehezebben vette rá magát, hogy szeretkezzen Kittel, mert tudta, hogy a dolog végeztével el fog jönni tőle, és a lány Mac karjában alszik el.

— Van rá esély, hogy szakítanak? — kérdezte Mia.

Ryder a fejét rázta.

— Nem, és soha nem is próbálnám elszakítani őket egymástól. Kit szereti Macet. Mac is szereti őt. A lánynak ő kell.

— Pedig azt mondtad, hogy téged is szeret.

Ryder bólintott.

— Igen, így van. De nem úgy, ahogy Macet.

Mia megrázta a fejét.

— Elbaszott egy helyzet, Ryder.

— Ne is mondd!

Ryder intett, még egy sört kért. A pultos egy hideg üveget csúsztatott elé a bárpulton. Ryder felvette és nagyot kortyolt belőle. Néhány hosszú pillanat elteltével Mia felé fordult.

— Mi a helyzet veled, kislány? Még mindig annak a seggfejnek tartogatod magad, aki bántott? Miért nem keresel magadnak egy rendes fickót?

A lány kék szeme elsötétült a fájdalomtól. Rydernek azon nyomban lelkiismeret-furdalása lett, amint felhozta a dolgot.

— Ügyes húzás — motyogta Mia. — Gyorsan témát váltasz, mi? Egyébként már túl vagyok rajta.

Aha. Ryder meg tollakat növeszt a hátán.

A férfi mobilja megszólalt. Megnézte a kijelzőt, hogy ki hívja. Mac. A fenébe.

— Hé, cimbora — szólt bele Ryder, amint a füléhez tette a telefont.

— Helló — köszönt a barátja -, mi a helyzet?

— Semmi. És veled? Hogy van Kit?

Mac elhallgatott egy pillanatra.

— Jól. A bírósági tárgyalás azért megviselte. Arra gondoltam, hogy elvinném a tengerpartra a hétvégén. Nem akarsz eljönni te is?

Ryder nem válaszolt azonnal. Jól tudta, miről szól a meghívás. Szex. Hármasban. Mint a régi szép időkben. Korábban nem volt vele gond.

Ryder lehunyta a szemét.

— Nem, menjetek csak ketten. Talán legközelebb.

— Jól van, haver. Ha meggondolod magad, tudod, hol találsz bennünket.

— Csókold meg Kitet helyettem — mondta Ryder.

Mac nevetett.

— Ennél többet is teszek.

Ryder összecsukta a mobilját és visszacsúsztatta a zsebébe. A pokolba.

Mia ránézett, a tekintetében szomorúság ült.

— Mac volt?

Ryder bólintott.

— Igen. Azt akarta, hogy menjek le a tengerpartra vele és Kittel.

— Miért nem mész el?

Ryder rábámult.

— Nehéz úgy szeretkeznem vele, hogy közben úgy tegyek, mintha az egész csak a szexről szólna. Nem hiszem, hogy képes vagyok rá többé.

Mia kinyújtotta a kezét és megérintette a karját.

— Sajnálom, Ryder.

A férfi megvonta a vállát.

— Kit boldog. Nagyon sokat bántották az életében. A legjobbat akarom neki.

— És mi van, ha te vagy neki a legjobb? — kérdezte Mia.

Ryder megrázta a fejét.

— Ott van neki Mac. Szereti őt.

Mia egy fáradt sóhaj kíséretében letette a sörét.

— Na, elhúzom innen a csíkot. Hosszú napom volt, fáradt vagyok. Később még találkozunk, rendben?

Ryder lehajolt és megcsókolta a lány fejét.

— Vigyázz magadra, kislány! Nemsokára megint beugrom hozzád.

Mia vidáman rámosolygott, és elindult az öltöző felé.

Ryder kiment a parkolóba és felült a Harleyjára. Néhány másodperccel később berúgta a motort, és kihajtott a főútra. Hazafelé tartott, éhes és nyugtalan volt. Ha Mac elviszi Kitet a városból, akkor biztosan nem dolgozik ma éjjel a Two Stepben. Nyugodtan betérhet és haraphat valamit.

Aztán kiderült, hogy tévedett. Tizenöt perccel később Ryder a Two Step bejáratában állt, és a helyiség túloldalán Kitre bámult.

Pokoli érzés volt, amikor elkezdte kerülni a lányt, akit élete nagyobbik felében a legjobb barátjának tudhatott. Több volt, mint a legjobb barátja. Ez volt a baj.

Megrázta a fejét, és nyugalmat erőltetett magára. Igyekezett olyan lazának tűnni, mint máskor. Fogalma sem volt, mikor lett a dolog ennyire kurvára bonyolult. Vajon mindig ilyen mélyen érzett iránta? Ha megfeszítették volna, se tudta volna megmondani, mit érez most, és mit érzett iránta hat hónappal korábban. Az egész összefolyt.

— Ryder!

A picsába!

A férfi felnézett. Képtelen volt nem a lányra mosolyogni.

— Helló, drága! — mondta rekedten.

Kit a karjába vetette magát, és teljesen hozzábújt. Istenem, menynyire jól érezte ott magát! Ryder egy pillanatig magához szorította, majd elengedte.

— Hogy vagy?

Kit mosolygott.

— Jól vagyok. Figyelj, hívott Mac?

Ryder kellemetlen bizsergést érzett a hátán.

— Igen, hívott.

— És? Eljössz velünk?

Izgalom csillant a lány zöld szemében, a szája széles mosolyra nyílt. Olyan jó volt mosolyogni látni. Pokolian sok mindenen kellett keresztülmennie az elmúlt hónapokban.

— Nem, ezúttal nem, drága.

Kit elkerekítette az ajkát.

— Miért nem?

— Neked és Macnek szükségetek van egy kis időre egyedül. Nem kell, hogy feleslegesen magatokkal cipeljetek.

Valami megmagyarázhatatlan villant a lány szemében.

— Azt akarom, hogy gyere el, Ryder — mondta a lány csendesen. — Azt mondtad, hogy ha én és Mac… ha vele leszek, nem változnak a dolgok közöttünk. Hiányzol.

— Jaj, drága…

Ryder a hajába túrt és a fülbevalóit babrálta. Nem akart csalódást okozni a lánynak, ráadásul igazat is mondott. Ő volt az, aki biztosította, hogy a kapcsolata Mackel nem fog hármuk között semmit megváltoztatni. Ez persze ámítás, de nem akarta megmondani. Tulajdonképp csak rajta múlt, hogy a dolgok máshogy alakultak.

— Eljössz?

A lány könyörgő tekintete lefegyverezte. Nagyon kérlelnie sem kellett, inkább odaadná az egyik karját, semhogy megtagadjon tőle valamit.

— Tudod, hogy nem vagyok képes ellenállni neked, ha lebiggyeszted a szádat — mondta Ryder engedékenyen.

Kit újra a nyakába borult. Ryder érezte, hogy azonnal megmerevedik. A lány lábujjhegyre állt, és az ajkát az övéhez simította. A férfi elkapta, mielőtt elhúzódott volna, és mélyen megcsókolta. A nyelve forrón összeforrt a lányéval.

Kit légzése felgyorsult, és Ryder hosszú fürtjeibe túrt. Istenem, mennyire szerette, amikor a hajába süllyesztette a kezét! Legalább annyira, mint amennyire ő szeretett a lány hajában turkálni, miközben a péniszét mélyen a szájába dugja.

— Neked is hiányoztam — suttogta a lány a férfi ajka előtt. A szája elégedett mosolyra húzódott.

Igen, Rydernek pokolian hiányzott. Nem sok dolog járt a fejében rajta kívül az elmúlt néhány hétben.

— Igen, drága. Nagyon hiányoztál.

Kit a férfi haját fésülgette az ujjaival, aztán a mellkasára támaszkodott.

— Mac nemsokára itt lesz, hogy elvigyen. Miért nem mész haza, pakolsz össze és találkozol velünk itt? Még be kell ugranunk hozzánk, összeszedni a dolgaimat, és Mac is átöltözik. Itt hagyhatnád a motorodat.

Ryder megragadta a lány kezét, és az ajkához emelte. Megcsókolta a tenyerét, mielőtt elengedte volna. Biztos elment az esze, hogy belemegy ebbe. Máris kemény volt, mint egy kőszikla, pedig az út Galvestonig is még jó hosszú.

— Rendben, drága. Egy szempillantás alatt megjárom.

Megfordult volna, hogy induljon, de Kit ismét átölelte.

— Boldog vagyok, hogy jössz, Ryder — mondta kedvesen.

A férfi lemosolygott rá, és nagyon igyekezett ellenállni, nehogy újra megcsókolja. Mac okos fickó, de lehet, hogy nem örülne neki, ha nyilvánosan smárolna a barátnőjével.

A barátnője. Mac barátnője. Francba!

Megszorította Kit kezét és az ajtó felé indult.

A lány figyelte, ahogy elmegy. A mellkasát feszítette valami. Hiányzott neki a férfi.

Nem sok időt töltöttek együtt az elmúlt néhány hétben. Ryder támaszt jelentett neki a tárgyalás alatt, amikor perbe fogták a férfit, aki több mint egy éve megerőszakolta, viszont Mactől eltávolodott.

Micsoda őrült káosz. Neki kellene a legboldogabb nőnek lennie a világon. Nem élt már állandó félelemben, hiszen a támadóját bebörtönözték. Mac szerette és csodálatos kapcsolatban éltek. De hiányzott neki Ryder. Hiányzott, hogy a nagy testével magához szorítsa, hogy érezze a bőrén az ajkát és a kezét. Hiányzott neki, hogy nincs mellette mindkét férfi, akiket a legközelebb érzett a szívéhez a világon.

Visszament a bárba és letette a tálcáját. Gyorsan végignézett a helyiségen, és látta, hogy a vendégek elégedetten üldögélnek. A kopott bárpultra támaszkodott, és fújt egyet.

Tizenöt perccel később az asztalok felé indult. A tálcája tele volt sörrel és különféle italokkal. A szíve hevesebben kezdett verni, amikor meglátta Macet az ajtóban. Elmosolyodott, és egy csókot küldött neki.

Akárhányszor meglátta a férfit az ajtóban, hihetetlen izgalom lett úrrá rajta, mintha csak először látná.

Magas volt, erős, és széles vállú. A legszexisebb férfi, aki csak létezett egyenruhában és Stetson kalapban. A férfi kék szemében vágy csillant, ahogy rápillantott.

A hétvége nagy kalandnak ígérkezik.

Mac elindult felé. A lány puncija fájdalmasan összerándult. Benedvesedett, pedig a férfi még több mint három méterre volt tőle.

— Helló, baby! — mondta Mac rekedten, amint megállt előtte.

Kit megremegett a nyers szexuális vágyra a hangjában. Lábujjhegyre emelkedett és megcsókolta a férfit.

— Üdv neked is.

— Készen vagy? Indulhatunk?

A lány az órájára nézett.

— Még tíz perc és a tiéd vagyok.

— A pultnál várok rád — mondta Mac.

Kit bólintott, és kivitte az italokat az asztalokhoz.

Néhány perccel később visszament a pulthoz és letette a tálcáját. Mac a karját a derekára csúsztatta, és elkezdte kikötni a kötényét.

— Hiányoztál egész nap! — suttogta Mac a lány fülébe.

Kit a férfihoz bújt, az arcát a mellkasának támasztotta. Csodálatos illata volt. Még jobban érezte magát tőle.

Aztán hirtelen felkapta a fejét.

— Beszéltél Ryderrel? — kérdezte.

— Igen, de nem tud eljönni. Sajnálom, baby.

— Ó, képzeld, beugrott ide, és rábeszéltem, hogy jöjjön. Hazament összepakolni, néhány perc múlva itt lesz. Azt mondtam neki, hogy eljöhet velünk. Nem baj? — kérdezte Kit izgatottan.

— Persze hogy nem baj. Nem hívtam volna meg, ha nem akartam volna, hogy eljöjjön.

Kit kedvesen elmosolyodott.

— Te vagy a legjobb, Mac! Nem hiszem el, hogy összehoztad ezt a hétvégét. Alig várom már, hogy együtt legyünk. Mindketten nagyon hiányoztatok nekem.

— Tudom, baby — mondta Mac csendesen.

— Hé, már itt is van — mondta Kit, és Mac válla felett az ajtóra pillantott.

Mac megszorította a lány csípőjét.

Ryder feléjük közeledett. Mac felemelte az öklét, Ryder pedig hozzáütötte a sajátját.

— Mi a pálya?

— Jó, hogy megjöttél — mondta Mac lazán. — Bele is vághatunk, ha Kit készen van.

Kit hol az egyik, hol a másik férfira nézett, és érezte, hogy a mellbimbója megkeményedik. A gyomra görcsbe rándult a várakozástól. Persze hogy készen volt. Egész hétvégén a két legszexisebb férfi fogja kényeztetni. Melyik nőnek ne lenne már attól orgazmusa, hogy erre gondol?

Második fejezet

Mac ötszemélyes Dodge kisteherautójával indultak útnak. Ryder hátranézett a válla felett, és látta, hogy Kit a hátsó ülésen alszik. Törékenynek és gyámoltalannak látszott, pedig Ryder tudta, hogy nem ilyen. A tavalyi év jócskán megtette a hatását.

— Alszik? — kérdezte Mac halkan.

Ryder Mac felé fordult.

— Igen. Húzza a lóbőrt.

Mac megrázta a fejét.

— Szüksége volt erre a hétvégére, hogy kiengedjen.

Mac elhallgatott, és keményen megmarkolta a kormányt.

— Még mindig rémálmai vannak.

Ryder fájdalmasan összeszorította a fogát.

— Biztosan jó ötlet, hogy elhoztatok? Talán időre lenne szükségetek kettesben.

Mac kérdőn nézett vissza rá.

— Minden rendben van veled, tesó? Furcsán viselkedtél az elmúlt időben. Meg mernék rá esküdni, hogy kerültél bennünket. Kitnek nagyon hiányoztál.

Ryder nagyot nyelt és félrenézett.

— Dehogyis — hazudta. — Sok munka volt a műhelyben. Meg úgy gondoltam, hogy meg kell beszélnetek néhány dolgot nélkülem. Nem akartam a terhetekre lenni.

— Hagyd már ezt a hülyeséget. Tudod, hogy bármikor szívesen látunk. Kit szétrúgja a seggedet, ha továbbra is kerülsz minket.

Ryder elmosolyodott.

Igen, azt el tudja képzelni. Ezt szerette benne a legjobban. Akaratos, szabad szellem volt. Gyönyörű nő.

— Úgy rontott rám, mint egy pitbull, amikor beléptem a bárba — mondta Ryder.

Mac nevetett.

— Ilyen a csajom. Keresztülviszi tűzön-vízen, amit akar.

— Nekem is hiányzott — vallotta be Ryder, mielőtt átgondolta volna, mit is mond.

Mac a szeme sarkából ránézett.

— Akkor ne viselkedj úgy, mint egy idegen.

— Ki az idegen? — kérdezte Kit álmos hangon.

Ryder megfordult és látta, hogy a lány felkel az ülésről, és a szemét dörzsölgeti.

— Senki, drága. Jót aludtál?

A lány ásított és összeráncolta a szemöldökét.

— Egyikőtöknek hátra kellene ülnie, hogy odabújhassak hozzá. Ryder és Mac kacagni kezdtek. Kit végtelenül bújós volt. Nem nyugodott, amíg oda nem gömbölyödött valamelyikükhöz. Igazság szerint legtöbbször Ryder is boldogan magához ölelte. Kit előrehajolt, és az első ülések támlájára könyökölt.

— Szóval, ki az idegen?

— Ryder.

Kit felhorkant.

— Na, ez igaz. Ha nem ismerném jobban, azt mondanám, hogy már nem szeret.

— Lehetetlen — felelte Ryder és az ujját a lány állához érintette. Kit áthajolt az ülésen, és megcsókolta Rydert. A férfi annyira meglepődött, hogy elfelejtett reagálni. Mire észbe kapott volna, a lány már elhúzódott tőle.

— Kit! — hörögte Mac. — Ne kezdj el olyat, amit nem fejezhetsz be. Vezetek, az isten szerelmére!

A lány pajzánul mosolygott.

— Akkor bezzeg nem panaszkodsz, amikor leszoplak vezetés közben.

— Atyám! — felelte Mac.

— Tudod, drága, ha tudtam volna erről a kis nyalánkságról, szívesen hátraültem volna veled.

— Még nincs késő — válaszolta Kit ártatlanul. — Mac még mindig félrehúzódhat.

— A pokolba is, így lesz — motyogta Mac. — Szerinted mekkora élmény merevedéssel vezetni?

Kit nevetett és hátradőlt.

— Fiúk, nagy bajban lesztek, ha odaérünk.

— Ez fenyegetés, drága? Mert, meg kell mondjam, őszintén remélem, hogy inkább ígéret.

— Ámen — vetette közbe Mac, és nagyot sóhajtott.

Ryder teste megfeszült, amikor a lány a hajába túrt. Az ujjbegyével simogatta a hajfürtjeit, húzogatta, fésülte őket.

— Szeretem a hajadat — mondta Kit merengve. — Pont olyan hosszú és vad, mint te.

Ryder felnyögött. A fenébe. Hogy a pokolba lesz képes kibírni az utat? Kit egy istennő. Nincs semmi, amit ne imádna ebben a nőben.

A lány a hajával játszott. Ryder kiegyenesedett az ülésben, hogy jobban elérje.

— Alig várom, hogy beletúrjak a hajadba, miközben a magadévá teszel — suttogta a lány.

— Jézusom, Kit. Fejezd be, vagy esküszöm az égre, szólok Macnek, hogy húzódjon félre, és rettenetesen megduglak.

— Ezzel próbálsz meg eltántorítani? — hüledezett Kit.

Mac ismét nevetett.

— Én szóltam, ember. Nagyon hiányoztál neki.

— Mennyi idő még, Mac? — kérdezte Kit és kivette a kezét Ryder hajából.

— Egy órára vagyunk Houstontól, baby. Onnan még negyvenöt perc Galvestonig.

Ryder megfordult az ülésben. Kit a rövid alvás ellenére fáradtnak látszott. Mély ráncok szegélyezték a gyönyörű zöld szemet, sötét táskák ültek alatta.

— Miért nem alszol még egy kicsit, drága? Felkeltünk, amint odaértünk.

— Máris ráuntatok a társaságomra? — incselkedett Kit.

— Tedd, amit mond, Kit! — mondta Mac a vezetőülésből. — Minden pihenésre szükséged lesz.

— Szívesebben aludnék el, ha valakihez hozzábújhatnék — motyogta Kit. Mégis hátradőlt, és egy ásítás kíséretében összegömbölyödött az ülésen.

Ryder és Mac szótlanul tették meg az út hátralévő részét. Ryder időnként Kitre pillantott, de a lány csendesen aludt. Megérkeztek Galvestonba, végighajtottak a tengerparti úton, amíg meg nem érkeztek a hotelbe. Mac leparkolt az épület előtt, kiszállt és bejelentkezett. Kit aludt, mialatt Ryder Macre várt. Néhány perccel később Mac beszállt a kocsiba és beállt a hotel melletti egyik parkolóba.

— Viszem a csomagokat. Keltsd fel Kitet! — mondta Mac halkan. — A legfelső emeleten van a szobánk.

Ryder kiszállt a kocsiból, és kinyitotta a hátsó ajtót. Kit selymes haja szétterült az ülésen. Csendes lélegzése betöltötte a teret. Ryder megsimogatta az arcát, mire a lány fészkelődni kezdett.

— Ideje felkelni, drága — motyogta Ryder.

A lány nyújtózkodott, és halkan morgott egyet.

— Megérkeztünk?

A könyökére támaszkodott, és szétnézett. Megpróbálta kiverni az álmot a szeméből. Pislogott, és megrázta a fejét.

Ryder kinyújtotta a kezét és kisegítette a kocsiból. A lány kilépett, a karjába bújt és az arcát a mellébe fúrta.

A férfi átkarolta és magához szorította.

— Gyere, drága! Mac a recepció előtt vár.

Bekísérte Kitet a hotelbe, ahol Mac már a liftet hívta. Belépve Kit azonnal Mac oldalára simult. A férfi birtoklón átkarolta. Megcsókolta a feje búbját, a lány pedig felé fordította az arcát, hogy a száját is megcsókolhassa.

Ryder félrenézett. Kellemetlenül érezte magát az intim jelenet miatt.

A lift ajtaja kinyílt, kiléptek a folyosóra. Mac mutatta az utat a szobához a folyosó végén, ahol letette a csomagokat és bedugta a kártyát az ajtórésbe. Kit kinyitotta az ajtót, besétált előttük és felkapcsolta a villanyokat. Mac lakosztályt bérelt, állapította meg Ryder. Volt egy kis nappali, ahonnan franciaablak nyílt az erkélyre.

Ryder és Mac is beléptek Kit mögött a hálószobába.

— Ó, királyi ágy — kiáltott a lány és ledobta magát. — Nagyon tetszik!

Mac nevetett és letette a táskákat az ágy mellé.

— Gyorsan lezuhanyozom. Öt perc és itt vagyok.

Mac eltűnt a fürdőszobában és becsukta az ajtót. Ryder és Kit egyedül maradt.

A lány zavart arckifejezéssel ült az ágyon. Ryder felhúzta a szemöldökét. Kíváncsi volt, miért érzi magát kellemetlenül.

— Mi jár abban a csinos kis fejedben, Kit?

A lány zavartan elpirult és félrenézett. Ujjai idegesen babráltak az ágyneművel. Aztán zöld szemét a férfira emelte.

— Azt hiszem, eltelt egy kis idő — mondta rekedten. — Lehet, hogy már nem is akarsz engem.

Ryder sóhajtott. Mennyire összezavart mindent. Ahelyett, hogy élvezte volna a jó dolgát, mindent elrontott. Odament az ágyhoz, ahol Kit ült, és a kezébe vette az arcát. Beletúrt a lány hajába.

Lehajolt és mélyen megcsókolta. Hosszan elidőzött az ajkánál. Sehol sem voltak már a puha, kényelmes csókok, amelyeket egykor váltottak. Forró és szenvedélyes volt. Hatalmas izgalmat érzett az ágyékában, a pénisze azonnal reagált.

Megnyalta a lány ajkát, a foga közé vette, Kit pedig hevesen viszonozta.

— Vedd le a ruhádat, drága! Régóta nem kóstoltam már a puncidat, pedig a puszta gondolatra is olyan kemény leszek, mint a kőszikla.

Kit megremegett, ahogy felállt Ryder előtt és elkezdett kibújni az ingéből. Valami megváltozott a férfiban. Nem tudta volna megmondani, mi az, de elég szexuális feszültség volt a helyiségben ahhoz, hogy mindketten lángra lobbanjanak.

Kit a földre ejtette az ingét, aztán a farmerja gombjához nyúlt. Lassan letolta magáról a nadrágot, már csak alsóneműben állt ott.

Rydernek elakadt a lélegzete.

— Fekete alsónemű. A kedvencem.

Kit elmosolyodott.

— Megjegyeztem.

— Nem számít, drága, zsákruhában is csodálatosan néznél ki.

Kit Ryderhez hajolt és a karját a nyaka köré fonta.

— Túl sok a ruha rajtad. Ha még többet szeretnél látni belőlem, jobb lesz, ha elkezded ledobálni magadról.

Ryder megfogta a lány fenekét az alsónemű selymes anyagán keresztül. Az ágy felé tolta, míg Kit lába a matrachoz nem ütközött. Ledőlt vele az ágyra, de nem engedte el a lányt. Együtt huppantak hátra, a testük összefonódott.

— Ma nem te irányítasz, drága — súgta Ryder a lány fülébe.

A férfi a füle mögötti finom bőrt kezdte nyalogatni és harapdálni. Kit egész teste libabőrös lett, amikor a foga közé vette a fülcimpáját.

A melltartója pántja lecsúszott a vállán. Ryder türelmetlenül babrált a kosarakkal, amíg a lány melle szabaddá nem vált. Kit felnyögött, mielőtt még elérte volna a mellbimbóját. Levegő után kapkodott, de szaggatott légzésének üteme nem versenyezhetett növekvő izgalmával. A lába között a farmer nyers anyagát érezte, ahogy Ryder a térde közé csúsztatta az egyik lábát és szétfeszítette a térdét. A férfi kemény, vágytól izzó teste máris úgy mozgott, mintha dugná. Kit érzete, hogy a puncijához nyomódik a kitüremkedés a farmerján.

Ryder tovább mozgott, a farmer a selyemhez préselődött.

— Kérlek! — suttogta Kit.

— Mit szeretnél, drága? Megcsókoljalak? Kinyaljalak? Megdugjalak?

— Igen, igen és igen!

Ryder nevetett, aztán nagy testét lejjebb csúsztatta a lányon, míg az ajka az alsóneműje széléhez nem ért. Addig ügyeskedett, míg a foga közé vette a peremét, majd elkezdte lassan lefelé húzni.

A férfi ujja a lány tetoválása felett lebegett, ahogy az alsónemű egyre lejjebb került. Hűvös levegő nyaldosta a lány puncijának finom bőrét. Megremegett.

A férfi finoman lehámozta róla a bugyiját. Kit meztelenül feküdt az ágyban, kitárulkozva Ryder előtt, hogy a férfi azt tehessen vele, amit csak akar. Ez nagyon felizgatta. Régóta nem voltak együtt. Túlságosan régóta. A lány rettenetesen akarta. Azt akarta, hogy a két férfi, aki ennyire fontos neki, megérintse és imádja.

Finom ujjak hajtogatták szét a puncija redőit. Ryder az ujjhegyével a vagináját simogatta, és duzzadt csiklóját izgatta. Kit teste összerándult, a háta ívbe feszült, a csípőjét lefelé szorította.

— Nyugi, drága!

Az ujj a hüvelye felé mozgott. Alig egy kicsit belecsúszott, majd gyorsan visszakozott. Kit felnyögött a gyönyörtől. Ryder lehajolt, és nagyon finoman körbe-körbe mozgatta a nyelvét a lüktető csiklója felett.

— Ryder!

A férfi beszívta a csiklóját, és két ujját a puncijába dugta. Kit a lábával átölelte a férfi vállát, és erősen szorította, mintha csak az élete függne tőle.

— Annyira finom vagy, drága! Pont, ahogy emlékeztem. Édes és gyönyörű.

A szavaira, a nyelve és az ujja mozdulataira hatalmas kéj öntötte el a lány medencéjét. A teste ívbe feszült és vonaglott.

— Menj el nekem, drága! Engedd el! — suttogta Ryder a vaginája előtt.

Bedugta három ujját a hüvelyébe. Beszívta, és a foga közé vette a csiklóját.

Kit lehunyta a szemét és hangosan felsikított. Az orgazmus elhatalmasodott rajta, minden izom megfeszült a hasában. Ryder a kezébe vette a fenekét, és a punciját falta. A nyelve és a harapása mindenhová elért odalent.

A lány a férfi hajában turkált, megragadta a fejét, és magához szorította, ahogy a kéj a hatalmába kerítette, és szétáradt a testében.

Ryder óvatosan lefejtette magáról a kezét, és elégedetten a lányra mosolygott a lába között.

— Tetszik, ugye, drága?

— Te fenevad! — suttogta a lány. — Melyik nőnek ne tetszene?

Ryder elhúzódott tőle, felegyenesedett az ágy mellett, és gyorsan ledobta magáról az inget. Kit a hátán feküdt, a férfi kitüremkedő izmait nézte. Csodálattal töltötte el a sárkánytetoválás, amely a férfi mellkasát díszítette. Pontos mása volt annak, amely a saját alhasán látszott.

Akárki is alkotta meg a „szexi” szót, biztos, hogy ilyen férfit látott lelki szemei előtt. Erőt és magabiztosságot sugárzott. A vadsággal együtt, amely körüllengte, akármelyik nő libidóját felizgatta volna.

Ryder keze a sliccére siklott, kigombolta a farmert, és lecsúsztatta a combján. Benyúlt az alsónadrágjába, és előhúzta a farkát.

Kitnek elállt a lélegzete. Istenem, soha nem fogja megunni ezt a mozdulatot. A férfi állt egy pillanatig, a kezét végighúzta merev péniszén. A lányra bámult, a szemében néma ígéret csillogott.

Kit combja akaratlanul, hívogatón tárult szét. Megremegett, amikor a férfi előrelépett és az ágyra térdelt. Fölétornyosult. Az egyik keze a farkán volt, a másikkal még jobban szétnyitotta a lány combját.

Kit széttárta a karját, vágyakozva várta, hogy a férfi ráfeküdjön. Az egész testét betakarta, a bőre forró volt. Ryder közéjük nyúlt, a kezével a lány belső combjánál babrált.

Aztán egyetlen határozott mozdulattal beléhatolt. A könyökére támaszkodott Kit feje mellett, hogy ne nyomja annyira. Nekifeszült és dugni kezdte. Mélyen behatolt a vaginájába.

Kit nem volt hozzászokva a férfi türelmes, finom oldalához. Általában követelőző volt az ágyban, vad és szexi.

Ryder finoman megcsókolta az ajkát. A lágy, cuppanó hang Kit fülében visszhangzott. A férfi végigsimította az ajkát a nyelvével. Beszívta az alsó ajkát, majd a nyelvét az övéhez érintette.

Együtt mozogtak. Ryder csípője az ágyékának feszült, minden egyes tolással szélesebbre és szélesebbre tárta a terpeszét.

A lány a férfi fekete hajába túrt, az ujjával fésülte szét a fürtjeit. Megcsókolta, és hagyta, hogy szétáradjon a testében a forró szenvedély. Nem tartotta vissza.

— Ölelj át a lábaddal, és szoríts, drága! — suttogta Ryder.

Kit úgy tett, ahogy a férfi kérte, a bokáját összekulcsolta a csípője felett. A férfi szorosan magához ölelte, a háta mögé csúsztatta a karját, és felemelte a matracról. Az ajkuk ismét összeért, ahogy kúrta.

— Nagyon hiányoztál, Kit!

— Te is nagyon hiányoztál, Ryder! Nagyon, nagyon! Nem akarom, hogy megint elhagyj!

— Nem megyek sehová, kicsi Kit!

A férfi még jobban megszorította, a csípője egyre erőteljesebben mozgott. Kit tudta, hogy Ryder közel van. A hátát simogatta, az izmok játékát tapintotta. A keze a férfi feszes fenekére csúszott. Olyan erősen magához szorította, ahogy csak tudta, és lehunyta a szemét, amikor érezte, hogy a férfi elmegy benne.

Ryder halkan szuszogott, a homlokát a lányéhoz érintette. Újra megcsókolta.

— Annyira gyönyörű vagy.

Kit beletúrt a hajába, fésülgette, miközben remegett a karjai között.

A matrac megmozdult. Kit felnézett, és látta, hogy Mac meztelenül mellé ül. A pénisze kemény volt. Be volt indulva. Vajon végignézte, ahogy ő és Ryder szeretkeztek?

Kit kinyújtotta a karját. A férfi megragadta, az ajkához emelte, és megcsókolta a tenyerét. Ryder eltávolodott tőle, a másik oldalára gurult. A lány a két férfi között feküdt.

Mac végigsimította a lány testét, a tenyerébe vette a mellét, és a hüvelykujjával a mellbimbóját simogatta. A másik oldalon Ryder birtoklón a csípőjére tette a kezét, az ujjával a tetoválását cirógatta, majd lejjebb tévedt a puncijára. Finoman kényeztette az érzékeny húst a lába között.

Kit felnyögött, és lehunyta a szemét.

— Jól érzed magad, baby? — kérdezte Mac szexi, rekedt hangon.

— Ühüm.

Mac nevetett.

— Elégedettnek látszol. Ryder jól bánt veled?

Mac a kezét a lány arcára tette.

Kit a tenyerébe hajtotta a fejét, és megcsókolta a kezét.

— Elégedettebb lennék, ha befognád a szádat, és megdugnál.

Harmadik fejezet

— Ezt szeretnéd? — kérdezte Mac egy mosoly kíséretében.

Kit kinyújtotta a karját, és kezét a férfi vastag péniszére kulcsolta. Megszorította, masszírozta és mozgatta rajta az ujjait.

— Ühüm. Mire vársz még?

— Térdelj fel, baby! A fenekedet akarom.

Kit gyomra összerándult. A teste annyira remegett, hogy alig tudta megtenni, amit a férfi kért tőle. Ryder meleg keze felemelte, megfordította. Segített neki maga alá húzni a térdét. Finoman megcsókolta a hátát, mielőtt felkelt volna az ágyról.

Mac mögé telepedett, és erősen megmarkolta a fenekét. Megszorította, aztán a bal farpofájára csapott. Kit megugrott és felnyögött.

— Nedves vagy, baby.

— Nem mondod, Sherlock — motyogta Kit.

Mac megint a fenekére csapott, ezúttal közelebb a puncijához. A lány lába elgyengült, megbillent. A férfi megragadta a csípőjét, nehogy eldőljön, majd hozzápréselte az ágyékát.

Kit a tarkóján érezte forró leheletét. Mac megharapta a nyakát.

— Mac!

A férfi elhúzódott. Forró nyelve megérintette a csípőjét. Lassan haladt felfelé a gerincén. Amikor elérte a nyakát, megcsókolta és kényeztette ott, ahol másodpercekkel korábban beleharapott.

Ryder megfogta a lány állát, és felemelte a fejét. Kit meglepetten pislogott. Egy pillanatra el is feledkezett róla. Elfeledkezett mindenről, kivéve a finom érzést, amelyet Mac keltett benne.

— Nyisd ki a szádat, drága!

A lány ajka szétvált a férfi parancsára. Érezte, hogy a hüvelyujjával az arcát simogatja. Ryder mozdulatlanul tartotta a lány fejét, és a farkát a szájába dugta.

— Ne mozogj, Kit! Meg akarom dugni a szép kis szádat.

A lány behunyta a szemét, Ryder pedig a torkáig hatolt.

Mac abbahagyta a kényeztetést. Hagyta, hogy engedelmeskedjen Ryder utasításainak, mielőtt ismét megérintette volna.

— Lazulj el, drága! Ennél mélyebben is be tudod kapni. Kezdd el nyelni, az orrodon keresztül vedd a levegőt!

A lány kinyitotta a szemét és felnézett. Elégedettség sugárzott Ryder tekintetéből. Gyengéden, szeretettel nézett rá. Az arcát simogatta és hagyta, hogy teljesítse a kérését.

Ryder elhúzódott és megállt egy pillanatra.

— Most engedd be teljesen, Kit. Mutasd meg, hogy képes vagy rá!

Ismét bedugta a farkát a szájába, egészen hátul a torkáig. Kit ellazította az állkapcsát, és az orrán keresztül vette a levegőt.

— A fenébe is, drága, ez az, jól csinálod!

Ryder hosszabb mozdulatokkal dugta, közben hagyta, hogy időnként levegőhöz jusson. Kit érezte, hogy Mac szétfeszíti a farpofáját, és az ánuszát próbálgatja a farkával.

Felnyögött, amikor a férfi előredöfött, és benyomta a kis nyílást. Lassan érezte, ahogy az ánusza utat enged neki. Az enyhe fájdalom érzése elviselhetetlen gyönyörrel fonódott össze mélyen az altestében.

— Ó, baby! — nyögte Mac. — Olyan kurva szűk vagy. Annyira jó érzés. Szeretem nézni, amikor ennyire szorítod a farkamat, szinte ráolvadsz.

A két férfi mozgása összehangolódott, egyszerre dugták a száját és a fenekét. Kit tobzódott a gyönyörben, amelyet két csodálatos férfi keltett benne. Ryder a hajában matatott, a tarkóját fogta, hogy ne mozogjon a feje, miközben dugja. Mac a csípőjét ragadta meg, újra és újra beléhatolt. Izmos hasa a fenekét csapkodta.

Ryder mozdulatai lelassultak. Kit csalódottan felnyögött, amikor kijött a szájából. Mielőtt bármit mondhatott volna, Mac magához húzta, szorosan megölelte. A farka mélyen a fenekében volt.

— Bízz bennem, baby! — suttogta a lány fülébe.

A férfi felállt vele, megfordult, aztán lassan elhelyezkedett az ágyon. Először leült a lánnyal az ölében, majd a hátára dőlt. A lába lelógott az ágy széléről. Megfogta a lány csípőjét, és szorosan tartotta. Ryder megkerülte az ágyat, és a lány elé állt. Kedvesen rámosolygott, majd széttárta a lábát. Kit fölé mászott, az ágyra térdelt, hogy ne nehezedjen rá.

Előrenyomta a csípőjét, a péniszével izgatta. Mac megérintette a vállát, aztán megfogta a csípőjét, kissé felemelte, hogy a feneke a két férfi közé kerüljön.

— Kérlek — lihegte Kit. — Gyere belém!

Ryder előrehajolt, és szenvedélyesen megcsókolta a lányt. Az egyik kezével lenyúlt, és a puncija bejáratához illesztette a farkát. A hüvelykujjával megérintette a csiklóját, és dörzsölgetni kezdte, mielőtt belehatolt.

— Tárd szét a lábadat nekem, kicsi Kit! Meglovagolunk egy kicsit.

Kit lelkesen engedelmeskedett. Mac és Ryder mozogni kezdett. Ryder minden lökésével ellentartott Mac behatolásának, és fordítva. A természet két, hatalmas, tomboló ereje tartotta fogva a lányt, ami hatalmas gyönyört ébresztett benne.

— Jól vagy, baby? — suttogta a fülébe Mac.

Kit elmosolyodott, hallva az aggódást a hangjában. Olyan kedves volt. Olyan figyelmes. Hogyne érezte volna jól magát? Itt, két férfi között, akiket annyira szeretett. Régóta nem érezte ennyire jól magát.

Ryder lehajolt, és a foga közé vette az egyik mellbimbóját. Megharapta, kis fájdalmat okozott. Kit mellkasa felemelkedett. Még többet akart. Még több kellett neki.

Ryder keményen belehatolt, kiszolgáltatta Macnek. Kit felnyögött, úgy érezte, a két férfi teljesen kitölti. A testében feszültség égett.

Mac keze elindult felfelé a csípőjén. Kit és Ryder közé nyúlt, kíváncsi ujja megtalálta a lány csiklóját. Körkörösen simogatta, miközben Ryder kúrta, és erősen tartotta a testét.

— Ó!

Kit zihálva felnyögött. A szoba elhomályosult körülötte. Hirtelen nedvességet érzett a lába között, és tudta, hogy ő az. Az orgazmus váratlanul ragadta el. Minden előjel, minden fokozatosság nélkül. Egyszer csak döbbenetes kéj robbant szét benne.

Még soha nem érzett ehhez foghatót. A gyönyör tombolt benne, és nem múlt el. Helyette egyre erősebb lett. Hihetetlen magasságokba repítette. Fájdalmas volt, mégsem érte el a saját határait, még nem.

— Istenem! Fáj! — nyögte Kit.

— De izgalmasan fáj, nem, drága? — felelte Ryder nevetve. — Ez jó kis orgazmus volt. Még soha nem éreztem, hogy ilyen nedves lettél volna.

Az egymásnak csattanó hús hangja töltötte meg a helyiséget. Ryder pénisze cuppogó hangot adott, ahogy ki-be húzogatta a lány nedves puncijában.

— Cseréljünk! — szólalt meg Mac.

Mielőtt Kit reagálhatott volna, Ryder a karjába vette, és lehúzta Mac farkáról. Felállt vele. A lány lába még mindig a csípője köré fonódott. Mac felkászálódott. Ryder megfordult, háttal az ágyra feküdt, a hasán a lánnyal.

Mac elhelyezkedett Kit mögött, és hátulról egyetlen hosszú mozdulattal az ánuszába hatolt. Keményen pumpálni kezdte, miközben Ryder szorosan a karjában tartotta a lányt.

— Mac! — kiáltotta Kit újra és újra, ahogy a kéj elhatalmasodott rajta és irányíthatatlanná vált.

Ryder beszívta az egyik mellbimbóját, és vadul rágni kezdte. Összefonta a karját a lány háta mögött és szorosan tartotta. Kit teljesen ki volt szolgáltatva annak, amit a férfiak akartak tőle. Ők pedig mindent megtettek érte.

A lány felsikoltott, amikor úgy érezte, hogy a vaginája szétrobban. Minden idegszála megfeszült, egész testében fájdalmasan rángatózott. Mac a háta mögött felordított a gyönyörtől, és megmerevedett benne. Egy, két, három forró kilövellést érzett a testében. Még egy lökés, és egy nagy kilövellés. Mac ernyedten a hátára hanyatlott, és a fülébe szuszogott.

Ott maradt egy pillanatig, míg elég levegőhöz nem jutott, aztán leszállt róla. Egy cuppanással kihúzta belőle a farkát. Ryder azonnal megfordult vele, és elkezdte a punciját dugni. Lehunyta a szemét felette, és csak pumpálta.

— Ó, drága, szoríts magadhoz!

Kit erősen magához ölelte. Ryder összeszorította a fogát és a szemét, mintha valami nagy fájdalom gyötörné. Aztán egyszer csak felkiáltott, és még egyszer belehatolt.

Megmerevedett, előrefeszítette a csípőjét, és mélyen elment benne. A lányra hanyatlott, köré fonta hatalmas karját. Megölelte, ziháló mellkasa Kit mellének feszült. Megcsókolta a nyakát, a fülét, aztán az ajkára tapasztotta a száját.

A lány magához szorította, a haját simogatta, ahogy a férfi mellkasa emelkedett és süllyedt a kimerültségtől. Végül Ryder arrébb húzódott. Ahogy eltávolodott tőle, Mac átölelte a derekát, és felhúzta maga mellé.

— Szeretlek, baby! — suttogta.

— Én is szeretlek! — mondta a lány rekedten.

Mac felegyenesedett, és felvette a lányt az ágyról. A mellkasához szorította.

— Gyere, letusolunk, aztán alszunk egy kicsit!

Ryder kinyitotta a szemét. Nem tudta, mire ébredt fel. A szobában sötét volt. Pislogott, hogy a szeme alkalmazkodjon a félhomályhoz. Az ágyra pillantott, és látta, hogy Kit nincs ott. Nem messze tőle Mac aludt csendesen az ágy másik végében.

Halkan leszállt az ágyról, és benézett a fürdőszobába. Üres volt. A nappaliba ment. Az óceán hangja szűrődött be a szobába. A franciaablak nyitva volt, és látta, hogy Kit az erkély korlátjának dőlve áll odakint.

Az utcáról felszűrődő fények megvilágították a lányt. Ryder látta, hogy a Harley pólóban van, amit tőle nyúlt le. Más nem volt rajta.

Korábbi szeretkezésük ellenére merevedése lett. Soha nem kaphat eleget belőle.

Csendesen kilépett az erkélyre. A lány nem hallotta meg. Megfogta Kit fenekét, aztán a póló alá csúsztatta a kezét, és felhúzta a derekára.

Kit felsóhajtott, de nem nézett hátra.

Ryder az egyik kezével megfogta a farkát, a másikkal szétfeszítette a lány combját, amíg a puncija szabaddá nem vált. Két másodpercen belül tövig benne volt.

A lány felnyögött és nekifeszült.

Ryder finoman, és megnyugtatón a hátát simogatta.

— Miért vagy fent, drága? Megint valami rosszat álmodtál?

Kit nekinyomta a testét. Ryder elhúzódott tőle, de csak annyira, hogy ismét beléhatoljon. Szerette nézni, ahogy beledugja a farkát a lány testébe, ahogy a pénisze felfeszíti a lányt, és a nedves hús körülöleli.

— Igen — suttogta Kit.

— Ó, drága, de hiszen tudod, Mac és én sohasem hagynánk, hogy megint bántsanak. A szemétláda, aki fájdalmat okozott neked, hosszú-hosszú ideig börtönben lesz.

— Rosszulesett, hogy elmentél, Ryder — mondta Kit. A hangja elakadt, amint a férfi újra beléhatolt.

— Még nem mentem el, baby — tréfálkozott a férfi.

Kit halkan nevetett.

— Hiányoztál, Ryder. ígérd meg, hogy többé nem fogsz elhagyni.

A férfi megállt és lehunyta a szemét. A pokolba is, nem ígérhet neki ilyet, vagy igen? A fenébe! Nem felelt. Helyette a kezét a lány mellére csúsztatta. A hüvelyk- és mutatóujja közé fogta a mellbimbóját. Hallotta, hogy a lány lélegzete elakad.

Ryder elmosolyodott.

— Tetszik, drága?

— Ó, igen.

Ryder szerette, hogy Kit ennyire érzékeny, ennyire zabolátlan. Nem ijed meg a vágyaitól, és nem fél elvenni, amit akar.

Mélyen beléhatolt és mozdulatlan maradt benne. Kit nyugtalanul fészkelődött előtte.

— Ryder, kérlek! — könyörgött.

A férfi megragadta a csípőjét, és magához szorította.

— Készen állsz arra, hogy megkúrjalak, drága?

Kit felnyögött és megremegett. Közel járt az orgazmushoz. Ryder érezte, hogy a teste megfeszül a farka körül, belül apró rángások indultak el.

— Van fogalmad róla, mennyire jól érzem magam veled, Kit? Megőrjítesz.

— Fogd be a szád, és dugjál! — nyöszörgött a lány.

Ryder felnevetett, de megadta neki, amit akart. Félretéve minden finomságot és gyengédséget, keményen kefélni kezdte.

Kit megmarkolta az erkélykorlátot. A fenekének csapódó ágyék csattogó hangja hallatszott az éjszakában. A távolban az óceán morajlott.

Ryder már közel volt. A pénisze fájdalmasan megdagadt. Az összes vér az ágyékába tolult. Nem kis erőfeszítésébe került, hogy kihúzza a farkát a lány hívogató vaginájából. Kit azonnal csalódott hangot hallatott, és igyekezett megtartani az egyensúlyát.

A férfi a hátára tette a kezét, és nem hagyta, hogy fészkelődjön.

— Ó, drága, még messze nem végeztem veled.

Megmarkolta a péniszét, és a Kit puncija feletti szűk nyílás felé közeledett vele. Ahogy a makkja megérintette az ánusza bejáratát, Kit összerezzent.

— Istenem! — nyögött fel. — Nem tudok már állni. Összecsuklik a lábam.

Ryder nevetett.

— Tudod, drága, nem igazán van más választásod. Állj csak meg szépen a lábadon, és légy jó kislány. Egész éjjel a fenekedet fogom dugni.

Kit teste megrándult, és remegni kezdett, ahogy a férfi pénisze a szűk nyíláshoz préselődött. A teste csak lassan engedte be, de Ryder nem kapkodta el. Végül a kemény izom engedett, és a férfi bedugta a makkját.

— Ryder! — zihálta Kit.

— Maradj velem, drága! Csak egy percet kérek!

A lány hátratolta a fenekét, hogy mélyebben befogadja, de Ryder hátrahúzódott, és rácsapott a hátsójára.

Egy ideig úgy maradt, ahogy volt. Élvezte, hogy a lány ánusza a makkjára szorul. Aztán előrenyomta a csípőjét, és tövig belehatolt.

Kit a korláthoz préselődött. Ryder megfogta a csípőjét, és mozdulatlanul tartotta. Újra és újra kihúzta belőle a farkát, és határozottan visszatolta.

Megérintette a hasát, a keze lejjebb tévedt a puncijához. A csiklóját izgatta. Kit felpúposította a hátát.

— Ryder, kérlek, fejezd be!

A férfi két ujja közé vette a kemény csiklót, és erősen kúrni kezdte a lányt. A finom hús szorítása a péniszén hatalmas izgalommal töltötte el. Az orgazmus tűzvészként emésztette fel az ágyékát. Az összes gyönyör epicentruma a lába közé korlátozódott, a lehető legmélyebben a lányba akart hatolni.

— Istenem, drága!

A magja forrón ömlött a lány testébe. A lába remegett. Kitre támaszkodott, ahogy a kéj uralma alá került. A teste rángatózott, és lehunyta a szemét, ahogy az orgazmus utolsó hullámai távoztak.

Kit egész testében remegett, és rázkódott, amikor Ryder óvatosan elhúzódott tőle. A korlátra hanyatlott. A férfi felemelte és a karjába vette.

— Gyere be, drága! Hadd törődjek veled egy kicsit.

Kit bólintott. Ryder bevitte a lakosztályba, és becsukta az ajtót mögöttük.

— Menj, és feküdj le a díványra! Hozok egy törölközőt — mondta Ryder kedvesen.

Kit a díványra térdelt, aztán a hasára feküdt. Behunyta a szemét, ahogy az arca a párnához ért. Teljesen elégedett volt. A hiányérzete elmúlt. Ryder kitöltötte, ahogy csak ő tudta.

Nagyon szerette Macet. Soha nem csalná meg. De szerette Rydert is. Talán nem annyira — ekkor megálljt parancsolt a gondolatainak.

Eszébe jutott a beszélgetés közte és Ryder között jó néhány hónappal korábban. Amikor azt mondta neki, hogy nem úgy szereti őt, ahogy Macet. Akkoriban Kit azt gondolta, hogy ez mit se számít. De nem, sokat számított.

Meleg kéz fonódott a testére, széthúzta a fenekét, és nedves törölköző ért az ánusza érzékeny bőréhez.

— Jól vagy, drága? — kérdezte Ryder halkan, közel a füléhez.

Kit megfordult és felült.

— Jól vagyok.

Ryder leült mellé, és izmos mellkasához húzta a lányt. Kit odabújt hozzá, és az ujjával a sárkánytetoválást simogatta a mellkasán.

— Mesélj nekem a rémálmaidról — kérte a férfi.

Kit sóhajtott.

— Őrültség, tudom. De néha, amikor lehunyom a szemem, őt látom. Minden olyan valóságos. Ott vagyok az erdőben, futok, ahogy csak tudok, megőrülök a félelemtől, és attól félek, hogy soha többé nem látlak téged és Macet.

Ryder lenyelte egyre fokozódó dühét, és még szorosabban magához ölelte a lányt. A karját simogatta.

— Többet nem fog bántani, drága. Soha többé.

Ryder hangot hallott és felnézett. Mac állt a nappali ajtajában.

— Minden rendben? — kérdezte Mac, és odament a díványhoz. Az arcán aggodalom tükröződött.

Kit kibontakozott Ryder öleléséből és felállt. Machez bújt, aki magához ölelte a lány apró testét.

— Rossz álom? — kérdezte Mac.

A lány bólintott, és Mac megnyugtatásul a haját simogatta. Ryder hirtelen furcsán érezte magát, mintha nem lenne joga ott lenni, és Kitet kényeztetni.

— Gyere vissza az ágyba, baby! — mondta Mac halkan.

Ahogy a hálószobába vezette Kitet, hátranézett a válla felett.

— Nem jössz, tesó?

Ryder megrázta a fejét.

— Nem, menjetek csak. Kiment az álom a szememből.

Tudta, hogy Mac az ágyba viszi és szeretkezni fog vele, hogy elűzze a rossz álmokat. Ryder nem akarta, hogy feleslegesen ott tébláboljon.

Ahogy Mac és Kit eltűnt a hálószobában, felállt és kiment az erkélyre, ahol percekkel korábban Kittel szeretkezett. Előredőlt, és az óceánt nézte az autópálya túloldalán.

Mi a fenéhez fog kezdeni? Ha okos, olyan gyorsan olyan messzire rohan, amilyenre csak tud. Kitnek fájni fog, de átvészeli, és ott lesz neki Mac.

De neki nem lesz ott a lány. Akkor még bármi, bármi jobb volt ennél.

Negyedik fejezet

Ryder arra ébredt, hogy Mac becsoszog a nappaliba. Kinyitotta az egyik szemét és látta, hogy a franciaablak előtt áll, az óceánt nézi.

— Kit még alszik? — kérdezte Ryder a díványról.

Mac megfordult és bólintott.

— Igen, meg se mozdult, amikor felkeltem.

Ryder ásított és nyújtózkodott.

— Elmegyünk ma a strandra?

— Igen, Kit hozta a fürdőruháját. — Mac elmosolyodott. — Ha egyáltalán annak lehet nevezni.

— A pokolba, haver, azt ne mondd, hogy azt a két pántot hozta, amit bikininek nevez.

Mac felnevetett.

— Tudod, hogy képtelen vagyok megtagadni tőle bármit is.

— Figyelj, amikor majd lecsuknak bennünket, mert szétrúgtuk a bámészkodók seggét, máshogy fogod gondolni — morogta Ryder.

— Hé, nem iszol egy sört? — kérdezte Mac a hűtőtáska fölé hajolva, amit magukkal hoztak.

— Dehogynem — mondta Ryder és feltápászkodott. — Sosincs túl korán.

Mac odaadta neki a sörösdobozt, aztán lehuppant a dívány előtti székre.

— Mesélj, mi történt veled az elmúlt időben? — kérdezte Mac, és kinyitotta a sörét.

Ryder felhúzta a szemöldökét.

— Mire gondolsz?

Mac megvonta a vállát.

— Nem voltál önmagad.

Ryder kényelmetlen bizsergést érzett a gerince mentén. Megfordult, és egy hajtásra kiitta a sör felét.

— Nem egészen értem, mire gondolsz — felelte nyugalmat erőltetve magára.

— Haragszol Kitre valami miatt? — kérdezte Mac. A tekintete aggódó volt, ahogy a barátjára nézett.

— Istenem, dehogy! Ugyan mit tett volna Kit, amiért megorroltam volna rá?

Mac arca ellágyult, és beleivott a sörébe.

— Nem tudom, haver, de úgy nézett ki, mintha kerülnél bennünket. Úgy értem, ha nem akarod, hogy ilyen kapcsolat legyen köztünk, akkor csak szólj.

A pokolba is. Mit mondjon erre? Igen. Nem. Igen. Nem. Vagy ami még jobb: a nődet akarom, Mac. Félreállnál az útból?

Ryder beletúrt a hajába és megdörzsölte a fejét.

— Semmi ilyesmiről nincs szó, Mac. Tudod, hogy szeretem Kitet.

— Igen, tudom. De mintha ott lenne egy „de”.

Előredőlt, kíváncsian meredt Ryderre. Ryder feszült lett. Lehet, hogy Mac rájött?

— Ugye nem amiatt aggódsz, ahogy érzek iránta, vagy igen? — kérdezte Mac.

Lassan megkönnyebbülés áradt szét Ryder mellkasában. Lecsapott a kiskapura, mint éhes kutya a steakre.

— A pokolba, haver. A te barátnőd, és vele szeretkezem. Igen, ez aggaszt néha.

Mac hátradőlt.

— Ha bárki más lenne, engem is zavarna. Az biztos. De te és én pontosan tudjuk, hogy nagyon fontosak vagyunk Kitnek. Mióta az eszünket tudjuk, szeretjük, és nem ő az első nő, akit megosztunk egymással.

— Egyik sem érdekelt minket ennyire — mondta Ryder óvatosan. Hülye barom. Be kellene fognia a száját, mielőtt még kibök valami hülyeséget.

— Szerintem ez teljesen rendben van — válaszolta Mac csendesen. — Nézd, megbízom benned, és pokolian bízom Kitben is. Szeret engem. Soha nem csalna meg, és te sem. Valójában örülök annak, hogy tudom, ha bármikor történne velem valami, te ott lennél neki. Rendőrként nincs semmi garancia arra, hogy hosszú és boldog életem lesz. Ráadásul nem arról van szó, hogy szeretkezel vele a hátam mögött.

Ryder nem válaszolt. Hallotta magában a bölcs hangot, amely azt súgta neki, hogy fogja be a száját. Kár, hogy soha nem hallgatott rá.

— Szeretkeztem vele az éjjel, amíg aludtál.

Mac nevetett.

— Haver, ez minden, amin görcsölsz? Bűntudatod van, mert szeretkeztél Kittel, amíg én aludtam?

Ryder megvonta a vállát.

— Nem így terveztem.

Mac megrázta a fejét.

— Gondolod, meghívtalak volna, ha nem tudom, hogy szeretkezni fogsz vele? A másik szobában voltam, ember. Nem a város másik végében. Nem titokban csináltad, hatalmas különbség. Kitnek rémálmai voltak. Boldog vagyok, hogy megnyugtattad. Azt kívánom, bárcsak ébren lettem volna.

— Miről beszéltek ti ketten? — kérdezte Kit álmosan.

Ryder megfordult, és megpillantotta Kitet az ajtóban. Még mindig a Harley Davidsonos pólóját viselte. A haja kócos volt, és bájosan álmos tekintettel nézte őket. Pokolian szexi volt. Mintha most bújt volna ki a szeretője karjából, és még többet akarna.

Mac kinyújtotta a karját. Kit odabotorkált, ahol ült. Becsúszott a férfi ölébe és összekuporodott, mint egy elégedett cica. Mac egész viselkedése megváltozott. A lány haját simogatta, és a feje felett Ryderre nézett.

Kimondatlan egyetértés, határozottság ült az arcán, amiből Ryder tudta, hogy a beszélgetésüknek vége. Macnek az égvilágon semmi baja nem volt a kapcsolatuk alakulásával.

Ryder gyomrában furcsa érzés kelt. Sajnálkozás volt. Soha életében nem állhat Mac és Kit közé. Mindegy, mennyire szerette Kitet, mennyire vágyott arra, hogy a szíve az övé legyen. Képtelen lenne feladni a barátságát Mackel, és képtelen lenne fájdalmat okozni a lánynak azzal, hogy választásra kényszeríti.

— Éhes vagyok — motyogta Kit Mac mellkasának.

— Én is, de nem ételre vágyom — felelte Mac.

Ryder nevetett, és egy pillanatra elfeledkezett komor gondolatairól. Kit ugyanúgy hatott rá is. Elég volt, hogy belépett a helyiségbe, ahol ő van, máris minden idegszálával felé fordult.

— Mac — ellenkezett Kit. — Teljesen lestrapáltatok. Adjatok enni, mielőtt kidőlök.

Mac hatalmasat sóhajtott.

— Jól van. Talán le tudok mondani a vágyamról, hogy inkább megetessem a nőmet. Öltözz fel, baby! Ryder és én elviszünk reggelizni.

Kit szájon csókolta Macet, majd visszatámolygott a hálószobába.

Amikor eltűnt az ajtóban, Mac felállt és az öklét Ryder elé tartotta.

— Akkor minden rendben?

Ryder felállt, és az öklét Macéhez érintette.

— Igen, haver, minden rendben.

— Akkor jó. Gyerünk, szerezzünk valami kaját a csajunknak, és vigyük le a strandra egy kicsit.

Ryder bólintott és a hálószobába ment, hogy felöltözzön.

Kit kilépett a hotel előcsarnokából, és mélyen belélegezte a meleg, sós levegőt. Istenem, milyen jó érzés volt a napon lenni. Könnyűnek és gondtalannak érezte magát.

Virágmintás kendője a lábát simogatta, ahogy a kocsi felé mentek. Csak egy bikinit viselt alatta, a könnyű anyagot a derekára tekerte, leért egészen a lábáig. A bikini felsőrésze nem sok mindent takart, de úgy tűnt, hogy Mac és Ryder nem bánja.

A lány az egyik fickóról a másikra nézett, miközben arra várt, hogy kinyissák neki a kocsi ajtaját. Egyformán öltöztek fel, rövidnadrágot és izompólót viseltek. Mac rövid, szőkésbarna haja izzott a napfényben, igazi szívtiprónak látszott. Keménykötésű, izmos, csodálatos férfi.

Ryder vagány volt, mint mindig. Kit szerint nincs, aki ki merne vele kezdeni. A karja vastag és izmos. A legfeszesebb hasa volt, amelyet valaha férfin látott. A tetoválások és a fülbevalók csak kihangsúlyozták vagány külsejét.

Ryder fekete haja hullámzott a szélben, kissé elemelkedett a vállától. A lány legszívesebben simogatta és a kezére tekerte volna.

— Jössz, drága?

Kit Ryderre mosolygott, aki szélesre tárta előtte az ajtót. Becsúszott az első ülésre, aztán beült középre, hogy Mac és Ryder is elférjen mellette.

Bűnös, izgalmas bizsergés kelt a gyomrában, ahogy a tengerparti úton haladtak. Imádott eljárni a két férfival. Imádta az érzést, hogy két csodálatos, erős ember veszi körül, megvédik és szeretik.

Felsóhajtott, hátrahajtotta a fejét és hagyta, hogy a nap a szélvédőn keresztül az arcába tűzzön.

— Egészen elégedettnek látszol, baby — mondta Mac. Kit mosolygott, de nem nyitotta ki a szemét.

— Az vagyok. Csodálatos ötlet volt, Mac. Nem lehetek elég hálás érte. — Kinyitotta a szemét és Ryderre nézett. A kezét a férfi tetovált karjára tette. — Köszönöm, hogy eljöttél, Ryder. Nem lett volna ugyanaz nélküled.

— Érted bármit, drága — felelte Ryder rekedten.

A lány odahajolt és megcsókolta. Az ajka elidőzött a férfién. Ryder a hajába túrt és mozdulatlanul tartotta a fejét, míg a nyelve a lányét kereste. Aztán láthatóan vonakodva elhúzódott tőle.

Kit mosolygott, aztán Machez fordult és megcsókolta.

— Ti vagytok a legjobb fickók a világon. Nem érdemellek meg benneteket.

Mac csodálkozva nézett rá.

— Miért mondasz ilyen őrültségeket, baby?

— Boldog vagyok, hogy mindketten visszajöttetek — mondta a lány csendesen.

Mac beállt a kávézó parkolójába, ahol reggelit is felszolgáltak, és leállította a motort. Mintha Ryder ott se lett volna, Mac Kit felé fordult az ülésen, és a tenyerébe vette az arcát.

— Soha nem volt kérdéses számomra, hogy visszajövök érted, Kit. Ha újra kellene kezdenem az egészet, az egyetlen dolog, amin változtatnék, hogy magammal vinnélek téged is. Egész hátralévő életemben sajnálni fogom, hogy nem így tettem.

Kit elpirult és kis híján elállt a szívverése. Vajon létezik nála szerencsésebb nő? Képtelen volt elhinni.

Mac karjába hullott, és az arcát szerelmesen a mellkasához dörzsölte.

— Annyira szerencsés vagyok! — suttogta.

Mac magához szorította.

— Olyan őrültségeket beszélsz, baby.

Mac elengedte a lányt és kinyitotta az ajtót. Kit a másik oldalon szállt ki, mert Ryder már a kocsi mellett állt. Kinyújtotta a karját, Kit pedig rögtön élt a lehetőséggel. A férfi lesegítette, Kit pedig gyorsan mellette termett. Ryder átkarolta a derekát, és a bejárat felé indultak.

Ott volt két őrületes pasas között, és csak úgy besétált egy étterembe. Ami a fantáziát illeti, nem semmi kép volt.

— Mi ez a kaján mosoly az arcodon, drága? — kérdezte Ryder halkan.

— Csak kicsit pajzánnak érzem magam — felelte a lány.

— Isten irgalmazzon nekünk — motyogta Mac.

Kit Mac gyomrába könyökölt, és fényesen rámosolygott a pincérnőre, aki arra várt, hogy az asztalhoz kísérje őket.

Egy órát töltöttek az étteremben. Nevetgéltek, tréfálkoztak és ettek. A feszültség és a félelem, amely oly sokáig gyötörte Kitet, elszállt a kellemes társaságban. Már alig várta, hogy a nap sugaraiban fürödjön.

Amikor befejezték a reggelit, Mac intett a pincérnőnek, hogy kéri a számlát.

— Eleget ettél, baby?

Kit bólintott és felnyögött.

— Túl sokat is.

— Enned kell. Sok energiát vesztettél — incselkedett a férfi.

— Menjünk! — mondta Kit türelmetlenül, és Ryder karját rángatta. — Homokot akarok érezni a talpam alatt.

Mac nevetett.

— Ti ketten menjetek a kocsihoz. Azonnal ott leszek, amint kifizettem a számlát.

Kit megfogta Ryder kezét, és a bejárat felé húzta. A férfi kedvesen rámosolygott, de az arckifejezése zárkózott maradt. A lány arcáról leolvadt a mosoly, ahogy a kocsi felé haladtak.

Kit az ajtónak támaszkodott, és nem hagyta, hogy Ryder kinyissa. A szemébe nézett és az arcát fürkészte. Aztán felnyúlt, és a kezét a férfi arcához érintette.

— Elmondod nekem, mi a baj? — kérdezte a lány finoman.

Kit nem is volt biztos benne, hogy tudni akarja. Nem volt hozzászokva, hogy Rydernek titkai legyenek előtte. Az ösztöne azt súgta, akármire is gondol, azt nem lesz jó hallani. Megőrült vajon, hogy tönkre akarja tenni a hétvégéjüket?

Ryder tekintete ellágyult, amikor felemelte a kezét és megfogta a lányét.

— Nincs semmi baj, drága. Tudod, hogy szeretek veled és Mackel lenni.

Kit kétkedve összeráncolta a szemöldökét.

— Biztosan így van? Csak mert…

— Mert mi, kicsi Kit?

— Mert nem voltam benne biztos, hogy velünk akartál lenni az utóbbi időben.

Ryder a foga között szitkozódott, aztán a kezébe vette a lány arcát.

— Nézz rám, drága!

Ryder mélyen a szemébe nézett, és a homlokát a lányéhoz érintette.

— Sajnálom, hogy ilyen bénán viselkedtem. Tudod, hogy soha nem bántanálak. Soha nem akartalak kerülni.

Kit mellkasában elégedettség érzése áradt szét. A lelke mélyén kíváncsi lett volna, vajon a végéhez közeledik-e nem mindennapi kapcsolatuk. Ha csak magára gondolt, nem akarta, hogy Ryder eltűnjön az életéből. Elkötelezte magát Macnek. Szerette Macet. De Rydert is. Mindig is szeretni fogja.

Halványan elmosolyodott.

— Örülök. Nem akarom, hogy eltűnj.

Ryder erős karjába vonta és magához szorította.

— Senki sem fog elhagyni, drága Kit. Soha többé. Gyerünk és szórakozzunk egy kicsit.

— Mozogjatok, ti ketten, ne kelljen kihívnom a rendőrséget miattatok — évődött Mac, ahogy közeledett hozzájuk.

— Te vagy a zsaru — vágott vissza Kit.

— Így van, baby. Ne felejtsd el. Használni fogom a bilincset is, ha szükség lesz rá.

Kit gyomra összerándult, és forró vágy öntötte el a testét. Az biztos, hogy jól bánik a bilinccsel. Pontosan emlékezett az utolsó alkalomra, amikor Mac és Ryder játszadozott vele.

— Istenem, Mac, fejezd be, különben soha nem jutunk el a strandra — motyogta Ryder.

Mac nevetett és átment a vezetőülés felőli oldalra.

— Szerintem tetszett neki a bilincses történet, cimbora.

Ötödik fejezet

Kit belefúrta a lábát a nedves homokba a parton. Behunyta a szemét, hátrahajtotta a fejét, és mély levegőt vett. Aztán kinyitotta, és az óceánra nézett. Egy rákhalász hajó körvonalai bontakoztak ki a horizonton. Kisebb kiránduló hajó úszott nem messze a parttól.

Tökéletes nap volt. Az óceán csodálatosan kék. A ritka alkalmak egyike Texas partja mentén. Minden halász dédelgetett álma, Mac szerint. A partközeli víz rendszerint zavaros, hordalékos és zöld, de aznap az óceán kék színben játszott, ameddig a szem ellátott.

Kit beljebb ment a vízbe, míg a lágy hullámok nyaldosni nem kezdték a térdét. Hátrapillantott a válla felett és mosolygott. A két férfi jó néhány méterre mögötte állt, tekintetük a fenekére szegeződött. Visszafordult az óceán felé, és megrázta a hátsóját a hatás kedvéért.

A bikinije — ha egyáltalán annak lehetett nevezni — vérlázító volt. Alapvetően csak egy pánt volt némi anyaggal a felsőrészen. Ha nem barnult volna le teljesen az otthoni szoláriumban, nem szívesen mutogatta volna rikítóan fehér fenekét a világnak. De a bőre krémesen barna tónusától szexinek érezte magát, és nem bánta, ha a fickók megőrülnek érte a parton.

Beljebb sétált a meleg vízbe, majd előredőlt és könnyed mozdulatokkal siklott a vízben. Úszott, amíg a víz mélyebb nem lett, aztán letette a lábát a homokos fenékre.

Elégedett sóhaj kíséretében felfeküdt a vízre és kényelmesen lebegett a hátán. A nap magasról tűzött. Kit hunyorgott a fénysugárban, és élvezte a nap melegét. A szabadságot. Azt, hogy hosszú idő óta először nem érezte a félelem és a határozatlanság kellemetlen mellékízét.

— Úgy nézel ki, mint egy cica, aki szépet álmodik.

Kit előrehajtotta a fejét, letette a lábát. A szíve hevesen vert.

— Ne haragudj, nem akartalak megijeszteni.

Kit mosolygott.

— Mit keresel te itt? Nem gondoltam volna, hogy bejössz úszni.

— Képtelen voltam nem követni a kívánatos fenekedet bárhová — mondta Ryder.

A férfi megölelte, és a lány csupasz fenekére csúsztatta a kezét. Az ujjával végigsimította a farpofái közötti rést. A hullámok a lány lába közötti finom bőrt nyaldosták.

— Nem is tudtam, hogy feltűnt neked — mondta Kit ártatlanul.

Ryder szorosan megölelte a lányt. Kit a hasán érezte a férfi erekcióját.

— Szóval mégis…

— Szörnyen izgalmas vagy — hörögte Ryder.

— Mit szándékozol tenni velem?

— Egész éjszaka dugni foglak — felelte Ryder és a szemében vágy égett. Nem viccelt. — Minden lehetséges pózt ki fogok próbálni veled. Megdugom a szádat, a puncidat és a fenekedet. Könyörögni fogsz a kegyelemért.

Kit elgyengült a férfi ölelésében, Rydernek meg kellett tartania. A gyomra összerándult, és izgalom áradt szét a testében a szavaira.

Ryder megcsókolta. Keményen. Birtoklón. Alig hagyta levegőhöz jutni. Aztán hirtelen elhúzódott tőle.

— Csak azt akartam, hogy legyen min töprengened addig — incselkedett a férfi.

A lány figyelte, ahogy eltűnik a vízben, majd a part felé úszik. Még egy ilyen férfit! Annyira felizgult, hogy egy érintésre képes lett volna elmenni. De Ryder meg sem érintette. Olyan izgatott lett, alig várta, hogy visszamenjenek a hotelbe, és megtudja, mi vár rá.

Lebukott a víz alá és egy ideig a víz alatt úszott, mielőtt feljött levegőért. Imádta a vizet. Súlytalannak, kecsesek, gondtalannak érezte magát. Hamarosan elérte a sekélyebb részt, ahol leért a lába, és elindult a part felé.

Ahogy közeledett, meglátta Rydert, aki a homokon feküdt és a könyökén támaszkodott. Összeráncolta a homlokát és Macet kereste. Felnézett a magas partra, ahol a kocsi parkolt, de már nem volt ott.

Kit Ryderhez sétált.

— Hol van Mac?

A férfi rámosolygott.

— Boltba ment.

— Boltba? Mi a fenének?

— Felszerelésért — felelte kurtán Ryder.

Kit rábámult, mintha elvesztette volna az eszét. Felszerelésért? Nem is akarta tudni, miben sántikálnak azok ketten. Jobban teszi, ha meg sem kérdezi.

Ryder a homokra csapott maga mellett.

— Gyere, feküdj le, drága!

Kit négykézlábra ereszkedett és odament hozzá. Megfordult, amíg a feneke a férfi oldalához nem ért, aztán letette a fejét Ryder kinyújtott karjára.

A férfi a csípőjére tette a kezét. Az ujja centiméterekre volt a vaginájától. Kit szerette, amikor megérinti. Ő és Mac nagyon birtoklón bántak vele. Szerették gyakran megérinteni, megjelölni. Kit nagyon élvezte.

Ryder álla a lány vállához ért, az ajka a nyaka felett lebegett.

— Finom vagy — motyogta Ryder. — Egy kicsit sós, de mindig édes.

Rydernek felállt a farka. Kit a farpofája között érezte. A férfi felizgult. Méghozzá nagyon. Mocorogni kezdett, a péniszét a feneke közé dörzsölte, egyre mélyebbre jutott a farpofái között. A pénisze a rövidnadrágja anyagának feszült. Kit még soha nem érzett akkora késztetést, mint most, hogy benyúljon a rövidnadrágjába. Legszívesebben kivette volna, és addig szopogatja, amíg a férfi kegyelemért nem könyörög.

De nyilvános strandon voltak, a pokolba is. Annak ellenére, hogy eltávolodtak a tömegtől, még kószált néhány ember körülöttük.

— Mikor jön már vissza Mac? — kérdezte Kit türelmetlenül. Ryder a fülébe nevetett.

— Türelem, drága. Ígérem, megéri megvárni.

Kit sóhajtott, és közelebb húzódott hozzá. A nap meleg volt, a bőrét kényeztette. Tetszett neki, hogy érzi Ryder testét a sajátján. A türelem nem tartozott az erényei közé, de ezúttal kiélvezi a pillanatot, amíg Mac vissza nem tér.

Kit a nevét hallotta, és valamit motyogott válaszul. A nevetés egészen felébresztette.

— Gyere, baby, fel kell kelned a napról, mielőtt leégsz.

A lány kinyitotta a szemét és meglátta maga felett Macet. A testével eltakarta a napot a tekintete elől.

— Visszajöttél! — mondta a lány és a szája széles mosolyra húzódott.

Mac arckifejezése ellágyult, és lassan vágy kelt a szemében.

— Imádom, amikor így nézel rám, baby.

— Hogyan nézek rád? — kérdezte a lány. Megpróbált felülni, Ryder karja a hátához nyúlt és felsegítette.

— Mintha boldog lennél, hogy látsz — mondta Mac.

— Így van. Hiányoztál.

Kit előrehajolt, és átölelte. Szorosan tartotta, az állát a férfi vállára tette. Elnézve felette észrevett néhány embert a strandon, akik őket bámulták.

Kis híján elmosolyodott. Biztosan furcsán nézett ki, hogy az egyik pillanatban egy férfi karjában alszik, a következőben pedig már egy másikat ölelget.

Ryder a fenekét simogatta, mire még jobban elmosolyodott. Ha eddig valaki azt gondolta róla, hogy zavarja, ha két férfi nyilvánosan kényezteti, jó nagyot tévedett. Nagyon izgalmas dolog. Kit imádta, amikor ketten mások előtt foglalkoztak vele. Lehet, hogy kurvának gondolják, de nem érdekelte.

Elhúzódott Mactől, majd forrón megcsókolta az ajkát. Válaszul Mac felállt és felemelte. Megfogta hátul a fenekét, és feljebb húzta. Ott álltak, a lány lába a férfi csípője körül, Mac keze a fenekén, és az ajka szorosan a férfiéra tapadva.

Hadd bámuljanak csak a helyiek, ha még nem láttak ilyet!

— Gyerünk vissza a hotelbe — mondta Mac rekedt hangon.

— Igen, menjünk — felelte Kit. — Le kell mosnom magamról a homokot.

Mac leengedte a lányt, Ryder pedig mögé állt. A kezét a fenekére csúsztatta, és birtoklón ott tartotta, ahogy elindultak a lépcső felé.

Néhány perccel később beléptek a hűvös hotelszobába. Kit megremegett.

— Megnyitom nekünk a zuhanyt, baby.

Kit követte Macet, és várta, hogy belépjen a zuhanyzófülkébe és megnyissa a vizet.

— Fordulj meg! Kikötöm a bikinidet — mondta Mac.

A lány megfordult, és a férfi kikötötte a felsőrész vékony pántját. Amikor meglazult, Kit a földre ejtette. Aztán Mac megfogta a bikinije alsó részének szegélyét, átbújtatta a csípőjén. Meztelenül állt ott.

Mac bevitte magával a zuhany alá. Kit felsóhajtott, amikor a meleg víz elkezdett záporozni rá. A férfi megmosta a haját, majd leöblítette. Aztán beszappanozta a testét, különös tekintettel a puncijára. Mielőtt befejezte volna, Kit rettenetesen felizgult. Alig tudott megállni a lábán. A térde remegett, ahogy Mac ujja újra és újra a csiklójára tévedt.

A lány felnyúlt, és összefonta a karját a férfi nyakán, hogy meg tudjon állni a lábán. Mac hosszan ránézett, kék szeme izzott.

— Jól érzed magad, baby?

A lány bólintott.

— Nagyszerű, hogy kitaláltad ezt, Mac. Nagyon jól érzem magam.

Kit magához húzta a férfit, és megcsókolta. A vízsugár az ajkukat simogatta.

— Nagyon szeretlek.

Mac megragadta a lányt, és szorosan megölelte.

— Én is szeretlek, baby. Örökké.

A lány mögé nyúlt és elzárta a vizet. Aztán kilépett a zuhanyfülkéből, megfogott két törölközőt, és az egyiket átnyújtotta Kitnek. Megtörölköztek és bementek a hálószobába. Ryder elment mellettük, zuhanyozni indult. Kajánul rámosolygott Macre, mielőtt becsukta maga mögött az ajtót.

— Mi volt ez? — kérdezte Kit.

Mac csak mosolygott.

— Azt mondtam neki, mindent előkészítek, mire kijön a zuhany alól.

A lány felhúzta a szemöldökét.

— Mit akarsz előkészíteni?

— Téged.

Kit szíve hevesebben kezdett verni, és idegesen megnyalta az ajkát.

— Valami különlegeset terveztünk ma estére — folytatta.

— Értem. Mikor kezdődik?

— Most — mondta a férfi.

Kinyújtotta a kezét és lerántotta a lányról a törölközőt. A földre hullott. Kit meztelenül állt előtte, a lába remegett a várakozástól.

Mac egy táskához ment, ami a földön feküdt. Kit addig észre sem vette. Vagy a táska nem volt ott korábban.

A férfi kötelet és egy kést vett elő. A lány szeme elkerekedett, amikor Mac felé fordult a kötéllel és a késsel a kezében.

— Feküdj le az ágyra! — utasította határozottan a férfi.

A hangjában nem volt semmi kényeztetés. A rendőr Mac volt, nem figyelmes szerelme. A hatalommal bíró férfi hangja volt. A férfié, aki megszokta, hogy másokat irányít.

— Ne kelljen még egyszer mondanom! — mondta Mac halkan és vészterhesen.

Kit tett egy lépést az ágy felé, de kis híján összeesett. Istenem, teljesen ellágyult. Nedvességet érzett a lába között, a legszívesebben azonnal odanyúlt volna, hogy enyhítse a kínzó fájdalmat.

Mac megragadta a karját és az ágyhoz vitte. A hátára fektette, majd mindkét kezét a feje fölé húzta.

— Ne mozogj!

Kit bólintással jelezte, hogy megértette. Nem volt benne biztos, hogy képes megszólalni.

Mac levágott egy darab kötelet, aztán gyorsan a csuklójára kötötte. A kötél másik végét az ágytámlához kötötte, fogságba ejtve a lányt.

Hátralépett és elégedetten mosolygott.

— Csodálatosan nézel ki kikötve, teljesen kiszolgáltatva nekünk. Milyen érzés tudni, hogy azt csinálhatunk veled, amit csak akarunk? Tudni, hogy nem tehetsz ellene semmit?

Kit teste válaszként megremegett és megnedvesítette száraz ajkát. Istenem, el kell mennie!

— Érints meg! — könyörgött.

— Ugyan már, baby. Előttünk áll az egész éjszaka. Nem fogom befejezni, amikor még jóformán el sem kezdtük.

— Szemét! — motyogta Kit.

Mac lenyúlt, és finoman a vaginájára csapott.

— Vigyázz, mit mondasz!

Érezte, hogy az ágyéka felforrósodik, és összerándul a kis ütésre. Istenem, ha egy kicsit erősebb lett volna, azonnal elélvezett volna tőle. Halkan felnyögött.

Mac elmosolyodott, és levágott egy másik darab kötelet. A lány tekintete a férfi kezét követte. Vajon mit csinál majd a kötéllel? Már így is az ágy foglya volt.

Mac szépen lassan a bokája köré hurkolta a kötelet. A másik végét felvette, és az ágy hátsó támlájához húzta, míg a lány lába a levegőbe nem emelkedett. Kit lába szétnyílt, ahogy a kötél megfeszült. Aztán Mac szorosan kikötötte.

Az ágy túlsó oldalára ment, és ugyanezt tette a másik lábával is. A lány ott feküdt, szétterpesztett lábbal, a vaginája és a feneke teljesen szabaddá vált.

— Mac, nem bírom ki, el kell mennem! — suttogta Kit.

Mac lehajolt, megcsókolta a lányt. A foga közé vette és beszívta az alsó ajkát.

— Nagyon tetszik nekem, hogy ennyire várod, amit művelni fogunk veled. Tudod, hogy soha nem ijesztenék rád. Azt akarom, hogy jól érezd magad ezen az éjszakán. Tudom, hogy sokat fantáziálsz erről. Én és Ryder úgy döntöttünk, itt az ideje, hogy kiéljük őket.

Kit visszacsókolt. Eleredtek a könnyei. Istenem, mennyire szereti ezt az embert. Százszázalékosan bízott benne.

Mac elhúzódott tőle, és rábámult. Vágy villant a szemében. Kit tekintete a férfi sliccére tévedt, és elmosolyodott. Macet is legalább annyira felizgatta a pozíciója, mint őt.

— A pokolba, Mac! Nem hiszem, hogy valaha ilyen nagyszerű látvány tárult elém egész életemben — szólalt meg Ryder az ajtóban.

Kit odanézett, és látta, ahogy ott áll, és egy törölközővel a haját szárítgatja. Meztelen volt, és annyira felizgult, akárcsak ő.

Ledobta a törölközőt, és közelebb lépett hozzá.

— Remélem, kényelmesen fekszel, kicsi Kit, mert hosszú éjszakának nézel elébe.

Hatodik fejezet

Kit nagyot nyelt, ahogy Ryder közelebb lépett az ágyhoz.

— Esküszöm, nem is tudom, hol kezdjem — motyogta Ryder.

A tekintete fel-le járt a lány megkötözött testén.

— Annyi lehetőség. A feneked. A puncid. Vagy feljebb mászhatok, és kezelésbe vehetem a szádat.

Kit felsóhajtott. Ha nem érintik meg hamarosan, megőrül. Nem számított, hol, de ez így nem mehet tovább.

— Döntsd el gyorsan — hörögte Mac -, mert amit nem választasz, ott kezdek én.

Ryder felmászott az ágyra és a lány lába közé helyezkedett.

— Nem is tudom, mit válasszak!

— Ryder — könyörgött a lány összeszorított foggal.

Mac mélyen felnevetett, aztán az ágyra térdelt, közel a lány fejéhez.

Kit behunyta a szemét egy pillanatra. Meg fogják kínozni. A pokolba is, mennyire élvezni fogja minden pillanatát!

Kit kinyitotta a szemét. Látta, hogy Mac fölé tornyosul, a térde a feje mellett volt. Lejjebb hajolt, a péniszét a lány ajkához dörzsölte. Marokra fogta a farkát, és a makkját Kit szája elé tette.

— Vedd be, baby! Vedd be tövig! — biztatta Mac.

Előretolta a csípőjét. Kit nagyra tátotta a száját, hogy befogadja vastag makkját. Imádta az ízét. Olyan erős és férfias volt. A nyelvével végigsimította a vastag vénát a pénisz alján.

Mac a hajába túrt.

— Azt akarom, hogy nyalogasd a golyóimat, baby! Vedd teljesen a szádba. Dugd ki a szép kis nyelvedet, és nyalogasd!

Kit nehezen tudta bevenni tövig a farkát, de Mac óvatos volt, időt hagyott neki, és lassan hatolt a szájába. A lány a nyelve hegyével érezte a heréje redős bőrét.

Mac felnyögött, amikor a lány nyalogatni kezdte. Kihúzta a péniszét a szájából, engedte, hogy levegőhöz jusson, majd lassan visszatolta.

A lába között Ryder fészkelődni kezdett, és célba vette az ánuszát. Vastag makkjával folyamatosan a bejáratát bökdöste. Kit egész teste megfeszült. Kinyitotta a száját, hogy kiáltson, de Mac kihasználta az alkalmat, és elhallgattatta.

Kit a két férfi között vonaglott, ki volt szolgáltatva nekik, akármit tehettek vele. Tobzódott a kettejük okozta gyönyörben, és abban, hogy teljesen átengedi nekik az irányítást. A karjukban tökéletesen biztonságban érezte magát, bármit megtehetett, és bárki lehetett. Szerették, és kényeztették.

Mac farka ki-be járt a száján. Néha óvatosan, néha keményen hatolt belé. Nem hagyta, hogy a lány diktálja az ütemet. Ryder megragadta a csípőjét, újra és újra az ánuszába dugta a péniszét. Aztán az ujja a punciját kereste. A hüvelykujjával megtalálta a csiklóját, simogatta és cirógatta.

Kit felsikított, amikor Mac kihúzta a farkát a szájából, de a férfi elnémította, amikor megint a torkáig hatolt.

— Szívd csak, baby! — mondta felindultan. — El fogok menni. Azt akarom, hogy te is elmenj velem. Azt akarom, hogy minden cseppjét lenyeld.

Ryder növelte a tempót, az érzés már-már elviselhetetlen volt. Erősebben szorította a csípőjét, a hüvelykujját körkörösen mozgatta, masszírozta a csiklóját.

Mac előrehajolt, még mélyebbre nyomta a farkát. Megragadta a fejtámlát, és erősen dugni kezdte Kit száját.

Meleg, sós folyadék ömlött a lány szájába. Gyorsan lenyelte. Érezte, hogy a saját orgazmusa is közeleg, és elveszti az irányítást a teste felett. A köteleknek feszült, vonaglott és rángatta őket. Mac lökései finomabbak lettek, Ryder viszont egyre eszeveszettebb tempót diktált.

Mac elhúzódott tőle. A kéj utolsó cseppjei a lány állát érték. Lemászott róla, Ryder pedig közelebb hajolt hozzá. Az utolsó pillanatban kirántotta belőle a farkát, és lüktető péniszét a hasa fölé tartotta. A magja a finom bőrre ömlött.

Hosszan az ágyékához szorította a csípőjét, majd elhúzódott tőle, és az ágy mellé állt. Mackel együtt nézték Kitet, vágy és elégedettség csillant a szemükben.

— Nagyon jól nézel ki kikötve, a spermánkkal a testeden — mondta Mac. — Te vagy a legszexisebb teremtmény, akit valaha életemben láttam.

— Igazad van — jegyezte meg levegő után kapkodva Ryder.

— Jól vagy, Kit? — kérdezte Mac. Lehajolt és megnézte a kötelet a bokáján és a csuklóján.

A lány bólintott. Még nem tudott megszólalni.

Mac megcsókolta a homlokát, aztán átment a szoba másik végébe, Ryderrel a sarkában. Felvették a ruhájukat és kimentek.

Kit összeráncolta a homlokát. Hová a pokolba mennek? Biztosan hoznak valamit, és letörölgetik. Mindig nagyon figyelmesek vele. Érezte a spermát az állán, a szájához közel. A hasán is. Egy kevés még a mellére is jutott.

Mosolygott. Mennyire ősi jelenet volt! Képtelen lett volna elmondani, mit érez, de nagyon izgalmas volt, hogy megjelölték, a birtoklás egyértelmű jelét helyezték el rajta.

Jó néhány perc telt el. Kit kezdett kíváncsi lenni, mi tart nekik ennyi ideig.

— Mac? — kiáltotta.

Nem feküdt kényelmetlenül, de nagyon kiszolgáltatva érezte magát kitárulkozva, mint egy karácsonyi pulyka.

Néhány perccel később Mac bedugta a fejét az ajtón.

— Igen, baby?

— Mit csináltok? — kérdezte Kit.

— Sörözünk Ryderrel és tévét nézünk.

A lány hitetlenkedve bámult rá.

— Micsoda?

Mac mosolygott. Pajkosság villant a szemében.

— Nyugi, baby. Ryder és én nemsokára visszajövünk. Tetszik nekünk, hogy itt vagy, nem tudsz mozogni, és arra vársz, hogy visszajöjjünk. — A férfi hangja halkabb lett. — És azon töprengsz, mit fogunk legközelebb művelni veled.

Kit nagyot nyelt. Szent ég! Egészen új oldalukról mutatkoznak be. Sokszor megbilincselték már, ez volt az egyik kedvenc játékuk, de soha nem hagyták utána egyedül.

Mac visszament a nappaliba. Kit csak ott feküdt, a puncija megint lüktetni kezdett. A lélegzete szaggatottá vált, ahogy elképzelte, mit tesznek még vele. Annyira izgatott volt, hogy bármelyik pillanatban képes lett volna felrobbanni.

Mégis nyugalmat erőltetett magára. Már amennyire nyugodt tudott maradni kikötve. Lehunyta a szemét és kiélvezte az egzotikus pillanatot, hogy a keze-lába meg van kötve, és ki van szolgáltatva egyszerre két érzéketlen férfinak. Az ajka mosolyra húzódott. Ha ma éjjel halna meg, a legboldogabb nő lenne a világon.

Biztosan elaludt, mert a következő dolog, amit észlelt, az volt, hogy Mac felrázza. Kinyitotta a szemét, és azt látta, hogy mindkét férfi felette áll meztelenül, felizgulva. Kit megnyalta az ajkát. Önkéntelen mozdulat volt.

— Kipihented magad, drága?

— Ühüm.

Kit nyújtózkodni próbált, de a kötelek nem engedték.

Mac aggódva hozzáhajolt.

— Nem fáj, Kit?

A lány mosolygott és megrázta a fejét. Bárcsak tudná, mennyire tetszik neki a kis játék, amit az utolsó estéjükre találtak ki a hotelben!

Mac felmászott az ágyra, és a lába közé telepedett. A tenyerébe vette a fenekét, és a farkát a hüvelye bejáratához érintette.

— Imádom, ahogy a tested kikötve hintázik — mondta határozottan. — Hogy nem tudsz mozogni. Itt fekszel kitárulkozva. Tökéletes és gyönyörű.

Egyetlen mozdulattal beléhatolt. Istenem, annyira jó érzés volt. Ryder végighúzta a hüvelykujját az állán. Elfintorodott, amikor Mac magömlésének megszáradt bizonyítékához ért. Végighúzta a kezét a mellén és a hasán, ahol ő jelölte meg.

Mac ezúttal nem játszadozott. Keményen kezdett, tűzbe hozta Kit vagináját. Ryder közel hajolt hozzá, és a mellbimbóját szívogatta. Hol az egyik, hol a másik kemény csúcsot vette kezelésbe.

Nem gyengéd szeretkezés volt. Kőkemény szex tombolt. A lány orgazmusa lélegzetelállító sebességgel közeledett. Korábban még soha nem izgult fel ennyire gyorsan. Egy percen belül levegőért kapkodott, és Mac nevét sikítozta.

— Csere! — hörögte Mac.

Ryder felegyenesedett, míg Mac kihúzta a farkát a lány lüktető puncijából. Legurult az ágyról, és az ágynak arra a részére ment, ahol Ryder állt másodpercekkel korábban.

Amint Ryder elfoglalta a helyét Kit lába között, Mac a feje fölé térdelt.

— Nyisd ki a szádat, baby!

A lány engedelmeskedett. Mac a kezét a farkán mozgatta. Előrehajolt, és a pénisze hegyét Kit ajkához érintette. Egyszer, kétszer megrándult a teste. Sperma lövellt a lány szájába.

Ryder beléhatolt, miközben Mac elment a szájába.

— Nyeld le! — suttogta Mac. — Minden cseppjét!

A lágy ezúttal is követte a parancsot. A férfi az arcát simogatta.

— Jó kislány vagy, baby!

Az ágy rengett és hullámzott, ahogy Ryder ki-be húzogatta a farkát a puncijában. Kit nagyon érzékeny volt az észvesztő orgazmusa után Mackel. Túlságosan érzékeny. Ryder minden mozdulatát az összes idegszálával érzékelte.

— Foglalkozz vele! — vetette oda Ryder Macnek, majd az ágy mellé állt.

Mac arrébb ment, és az egyik kezét Kit lüktető puncijára tette. Az ujjával simogatta, a hüvelye bejáratát kényeztette, megfogta a csiklóját, majd bedugta az ujját a vaginájába.

Ryder elfoglalta Mac korábbi pozícióját, keményen marokra fogta a farkát. Forró folyadék lövellt Kit szájába. Azon csodálkozott, mennyire más az íze, mint Macnek.

Miközben Ryder a szájába élvezett, Mac lehajolt, és beszívta a szájába a csiklóját. Azon nyomban egy második orgazmus hatalmasodott el a lányon, villámcsapásként érte. Majdnem kiköpte a spermát a szájából, ahogy felkiáltott.

— Ne nyeld le! — utasította Ryder. — Köpd ki, és hagyd, hogy végigfolyjon az arcodon. Látni akarom, ahogy kijön a szádon.

Kit végigfolyatta a spermát az ajkán és az arcán. Ryder megbabonázva figyelte a jelenetet.

— Annyira átkozottul szexi vagy — mondta Ryder rekedten. — Minden férfi megtestesült álma.

Odanyúlt és kikötötte a lány kezét. Mac a másik oldalra ment és eloldotta a kötelet a lábán. Aztán a karjába vette, és a fürdőszobába vitte. Végig a karjában tartotta, amíg zuhanyoztak, aztán visszavitte az ágyba, ahol Ryder várt rájuk.

Mac a matracra fektette a lányt, majd ismét felhúzta a karját, és a feje fölé kötötte. Ezúttal azonban szabadon hagyta a lábát.

— Pihenj egy kicsit, baby! Nemsokára visszajövünk.

Kit oldalra fordult, és egészen felhúzta a lábát. Elégedetten sóhajtott és ismét lehunyta a szemét. Még háromszor mentek vissza hozzá, és hihetetlen magasságokba repítették. Minden egyes alkalommal megvárakoztatták, ott hagyták, aztán visszatértek, és valami meglepő dolgot műveltek vele, amire nem számított.

Kimerült volt, de teljesen elégedett. Mac bemászott mellé az ágyba. Nem sokkal azelőtt zuhanyozott le, teljesen friss volt. Lágyan a karjába vette a lányt, és magához húzta.

Kit hozzábújt. Imádta a melegségét, az erejét.

Lehet, hogy örökre ilyen szerencsésnek fogja érezni magát? Nem sokan ennyire boldogok és elégedettek, mint ő. Olyan hosszú idő után végre teljesnek érezte magát.

Az ágy megremegett. Ryder a lány hátához bújt. Megsimogatta a derekát, és a fenekét. Cirógatta a finom bőrt, amelynek oly sokat kellett elviselnie aznap éjjel.

— Hihetetlen vagy, Kit — suttogta Ryder.

A lány maga és Mac közé nyúlt, ahol a férfi farka a szemérméhez nyomódott.

— Baby, ne! — motyogta Mac. — Már így is túlságosan megdolgoztattunk.

Kit elmosolyodott, és a férfi farkát a puncija lágy redőihez vezette.

— Kérlek.

A gyengéden kimondott „kérlek” megtette a hatását. Mac finoman felemelte a lány egyik lábát, és behatolt a nedvességébe. Kit a válla felett Ryderre nézett.

— Kérlek — mondta megint. Tudta, hogy Ryder képtelen lenne bármit is megtagadni tőle.

Ahogy Mac feltartotta a lábát, Ryder szétfeszítette a fenekét. A péniszével az ánusza körül matatott, majd előredöfött. A mozdulatai figyelmesek és óvatosak voltak. Nekifeszítette a csípőjét, és átbújt a szoros gyűrűn.

Kit lehunyta a szemét, és a fejét Mac mellkasába fúrta. Ez maga volt a mennyország. Kettőjük között feküdt, szeretőn tartották. Mindketten lágy csókokat leheltek a bőrére, és finoman hatoltak a testébe.

Simogatták, kényeztették. Szerető és gyengéd szavakat suttogtak a fülébe. Elmondták neki, mennyire gyönyörű, mennyire gondoskodnak majd róla.

Könnyek szöktek a szemébe, és végiggurultak az arcán a két férfi lassú mozdulataira. Fél évvel ezelőtt még képtelen lett volna azt mondani, hogy szeretkeznek. Teljesen meg volt győződve róla, hogy mindez csak a szexről szól. De tévedett. Ez szerelem volt. Hogy is lehetett volna más, amikor két szerető szív ennyire magához öleli. Olyan közel voltak hozzá lélekben, hogy belehalt volna, ha elveszíti valamelyiket is. El sem tudta képzelni, hogy nélkülük létezzen. Hála Istennek Mac pontosan tudta ezt, és nem engedte volna, hogy bármi is fenyegesse a kapcsolatukat.

— Miért sírsz, baby? — kérdezte Mac, miközben elmorzsolta a lány egyik könnycseppjét.

— Annyira biztonságban érzem magam — suttogta Kit.

Mac komolyan a szemébe nézett.

— Soha nem fogom engedni, hogy bárki bántson, Kit. Biztonságban vagy. Hidd el nekem, bízhatsz bennem. Az életem árán is megvédelek.

Kit mosolygott, és a könnyei záporozni kezdtek. A mozdulataik megpihentek, csak feküdtek ott, eggyé olvadva, Mac és Ryder mélyen a testében.

— Bárcsak mindig ilyen közel lennétek hozzám — mondta Kit.

Ryder a nyakát harapdálta, a lány beleborzongott.

— Örökké imádni fogom ezt az ízt — mondta. — Neked van a legédesebb bőröd.

— Így van — helyeselt Mac, majd ő is lehajolt és megkóstolta.

Kit sóhajtott, és szinte elolvadt az ölelésükben. Nagyon vigyáznak rá. Efelől semmi kétsége nem volt. Megnyugtató érzés volt azok után, ami történt vele egy évvel korábban.

Másnap reggel összepakoltak és hazamentek. Kit visszatért a munkahelyére és az élet a szokott kerékvágásban haladt tovább. Azzal a különbséggel, hogy Ryder visszatért hozzájuk, legalábbis remélte, hogy így van. Megígérte neki, hogy többé nem fogja magára hagyni.

Kit elmosolyodott. Oda kell figyelnie rá, hogy ne kószáljon el túl messzire tőle.

Hetedik fejezet

Ryder megveregette a saját vállát, amiért ennyire jól kezelte a dolgokat, miután visszatértek a tengerpartról. Az azóta eltelt két hétben négyszer találkozott Mackel és Kittel. Nem mintha nagy erőpróba lett volna Kittel szexelni, de mindannyiszor úgy érezte, mintha ott hagyta volna egy darabját.

Aznap a műhelyben dolgozott, egy régi Harley-t rakott össze egy megrendelőnek, aki nem tudott megbarátkozni a gondolattal, hogy darabokra törte a motorját.

Mint mindig, most is elmerült a munkájában. Szeretett kétkezi munkát végezni, csodálatos gépet összeállítani régi alkatrészekből és tépett álmokból. Ma azonban nem tudott belefeledkezni a munkájába.

Halk kattanás riasztotta fel, ebből tudta, hogy valaki bejött a műhelybe. Felnézett, és látta, hogy Kit áll ott. Nagyon feszült volt. Ryder látta, hogy zavarban van, mintha valami nagyon aggasztaná. Mindig hozzá szaladt, ha valami gondja támadt.

Ryder eldobta a csavarkulcsot, felállt, rongyért nyúlt, hogy megtörölje a kezét. Aztán némán odament a lányhoz, és kinyújtotta felé a karját.

Kit azonnal hozzábújt, és az arcát a mellkasába fúrta. Ryder aggódni kezdett. Vajon történt valami közte és Mac között?

— Nehogy elkezdj nekem sírni, drága. Tudod, hogy ki nem állhatom, amikor itatod az egereket.

Kit Ryder pólójába szipogott. A férfi sóhajtott.

— Gyere ide, és ülj le! — mondta Ryder, és a néhány méterre lévő megviselt díványhoz kísérte.

Kit lehuppant a díványra. Ryder mellé ült, és a lány felé fordult.

— Most pedig mondd el, hogy mi a baj!

— Mac… megkért… megkérte a kezemet — mondta a lány csendesen.

Ryder gyomra görcsbe rándult, mintha valaki bemosott volna neki. Elakadt a lélegzete, és nagyon nem akarta, hogy a lány megtudja, milyen mélyen érintette a bejelentése.

Házasság. Jézusom! Mac aztán nem vesztegeti az időt.

Ryder dühös és döbbent volt egyszerre. Macnek jobban kellene ismernie Kitet ennél. Nem állt készen a házasságra, és az egész hercehurcára. Macnek átkozottul jól kellene tudnia. A pokolba, lehet, hogy soha az életben nem lesz készen rá. Kinyújtotta a kezét, hogy megérintse a lányt, de aztán elhúzódott. Talán nem a legjobb ötlet, ha most megérinti. Most, mikor annyira átkozottul vágyik rá, hogy olyan közel legyen hozzá, amennyire csak lehet.

A fenébe, ez maga volt a katasztrófa.

Ryder nyugalmat erőltetett magára, és azt tette, amit mindig. Ott volt Kitnek. Akármikor, ha szüksége volt rá.

— Mit feleltél rá, drága?

Ryder szíve hevesebben vert, és próbált felkészülni a válaszra.

Kit halkan felnyögött. Érződött rajta, hogy nagy gondban van.

— Nem mondtam rá semmit.

Ryder kifújta a levegőt.

— Ajaj! Gondolom, Mac nem kezelte túlságosan jól a dolgot.

— Nem tudom — válaszolta Kit elkeseredetten elszaladtam, mielőtt bármit mondhatott volna. De nem, valóban nem tűnt túlságosan feldobottnak.

Ryder hátradőlt, és magával húzta a lányt is. Aztán magához ölelte.

— Mondd csak, drága, hozzá akarsz menni?

Kit elnémult. Olyan mozdulatlan volt Ryder karjában, hogy a férfi érezte a lány szívverését az oldalán.

— Azt hiszem, ha valaha megházasodnék, hozzá mennék. Úgy értem, nem azzal van bajom, hogy hozzámenjek, hanem azzal, hogy pont most.

Ryder megértően bólintott. Szólásra nyitotta a száját, majd úgy döntött, mégsem mond semmit. Nem fogja megtenni. Nem fogja megpróbálni rávenni valamire, amibe mindketten belehalnak. Nem lesz jófiú, és nem fog Mac érdekében beszélni. Macnek magának kell megvívnia a saját csatáit.

Hogy a pokolba vághatna jó képet Kit házasságához, amikor ezt kívánja a legkevésbé magának a világon?

Egy dolog, hogy intim kapcsolatban vannak hármasban, amikor mindannyian egyedülállók. Ha Mac és Kit összeházasodna, az nemcsak nagyon furcsává tenné a dolgokat, de azt is jelentené, hogy Rydernek minden reménye füstbe ment, hogy Kit életének állandó részese legyen.

Átkozott Mac! Menjen a pokolba! Miért pont most? Mi változott meg? Miért akarja, hogy Kit még jobban elköteleződjön iránta a mostani kapcsolatukon kívül?

Nem attól fél, hogy elveszíti Kitet, vagy mégis? Ryder még soha nem látott két embert, akik jobban egymásnak valók lettek volna. Miért erőlteti a házasságot, amikor tudja, hogy Kit fél tőle?

— Hülyén viselkedtem, ugye? — suttogta Kit. A hangja tompa volt, ahogy a férfi mellkasába beszélt.

Ryder a haját simogatta.

— Nem, drága, nem hiszem, hogy hülyén viselkedtél, egyáltalán nem. A házasság nagy dolog. Nem éri meg belerohanni.

— Kit.

Ryder felnézett, és meglátta, hogy Mac áll a műhely közepén. A lány elhúzódott tőle, és Macre nézett.

— Baby, beszélnünk kell — mondta Mac határozottan.

Kit megmerevedett, Ryder látta a félelmet a szemében. Attól félt, hogy elveszíti Macet. Ryder ökölbe szorította a kezét és félrenézett. Mac átkozott bolond. Kit kis kezét Ryder combjára tette.

— Köszönöm — suttogta a lány, és felállt a díványról. Ryder figyelte, ahogy Kit odamegy Machez. Egy kicsit távolabb tőle megállt. Ryder érezte, hogy feszültség van köztük. Macre nézett és hagyta, hogy az arcára kiüljön a rosszallás.

Mac viszonozta a pillantását. Az arckifejezése közönyös volt. Ryder félrenézett. Fájdalom ült Mac tekintetében. Semmi aljas szándék. Csak a szerelme Kit iránt. Bűntudat hatalmasodott el Ryderen, a gyomra összerándult, mintha romlott ételt evett volna.

Végül Mac átkarolta Kitet, és az ajtó felé indult vele. Ryder furcsa érzéssel a mellkasában nézte, ahogy kimennek. Ha Mac ráveszi a lányt, hogy összekössék az életüket, akkor félre kell állnia.

„Eljössz, ugye, Ryder?”

Kit aggodalmas kérdése visszhangzott Ryder spicces gondolataiban. Letette a sörét a többi üres üveg mellé.

— Ryder, lehet, hogy lassan indulnunk kellene — mondta Mia halkan.

A férfi felnézett, és megrázta a fejét.

— Nem, még nem. A boldog pár még be sem jelentette a szándékát.

— Bolond vagy — sziszegte Mia a foga között. — Képtelen vagyok elhinni, hogy csak ülsz tétlenül, és hagyod, hogy kicsússzon a kezed közül.

A lány megjegyzése késként hasított Ryder mellébe. Odapillantott, ahol Mac és Kit állt a pultnál egymást átölelve és ragyogva.

— Nézd csak meg őket! — mondta Ryder. — Látod, milyen kurvára boldogok? Nem tehetem tönkre, Mia. Képtelen vagyok. Nem számít, mennyire szeretem Kitet.

Mia hátradőlt a székben, és beletúrt szőke hajába. Jéghideg kék szemét Ryderébe fúrta, míg a férfi félre nem nézett.

— Tudod, barátom, gyáva nyúl vagy.

Ryder visszakapta a tekintetét.

— Baszódj meg!

Mia gúnyosan elmosolyodott.

— Megpróbáltam, emlékszel?

Ryder beletúrt kócos hajába és sóhajtott. Isten óvja egy felvágott nyelvű nőtől.

— Nézd, kislány! Tudom, hogy jót akarsz, de ezzel nem segítesz. Világos?

— Miért hívtál ide, Ryder? — kérdezte Mia csendesen. — Azért, hogy ne lássanak elvérezni? Azért, hogy Kit azt gondolja, új csajt találtál magadnak?

— Soha nem bántanám meg így — morogta Ryder.

Mia felhúzta a szemöldökét.

— Gondolod, ha egy sztriptíztáncosnővel mutatkozol, az nem fogja érdekelni? Gondolod, hogy nem vettem észre a fájdalmat a szemében, valahányszor idenézett? Ha azt hiszed, hogy nincsenek érzései irántad, Ryder, akkor elittad az eszed.

Ryder odanézett, ahol Kit állt, és épp arra várt, hogy Mac bejelentse az eljegyzésüket.

Mindenki tudta, miről szól a buli, de a hivatalos bejelentés még nem történt meg. Egy pillanatra a lány szeme találkozott az övével. Rydernek elállt a lélegzete. A szemében valóban fájdalom tükröződött.

Kit Miára pillantott, aztán vissza Ryderre, és a mosoly, amelyet másodpercekkel korábban Macre villantott, eltűnt. Elfordult, de Ryder még látta a bizonytalanságot és a szorongást a tekintetében.

— Érted már, mire gondolok? — szólalt meg Mia.

Ryder levette a tekintetét Kitről, és keményen megmarkolta a sörét. A pokolba! Meg sem érintette Kitet, mióta bejött hozzá a műhelybe. Időt és teret engedett neki és Macnek, hogy megoldják a problémájukat. Úgy látszott, sikerrel jártak, mert Kit meghívta az eljegyzési partijukra a Two Stepbe.

Úgy tűnt mégis, hogy Mac az egyetlen, aki boldognak látszik.

Mac feltartotta a kezét, és figyelmet kért. Ryder lefagyott, képtelen volt félrenézni, bármennyire is szeretett volna. Az egész olyan volt, mint a katasztrófa előszele.

A helyi zsarukból, mentősökből, tűzoltókból és a helyi törzsvendégekből álló társaság elcsendesedett. Mac gyengéden Kitre pillantott, és magához szorította.

— Azért gyűltünk itt ma össze, hogy megünnepeljük, Kit igent mondott nekem, amikor megkértem a kezét — jelentette be Mac széles mosollyal az arcán.

A helyiség üdvrivalgástól és fütyüléstől lett hangos, ahogy Mac lehajolt és megcsókolta Kitet. Ryder látta rajta a vágyat. Mac testbeszéde birtoklást tükrözött. Mindenki előtt nyilvánosan rányomta a lányra a saját bélyegét.

Valahogy Rydernek sikerült felkászálódnia, és a gratulálok tömegével együtt a boldog pár felé úszott. Amikor Mac és Kit elé került, csak állt ott, és nem tudta, mit mondjon, vagy mit tegyen.

Mac kinyújtotta az öklét.

— Köszönöm, hogy eljöttél, cimbora.

Ryder Mac ökléhez érintette a sajátját, aztán Kitre nézett. A lány csak állt, beharapta az alsó ajkát. Hatalmas fájdalom és zavartság tükröződött a szemében. Ryder mellkasa belefájdult.

— Ki az a nő? — kérdezte Kit közönyösen.

Ryder mechanikusan azt felelte:

— Csak egy barát, csak egy barát.

A karjába vonta Kitet és szorosan megölelte. Mellette Mac a rendőrtársai gyűrűjébe került, vállon veregették, és minden jót kívántak neki.

— Nem akarom, hogy bármi is megváltozzon — suttogta Kit Ryder fülébe.

A férfi még szorosabban megölelte, mielőtt elengedte volna.

— Pedig meg fog, drága. Tudod, hogy néhány dolognak meg kell változnia. Meg fogsz házasodni. Te és Mac…

Könnyek kezdtek záporozni Kit szeméből, de gyorsan letörölte őket a keze fejével. Azon az éjszakán, amely élete legboldogabb pillanata volt, szörnyen nézett ki.

Ryder a kezébe vette az arcát, lehajolt és egy csókot lehelt az ajkára.

— Tudod, hogy mindig ott leszek neked, kicsi Kit.

Ryder még nagyobb fájdalmat érzett a mellkasában, amikor úgy beszélt, mintha el akarná hagyni a lányt.

Kit félrenézett, és Ryder látta, hogy egy könnycsepp végiggördül az arcán.

— Menj csak vissza a barátnődhöz! — mondta a lány rekedten. — Magányosnak tűnik.

Ryder szólásra nyitotta a száját, hogy ismét mondjon valamit Miáról, de meggondolta magát. Jobb nem piszkálni az oroszlán bajszát. Talán ha Kit azt gondolja, valaki mással van, akkor könnyebb lesz elviselnie azt, ami következik.

— Gratulálok, drága! — motyogta, aztán megfordult és elment onnan.

Kit látta, hogy visszamegy az asztalhoz, ahol a szőke cicababa ül, és megpróbálta legyűrni a torkában kelt gombócot. Aztán a szőkeség ránézett, és Kit együttérzést olvasott ki a szeméből. Együttérzés. Istenem. Vajon tudott Ryderről, róla és Macről?

Behunyta a szemét és megpróbált megszabadulni a fájdalomtól, amely a lelkét mardosta. Állítólag ez élete legboldogabb napja. A férfi, akit mindennél jobban szeret, ott állt az oldalán, és ország-világ előtt kijelentette, hogy az övé, és mindig mellette fog maradni.

Mac karja a derekára fonódott, és magához húzta. Megpróbált rámosolyogni, de tudta, hogy nem fog sikerülni.

— Mi volt ez az egész az előbb? — kérdezte Mac.

Kit az érzéseivel küszködött, a mindent elsöprő szomorúsággal. Legszívesebben felkacagott volna, hogy kibújjon a válasz alól, de képtelen volt. A megtévesztés nem az ő kenyere. Túlságosan egyenes volt. Túlságosan őszinte.

— Te mondtad neki, hogy vége? — suttogta a lány.

Mac összeráncolta a homlokát.

— Nem mondtam neki semmit, baby, de…

A férfi elhallgatott, sóhajtott és félrenézett.

— De mi? — kérdezte Kit.

Mac visszanézett rá, és az arcát fürkészte.

— Kit, tudod, hogy nem tarthat örökké. Tisztában vagy vele, nem? Te és én, egymásé vagyunk. Az enyém vagy. A feleségem leszel.

Kit lehunyta a szemét, mert nem akarta, hogy még több könny szökjön a szemébe. Amikor újra kinyitotta, Mac csendesen nézte. Aggodalom és bizonytalanság tükröződött az arcán.

Kit elmosolyodott. Tudta, hogy halvány mosoly volt csupán, de megtette. Kis híján belepusztult, mert valójában üvölteni szeretett volna, de nem akart fájdalmat okozni Macnek.

— A tiéd vagyok, Mac, jól tudod. Csak arra gondoltam… Azt hiszem, nem voltam felkészülve rá, hogy ilyen hamar vége lesz — mondta Kit csendesen.

— Nem kértem meg rá, baby. Lehet… Lehet, hogy talált magának valakit — mondta Mac óvatosan.

Kit elfordította a fejét, és odanézett, ahol a szőkeség ült. Tényleg talált magának valakit? Vajon miért érezte úgy, hogy menten belepusztul a gondolatba?

— Igen, lehet, hogy így van — suttogta Kit.

Nyolcadik fejezet

— Ezer éve nem találkoztunk, haver.

Ryder lefagyott, aztán lassan felnézett, és megpillantotta Macet a bárpultnál.

— Mi a fenét keresel itt? — kérdezte Ryder. — Kit szét fogja rúgni a seggedet, ha rájön, hogy egy sztriptízbárban jártál.

Mac elvigyorodott.

— Nem baj, ha leülök? — kérdezte és a fejével a Ryder melletti székre bökött.

— Légy a vendégem.

Ryder intett a pultosnak.

— Egy sört a barátomnak.

Mac tekintete a színpad felé vándorolt, ahol Mia táncolt. Felvette a sört, amit a pultos elé tett, és hosszan beleivott.

— Ő az új csajod? — kérdezte Mac.

Ryder összeszorította a fogát.

— Kit mondta, hogy kérdezd meg?

Mac arckifejezése elsötétült.

— Mi a fenét jelentsen ez?

Ryder sóhajtott, és szembefordult Mackel.

— Nézd, cimbora, ne játszadozzunk egymással. Tudom, hogy Kit dühös rám. Tudom, hogy seggfej voltam.

Mac hosszan rábámult, majd lassan bólintott.

— Miért csináltad, Mac? Miért erőltetted a házasságot?

Mac félrenézett, aztán vissza Ryderre.

— Dühös vagy, amiért megkértem a kezét?

— Igen, így van.

— Mi a fene van veled, Ryder? Van valami, amit nem mondasz el nekem?

Ryder tudta, hogy tartania kellene a száját, hazudni valami hihetőt, és kész. De képtelen volt rá.

— Tudtad, hogy még nem áll készen a házasságra. A pokolba is, nem régóta él veled. Még meg sem szokta. Tudod, mennyire megrémült, amikor rájött, hogyan érzel iránta. Azon mesterkedsz, hogy elszakítsd tőlem.

Düh villant Mac szemében.

— Tudod, nem mindenki van ilyen szar véleménnyel egy kapcsolatról, Ryder. Nem mindenki halna meg inkább, mint hogy elköteleződjön. A házasság természetes dolog egy kapcsolatban.

— Igen, és gondolom a következő, amit újságolsz nekem, az lesz, hogy bölcsőt akarsz, és jópofa gyerekeket.

Mac nem felelt.

— Jézusom! Igazam van, ugye?

Mac összeszorította a fogát, mintha csak egy hajszálon múlna, hogy nem tör ki belőle a düh.

— Nézd, Ryder, nem mindenki gyűlöli úgy a szüleit, mint te és Kit. Nem mindenki nőtt fel nyomorúságos körülmények között. Néhányunknak rendes, szerető szülei voltak és néhányan tovább akarjuk vinni ezt a hagyományt.

Ryder a fogát csikorgatta, és ötig számolt magában. Aztán Macre nézett.

— Hallgass rám, Mac. Kitnek nagyon jó oka van arra, hogy gyűlölje a tetves szüleit. Még több, mint nekem. Több fájdalmat okoztak neki, mintsem azt valaha fel tudnád fogni. Ezt pontosan tudnod kell, Mac. Mi több, tiszteletben kellene tartanod Kit akaratát. Nagyon jól tudod, hogy még nem áll készen a házasságra és a gyerekekre. Átkozottul szerencsésnek kellene érezned magad, hogy szeret téged, és veled akar lenni.

— Mi a fenére akarsz kilyukadni, Ryder? — követelőzött Mac. Az arca egyre dühösebb lett. — Milyen jogon mondasz ítéletet a kapcsolatomról Kittel?

— Mert szeretem.

Mac felsóhajtott.

— Tudom, hogy szereted, ember.

— Nem, Mac. Nem úgy szeretem.

Döbbent csend ereszkedett rájuk. A düh egy pillanat alatt elszállt Mac arcáról. Komolyan Ryder szemébe nézett, és eltátotta a száját.

— Jézusom!

— Ez van.

Mac a bárpult felé fordult és legurította a maradék sörét.

— Nem tudom, mit mondjak.

— Nincs mit mondani — mondta Ryder keserűen. — Tudom, hogy már túl késő, de ettől még nem könnyebb nekem. Legalább azóta keresem őt, amióta te. Talán régebb óta. Tudom, hogy szeret. Soha nem próbálnék meg közétek állni. De ne várd el tőlem, hogy határtalanul boldog legyek, és kedvesen vigyorogjak, miközben úgy érzem, hogy kurvára belepusztulok.

Mac meg akart szólalni, de Ryder nem hagyta.

— És az ég szerelmére, egy szót se erről Kitnek. Semmi szüksége rá. Könnyebb lesz így. Ott vagy neki te. Idővel elfelejt engem.

— Nem — mondta Mac halkan. — Nem vagyok benne biztos, hogy így lesz.

Mac felállt, és beletúrt a hajába.

— Szerintem megyek. Csak be akartam ugrani. Nem láttalak már egy ideje.

Úgy tűnt, keresi a szavakat, és szeretne mielőbb lelépni. Ryder nem hibáztatta.

— Rendben — motyogta Ryder.

Nézte, ahogy a régi barátja elmegy. A lelke mélyén kíváncsi lett volna, hogy vajon helyrehozhatatlanul elbaltázta-e a barátságát két emberrel, akik a legfontosabbak voltak a számára.

— Fenébe!

Az öklével a bárpultra csapott, mit sem törődve a fájdalommal, amely azonnal a karjába hasított. Visszafordult a színpad felé, de Mia már nem volt ott. Végignézett a helyiségen és meglátta a lányt a folyosón, ami az öltözőkhöz vezet.

Ryder összeráncolta a homlokát. Mia a falnak támaszkodott, egy egyenruhás rendőr egészen közel állt hozzá. Ryder letette a sörét, átment a zsúfolt báron, félretaszítva az embereket az útjából. Amikor elég közel került, hogy jobban lássa, mi történik, észrevette, hogy Miát fenyegeti az egyenruhás fickó. Istenem, mennyire gyűlölte az erőszakos zsarukat. Kár, hogy a bár nem ugyanabban a körzetben volt, ahol Mac dolgozott. Ryder kedvelte a munkatársait.

— Tűnj el innen, cimbora! — mondta Ryder baljósan.

A rendőr döbbenten fordult hátra, aztán a szája elkeskenyedett.

— Nem hiszem, hogy közöd van hozzá, haver. Rendőrségi ügy. Húzz el innen!

— Hacsak nincs letartóztatási parancsod ellene, azt javaslom, tűnj el a közeléből! — morogta Ryder. Megfeszítette az izmait a hatás érdekében.

A rendőr a foga között szitkozódott, aztán visszafordult Miához.

— Még nem végeztünk!

A fickó odébbállt, de előtte vállal arrébb lökte Rydert. Mia összecsuklott a falnál, a tekintetében félelem és undor tükröződött. Meglepően törékenynek látszott, ami furcsa volt a szokásos pimasz, kihívó viselkedéséhez képest.

— Mit akart tőled, Mia?

A lány megrázta a fejét.

— Csak egy faszfej, ne aggódj miatta.

— Jól vagy, kislány?

Mia halványan elmosolyodott.

— Igen, köszönöm, Ryder. Kedves tőled, hogy segítettél.

Ryder összeráncolta a homlokát, és a lány karjára tette a kezét, amikor felállt.

— Akarod, hogy hazavigyelek?

Mia megrázta a fejét.

— Nem, még egyszer táncolok. Az egyik csaj nem jött el. Néhány percem van csak átöltözni. Később találkozunk.

Ryder elgondolkodva nézte, ahogy a lány az öltöző felé indul a folyosón. Fogalma sem volt, mi a fene zajlott az imént, de akármi is, nem volt jó dolog. Mia fel volt dúlva. A szokásos hányaveti viselkedése komoly csorbát szenvedett.

Ryder megrázta a fejét, és indulni készült. Az egész rohadt világ a feje tetejére állt. Motoroznia kell egy kicsit. Ki kell tisztítani a fejét. Lehet, hogy a végtelen út és a Harleyja vigaszt nyújt majd számára ebben az átkozott drámában.

Kilencedik fejezet

Eleredt az eső, Ryder csuromvizes lett. Tipikus késő nyári, texasi zápor volt. A semmiből jött és nem tartott sokáig.

Ryder vakon hajtott. Odahúzott a Harleynak, míg a szél és az eső az arcába nem csapkodott. Nem akart a régi, megszokott úton menni a Barkley Hillen álló eldugott kis házig, de valahogy mégis oda keveredett.

Lassított, befordult a bejáróra, megállt, és letette a lábát a földre, hogy megtartsa a motort. A ház baljósan tornyosult fölé, mint valami rossz jel. Vajon az összes hely közül miért pont ide kellett jönnie?

„Teljesen össze vagy zavarodva. Csak nézz magadra! Gondolod, hogy valaki is komolyan fog venni ennyi fülbevalóval és tetoválással?”

Az apja hangja volt. Olyan erősen visszhangzott a fejében, hogy összeszorította a szemét és félrefordult. Ő már nincs itt. Meghalt. Régóta eltemették a családi kriptában, amelyet a gazdag Sinclairek számára építettek.

„Mindennap hálát adok az Istennek, hogy az anyád nem él, és nem látja, mivé lettél.”

Erős fájdalom szorította össze a mellkasát, míg végül levegő után kapkodott.

Mac szavai visszhangoztak az apjáé mellett a fejében.

„Nem mindenki gyűlölte úgy a szüleit, mint te és Kit.”

— És nem minden szülő gyűlöli a gyermekét — motyogta Ryder.

Porig kellett volna égetnie a házat aznap, amikor az apja elment.

Nem volt semmi oka rá, hogy megtartsa. Arra se volt oka, hogy eladja. Egyáltalán nincs szüksége a pénzre. Ott áll a dombon üresen, onnan szemléli az alatta lévő világot. Pont, mint az apja.

— Rohadj meg! — szitkozódott Ryder. — Rohadj meg az összes átkozott elvárásoddal együtt.

Egyre jobban esett, de ő csak állt ott, és felfelé bámult a dombra. Ökölbe szorította a kezét. Lehet, hogy Mac mintagyerek nevelést kapott, de ez nem jelenti azt, hogy mindenkivel így volt. Nincs semmi joga hozzá, hogy a saját rózsaszín kis világát mindenki másra kivetítse. Főleg nem Kitre.

És te mit tudnál nyújtani neki? — mondta egy hang a fejében.

— Megérteném — motyogta Ryder. — Mindenki másnál jobban megérteném.

Kit még jobban Machez bújt, és az eső egyenletes kopogását hallgatta a tetőn. Az ágyban feküdtek. A tévében egy éppen véget érő film stáblistája futott.

— Szeretem az esőt — motyogta Kit.

— Meséld el, miért gyűlölted a szüleidét! — mondta Mac.

A lány meglepetten felkapta a fejét, elhúzódott tőle és döbbenten bámult rá.

— Micsoda? Miért kérsz tőlem ilyesmit? Hogy a pokolba jutott ez eszedbe?

Mac elgondolkodva nézett rá.

— Ryder azt mondja, tudnom kellene, de nem tudom, mert soha nem mondtad el nekem.

Kit szívverése felgyorsult.

— Mikor beszéltél Ryderrel?

Zavar ült ki Mac arcára.

— Nem számít, mikor beszéltünk. Az a lényeg, hogy mondd el nekem, mi történt a szüleiddel. Miért gyűlölöd őket annyira?

Kit becsúszott a takaró alá, elfordította az arcát, és kibámult az ablakon. Eső áztatta az ablaktáblát, patakokban folyt le az üvegen.

— Nem akarok erről beszélni — suttogta Kit.

Mac felkászálódott az ágyban, finoman megfogta a lány állát, és visszafordította a fejét.

— Fontos, Kit. Beszélnünk kell róla.

A lány behunyta a szemét és megremegett.

— Nincs mit mondanom. A mostohaapám egy szemétláda volt. Az anyám megelégelte. Látszólag engem is. Elment, amikor tízéves voltam. Soha nem köszönt el. Egy reggel felkeltem, és nem volt ott.

Mac gyengéden a lány haját simogatta.

Kit felült, és a derekára tolta a takarót. Felhúzta a térdét, és az állával rátámaszkodott. Átölelte a lábát, és mély levegőt vett.

— A mostohaapám őrjöngött velem. Engem vádolt azért, hogy az anyám elhagyott bennünket. Túlságosan sokat nyavalyogtam. Túl sokat követelőztem. Túl sokba kerültem.

— Jézusom, pedig csak gyerek voltál! — kiáltotta Mac.

A lány bólintott.

— Eleinte csak szavakkal bántott, de aztán, ahogy egyre többet ivott, elkezdett verni.

Kit hallotta a csattanó hús hangját a fejében. Érezte a fájdalmat és a szégyent. Hallotta, hogy Macnek eláll a lélegzete, és a keze ökölbe szorul a hajában.

— Semmi különös, eleinte. Egy pofon. Egy rúgás.

Mac káromkodott.

— De aztán rosszabb lett. Megtanultam elkerülni — mondta Kit száraz, közönyös hangon. — Aztán később, amikor tizenhat éves lettem, elkezdett szexuálisan zaklatni.

Kit elnémult. Némaság hatalmasodott el rajta, néma kétségbeesés, valahányszor visszagondolt arra az időszakra.

A pokolba!

Mac odafordult hozzá, és szorosan magához ölelte.

— Nem tudtam, baby. Azt tudtam, hogy rossz volt neked otthon. Tudtam, hogy ezért töltesz olyan sok időt Ryderrel a tónál, de pontosan nem tudtam, miért.

A fájdalom és a szorongás eltűnt a lány hangjából, de az emlékeiből nem. Távolinak érezte, mintha valaki mással történt volna mindez. Csak így tudott megbékélni vele.

Kit megnyalta az ajkát és eltolta magától Macet.

— Megfenyegettem, hogy megölöm — mondta halkan. — A harmadik után képtelen lettem volna többet elviselni. Valami eltört bennem. Lehet, hogy egy kicsit meg is őrültem. Felkaptam a puskáját, és azt mondtam neki, hogy takarodjon onnan. Közöltem vele, ha még egyszer a közelembe jön, megölöm. Nem hitt nekem, amíg meg nem próbálta elvenni tőlem a fegyvert. Meghúztam a ravaszt. Gondolom, megijesztettem. Összepakolt és elment. Soha többé nem láttam.

Kit szárazon felnevetett. Kellemetlen hang volt.

— Ő volt az egyetlen ember, akinél nem sajnáltam, hogy elhagyott.

Mac hozzábújt, a homlokát az övéhez nyomta, míg az ajkuk majdnem összeért.

— Nagyon sajnálom, baby. Bárcsak tudtam volna. Bárcsak tehettem volna valamit.

Kit szomorúan nézett rá, és megérintette az arcát.

— Még csak tinédzser voltál. Mit tehettél volna?

— Elvittelek volna innen — mondta Mac. — Esküszöm, megtettem volna.

Kit mosolygott, és lehunyta a szemét, hogy visszatartsa a könnyeit.

— Most már itt vagy. Csak ez számít.

Mac elhúzódott tőle, és hatalmas kezébe vette az arcát.

— Szeretsz engem, Kit? Úgy értem, igazán? Tényleg a feleségem akarsz lenni?

Kit döbbenten nézett rá. Ez nem olyan volt, mint Mac.

— Mi az ördög ütött beléd? Kételkedsz bennem?

— Csak felelj a kérdésre, Kit, tudnom kell!

A lány kinyújtotta a kezét, és megérintette a férfit, hogy megnyugtassa.

— Mac, teljes szívemből szeretlek. Mindig veled akarok lenni.

Mac nagyot sóhajtott, aztán magához húzta a lányt, és szorosan megölelte.

— Soha nem tudnék nélküled élni, baby!

Tizedik fejezet

Ryder bedübörgött Mac bejárójára, és nagyot fékezve megállt a kavicságyon. A lábával lehajtotta a támasztót és leszállt a motorról. Hosszan bámult a bejárati ajtóra.

Két hét telt el azóta, hogy kibökte Macnek, szereti Kitet. Két rohadt hosszú hét a barátai nélkül. Nem esett kétségbe, de hiányzott neki Mac és Kit.

Nem akart többé hülyén viselkedni. Igen, szereti Kitet annyira, hogy szinte fáj, de ezzel nem lehet mit kezdeni. Mac és Kit összetartoznak, és nem fogja tönkretenni a boldogságukat. Nem fogja megkeseredett, vén faszfejként végezni, aki feláldozta a barátságát csupán azért, mert a másik férfi nyert.

Felbaktatott a lépcsőn Mac tornácán és besétált, mint már oly sokszor.

Amit látott, attól elállt a lélegzete. Kit és Mac a nappali közepén álltak, Kit homloka Mac mellkasán pihent. A férfi erősen magához szorította.

— Meg fogjuk oldani, baby! — mondta Mac kedvesen. Még mindig nem érzékelte Ryder jelenlétét.

Ryder megköszörülte a torkát.

— Rosszkor jöttem?

Amikor Kit meghallotta a hangját, felnézett. Ryder látta a választ a könnyes szemében. A gyomra összerándult.

— Mi a fene van? — kiáltott Ryder. Félelem szorította össze a torkát. — Jól vagy, drága?

— Terhes vagyok — suttogta Kit.

— A pokolba — mondta Ryder. Nem csoda, hogy felkavarta a dolog. Ryder Macre pillantott. Vajon így tervezte? Vajon ebbe is csak belekényszerítette Kitet?

Mac visszanézett rá, fájdalom égett a szemében. Ryder rögtön tudta, hogy más baj is van.

— Lefogadom, hogy nem vagytok határtalanul boldogok tőle — mondta Ryder, igyekezve egy kicsit könnyíteni a helyzeten.

Kit rámeredt, és ismét könnyek csordultak ki a szeméből.

— Nem érted, Ryder. A gyerek… Lehet, hogy a tiéd.

Ryder döbbenten hátrált egy lépést. Szólásra nyitotta a száját, de egy hang sem jött ki rajta. Bármit mondhatott volna a lány, nem lepte volna meg annyira, mint ez.

— Az enyém? — kérdezte végül rekedten. — Micsoda?

Kit elfordította a tekintetét, a válla rázkódott. Ryder tudta, hogy sír. A picsába, micsoda rohadt helyzet!

Közelebb lépett, és Kit felé nyújtotta a kezét.

— Nem értem. Mondd el, drága!

Kit felé fordította az arcát. Zöld szemében annyi fájdalom tükröződött, hogy a férfinak elakadt a lélegzete.

— Terhes vagyok — mondta Kit szárazon.

— Igen, ezt már hallottam. Arról beszélj, hogy az enyém is lehet!

A lány szaggatottan felsóhajtott, az ajka remegett. Ryder Macre pillantott, aki pontosan olyan döbbenten állt ott, mint ő. Istenem, mekkora csapás. Mindnyájuk számára.

— Elmentem az orvoshoz. Azt mondta, hathetes terhes vagyok.

— A tengerparti hétvége — mondta Ryder. Érezte, hogy a tagjaiból elszáll az erő.

Kit bólintott.

— Szerintem is. Nem tudom biztosan. — A könnyek záporozni kezdtek a szeméből, és a torkát zokogás fojtogatta.

Ryder ismét Macre nézett. Az arca fájdalmasan összerándult. Jézusom. Nagyszerűen elkúrt mindent.

— Kit, drága, sajnálom. Annyira szörnyen sajnálom.

Kit lehunyta a szemét, és elhúzódott Mactől. Aztán sarkon fordult, és kiszaladt a szobából. Ryder csak állt ott, és úgy érezte, mintha ő lenne a legnagyobb szaralak az egész világon.

Aztán lassan Macre emelte a tekintetét. A két férfi némán bámult egymásra egy hosszú pillanatig. Ryder régóta nem látott ennyi kínt Mac tekintetében. Azóta nem, hogy Kit eltűnt, és mindketten úgy gondolták, elveszítették.

— Mac, tudnod kell, hogy soha nem így akartam — mondta Ryder halkan.

— Tudom, haver. Tudom, hogy nem akartad.

— Soha nem állnék közétek. — Ryder egy pillanatra elhallgatott, és egyenesen Mac szemébe nézett. — De tudnod kell, hogy nem fogok kisétálni az életéből, ha az én gyerekemmel terhes.

Mac bólintott. Beletúrt a hajába, és megdörzsölte az arcát. Fáradtnak nézett ki. Mintha olyan harcot vívna önmagával, amelyben nem győzhet.

— Nagyon sokat gondolkodtam a dolgon, Ryder. — Mac elhallgatott, elment mellette és leült a díványra.

Ryder szembefordult vele, a karját keresztbe tette a mellén.

— Azon gondolkodtam, hogyan érezném magam, és mit csinálnék, ha most a tiéd lenne Kit. Őszinte leszek veled. Amikor elmesélted az érzéseidet Kit iránt, a legszívesebben fejbe rúgtalak volna. Nem hiszem, hogy félre tudtam volna állni úgy, ahogy te. Nem viseltem volna jobban. Pokolian küzdöttem volna érte, még ha ez a barátságunkba is kerül.

— Megfordult a fejemben — mondta Ryder őszintén.

Mac előrehajolt, a könyökével a térdére támaszkodott.

— Mindkettőnkre szüksége van, haver. Mindketten szeretjük, és mindkettőnknek ott kell lennünk mellette.

— Mire akarsz kilyukadni? — kérdezte Ryder nyugodt hangon, pedig a szíve olyan hevesen kalapált, hogy azt hitte, kiugrik a mellkasából.

— Arra, amit mondtam — felelte Mac szárazon. — Mindketten itt kell legyünk neki. Nem lesz könnyű. Úgy van, ahogy mondod. Még nem kész rá, hogy gyermeke legyen. A pokolba, még arra sem áll készen, hogy összeházasodjunk.

Mac arcán bűntudat tükröződött, amikor ezt mondta.

— Azt akarod, hogy én is veletek legyek?

— Ez az egész nem arról szól, hogy én mit akarok. Arról szól, hogy mi a legjobb Kitnek. Te és én nem számítunk, haver. Megértjük egymást, és megértjük Kitet. Nem fog fájdalmat okozni nekünk. Semmi bajom a dologgal.

— Tényleg? — kérdezte Ryder kétkedve.

— Igen. Tényleg. Nem ugyanolyan, amikor nem vagy itt. Jól elszórakozunk együtt.

— Nem tudom, mit mondjak — mondta Ryder, és a fejét rázta.

— Mondd azt, hogy itt leszel mellette. Szüksége van rá, hogy ezt mindketten megtegyük érte.

Mac ránézett, és odatartotta az öklét.

— Akkor rendben vagyunk?

Ryder lassan felemelte az öklét, és Macéhez érintette.

— Igen. Rendben vagyunk.

— Akkor gyerünk, és keressük meg Kitet. Ahogy ismerem, rettenetes kínokat él át, míg mi itt cseverészünk.

Ryder követte Macet a hálószobába, és amikor meglátta Kitet összegömbölyödve az ágyon, összeszorult a szíve. Nem törődve azzal, hogy helyet hagyjon Macnek, ellépett mellette, és leült az ágyra Kit mellé.

— Drága, nézz rám, kérlek! — könyörgött Ryder.

Kinyújtotta a kezét, és beletúrt a lány hajába, finoman simogatta a fejét. Kit felé fordította könnyáztatta arcát. Rydernek elakadta a lélegzete a látványra.

— Annyira sajnálom, kicsi Kit.

— Nem, én sajnálom — suttogta a lány, és még jobban záporozni kezdtek a könnyei.

Ryder meglepetten pislogott.

— Mi az ördögöt sajnálsz te ezen?

A lány felült az ágyban, és a térdét a mellkasához szorította. Olyan pokolian törékenynek látszott, mintha akármelyik pillanatban millió darabra eshetne. Ryder azt hitte, többet már nem fogja ilyennek látni.

Mac letelepedett a lány másik oldalára, és megfogta a kezét.

— Mondd el, mi jár a fejedben, baby!

— Az én hibám. Én… Elfelejtettem bevenni a tablettát aznap éjjel… Az utolsó éjjel, amikor ott voltunk — mondta Kit zokogva.

Összetörten Ryderre nézett.

— Nem volt szándékos, Ryder. Soha nem hoztalak volna benneteket ilyen helyzetbe, esküszöm.

Ryder döbbenten ült ott. Hitetlenkedve bámult Macre.

— Kit, nézz rám! — kérte Ryder.

A lány szomorúan ránézett.

— Nem a te hibád. A fenébe is, ne okold már magad!

— Igaza van, baby — vetette közbe Mac. — A mi hibánk. Kihasználtuk a testedet. Úgy, ahogy soha nem lett volna szabad. A védekezés nem csak a te felelősséged.

— De soha nem akartam, hogy óvszert vegyetek — motyogta Kit.

Ryder ismét Macre pillantott. Tudni akarta, meddig akar elmenni. Nehéz lehet neki — mindazok után, amit megtett, hogy magához édesgesse Kitet — most azzal szembesülni, hogy talán örökre meg kell osztania vele, ha a gyerekről kiderül, hogy az övé.

A fájdalom, amelyet az arcán látott, kellemetlen érzéssel töltötte el. Bárcsak hallgatott volna az első gondolatára, és soha nem ment volna el arra a tengerparti kirándulásra. Ez soha nem történt volna meg, és nem bántaná azt a két embert, akiket a világon a legjobban szeret.

A kezébe temette az arcát, és kimerülten megdörzsölte.

— Ryder — kiáltott Mac.

Ryder felnézett.

— Ne okold magad, haver. Kit sem okol.

— Köszönöm, jólesik — mondta Ryder őszintén. — De ettől még egyáltalán nem érzem magam jobban. — Kit felé fordította a figyelmét. Tétovázott, bizonytalannak érezte magát, a helyzet szokatlan volt a számára.

— Kit, megértem, ha haragszol rám. A te helyzetedben én ezt tenném.

— De… — szólt közbe a lány.

Ryder felemelte a kezét.

— Hadd fejezzem be.

Kit elhallgatott, és lesütötte a szemét. Ryder az ujjával megérintette az állát, felemelte a fejét, és a szemébe nézett.

— Soha nem tennék olyat, amivel fájdalmat okozok neked, kicsikém. Ezt tudnod kell. Tudom, hogy nem állsz készen a családalapításra, és szörnyen sajnálom, hogy ez történt veled. Macnek igaza van. Figyelmetlenek voltunk a testeddel. Nem lett volna szabad így tennünk, és neked kell megfizetned az árát. De nem hagyunk egyedül, drága. Esküszöm. Mac és én itt leszünk veled végig, az út minden lépésénél.

Ryder megerősítéséit Macre pillantott. A férfi helyeslően bólintott.

— Nem haragszol rám? — kérdezte Kit zavartan.

Ryder a lány tarkójára csúsztatta a kezét, és magához húzta.

— Soha nem tudnék rád haragudni, drága, soha. Magamra haragszom, hogy ilyen helyzetbe hoztalak, de nincs miért haragudni rád. Megbíztál bennünk. Olyan szabadságot adtál nekünk, amelyről a legtöbb férfi álmodni sem mer. Fogalmad sincs, milyen érzés, amikor ennyire bíznak benned, és úgy érzed, hogy visszaéltél vele.

A lány megrázta a fejét.

— Nem, Ryder. Nem hibáztatlak benneteket, esküszöm. Nagyon ostoba voltam. Bárcsak ne felejtettem volna el azt az átkozott tablettát!

— Ne gyötörd magad, drága! Nem lehetsz biztos benne, hogy nem lettél volna akkor is terhes, ha beveszed. Semmi sem teljesen biztos.

A lány elhúzódott tőle, és kiegyenesedett az ágyon. Kinyújtotta a kezét, megfogta Macét. Annyi szorongás, és bűntudat tükröződött a szemében, hogy Rydernek összeszorult a mellkasa.

— Mihez kezdünk most, Mac?

A félelemmel teli kérdés baljósan lebegett mindhármuk felett.

Mac arckifejezése ellágyult, lehajolt Kithez, megölelte, és szorosan tartotta.

— Meg fogjuk oldani, baby. Nem akarom, hogy aggódj. Nem hagyunk magadra, sem én, sem Ryder. ígérem. Szeretlek.

— Én is szeretlek — suttogta a lány.

Ryder legszívesebben maga is azt mondta volna, hogy szereti, de nem ez volt a megfelelő alkalom. Kitnek arra volt szüksége, hogy érezze a támogatását, nem pedig arra, hogy még több terhet rójon rá.

— Most te vagy a legfontosabb — folytatta Mac. — Ryder és én veled leszünk végig, minden pillanatban. Te és én, nem változik semmi, baby. Még akkor sem, ha kiderül, hogy a gyerek Ryderé.

Ryder számára azonban minden megváltozott. Képtelenség lett volna mást színlelni. Ha Kit az ő gyermekével terhes, hogyan állhatna félre, és engedhetné át Macnek a terepet? Istenem, micsoda káosz!

Lehunyta a szemét, és megdörzsölte a szemöldökét.

— Ne haragudj, haver. Tudom, hogy neked is nehéz — mondta Mac csendesen.

A két férfi együtt érző pillantást váltott. Ryder feltartotta az öklét, mire Mac lassan felemelte az övét, és Ryderéhez érintette.

— Képesek leszünk rá, Kitért — jelentette ki Ryder keményen.

Tizenegyedik fejezet

— Ó, pajtás, micsoda szar helyzet! — kiáltott fel Mia.

— Képzelheted — motyogta Ryder, és kiitta a sörét.

Mia fáradtnak látszott aznap éjjel. Ryder bűntudatot érzett, hogy még a saját gondjaival is terheli.

— Jól vagy, kicsi lány? — kérdezte Ryder.

Mia halványan elmosolyodott.

— Hogyne, nem is lehetne jobb.

Ryder megrázta a fejét.

— Azért jöttem, hogy elmondjam…

— Hogy elmondd, nem sokat fogsz ezentúl itt flangálni — fejezte be Mia a mondatot mosolyogva.

— Igen, valami ilyesmi — felelte Ryder halkan.

— Boldog vagy, Ryder? Ő is boldog?

A férfi mély lélegzetet vett, és visszatette az üres üveget a bárpultra.

— Ha teljesen őszinte akarok lenni, az egyik felem örül, hogy ez történt. Hatalmas, és óriási szemétládának érzem magam, de ami történt, megtörtént. Még nem áll készen a gyerekre, és a házasságra. Mac és én mindketten tudtuk ezt, mégis mindent prímán elkúrtunk az életében.

— De nem tör le olyan rettenetesen, hogy ez történt — mondta a lány szárazon.

— Nem. Egyáltalán nem. — Ryder a csinos szőkeségre nézett. — Gyerünk, tudom, hogy a legszívesebben seggfejnek neveznél.

— Seggfej! — felelte Mia nevetve.

Ryder sóhajtott.

— Furcsa helyzet, tudom. Hatalmas fájdalmat okoztam Macnek, amikor a házasságra akarta rávenni Kitet. Aztán még egyszer megtettem, amikor felcsináltam.

Mia felhúzta az egyik szemöldökét.

— Nagyon biztos vagy benne, hogy a tiéd.

Rettegés hatalmasodott el Ryderen, és görcsbe szorította a gyomrát. Biztos, hogy az övé. Különben örökre elveszíti Kitet.

— Mondjuk úgy, hogy nagy valószínűséggel az enyém.

— Vagy úgy? Nem mondod!

— Nagyon sokat keféltünk azon a hétvégén. Egy ideje nem voltunk együtt, és nagyon vágytam rá. Kétszer annyiszor mentem el benne, mint Mac.

Mia enyhén elpirult. Ryder felhúzta az egyik szemöldökét. Mia elpirul? Hogy az ördögbe képes elpirulni egy sztriptíztáncosnő?

— Szóval mostantól sokkal többet fogsz körülötte legyeskedni, ami azt jelenti, hogy kevesebb időt leszel itt — foglalta össze a lány.

— Igen. Nem baj? — kérdezte Ryder.

A lány furcsán nézett rá.

— Miért lenne baj? A jó ég tudja, mióta ténferegsz itt, mert nem lehetsz olyan közel Kithez, mint szeretnél. Most egy csomó időt fogsz együtt tölteni vele.

— Fontos vagy nekem, Mia. Mindig is nagyon jó barátom voltál. Azt akarom, hogy tudd, bármikor felhívhatsz, amikor szükséged van rá.

A lány elmosolyodott.

— Nagylány vagyok már, Ryder. Tudok vigyázni magamra.

— Akkor mi a fenét keresel egy ilyen helyen? — vágott vissza Ryder.

Meg mert volna esküdni, hogy félelmet látott Mia szemében. Egy ilyen gyönyörű szemnek soha nem lenne szabad félelmet tükröznie.

— Van valami, amit el szeretnél mondani, kislány?

— Szeretném, ha nem hívnál többé kislánynak! — motyogta Mia. — Úgy érzem magam miatta, mintha egy éretlen kis hülye lennék.

Ryder nevetett.

— Fiatal vagy, és meggondolatlan kis csirke.

— Pedig nem érzem magam fiatalnak — mondta a lány csendesen. — Néha… — A tekintete elrévedt. — Néha olyan hihetetlenül öregnek érzem magam, tudod?

— Igen, tudom, mire gondolsz.

Ryder a tenyerébe vette a lány arcát.

— Ha bármikor szükséged van rám, csak kiálts! Rendben?

Mia rámosolygott.

— Fogok. Most pedig irány haza a nődhöz! Látom, hogy alig bírsz már egy helyben ülni.

Ryder nevetett és felállt. Kinyújtotta a karját, megölelte a lányt.

— Köszönöm a válladat, Mia.

— Bármikor, te pancser, bármikor.

Ryder belépett Mac házába. Minden csendes volt. Mac kocsija nem volt ott, de Kit Broncója a ház előtt parkolt, pedig úgy volt, hogy dolgozik aznap éjjel. Ryder beugrott a Two Stepbe, hogy találkozzon vele, de azt mondták, nem ment be dolgozni. Ez egyáltalán nem volt jellemző rá. Ryder különös hangot hallott a konyhából, és bement, hogy megnézze, mi az.

Amikor belépett, meglátta Kitet a mosogató fölé hajolva. A lány öklendezett és hányt.

— A pokolba, drága!

Ryder összefogta Kit haját, és hátrasimította, miközben a lány erőlködött. A hátát simogatta, és kedves szavakat suttogott a fülébe, mialatt a lány teste rázkódott.

Egy idő után úgy tűnt, vége a rohamnak. Ryder megvárta, amíg Kit kiöblíti a száját, aztán szorosan megölelte.

— Most már jobban vagy? — kérdezte Ryder.

A lány bólintott.

— Sajnálom, hogy így fogadtalak.

— Csitt! Örülök, hogy itt voltam. Nem hiszem, hogy jól szórakoztál.

— Egyáltalán nem — felelte a lány megviselten. — Nem vicces.

Ryder az asztalhoz kísérte Kitet, ahol a lány épp zöldséget vágott össze a vacsorához. Leültette a székbe, odahúzott egy másikat, és ő maga is leült.

— Sokszor előfordul? Nem vettem észre, hogy sokat hánynál. Elmentem a Two Stepbe, és azt mondták, beteget jelentettél.

Kit elfintorította az arcát.

— Reggelente messze nem vagyok annyira rosszul, mint esténként.

— Fáradtnak nézel ki, drága, túlságosan fáradtnak. Ha rosszul érzed magad, még többet kell pihenned.

A lány grimaszt vágott, és elkeseredetten felsóhajtott.

— Az a baj, hogy pont akkor vagyok rosszul, amikor dolgoznom kellene. Ha olyan lenne, mint egy átlagos terhesség, reggelente lennék rosszul, aztán pihennék a nap hátralevő részében, hogy el tudjak menni este dolgozni.

Ryder összeráncolta a homlokát, aztán előrehajolt és megfogta a lány kezét.

— Azt szeretném, Kit, ha felmondanál. Nem lenne szabad egy bárban dolgoznod a te állapotodban. A sok füst, és hogy végig állnod kell. Nem hiszem, hogy jót tesz a kisbabának.

Kit döbbenten nézett rá.

— Nem mondhatok fel, Ryder.

— Beszéltem erről Mackel — folytatta Ryder, tudomást sem véve a lány felháborodásáról. — Arra jutottunk, hogy mindketten nyugodtabbak lennénk, ha felmondanál. Legalábbis egy időre.

Kit a férfi karjára tette a kezét.

— Ryder, értékelem az aggódásotokat. De nem mondhatok fel. Macnek és nekem szükségünk van a pénzre. Mindkettőnknek vannak befizetendő számlái, még ha együtt élünk is. Nem érezném helyesnek, ha neki kellene megdolgoznia azért is, ami az én részem.

Ryder összeszorította az ajkát.

— Kit, tudod, hogy több pénzem van, mint amit valaha is elköltenék.

Ryder feltartotta a tenyerét, mielőtt még a lány tiltakozhatott volna.

— Hadd segítselek ki benneteket, drága! Lehet, hogy az én gyermekemmel vagy terhes. Ha így van, gondolhatod, hogy mindent megteszek, ami módomban áll, hogy minden rendben legyen körülötte. Hadd tegyem meg érted, Kit! Hagyd ott a munkádat, és maradj itthon. Vigyázz magadra és a gyermekünkre. Hadd gondoskodjam rólad!

Ryder elérte, amit akart. Tudta, amikor a lány nem válaszolt azonnal, hogy a javaslatán töpreng. Félelem és halvány bizonytalanság tükröződött a szemében.

— Még soha nem függtem teljesen senkitől az életben — suttogta Kit. — Pokolian félek tőle.

— Lehet, hogy itt az ideje, hogy elkezdd — felelte Ryder határozottan. — Mac és én a gondodat viseljük, drága. Nem fogunk magadra hagyni, esküszöm.

— Meggondolom — felelte végül Kit.

Ryder elmosolyodott és megszorította a lány kezét. Mély csend telepedett rájuk. A férfi megköszörülte a torkát, ezzel próbálva enyhíteni a feszültséget.

— Egyébként hol a pokolban van Mac? Nem kéne már itthon lennie?

Kit szomorúan sóhajtott.

— Behívták dolgozni. Valami nagy ügy, ami most robbant ki. Úgy érzem, nagyon sokat fog dolgozni mostanában.

— Fenébe! Sajnálom.

— Örülök, hogy itt vagy — mondta Kit, és kedvesen mosolygott. Zöld szeme visszanyerte a régi csillogását, miután könnyített magán. Most boldogan ragyogott Ryderre.

— Jöttem, mint a szélvész, drága. Semmi sem akadályozhatott volna meg benne.

— Tudom, hogy kevésbé szívesen töltöd itt az időt, amikor Mac is itthon van.

Ryder kényelmetlenül mocorgott.

— Nem akartalak megbántani, vagy ilyesmi, Kit. Csak arra gondoltam… — Elhallgatott és nagyot sóhajtott. — Csak arra gondoltam, hogy annyi teret adok kettőtöknek, amennyire csak szükségetek van, tekintettel a körülményekre.

Kit hosszan a férfi szemébe nézett. Az ajka remegett, és úgy tűnt, mintha valami nagy dologgal küzdene a lelkében.

— Ryder, szeretlek, és azt akarom, hogy itt legyél velem. Főleg most.

— Itt vagyok, drága — felelte Ryder kedvesen.

Kit zavartan felállt, és hátat fordított neki. Aztán megfordult, és mély levegőt vett.

— Nem, Ryder, nem hiszem, hogy érted. Szeretlek. Bűntudatom van már attól is, hogy kimondom, de ez az igazság. Nem tagadhatom meg tovább, amit érzek. Egyszer azt mondtad nekem, nem úgy szeretlek, ahogy Macet, és igazad volt. De akkor azt hittem, arra gondoltál, hogy nem annyira. Pedig ez nem igaz. Mindkettőtöket szeretlek. Macet is, és téged is.

A lány szeme megtelt könnyel, a karját a testéhez szorította.

— Rengeteget küzdöttem magammal. Tudom, hogy fájni fog Macnek, és isten látja lelkem, soha nem tennék semmit, amivel bántanám, annyira szeretem. De téged is szeretlek, Ryder. Nem akarom egyikőtöket sem elveszíteni.

Ryderrel megfordult a konyha. Csak bámult Kitre, és nem tudta, hogyan reagáljon, mit mondjon. Mit kellene tennie most, amikor a lány ott áll előtte, és azt mondja, amiről mindig is álmodott? Miért nem ujjong a lelke?

Felállt, és közelebb lépett Kithez. Átölelte és megszorította.

Mondd meg neki, hogy te is szereted. Ne ronts el mindent.

Ehelyett azt mondta:

— Én sem akarok fájdalmat okozni Macnek, drága. Tudod, hogy szeretlek. Mindig itt leszek neked. Hagyjuk a dolgokat menni a maguk útján, és majd meglátjuk, mi történik.

Érezte, hogy Kit megfeszül a karjában. A lány elfordította a fejét, hogy ne lássa a könnyeit. A pokolba, Rydert megőrjítette, ha sírni látta. Bármit képes lett volna megtenni, hogy enyhítsen a fájdalmán.

A lány hasára tette a kezét. Furcsa érzés töltötte el, amikor arra gondolt, hogy talán az ő gyermeke fejlődik odabenn.

— Jobban oda kell figyelned magadra, drága. Majd vigyázok rá, hogy így legyen.

— Vigyél be a hálószobába, és bújjunk össze, Ryder, kérlek.

Ryder lenézett a lányra, és a lelke beleveszett a nagy, zöld szemekbe.

— Ezt fogjuk tenni, kicsi Kit. Ezt fogjuk tenni.

Óvatosan lehajolt, és finoman a karjába vette a lányt. Kit fáradtnak, és megviseltnek látszott, mintha a világ összes súlya nyomná a vállát. Itt kellett volna lennie vele, ahelyett, hogy a sztriptízbárban Mia vállán sír.

Ryder bevitte a hálószobába a lányt, és óvatosan letette az ágyra. Egy másodperc alatt kibújt az ingéből, majd a farmerjából, és bemászott mellé. Kit belefúrta a fejét a férfi mellkasába, és azonnal lecsukódott a szeme.

Hamarosan halk, egyenletes légzésének hangja töltötte be a helyiséget. Ryder a haját simogatta, félresimított egy tincset az arcából. Kit olyan gyönyörű volt. De nagyon fáradt is. A terhesség korán megviselte. Meg fogja győzni, hogy hagyja ott a munkáját. Nem fogja engedni, hogy másként történjen. A lány szerette. Képtelen elviselni a fájdalmat, amit okoz Macnek, mégis kimondta. Azt akarta, hogy tudja. Fogalma sem volt róla, hogyan lehet ennyire szerencsés. Meg kellett volna ölelnie, és azt mondani neki, hogy valahogy majd megoldják, de képtelen volt hazudni.

A jövőjük borotvaélen táncol. Ki tudja, mit hoznak az elkövetkezendő hónapok. Egyelőre Kitnek mindkettőjükre szüksége van. De ha megszületik a kisbaba…

Pocsék egy helyzet, annyi szent. Ha az övé a gyerek, örökre Mac és Kit közé áll. Ha Mac gyermeke, Ryder előbb-utóbb eltűnik a süllyesztőben.

Egyik lehetőség sem különösebben kecsegtető.

Ryder lehajolt, és megcsókolta finoman a lány homlokát. Az események kikerültek az irányítása alól, nem befolyásolhatta az eljövendőt. De azt eldönthette, hogyan tovább. Akármi is fog történni, mindent elkövet, hogy a következő hét hónap a legjobb legyen mindnyájuk életében.

Tizenkettedik fejezet

Kit letelepedett a díványra Mac és Ryder közé. Elégedett mosoly áradt szét az arcán. Az elmúlt néhány hét varázslatos volt. Bár Mac rengeteget dolgozott, és nagyon hiányzott neki, Ryderrel mindvégig a gondját viselték.

Kényelmes rendszert alakítottak ki hármasban. Rydert egy hajszál választotta el attól, hogy odaköltözzön, a legtöbb éjszakát így is Mac házában töltötte. Amikor épp nem a műhelyben dolgozott, Kitet szórakoztatta.

Eleinte a lány nem szívesen vallotta be, de nagy megkönnyebbülés volt a számára, hogy nem kellett dolgoznia. Szégyellte elfogadni Ryder segítségét — pénzét -, de a férfi rá se hederített. Írt egy csekket — egy hatalmas összegű csekket -, és az összeget a lány bankszámlájára utaltatta. Aztán hitelkártyát adott neki, és egy ATM társkártyát a saját bankszámlájához, azzal, hogy használja nyugodtan, ha szükséges.

— Hogy érzed magad ma este? — kérdezte Mac, miközben az egyik karjával átölelte. A keze birtoklón nyugodott a vállán, és gyengéden megszorította.

Az aznap este a ritka alkalmak egyike volt, amikor Mac nem csak néhány percre ugrott haza, hogy bekapjon valamit, lezuhanyozzon, és visszamenjen dolgozni. Kitnek már nagyon hiányzott.

Hozzábújt, és a fejét a mellkasára tette.

— Jól vagyok. Egy kicsit háborog a gyomrom, de már attól jobban érzem magam, hogy itthon vagy.

Mac megcsókolta a homlokát, aztán a szája lejjebb vándorolt a lány ajkára, és hosszú, forró, néma csókot nyomott rá.

— Nekem is hiányoztál, baby. Sajnálom, hogy olyan sokat kell melóznom mostanában.

Kit rámosolygott.

— Ilyen a munkád. Tudom jól.

— Úgy örülök, hogy megengedted, hogy Ryder segítsen, és nem kell már munkába járnod — mondta Mac komolyan. — Könnyebben lélegzem, mióta nem aggódom amiatt, hogy a Two Stepben dolgozol.

Kit összeráncolta a szemöldökét. Fogalma sem volt arról, hogy Mac aggódik a munkája miatt. Tudta, hogy még mindig rémálmai vannak arról az estéről, amelyen másodjára megtámadták, és amikor azt hitte, elveszíti. De nem gondolta volna, hogy Mac ennyire szeretné, hogy otthagyja a bárt.

— Én is örülök — vetette közbe Ryder a túloldalról. — Átkozottul nehéz lett volna neked, ha a gyomrod minden lépésnél felkavarodik.

Kit elégedetten mosolygott. Furcsa izgalom csiklandozta a gyomrát.

— Imádom, ahogy nyüzsögtök körülöttem — vallotta be végül.

— Hozzá kell szoknod — mondta Mac, és ismét megcsókolta. — Idővel súlyosbodik majd a helyzet.

— Szeretkezzetek velem! — suttogta Kit. — Olyan régen volt már, hogy a karotokban töltöttem az éjszakát. Ma éjjel kettőtök között akarok aludni.

Mac átnézett a lány feje felett Ryderre, és mosolygott.

— Ez pont úgy hangzik, mint egy felkérés.

Ryder felállt.

— Ne nézz rám, én nem fogom visszautasítani!

Mac előredőlt, és felállt a díványról. Aztán kinyújtotta a kezét a lány felé, felsegítette, és a karjába vette.

Kit nagyon szerette, hogy ennyire erős. A fejét a mellkasának támasztotta, miközben a hálószoba felé mentek. Mac letette az ágyra, és finom mozdulatokkal vetkőztetni kezdte.

Amikor Kit a férfi sliccéhez nyúlt, Mac megállította a kezét.

— Hadd szeressünk ma mi téged, baby! Csak dőlj hátra, és élvezd!

A lány ránézett, és a szíve megtelt szerelemmel. Kis híján kiszakadt a mellkasából. Mac finoman visszatolta az ágy közepére, aztán ő és Ryder is elkezdett levetkőzni.

Mac az ágyra térdelt, és a lányra feküdt. Kit kitárta előtte a karját, és magához húzta. Mac a kezébe vette a lány arcát, óvatosan megcsókolta, mintha csak kristályból lett volna.

A térdét türelmetlenül a combja közé fúrta, és szélesre tárta vastag pénisze előtt.

— Szeress engem! — suttogta Kit.

— Szeretlek, baby. Szeretlek.

Mac könnyedén beléhatolt. Kitnek elállt a lélegzete. A férfi tövig benyomta a péniszét, mozdulatlan maradt, és lenézett rá. A szeme tele volt szerelemmel. Elsimította a haját az arcából, és a könyökére támaszkodott a feje mellett.

Finoman mozogni kezdett benne, a csípője egyenletesen mozgott. Aztán hátradőlt, és feltérdelt a lába között.

Ryder közelebb húzódott hozzá, megfogta a mellét, miközben Mac gyengéden szeretkezett vele. Ryder az állához nyúlt, és felé fordította a fejét. Az ajka forrón a lány szájára tapadt. A nyelvük összeért, és párbajozni kezdett.

A csók egyre szenvedélyesebb lett, Mac pénisze közben könnyedén járt ki-be a vaginájában. Korábban soha nem mutattak ennyi gyengédséget vele szemben. A szerető gondoskodás érzésére a lány torka összeszorult, alig kapott levegőt.

Ryder a mellbimbójához közelítette az ajkát. A szájába vette az egyiket, aztán a másikat vette kezelésbe. A nyelvét a kemény bimbó körül járatta, Mac lökéseivel egy ritmusban szívogatta.

— Kérlek! — sikított a lány.

— Mit kérsz, baby? Szeresselek? Szeretlek! — felelte Mac. — Védjelek meg? Vigyázzak rád mindig? Megteszem.

Könnyek öntötték el a lány szemét.

— Ez rám is áll — suttogta Ryder a fülébe.

Kit szeme tágra nyílt e szavak hallatán. Vajon ugyanúgy gondolta, ahogy Mac, vagy csak a pillanat hevében mondta? Egyelőre nem számított. Mindketten közel álltak a szívéhez. A szívéhez, amely annyira tele volt az irántuk érzett szerelemmel, hogy alig tudta elviselni.

Az orgazmus lassan, lágyan közeledett, akár a nyugodt fuvallat egy nyári napon. Érezte, hogy szeretik és kényeztetik, mintha az egyetlen nő lenne a világon.

Mac mélyen beléhatolt. Elviselhetetlen gyönyör kelt a lány ágyékában. Összeszorította a szemét, ahogy az izgalom egyre nagyobb és nagyobb lett. Ryder a mellbimbójával játszadozott, az ujja között forgatta, és a fogával húzogatta.

Amikor Kit újra kinyitotta a szemét, látta, hogy Mac hátraszegte a fejét, és összeszorította a fogát. A lány csípője az ágyékának feszült, még mélyebben akarta befogadni. Kit közel volt. Már csak egy lökés. Felsikított, amikor a férfi újra beléhatolt, majd mozdulatlanná merevedett, és a pénisze lüktetni kezdett a puncijában.

Ryder a mellbimbóját szívogatta, hol az egyiket, hol a másikat. Az érzés a csiklójában összpontosult. Kit a férfi sötét hajába túrt, szorosan magához szorította a fejét, miközben Mac megragadta a csípőjét és a teste a gyönyörtől vonaglott.

Kit úgy érezte, mintha valami elpattant volna a belsejében, mintha megszabadult volna valamitől. Lebegett, a helyiség látványa összefolyt a szeme előtt. Távolról érzékelte, hogy Ryder megfordítja, Mac pedig elhelyezkedik a másik oldalán.

Aztán közrefogták a testét, és eggyé olvadt velük.

— Szeretlek benneteket — suttogta Kit. A szeme megremegett, és lecsukódott.

Ryder besétált a házba, és Kitet kereste. Mac ismét sokáig dolgozott, egy perccel azelőtt telefonált Rydernek, hogy valószínűleg csak hajnalban tér haza.

Csak mosolygott, amikor meglátta Kitet mélyen aludni egy szál pólóban. Úgy döntött, nem kelti fel, hadd pihenjen. A terhessége eléggé megviseli, gyakran érzi magát rosszul.

Hálát adott az égnek, hogy a lány végül hallgatott rájuk, és otthagyta a munkáját. Az állás túlságosan megterhelő lett volna, így is épphogy csak el tudja viselni a kellemetlenségeket.

Ryder gyomra megkordult. A konyhába ment, hogy készítsen magának egy szendvicset. Hirtelen eszébe villant, hogy másnap reggel korán be kell majd mennie a műhelybe megcsinálni valamit.

Miután összedobott magának egy pulykasonkás szendvicset, az asztalhoz vánszorgott egy hideg sörrel a kezében. Már majdnem befejezte az evést, amikor a mobilja rezegni kezdett, majd megszólalt. Ryder gyorsan felvette, nehogy felkeltse Kitet, és bosszúsan beleköszönt.

— Hé, haver, ott vagy már nálam? — kérdezte Mac.

— Igen, épp most ettem.

— Hogy van Kit? — Mac aggódott.

— A díványon alszik. Nem keltettem fel.

— Jól tetted. Aggódtam miatta. Szar, hogy el kellett jönnöm, de minden emberre szükség van. Elég nagy itt a zűr.

— Majd én vigyázok rá — ígérte Ryder.

— Köszönöm, haver.

Letették a telefont. Ryder lábujjhegyen visszaosont a nappaliba, még egyszer megnézte Kitet, aztán bement a fürdőszobába.

Lerúgta a csizmáját, kibújt a ruhájából, és megnyitotta a zuhanyt. Kinyújtóztatta fáradt izmait, és belépett a forró vízsugár alá. Leöblítette magát gyorsan, aztán kilépett a fülkéből, és egy törölközőt tekert a derekára. Egy másik törölközővel a hosszú haját kezdte dörzsölni.

Ahogy visszament a hálószobába, különös hangot hallott a nappaliból. Összeráncolta a homlokát. Ledobta a törölközőt, amivel a haját szárította, és a hang irányába indult.

Amikor az ajtóhoz ért, újra hallotta a hangot. Kit nyögdécselt fájdalmában és levegő után kapkodott. Rydernek majd elállt a szívverése, amikor meglátta, hogy összekuporodva fekszik a földön, a dívány mellett. De ami még nagyobb félelemmel töltötte el, az a vérfolt volt a szőnyegen.

— Kit!

Ryder odarohant hozzá, és a földre vetette magát a lány mellett. Kit ránézett, a szeme tele volt fájdalommal.

— A baba — sóhajtott Kit. — Azt hiszem, hogy a baba.

A lány lenézett a kezére, amin élénken piroslott a vér, majd megállíthatatlanul remegni kezdett.

— Jézusom!

Ryder gyorsan körbenézett, és szitkozódott.

— Felkapom a nadrágomat, drága, el ne mozdulj innen!

Ryder a hálószobába rohant, a törölköző lehullott a derekáról.

Felrántotta a nadrágját és az ingét, majd visszaszaladt a nappaliba. Letérdelt a lány mellé, felvette a karjába, és az ajtó felé sietett vele.

— Nagyon fáj, Ryder.

— Tudom, drága. Beviszlek a kórházba. Csak ölelj meg, szorosan!

A Broncóhoz vitte a lányt, és letette finoman az utasülésre. Aztán átszaladt a másik oldalra, és a vezetőülésbe huppant.

A kórházba vezető úton Ryder végig Kit nyögdécselését hallgatta, és átkozódott magában, amiért nem tud tenni semmit. A lány az ölében feküdt, Ryder simogatta. Remélte, hogy ettől egy kicsit jobban érzi magát. Talán jobb neki, ha tudja, hogy átérzi a fájdalmát.

Öt perccel később bekanyarodott a sürgősségi fedett bejárata elé, és élesen fékezett. Átszaladt a kocsi túloldalára és a karjába vette Kitet. Az ajtóban találkozott egy ápolóval, aki a helyzet felől érdeklődött.

— Spontán vetélés — motyogta Ryder.

Az ápoló előrement a személyzeti bejáraton, és egy vizsgálóba vezette őket.

— Fektesse le ide! — utasította az ápoló. — Várjon kint!

— Nem fogom itt hagyni! — felelte Ryder.

Az ápoló hosszan ránézett. Talán látta, hogy képtelenség lenne kidobni a férfit. Megvonta a vállát, és egy székre mutatott.

— Akkor üljön le ide! Hozom az orvost.

Ryder persze nem fogadott szót. Kit ágya mellett állt, a kezét fogta, miközben a lány halkan nyögdécselt fájdalmában.

Rydert félelem gyötörte. Kit elveszíti a kisbabát. Mi másért vérezne ennyire? Ezt egyáltalán nem kalkulálta bele. Arra felkészült, hogy ez talán nem az ő gyereke, de arra nem, hogy soha nem derül ki.

Kit fojtott zokogása ütötte meg a fülét. A fájdalom összeszorította a mellkasát.

Lehajolt, és az arcát a hajába fúrta. Szorosan magához ölelte.

— Ne sírj, drága! Kérlek, ne sírj!

Mielőtt még az orvos megérkezett volna, Mac rontott be őrjöngve a vizsgálóba. Ryder egy pillanatig elcsodálkozott, honnan szerzett ilyen gyorsan tudomást a dologról, de aztán eszébe jutott, mennyire jóban van a sürgősségi személyzet a helyi zsarukkal. Valaki biztosan felhívta, amint belépett a bejáraton, Kittel a karjában.

— Kit, baby! Mi a baj? Mi történik? — kérdezősködött Mac, miközben az összegörnyedt lány fölé hajolt.

A lány felé fordította kipirosodott, meggyötört arcát, amin még több könnycsepp folyt végig.

— A kisbaba, Mac! Azt hiszem, elveszítjük.

Ryder hátrált, magukra hagyta őket. Kihátrált egészen a folyosóra, onnan figyelte az előtte lezajló gyengéd jelenetet.

— Minden oké, baby, itt vagyok — hallotta Mac hangját. — Nem lesz semmi baj.

A szendvics, amit Ryder korábban evett, a torkába kéredzkedett. Alig kapott levegőt tőle. A szeme pokolian égett, és úgy érezte, ha nem megy el azonnal onnan, összecsuklik, és elájul, mint egy kisgyerek.

Megfordult, végigment a folyosón, ki a bejárati ajtón a szabadba. Néhány lépés után kint volt a texasi, nyári forróságban, mégis rázta a hideg.

A valóság hegyomlásként zúdult rá. Ha a kisbaba elment, nincs többé keresnivalója Kit életében. Nincs oka rá, hogy a közelükben lófrálva elrontsa kettejük kapcsolatát.

Elvész a számára, akárcsak a kisbabájuk. Valahogy biztos volt benne, hogy az övé. Ő és Kit együtt teremtették.

Beszállt Kit Broncójába, és Mac háza felé tartott. Amikor a bejáróra állt, néhány hosszú percig nem szállt ki. Őrülten szeretett volna Kittel lenni, hogy enyhítse a fájdalmát, de Mac ott volt vele. Rá volt szüksége.

Úgy érezte magát, mint aki mindent elveszített. Betántorgott a házba, összeszedte a cuccait, aztán kiment a motorjához. Berúgta, és kihajtott az útra. A könnyek, alighogy kicsordultak a szeméből, máris megszáradtak a szélben.

Tizenharmadik fejezet

— Aggódom miattad, baby — mondta Mac.

Kit ránézett az ablak melletti kuckójából, és összerezzent a Mac arcán tükröződő őszinte aggodalom láttán. Visszafordította a tekintetét, kifelé bámult az ablakon, és próbált úrrá lenni a szorongásán.

Mac átment a szobán, és leült mellé a széles ablakpárkányra. Megfogta a kezét, és az ajkához emelte. Csókot nyomott a tenyerére, és a lány ujjait az arcához érintette.

— Szeretném, ha szólnál hozzám — mondta Mac kedvesen. — Tudom, hogy fáj. Nekem is. Beszélnünk kell róla.

Kit lehunyta a szemét, és nem engedte, hogy kicsorduljanak a könnyei. Két hete jött haza a kórházból, üresen, mintha kipucolták volna a belsejét. Két hét alatt egyszer sem látta Rydert. Azóta nem, hogy bevitte a kórházba aznap éjjel.

Dühös volt, de még inkább fájdalmat érzett. Megszakadt a szíve. Mac az ujjával megérintette az állát, és finoman maga felé fordította a fejét.

— Beszélj hozzám, baby! Nem tudok mit kezdeni a közöttünk lévő csenddel.

Egy könnycsepp gördült le a lány arcán. Nem akarta megbántani. Eleget bántotta mindkettőjüket. És tudta, hogy amit mondana, az nagyon fájna neki.

Mac a karjába vonta a lányt, kissé bátortalanul, mintha azt várta volna, hogy ellenkezik. Kit nem tiltakozott, de nem is ölelt vissza.

A lány érezte, hogy a férfi hatalmas teste megremeg. Magában ismét átkozódott.

— Mondd el, mi zajlik a fejedben, baby!

A hangja könyörgő volt. Istenem. El kell mondania neki az igazat.

Kit elhúzódott, és megtörölte az arcát. Az átkozott könnycseppek csak nem akartak elapadni.

— Fáj! — mondta rekedten.

— Ó, Istenem, baby, tudom, hogy fáj. Tudom, hogy fáj.

— Nem érted — suttogta a lány.

— Akkor értesd meg velem, Kit! Beszélj hozzám, kérlek!

Kit a szemébe nézett, amelyben oly sok szeretet tükröződött iránta. Izzó, kék szemek. Megérintette a férfi arcát. Mac megcsókolta a tenyerét.

— Nemcsak a kisbabát veszítettem el — kezdte Kit. — Elveszítettem… Elveszítettem Rydert is, és ebbe belepusztulok.

Kit elvette a kezét a férfi arcától, és elfordult. Nem akarta látni a fájdalmat a szemében.

— Szeretem őt, Mac — mondta csendesen. — Mindig is szerettem. Valahogy összezavart, amit irántad érzek, és azt gondoltam, hogy őt nem szeretem annyira, pedig igen. Most már… Most már nem akar engem. Már semmi sem köt össze bennünket. Nem lenne szabad ezt mondanom, de nem hazudhatok neked, Mac. Elveszítettem, és ez az érzés elevenen felfal.

Mac lassan a karjába vonta a lányt. Hatalmasat sóhajtott. Kit érezte, hogy zaklatottan kapkodja a levegőt. Istenem, mennyire nem akarta ezzel megbántani! Miféle nő az olyan, aki képes kést döfni egy férfi szívébe, aki ennyire szereti, aki mindent megtenne, hogy ne okozzon neki fájdalmat?

Néhány hosszú másodpercig csak ültek, nyomasztó csend telepedett rájuk. A férfi szorosan magához ölelte. Kit érezte, hogy elöntik az érzések, amint megöleli.

— Sajnálom, Mac — szólalt meg Kit, és sírás fojtogatta a torkát. A hangja tompa volt, ahogy a férfi mellkasához szorította az arcát, és folytatta. — Nem érdemellek meg. Megértem, ha nem akarsz velem lenni többé.

— Hagyd abba, baby, ne mondj ilyeneket. Te és én örökre egymáséi leszünk. Megígérem.

Kit elhúzódott tőle és hitetlenkedve nézett rá. A düh, a megcsalatás, vagy legalább a csalódás jeleit kereste. De csak komolyságot talált. És szerelmet. Több szeretetet, mint amit el tudott volna képzelni, azok után, amit elmondott neki.

— Mac, nem hallottad, amit az imént mondtam?

— Kiváló a hallásom, baby — mondta a férfi nyugodt hangon.

— Nem vagy dühös rám? — kérdezte Kit.

Mac a tenyerébe vette az arcát, lehajolt, és megcsókolta.

— Nagyon sok dolog kavarog bennem. De nem vagyok mérges. Szomorú vagyok, hogy fájdalmaid vannak. Szomorú vagyok, hogy elvesztettük a kisbabánkat. Bosszankodom, mert bármit megtennék, hogy jobban legyél, és tehetetlennek érzem magam. De, baby, szeretlek. Ez nem múlik el öt perc alatt. Annyira szeretlek, hogy abba is belehalok, ha csak elképzelem, hogy nélküled kell élnem.

A zokogás fájdalmasan szakadt fel Kit torkából, alig kapott levegőt, olyan irányíthatatlanul elsodorták az érzelmei. Az összes fájdalom és keserűség, amely az elmúlt két hétben összegyűlt, most szökőárként tört fel belőle.

Hangosan, csúnyán, gurgulázva sírt. Mac mégis úgy szorította, mintha soha többé nem akarná elengedni. A férfi a haját simogatta. Kedvesen kényeztette, megnyugtatta. Sokáig ültek ott, míg a lány kiadta magából az összes szorongást.

Végül a zokogás alábbhagyott. Mac lehajolt, és megcsókolta a könnyes arcát.

— Van valami, amit tudnom kell, baby. Az egyetlen fontos dolog. Szeretsz engem?

Kit köré fonta a karját, és megcsókolta a nyakát.

— Nagyon szeretlek, Mac. Erről soha nem hazudtam neked. Nagyon szeretlek, és meghalnék nélküled.

Mac óvatosan eltolta magától a lányt, lenézett rá. Csodálatos kék szeme halálosan komoly volt.

— Ez az egy dolog, ami számít. A többit megoldjuk.

Ryder a bárban ült, és a hatodik pohár whiskyt döntötte magába. Vagy a hetedik volt már? A durva bárpultra lökte az üres poharat, és szótlanul még egyet kért.

— Mikor fogsz felhagyni azzal, hogy halálra idd magad? — kérdezte Mia szárazon.

Ryder meg sem fordult a hangra. Nem érdekelte a lány. Az pedig csak nem akarta békén hagyni. Leült mellé.

— Ez így nem fog menni, te is tudod.

Ryder félrebillentette a fejét.

— Ezt hogy értsem?

— Hogy közönybe iszod magad. — Mia kért egy sört, aztán ismét felé fordult. — Kipróbáltam. Tudom.

Rydert nem hatotta meg a dolog. Hol van már a whiskyje? A pokolba is!

— Ezt csináltad, amikor a seggfej barátod lapátra tett? — kérdezte Ryder.

Mia megrezzent.

— Sok mindent kipróbáltam, de az ivás nem segített.

— Úgy beszélsz, mint egy átkozott terápiás csoportvezető — jegyezte meg Ryder gonoszul.

— Ez igen — motyogta a lány.

— Mi van?

— Ne nézz oda, de a zsaru barátod erre tart. Nincs túlságosan feldobva.

Ryder megfeszült.

— Mac? Itt?

— Igen, úgy tűnik. Én megyek is. Nem akarok egy mérföldes körzetben lenni, amikor ez a dolog kirobban.

Mia lecsúszott a bárszékről, és elsietett. Nők.

— Valahogy nem lep meg, hogy itt talállak — mondta a háta mögött Mac.

Ryder lassan megfordult, és Mac szemébe nézett, aki előtte állt, és dühösen nézett rá. A fenébe. Pont erre nincs most szüksége.

— Mi a fenét keresel itt? — kérdezte Ryder közönyösen.

— Csináltál már néhány baromságot, mióta ismerlek, Ryder. Az ég tudja, mióta ismerjük egymást. De soha nem fogom megbocsátani neked, hogy bántottad Kitet. Ha nem lennél ilyen rohadt részeg, jól ellátnám a bajodat.

Ryder talpra ugrott. Jólesett volna neki egy bunyó. Lehet, ha ellátnák a baját, attól jobban érezné magát. Persze nem valószínű, de egy próbát megér.

— Kimenjünk? — ajánlotta fel Ryder.

— Nem kell — mondta Mac közönyösen. — Átkozott bolond vagy, Ryder. Az a legszomorúbb benne, hogy észre sem veszed.

Ryder zavartan nézett rá. Vagy komolyan elszámolta, hány pohárral ivott, vagy Mac hülyeségeket beszél.

Széttárta a karját.

— Mit akarsz tőlem, Mac? Azt hittem, boldog vagy, hogy otthagytalak benneteket. Szerelmes vagyok a nődbe. Menj vissza hozzá, és örülj neki, hogy szeret.

Mac viszolyogva megrázta a fejét, aztán sarkon fordult, és elviharzott.

Picsába! Mi volt ez az egész? A világ minden perccel egyre őrültebb lesz.

— Nem akarlak magadra hagyni, baby.

Kit megrázta a fejét.

— Jól leszek, Mac. Menned kell. Szükségük van rád. Ez a munkád.

— Az a dolgom, hogy itt legyek veled. Akkor és ott, ahol szükséged van rám. Helyesbített.

— Nem lesz semmi baj — mondta Kit halkan.

A férfi hosszan vizsgálta. A határozatlanság világosan kivehető volt az arcán.

— Menj már! — mondta a lány mosolyogva. — Öltözz fel, és húzzál dolgozni!

Mac megkönnyebbülten sóhajtott.

— Istenem, annyira jó téged ismét mosolyogni látni, Kit!

A lány lábujjhegyre állt, és az ajkát szorosan Macére szorította.

— Még jobban fogok mosolyogni, amikor hazajössz. Most pedig gyerünk öltözni!

A férfi hosszan és vágyakozón visszacsókolt. Vonakodva húzódott el tőle.

— Később felhívlak.

Kit nevetett.

— Ha jobban érzed magad attól, hogy folyton ellenőrzől, akkor feltétlenül hívjál.

Mac gyorsan felvette az egyenruhát és betelefonált az őrsre, hogy tudják, bemegy. Egy újabb hosszú, forró csók után kisietett az ajtón.

Kit sóhajtott, és a konyhába ment. Éhes volt. Mi több, majd meghalt az éhségtől. A vetélés óta eltelt hetekben alig evett. Tudta, hogy lefogyott, és szörnyen néz ki, de eddig semmi kedve nem volt enni.

Mac aggódott érte. Egyfolytában körülötte legyeskedett. Ideje volt, hogy kihúzza a fejét a homokból, és továbblépjen. Ryder nem akarja őt. Eléggé világossá tette.

Kit átkutatta a hűtőt, és talált egy félig teli tojástartót. Kivette, letette a konyhapultra, majd elővett egy tálat és egy villát. Feltört két tojást, összekeverte a villával. Megfűszerezte, beleöntötte az egészet egy serpenyőbe, és várta, hogy megsüljön.

Egy kicsit barna lett, biztosan túlsütötte, de nem érdekes. Tányérra tette a rántottát, aztán bement a nappaliba. Egyedül volt. Ez volt az első éjszaka, amelyet egyedül töltött az eset óta. Mac szabadságot vett ki, és öt percnél hosszabb időre nem mozdult el a közeléből.

Vajon tényleg ilyen rosszul volt? Talán Mac úgy érezte, hogy el kell dugnia a késeket a házban vagy ilyesmi? Attól félt, hogy kárt tesz magában, ha magára hagyja?

Kit megrándult, nem akart válaszolni magának erre a kérdésre. Igen, nagyon rosszul viselte. Összeszorult a gyomra, ha az első néhány napra gondolt, amikor hazajöttek a kórházból. Egy szót sem szólt, pedig tele volt fájdalommal. Úgy tűnt, egyáltalán nem értik meg egymást.

Kitnek sikerült a rántotta felét legyűrni a torkán. Visszament a konyhába, és betette a tálat a mosogatóba. Elhatározta, hogy egész este tévézni fog. Nem rossz program, és nem is volt álmos. Lehet, hogy megvárja Macet.

Megkereste a távirányítót, betakarózott egy régi pléddel a díványon, és a csatornákat váltogatta. Közben a szemhéja elnehezült. Ennyit arról, hogy nem fáradt. Küzdött, hogy ébren maradjon. A képernyőre koncentrált, elhatározta, hogy nem adja be a derekát a fáradtságnak, amely egyre inkább a hatalmába kerítette a testét.

A kopogás felrázta az álmából. Kinyitotta a szemét, és a képernyőre nézett. Meglepve tapasztalta, hogy nem a tévéből jön a hang. Megnézte az óráját. Hajnali kettő volt. A pokolba, jól bealudt.

A kopogás hangosabb lett. Mi a fene? Vajon ki kopog az ajtaján hajnalok hajnalán?

Ledobta magáról a plédet, és bizonytalanul felállt. A lába jól elzsibbadt. Az ajtóhoz botorkált, és kinyitotta a reteszt. A láncot a helyén hagyta, felkapcsolta a verandavilágítást, résnyire kinyitotta az ajtót, és kibámult.

Megdöbbent, minden izma megfeszült, és fájdalmában majdnem felkiáltott. Az ajtó előtt két ismerős arcot látott. Sean Gardner és Ray Hartley. A seriff irodájának két alkalmazottja. Mac barátai, akikkel együtt dolgozik. Két rendőr, akiknek szolgálatban kellene lennie, nem pedig az ajtaja előtt állni.

Tizennegyedik fejezet

Kit csak állt ott, és bámult kifelé a keskeny résen. Nem merte kinyitni az ajtót. Nem merte megtudni, miért vannak itt.

— Kit — szólalt meg Sean remegő hangon. — Engedj be bennünket, légyszi!

— Ó, Istenem! — kiáltott fel Kit.

Becsapta az ajtót, aztán a lánccal babrált. Néhány hosszú másodperc után kinyitotta előttük.

— Mi az? — sikította a lány. — Mi történt vele?

Ray magához húzta, és szorosan megölelte.

— Gyere be velünk, Kit. Beszélgessünk a nappaliban.

A lány hagyta, hogy a férfi bevigye a házba. A tagjaiból mintha elszállt volna az erő. Mintha lassított felvételt nézett volna. Ez az egész nem történhet meg! Jól tudta, mi az oka a rendőrbarátok éjszakai látogatásának. Nem jó hírekkel jöttek.

Ray leültette a díványra Sean mellé, hátralépett, és helyet foglalt a közeli karosszékben.

— Mi történt? — kérdezte Kit elkeseredetten. Könnyek szöktek a szemébe. Összeszorította a fogát, és megpróbálta visszatartani őket.

— Mac… tudod… közúti rutinellenőrzés volt. Gyanús, drogos alak. — Sean elhallgatott, és nagyot nyelt.

Kit lehunyta a szemét. Istenem, mi történhetett? Ugye nem halt meg? Kérlek, istenem, ugye nem? Miért kerülgetik a forró kását? Miért nem rukkolnak elő vele, és mondják el végre?

— Amikor odament a vezetőoldali ajtóhoz, a gyanúsított fegyvert rántott, és lelőtte.

Kit felugrott a díványról, elszédült, és elesett volna, ha Ray nem kapja el gyorsan. Könnyek kezdtek ömleni a szeméből. Ray magához húzta, és a fejét a mellkasához szorította.

— Mondjátok, hogy nem halt meg! — kiáltotta a lány zokogva. — Kérlek, mondjátok, hogy nem halt meg!

— Nem halt meg — felelte Sean sietve. — Kórházban van.

Kit kiszabadította magát Ray öleléséből.

— Vigyetek hozzá azonnal, Sean!

Kit a cipőjét kereste. Hol az az átkozott cipő?

— Drága, nagyon rossz állapotban van — mondta Sean. Együttérzően nézett rá. — Tudnod kell, mi vár rád.

— De életben van, nem?

— Igen — mondta Ray. — Életben van.

— Akkor vigyél hozzá — mondta Kit elhaló hangon. — Nem hagyom, hogy meghaljon. Nem hagyom, hogy elmenjen.

A két férfi egymásra pillantott. Ray előhúzta a kocsikulcsot a zsebéből.

— Elviszünk a rendőrautóval — szólalt meg.

— A cipőm — könyörgött Kit, miközben kétségbeesetten körbenézett a nappaliban. — Hol van a cipőm?

— Itt van, drága — mondta Sean gyengéden.

Odaadta neki a lábbelit. Kit kikapta a kezéből, és a földre dobta. Magára kapta a cipőt, és az ajtó felé indult.

Amikor a rendőrautó az ellenkező irányban hajtott ki a bejáróról, mint amerre a kórház van, Kit rögtön tudni akarta, hová viszik.

— Édes, mentőhelikopterrel kellett Houstonba vinni — felelte Ray.

A lány a szájához kapta a kezét, és a csuklójába harapott.

— El tudtok vinni Houstonig? — kérdezte.

— Elviszünk egészen odáig — felelte Sean biztató hangon.

Bekapcsolta a megkülönböztető jelzést és beletaposott a gázba, ahogy a piros fény belevilágított az éjszakába.

— Megyünk, amilyen gyorsan csak tudunk, Kit. Nyugodj meg. Jobban érzed már magad?

A lány értetlenül nézett rá. Aztán rájött, hogy a férfi a vetélésére gondol. A legutolsó dolog volt, ami megfordult a fejében.

— Jól vagyok — nyögte ki végül.

Az éjszakai fények összefolytak a szeme előtt, ahogy elérték az autópályát. Belesüppedt a hátsó ülésbe, könnyek áztatták az arcát. Mihez kezd majd, ha soha nem látja újra? Ha soha többé nem ölelheti meg, és nem hallhatja tőle azt, hogy „baby”?

A kezébe temette az arcát, és hangosan zokogott. Sean hátranyúlt és a vállára tette a kezét.

— Sajnálom. Mac kiváló zsaru volt. Nem érdemelte, hogy így végezze.

— Ne beszélj úgy róla, mintha már halott lenne! — felelte Kit határozottan.

Az együtt érző, fájdalmas tekintet, amellyel Sean nézett rá, félelemmel töltötte el. Istenem, biztos nagyon rossz állapotban van. Nagyon rossz a helyzet. Sean és Ray úgy véli, nem bírja ki, amíg odaérnek. Úgy gondolják, mire Houstonba érnek, már csak Mac holttestét láthatja.

Kit elfordította a fejét, és kinézett az ablakon. Valami meghasadt benne. Nem tudna Mac nélkül élni. Képtelen lenne rá.

Amikor megérkeztek a kórházba Houstonban, Ray Kittel együtt kiszállt az ügyeleti bejáratnál, míg Sean leparkolta a kocsit. Berohantak, a baleseti pulthoz mentek, hogy megkérdezzék, hol van Mac.

Kit lélegzet-visszafojtva figyelte, hogy megjelenik-e az együttérzés a nővér arcán, amikor válaszol a kérdésükre.

Miután beütött valamit a számítógépbe, a nővér felnézett és azt mondta:

— Mr. McKenzie még a műtőben van. Ha végigmennek a folyosón, a felvonó ott lesz a baloldalon. Menjenek fel a második emeletre, szálljanak ki és forduljanak balra. A műtő várója ott van. Értesítem őket, hogy mennek. Ha bármit tudnak, el fogják mondani.

Kit nagyot nyelt. Úgy állt ott, mint egy szobor, félt megmozdulni. Ray átkarolta. A lány megingott, rátámaszkodott. A férfi szorosan fogta, és segített neki megállni a lábán, mielőtt elindultak.

Alighogy elérték a liftet, Sean odaért mögéjük, és összegörnyedve próbált levegőhöz jutni.

— Van valami hír? — kérdezte Sean.

— Még a műtőben van — felelte Ray kurtán. — Épp oda tartunk.

A lift ajtaja kinyílt és beléptek. Ray megnyomta a gombot, és várták, hogy az ajtók bezáruljanak mögöttük.

— Túl fogja élni — mondta Kit határozottan.

Sean átkarolta, és megszorította a vállát.

— Nagy küzdő, Kit. Ha idáig eljutott, végig fogja csinálni. Sok minden van, amiért élnie érdemes.

Kit lehunyta a szemét.

Kérlek, Mac! Ne halj meg!

Kit vagy százszor sétált már keresztül a várótermen. Önkéntelenül is az órájára pillantott. Kevesebb, mint két perc telt el azóta, hogy utoljára megnézte, mennyi az idő.

A váróterem tele volt szolgálaton kívüli rendőrökkel, akik mindnyájan arra vártak, hogy Macről halljanak valamit. Johnston seriff azonnal megérkezett, amint meghallotta a hírt. A mobiltelefonjaik rendszeresen megszólaltak, ahogy a szolgálatban lévő állami rendőrök Mac állapota felől érdeklődtek.

Egy-egy rendőr majd minden percben megkérdezte Kittől, szüksége van-e valamire, akar-e enni vagy inni valamit, le akar-e ülni. Legszívesebben üvöltött volna. Macre van szüksége! Azt akarja, hogy éljen, jól legyen, szeresse és érintse meg. Végül a kimerültség legyőzte. Egy székre huppant a sarokban, és érezte, hogy ismét előtörnek a könnyei. Sean leguggolt elé, és megérintette az arcát.

— Túléltünk már néhány kemény időszakot, Kit.

A lány tudta, hogy Sean az első támadásra gondol, meg arra az éjszakára egy évvel azelőtt, amikor a támadó ismét lecsapott.

— Kemény lány vagy. Mac is kemény fickó.

— Nem vagyok kemény — suttogta Kit. — Mac az erős. Mindig ő vigyázott rám.

— Ez hülyeség. Itt mindenki tudja. Persze, Mac vigyáz rád. Majd bolond volna nem vigyázni. Mégis azt mondom, te vagy a legerősebb nő, akit ismerek, Kit. Te tartod egyben a fickót. Miattad élnek ő és Ryder, évek óta.

Kit megdöbbent Ryder nevének említésén.

— Valakinek szólnia kellene Rydernek — mondta csendesen. Nem ő lesz az. De tudnia kell. Ugyanolyan régóta barátja Macnek, mint ő.

— Majd én szólok neki. Maradj csak itt, és pihenj egy kicsit. Sok mindenen kellett keresztülmenned az utóbbi időben.

— Miss Townsend?

Kit felugrott a neve hallatán. Odament a pulthoz, amely a váróterem bejáratánál állt.

— Én vagyok Miss Townsend — felelte.

A háta mögött a rendőrök mozgolódni kezdtek, és arra vártak, hogy halljanak valamit Macről.

— Mr. McKenzie kijött a műtőből. Az orvos néhány perc múlva itt lesz és elmondja a részleteket. Kérem, foglaljon helyet ebben a szobában.

A recepciós egy kis helyiség felé intett néhány méterrel arrébb, ahol nyugodtabban beszélhetnek az orvossal, mint a váróteremben.

— Veled megyek — ajánlkozott Sean és megszorította a vállát.

— Köszönöm — suttogta Kit.

Mereven a helyiség felé indult, és leült az egyik székre. A földet bámulta. Minden várakozással eltöltött másodperc gyötrelmes volt a számára.

Egyszer csak zajt hallott az ajtó felől. Felnézett, és meglátta, hogy egy orvos áll műtősruhában az ajtóban.

— Ön jött Mr. McKenzie-vel?

Kit igyekezett megszólalni, megköszörülte a torkát, de végül csak bólintott.

— Őszinte leszek önnel — kezdte az orvos. — Mr. McKenzie-nek súlyos mellkasi sérülése van. A műtét befejeződött, de kómában van.

Kitnek elakadt a lélegzete, érezte, hogy a vér kifut az arcából.

— Túl fogja…?

— Hogy túl fogja-e élni? — fejezte be az orvos. — Hogy őszinte legyek, már azon is csodálkozom, hogy a kórházig kibírta. Még inkább csodálkozom, hogy túlélte a műtétet.

Kit szeme megtelt könnyel.

— Nagyon rossz az állapota, de egyelőre életben van, és az esélyek ellenére küzd. Most néhány kemény nap vár rá, és hosszú lábadozás, ha túléli. Sajnos nem tudom megígérni, hogy így lesz. Várnunk kell. Nyilvánvalóan minél tovább él, annál jobbak az esélyei a felépülésre.

Kit magába zuhant a széken. Megdöbbent, rettegett, és reménykedett egyszerre.

— Mikor láthatom? — kérdezte.

— Most a megfigyelőben lesz egy ideig, aztán átviszik az intenzívre. Ha beállították a műszereket, rövid időre bemehet hozzá. Kötelességem, hogy figyelmeztessem: amikor először látja, sokként éri majd. Nem úgy néz ki, mint az a férfi, akit korábban ismert. Erre érdemes felkészülnie.

Kit megértően bólintott.

— Kk… Köszönöm — sikerült végül kipréselnie magából.

Az orvos arckifejezése enyhébb lett.

— Ne köszönje addig, amíg haza nem megy a kórházból. Csak akkor végeztem jó munkát.

Ha Sean nem tartja olyan erősen, Kit összeesett volna, amikor először meglátta Macet.

— Foglak — mondta Sean, és igyekezett megtartani a lábán.

Könnyek szöktek Kit szemébe, amikor megpillantotta a nagy, erős embert magatehetetlenül feküdni a kórházi ágyon. Drótok, infúziós vezetékek és csövek álltak ki belőle mindenütt.

Lélegeztetőgépen volt. A suhogó hang élesen visszhangzott a fülében.

Kit zavartan közeledett az ágyhoz. Mac mozdulatlan volt, és élettelennek látszott. Ha nem látta volna a szívhangját a monitoron, azt hihette volna, hogy halott.

— Ó, Mac — zokogta Kit.

Sean szorosan fogta a vállát, amikor kinyújtotta a kezét, hogy megérintse Macét. Kit megremegett. Mac bőre hideg, élettelen volt.

Egy nővér sétált be az üvegfalú helyiségbe, és kedvesen rájuk mosolygott.

— Most már távozniuk kell! Láthatják néhány óra múlva, ha szeretnék. Kiszólok majd a váróba, amikor visszajöhetnek. A látogatási idő reggel kilenc és este kilenc között van mindennap. Kettőnél több látogató nem léphet be egyszerre.

Kit bólintott. Túlságosan elcsigázott volt ahhoz, hogy kimondjon egy egész mondatot.

— Gyere! — biztatta Sean. — Enned kell. Lekísérlek a büfébe. Visszajövünk, amint újra láthatjuk.

Kit készségesen követte Seant, de megállt az ajtóban egy pillanatra, és visszanézett Macre.

— Szeretlek — suttogta megtörten. — Kérlek, ne hagyj el!

Tizenötödik fejezet

Ryder bedübörgött a Two Step parkolójába, és lenyitotta a motor támasztóját. Éhes volt, rosszkedvű, és ráfért volna egy sör. Vagy inkább három.

Arra jutott, hogy igencsak rossz társaság lehet. Az, hogy Mia is kerülte, ennek a jele volt. A lány közölte vele, mekkora seggfej, utána nem volt hajlandó szóba állni vele a sztriptízbárban. Ryder a műhelyébe menekült, és nem ment sehová, ahol összefuthatott volna Mackel vagy Kittel.

Most legalább, miután rávette Kitet, hogy mondjon fel, nem fog belebotlani a bárban, és viszonylag nyugodtan ütheti el az időt.

A terhességtől függetlenül ellenezte, hogy Kit ott dolgozzon. Túlságosan sok fájdalmas emlék kötődött ahhoz a helyhez, és aggódott a lány biztonsága miatt is. A pénz, amit adott neki, még jó ideig kitart. Mikor új állást kell majd keresnie, biztosan talál magának ennél jobbat.

Belépett a bárba, és összerezzent a hangos zenére, ami a bejáratnál üdvözölte. A másnaposság kellemetlen kínjai azonnal rátörtek.

A bárpulthoz manőverezett, és intett a pultosnak. Két sört és egy hamburgert kért. Azon nyomban neki is látott az elsőnek.

— Ryder? Mit keresel te itt? — kérdezte Sean Gardner, ahogy a pulthoz közeledett. — Azt hittem, Houstonban vagy.

Ryder a rendőrre nézett, és igyekezett felölteni a leghitelesebb „Ne zavarj!” arckifejezést.

Sean keményen a szemébe nézett. Az arcán az undor kifejezése tükröződött.

— Nézd, nem tudom, mi történt közöttetek Mackel. Egyáltalán nem az én dolgom.

— Szent igaz — helyeselt Ryder.

Sean elengedte a megjegyzést a füle mellett és folytatta.

— De ahogy viselkedsz, az a legnagyobb seggfejség. Mac az életéért küzd, Kit pedig, az ég szerelmére, ráférne egy kis segítség. Az a lány napok óta el sem mozdul mellőle. Nem eszik, nem alszik. Ha így folytatja, ő patkol el hamarabb.

Rydernek megfagyott a vér az ereiben. Sean felé fordult, és megragadta az egyenruháját.

— Mi a fenéről beszélsz?

Sean mély levegőt vett, a szeme elkerekedett a döbbenettől.

— Nem is tudsz róla, mi? Hogy a pokolba nem tudsz róla?

— Miről nem tudok? Nyögd már ki, az isten szerelmére!

— Meghallgattad mostanában az üzeneteidet? Rengetegszer hívtalak otthon és a mobilodon is.

— Kikapcsoltam a mobilomat — bökte ki Ryder. — Mondd már el, mi a fene van, mielőtt elveszítem a türelmemet!

Sean szemében fájdalom tükröződött.

— Macet az egyik este meglőtték. Mentőhelikopter vitte Houstonba. Rayjel elvittük Kitet oda, hogy vele legyen. De elég ramaty a helyzet, és Kit az összeomlás szélén áll.

Ryder elengedte Sean ingét, és visszazuhant a bárszékre. Macet meglőtték? Atyaúristen! Míg ő azzal van elfoglalva, hogy a saját sebeit nyalogassa, Mac épp az életéért küzd, Kit pedig magára maradt.

Lehunyta a szemét. Fájó bűntudat áradt szét a lelkében.

— Hol van? — kérdezte hörögve.

A választ meg sem várva elindult az ajtó felé Seannal a sarkában.

— Ryder, az istenit, ne menj így oda, megölöd magad!

— Majd vigyázok — mondta Ryder, miközben felült a motorjára. — Kitnek szüksége van rám.

Ryder gyűlölte a kórházakat. A hűvös, steril környezet mindig az apjára emlékeztette, és eddig még csak szörnyű élményt jelentett ott járni. Háromszor volt bent Kit miatt, és mindannyiszor úgy érezte magát, mintha kitépnék a szívét.

Lassan haladt a fényes padlón a szoba felé, ahová a nővér irányította. Rettegett attól, ami rá vár. Megállt egy pillanatra, mély levegőt vett, majd belépett az ajtón.

A szeme elé táruló látványra elállt a szívverése.

Mac ott feküdt mozdulatlanul, az egész testéből csövek álltak ki. Kit az ágy mellett ült, a fejét Mac csípőjének támasztotta. Ryder hallgatta a zokogását az ajtóból, minden egyes hang mintha azonnal a lelkébe szűrődött volna.

— Ne hagyj el, Mac! — suttogta Kit, a hangja tele volt fájdalommal. — Megígérted, hogy soha nem hagysz el!

Ryder gyomra görcsbe rándult. Ő is megígérte, de hazudott.

Képtelen volt nem megérinteni a lányt. Előrelépett, és a vállára tette a kezét.

— Drága, ha így folytatod, nem lesz erőd végigcsinálni.

Kit felemelte a fejét, hátrafordult és ránézett. Ryder megdöbbent, mennyire elcsigázottnak látja. Zöld szeme fénytelen volt a fájdalomtól, az arca maszatos a sírástól.

— Te mit keresel itt? — kérdezte végül a lány.

Megérdemelte a kérdést. Hány napja feküdt már ott Mac élet és halál közt lebegve, míg ő alkoholba fojtotta a bánatát, és seggfejként viselkedett? Kitnek jobban szüksége lett volna rá, mint bármikor, ő pedig hatalmas csalódást okozott neki. Mi több, szándékosan tette. A világ végére menekült, miután a lány elveszítette a kisbabáját.

— Nem tudtam róla — mondta halkan. — Csak nemrég szóltak nekem.

Egy könnycsepp gördült végig a lány arcán.

— Nem veszíthetem el — mondta. — Nem veszíthetem el, miután minden mást elveszítettem. Csak ő maradt nekem.

Ryder lehajolt, és megölelte. Ott állt és szorosan tartotta.

— Itt vagyok neked én, kicsi Kit.

A lány tagadóan megrázta a fejét.

— Elmentél. Elhagytál, amikor szükségem lett volna rád. Annyira fájt, hogy azt hittem meghalok, és téged nem érdekelt. Nincs szükségem már rád. Macre van szükségem.

Ryder lehunyta a szemét, és nyugalmat erőltetett magára, nehogy sírni kezdjen, mint egy kisgyerek. Továbbra is szorosan átölelte Kitet, elhatározta, hogy nem engedi el, bármi is történik.

— Beszélnünk kell, drága! Tudnom kell, mi a helyzet, hogy van Mac. Aztán beszélhetünk rólunk is.

Kit elhúzódott tőle, ránézett, a szeme összeszűkült.

— Nincs olyan, hogy mi, Ryder! Otthagytál a kórházban, miután elveszítettem a kisbabát. Szó nélkül, minden nélkül. Eltűntél. Azóta sem láttalak.

A lány szavai kemények voltak, de az ajka remegett, és könnyek csordultak ki nagy, zöld szeméből. Ryder kinyújtotta a kezét és megérintette az arcát.

— Most már itt vagyok, és odafigyelek rá, hogy vigyázz magadra. Mikor ettél utoljára?

A lány megrázta a fejét, és elfordult.

— Nem fogom itt hagyni — mondta makacsul.

Ryder a lány remegő teste köré fonta a karját, és az állát a fejére támasztotta.

— Lejössz velem enni, még ha vinnem kell is téged, Kit. Hoztam néhány ruhát, és tisztálkodószereket. Kibéreltem egy hotelszobát itt a közelben. Enni fogsz, lezuhanyozol, és alszol egy kicsit!

A lány teste megfeszült Ryder karjában.

— Nem fogom itt hagyni, Ryder. Mi lesz, ha felébred, és nem vagyok itt? Nem akarom, hogy egyedül legyen.

Ryder megfordította, és a szemébe nézett.

— Gondolod, azt akarja, hogy itt roppanj össze mellette? Gondolod, azt akarja, hogy elhagyjon az erőd, hogy önmagad árnyéka legyél csak, hogy egyfolytában az ágyánál virrassz? Gondolkodj, drága Kit! Erősnek kell lenned. Nem tudod, mikor fog felébredni. Törődnöd kell magaddal, különben te is az egyik kórteremben fogsz kikötni egy emelettel lejjebb, és akkor mindketten egyedül lesztek!

Kit legyőzötten ejtette le a vállát. Az ajka remegett, és lebiggyedt, ahogy még több könny áztatta az arcát. Ryder letörölte, és az arcát simogatta.

Lassan elhúzta őt az ágytól, és kitámogatta a szobából. Megálltak a nővérpultnál, és Ryder megadta a mobilja számát. Szólt, hogy feltétlenül hívják fel, ha változás áll be Mac állapotában. Aztán a lift felé indult Kittel, hogy lemenjenek enni valamit.

Ryder megpakolt egy tálcát mindkettőjüknek elég ennivalóval, kifizette és ülőhelyet keresett. Kit egész idő alatt egy szót sem szólt. Amikor a férfi egy tányér ételt tolt elé, elfintorította az orrát, és csak piszkálta a villájával.

— Enned kell! — mordult rá Ryder. — Addig el nem mozdulunk innen, amíg nem ettél rendesen.

Kit felsóhajtott, és kelletlenül a székébe süppedt. A szájába tett egy falatot. Aztán még egyet. Csendben ettek. Ryder gyakran ránézett, de Kit lesütött szemmel ült egész idő alatt.

Aztán eltolta magától a tányért, és letette a villát. Amikor a férfira nézett, a szeme tele volt érzelemmel.

— Miért hagytál ott? — kérdezte halkan. — Annyira dühös voltál rám, amiért elveszítettem a kisbabát, hogy nem tudtad elviselni, ha a közelemben vagy? Gyűlöltél azért, ami történt?

Ryder hangosan az asztalra dobta a villát.

— Istenem, nem, Kit! Hogy is gondolhatsz ilyesmire?

— Miért ne gondolnék? — mondta Kit szárazon. — Míg a kórházi ágyon feküdtem, és úgy éreztem magam, mintha kitépték volna az egész belsőmet, te fogtad magad, és elsétáltál.

Ryder lehunyta a szemét. Jogos volt a szemrehányás. Átnyúlt az asztalon és megfogta a lány kezét.

— Kit, azt tettem, amiről úgy gondoltam, hogy a legjobb lesz mindnyájunknak. A jelenlétem feszültséget okozott közted és Mac között. Felesleges lenne tagadni. Amikor elveszítetted a kisbabát, tudod, úgy éreztem, hogy én meg elveszítettelek téged. Nem volt semmi értelme, hogy továbbra is közétek álljak, így hát eljöttem. Azt akartam, hogy boldogok legyetek.

Könnyek áztatták a lány arcát, miközben tehetetlenül a férfira bámult.

— Úgy éreztem, hogy eltaszítottál… — mondta. — Mac tudja… tudja, mit érzek irántad, és nem zavarja. Nagyon szeret, még ha tudja is, hogy a szívem egyik fele a tiéd.

— Azt állítod, hogy szeretsz engem, miután cserbenhagytalak a vetélés után? — kérdezte Ryder hitetlenkedve.

Kit nagyot sóhajtott.

— Ahogy Mac fogalmazott, a szerelem nem múlik el öt perc alatt. Ennél sokkal nagyobb dolog. Nem szűnik meg csak úgy egy érzés, amelyet a fél életemben tápláltam irántad. Dühös vagyok. Fáj. Úgy érzem, becsaptál. Mégis szeretlek. És annyira átkozottul dühít, hogy Mac itt fekszik a kórházi ágyon. Nem tudom, hogy túl-éli-e vagy belehal, én pedig egyfolytában csak arra tudok gondolni, hogy nem fogom túlélni, ha mindketten elhagytok!

Valami hirtelen megvilágosodott Ryderben. Rájött, hogy nem hagyhatja el a lányt, akármi is fog történni Mackel. A felismerés mellbe vágta. Belefáradt már, hogy küzdjön ellene. Belefáradt, hogy fájdalmas arccal mindig félreálljon. Kitnek szüksége van rá, és átkozott legyen, ha még egyszer cserbenhagyja.

— Nem foglak többé elhagyni, Kit. Tudom, semmi okod rá, hogy higgy nekem. Veled maradok. Még nem tudom, hogyan, de majd kitaláljuk.

— Mindkettőtökre szükségem van, különben belepusztulok — felelte Kit, a hangja tele volt fájdalommal. — Van fogalmad róla, mekkora bűntudatom van amiatt, hogy képtelen vagyok boldog lenni, és beérni Mackel? Összeházasodni vele, szülni egy halom gyereket, és együtt megöregedni? Csak azt tudom, ha nem vagy ott, ha nem vagy a közelemben, soha nem leszek teljesen boldog.

Ryder nagyot nyelt. Nem tudta, mit mondjon. Hogy is önthette ki a szívét, amikor a barátja élet és halál között lebeg néhány emelettel feljebb? Mekkora szemétláda, hogy megvallja az érzelmeit Kitnek, és Mac területére téved, amikor ő nincs ott.

Ismét megszorította a lány kezét.

— Kit, esküszöm, ha Mac rendbe jön, mindent el fogunk rendezni egymás között, rendben? Nem hagylak el. Azt akarom, hogy elhidd!

Kit lassan bólintott. Az arca annyira elgyötört volt, hogy Rydernek fájt látnia.

— Gyere, drága! Menjünk el a hotelbe, hogy lepihenhess egy kicsit.

Ryder felállt, és kinyújtotta a kezét. A lány belefűzte az ujjait az övébe, és ránézett a zöld szemével.

— Megölelsz, Ryder? Azt szeretném, ha megölelnél.

— Persze, drága. Megölellek. Egész éjjel, ha kell. Többé nem engedlek el.

Tizenhatodik fejezet

Kit és Ryder napokat ültek Mac ágya mellett. Ryder gondoskodott a lányról, utasítgatta, belediktálta az ételt, rávette, hogy aludjon, és egy lépést sem tágított mellőle. Egyetlen lépést sem.

Kit egész nap Machez beszélt, a kezét szorongatta, elmondta neki, mennyire szereti. Éjszakánként Ryder karjában aludt, és igyekezett úrrá lenni a rémálmain.

Macet levették a lélegeztetőgépről, ami nagy megkönnyebbülés volt a lány számára. A javulás jele, hogy magától lélegzik. Vagy nem? Továbbra is kómában maradt.

Két héttel azután, hogy Macet meglőtték, Ryder egyszer csak felállt az ágya mellől, és Kit felé nyújtotta a kezét.

— Enned kell, drága! Menjünk le! Aztán visszajövünk.

Kit beletúrt a hajába, megdörzsölte az arcát, majd hosszan, csalódottan sóhajtott. Épp el akarta venni a kezét Macétől, amikor a férfi megszorította.

Kit azon nyomban elfeledkezett Ryderről, az evésről és minden másról. Csak az számított, hogy Mac megmozdult. Izgatottan fölé hajolt.

— Mac, Mac! Hallod, amit mondok? — Kit izgatottan Ryderre nézett. — Megmozdult, Ryder! Megszorította a kezemet!

Meg sem várva a férfi válaszát, közel hajolt Machez, és az ajkát az övére szorította.

— Itt vagyok, Mac! Kérlek, gyere vissza hozzám! Annyira szeretlek!

Mac halk nyögést hallatott.

— Szólok a nővérnek — mondta Ryder a háta mögött.

Ahogy a lány újra megcsókolta, a szemhéja enyhén megremegett, és résnyire kinyitotta a szemét. Kit elhúzódott tőle annyira, hogy a szemébe tudjon nézni.

— Mac! — kiáltotta halkan. — Hallasz engem?

A férfi kinyitotta a száját, mintha valamit mondani akarna, majd a homlokát ráncolta, amikor nem jött ki semmi.

Kit az ajkára tette az ujját.

— Ne akarj beszélni. Itt vagyok.

Könnyek gördültek végig az arcán, ahogy a férfi mindkét kezét a sajátjába vette.

— Szorítsd meg a kezem inkább! Hallod, amit mondok?

Mac megszorította a kezét. Kit szíve majd kiugrott a helyéből.

— Csó… Csókolj meg! — hörögte Mac. A hangja rekedt és bizonytalan volt a hosszú némaságtól.

— Ó, Mac! — sóhajtott a lány. Fölé hajolt, gyengéden és szeretetteljesen megcsókolta. Mac arca könnyes lett az övétől.

— Azt hittem, elveszítelek.

— Soha… nem… veszítesz el — felelte a férfi szaggatottan. — Soha… nem hagylak el. Esküszöm.

Kitből kitört a zokogás.

Ryder megérkezett a nővérrel, aki boldogan felkiáltott, amikor meglátta, hogy Mac magához tért. Arrébb tessékelte Kitet az ágytól, és gyorsan megvizsgálta a beteget.

— Már szóltak az orvosnak — közölte a nővér, miközben az infúzióval és a szívmonitorhoz vezető drótokkal babrált. — Nemsokára itt lesz.

Kit félreállt, a hátát Ryder mellkasának támasztotta, és izgatottan arra várt, hogy a nővér befejezze a dolgát. Közel akart lenni Machez, hogy megbizonyosodjon róla, minden rendben van vele.

Amikor a nővér végre félreállt, Kit gyorsan az ágyhoz lépett, és ismét megfogta Mac kezét. Lassan, erőlködve a férfi felemelte a másik kezét, és megérintette a lány arcát.

— Szeretlek… — motyogta.

— Én is szeretlek — zokogta Kit.

Mac pillantása a lány mögé tévedt, mintha valamit észrevett volna. Kit hátranézett, és megpillantotta Ryder arcát a válla fölött. Mac keze remegett, amikor elvette az arcától. Erőlködnie kellett, hogy legyűrje a fájdalmat, mégis ökölbe szorította a kezét, és Ryder felé nyújtotta.

— Örülök…, hogy… itt vagy.

Ryder előrelépett és Mac ökléhez érintette a sajátját. Aggódva nézett a barátjára.

— Itt a helyem melletted, haver. Jól megijesztettél bennünket. Legközelebb ne csinálj ilyet!

Mac furcsán elvigyorodott, aztán fáradt sóhaj kíséretében leengedte a karját.

— Vigyázz Kitre!

— Fogok, haver! Megígérem. Csak szedd össze magad, hogy eltűnhessünk innen a pokolba. Gyűlölöm a kórházakat, te is tudod.

Kit elnézte őket, és percről percre jobban megkönnyebbült. A felszabadultság egészen a hatalmába kerítette. Gyengének és erősnek érezte magát egyszerre. Minden izma fájt, és lüktetett. Fogalma sem volt róla, mikor mosolygott utoljára ilyen önfeledten.

Véget értek a fájdalom és az aggódás hetei. Először a vetélés, aztán Mac balesete. Végre ismét szabadnak érezhette magát. Boldognak.

— Jól vagy, drága? Kimerültnek látszol — mondta Ryder.

— Jól vagyok — felelte Kit gombóccal a torkában. — Jobban nem is lehetnék — tette hozzá, és könnyek között rámosolygott.

Ryder Kitet figyelte, ahogy a kis díványon alszik a kórházi szobában. Teljesen kimerült volt, de mióta Mac visszatért, nem volt hajlandó elmozdulni mellőle. Ryder hozott neki ételt és ruhát, hogy egyen, és átöltözzön. Általában az ágy melletti széken vagy azon a díványon aludt, amin most is épp.

Mac állapota gyorsan javult. Még mindig gyenge volt, de folyamatosan erősödött az előző hét óta. Ha ilyen ütemben lábadozik, néhány nap múlva felkelhet az ágyból.

— El kell vinned innen a fenébe! — szólalt meg Mac.

Ryder megfordult, és látta, hogy Mac ébren van.

— Hé, haver, egész jól nézel ki. A hangod sokkal jobb — jegyezte meg Ryder.

Mac megnedvesítette az ajkát, és morgott egyet.

— Még mindig úgy érzem magam, mintha elütött volna egy kamion.

Ryder bólintott.

— Ez természetes. Elütött egy pisztolygolyó.

Mac elfintorította az arcát.

— Tudom. Emlékszem.

Mac pillantása Kitre tévedt. Ryder látta a vágyakozást a szemében. Szüksége volt rá.

— Beszélnünk kell, Ryder! — mondta Mac.

Ryder sóhajtott. A fenébe, egyáltalán nem állt készen erre.

— Igen, én is tudom.

— Szereted — mondta Mac.

Ryder bólintott.

— Igen. Szeretem.

Mac nem reagált, bár Ryder nem is mondott neki újdonságot. Ezt már tudta.

— Ő is szeret.

Ryder nem tudta, mit feleljen, nem akarta megbántani Macet. Nem számított, mennyire szereti Kitet, nem tudott volna fájdalmat okozni annak, akivel olyan régóta voltak már barátok. Annak, aki jobb testvére volt, mint egy vér szerinti lett volna.

Mac rámeredt.

— Semmi gond, haver. Tudom, hogy szeret. Elmondta nekem.

Ryder lesütötte a szemét.

— Sajnálom, Mac. Fogalmad sincs róla, mennyire sajnálom. Soha nem akartam kettőtök közé állni.

Mac nagy levegőt vett, majd lassan kiengedte. Hangosnak tűnt a sóhaj a csendes szobában.

— Mindkettőnket szeret. Soha nem csalna meg, Ryder. Tudom. Épp ez az, ami felőrli.

— Tudom — mondta Ryder csendesen.

— Mindketten szeretjük. Mindig is szerettük. Szoros kapcsolatban voltunk eddig is, mi hárman. Semmi okunk sincs rá, hogy ne folytassuk.

Ryder felkapta a fejét. Döbbenten bámult Macre.

— Miről beszélsz?

Mac feljebb tornázta magát az ágyon, az arca megrándult a fájdalomtól. Látszott rajta, milyen erőtlen még.

— Figyelj, haver, beszéljük meg ezt máskor.

— Nem — mondta Mac határozottan. — Most kell megbeszélnünk. Gondolkodj el rajta, hogy amikor felébred, ismét boldoggá tehessük.

— Mac, amit mondani akarsz… A pokolba is, azt se tudom, mire akarsz kilyukadni.

— Tényleg nem? Mindnyájan boldogok voltunk, amikor hármasban voltunk együtt. Kit a legjobban. Ahogy én látom, semmi akadálya, hogy folytassuk ezt a kapcsolatot. Mi hárman.

Ryder szólásra nyitotta a száját, de inkább elhallgatott. Amit Mac javasolt… Talán a legönzetlenebb emberi gesztus, amelyben valaha része volt. És a leggyakorlatiasabb is. Először csillant meg a remény előtte.

Miért ne folytathatnák úgy a dolgot, ahogy korábban? Hónapokig ezt tették. Ez az időszak volt a legjobb az életében. Akkor fordult minden rosszra, amikor elkezdtek elszakadni egymástól.

Kitre nézett.

— Mit szól majd hozzá? — kérdezte Ryder halkan.

Mac nem válaszolt azonnal.

— Ez rajta múlik, de a magam részéről nem fogom arra kényszeríteni, hogy válasszon közülünk, és szerintem te se akarod ezt.

Ryder megrázta a fejét.

— Ezért hagytalak ott benneteket.

Mac bólintott.

— Igen, rájöttem. Sokat gondolkodtam rajta, mielőtt elmentem volna lelövetni magam. Pokoli volt látni Kitet a vetélés utáni két hétben. Annyira boldogtalan volt, fogalmam sem volt, mit tegyek. De együtt megoldottuk volna.

— Nem tudom, mit mondjak, Mac. Hatalmas dolog ez. Akkora ajándék, amekkorát soha nem kaptam még. Rettenetesen szeretem Kitet. Soha nem akartam elhagyni, de nem akartam egyikőtöknek sem rosszat.

— Én is szeretlek — mondta Kit halkan.

Mindketten odakapták a fejüket. A lány felébredt a díványon, gyönyörű szeme tele volt szeretettel és vidámsággal.

Felült, a haja a vállára omlott. Még ennyire lestrapáltan sem látott Ryder nála szebbet.

Kit az ágyhoz lépett, és a kezét Macébe csúsztatta.

— Szeretlek, Mac. Soha nem akarok fájdalmat okozni neked. A tiéd vagyok. Örökre hálás leszek érte.

Mac elmosolyodott, és az ujjával végigsimította a lány ajkát.

— Tudom, baby. Azt is tudom, hogy szereted Rydert. Mi is mindketten szeretünk téged, és azt gondolom, hogy ez működhet. Nem lesz könnyű neked, hogy mindkettőnké vagy, külön-külön is elég nehéz eset vagyunk. De szeretni fogunk téged, megvédünk, és vigyázunk majd rád.

Könnyek csillogtak a lány szemében, ahogy Ryderre pillantott, és arra várt, hogy mondjon valamit.

Ryder megérintette a karját, és az ujjával finoman a bőrét simogatta.

— Szeretlek, Kit. Tudom, soha nem vallottam be neked, de egyetlen nap sem telik el úgy, hogy ne álmodnék arról, hogy a karomban tartalak, megérintelek és szeretlek. Küzdöttem ellene. Nem akartam közéd és Mac közé állni, de annyira átkozottul szeretlek, hogy néha még levegőt venni is fáj.

Kit szipogott, Ryder pedig rámosolygott.

— Drága, az elmúlt hónapokban többet láttalak sírni, mint előtte összesen.

Kit hol rá, hol Macre nézett, mintha nem merné elhinni, amit hallott. A reménytől és a megkönnyebbüléstől olyan fényesen csillogott a szeme, mintha smaragdból lett volna.

— Biztos vagy benne, Mac? Biztos vagy benne, hogy képesek leszünk rá? — kérdezte végül.

Mac intett neki, hogy üljön le az ágyra. A lány leült, így a két férfi közé került.

— Megoldjuk, baby.

Kit Ryderre nézett.

— Biztos, hogy ezt akarod? Akarsz engem?

Ryder előrehajolt, felemelte az állát, majd hosszan megcsókolta. A lány olyan édes volt. Rengeteg idő telt el azóta, hogy utoljára ilyen gyengéden megérinthette.

— Mindig is akartalak — felelte a férfi egészen közel a szájához.

Kit elhúzódott, a szeme ragyogott, és a szája a legnagyobb mosolyra nyílt, amelyet Ryder valaha látott tőle.

— Olyan boldog vagyok! Annyi rettegésben töltött idő után végre igazán boldog vagyok.

Mac mosolygott.

— Akkor gondolom, tetszik az ötlet.

Kit már-már Mac karjába vetette volna magát, de az utolsó pillanatban meggondolta.

— Óvatosan, drága, nehogy megöld! — mondta Ryder nevetve.

A lány finoman Mac karjába bújt.

— Imádom, és imádlak téged is. Imádlak benneteket. Az életem hátralévő részét azzal fogom tölteni, hogy ezt bebizonyítsam.

Tizenhetedik fejezet

Kit a vállára tette Mac karját, és segített neki kiszállni a kocsiból a férfi nevetséges tiltakozása ellenére, hogy képes megállni a saját lábán.

Ryder kivette a táskákat, és elindultak az ajtó felé. Miután beléptek, Kit a díványhoz vezette Macet és leültette.

— Kit, ugye nem akarsz velem ápolónőset játszani? — mondta Mac nevetve. — Jól vagyok.

Kit rámosolygott.

— Olyan sokáig vigyáztál rám, Mac. Eljött az ideje, hogy én vigyázzak rád. A legjobb lesz, ha befogod a szádat és hagyod, hogy végezzem a dolgomat.

Kit Ryderre pillantott, és felhúzta az egyik szemöldökét. A férfi az egész úton csendes volt, és a lány aggódott, hogy valami bántja. Vajon meggondolta magát azzal kapcsolatban, amiről a kórházban beszélgettek?

— Nem kell félned, drága — mondta Ryder. Megállt egy pillanatra, hogy megcsókolja a homlokát, aztán a fotelhez sétált.

— Ennyire nyilvánvaló, mire gondolok? — kérdezte Kit csodálkozva.

— Igen — felelte egyszerre a két férfi.

A lány bűnbánóan mosolygott.

— Bocsánat. Túl szép ez, hogy igaz legyen. Attól félek, az egyikőtök egyszer csak felugrik, és azt mondja, tréfa volt az egész, és itthagy.

Mac lehúzta maga mellé a díványra.

— Tedd, amit Ryder mondott! Ne félj! Szeretlek, és nem megyek sehová.

— Ami azt illeti, épp erről akarok beszélni veletek — szólt közbe Ryder.

Mac és Kit nyomban rámeredtek.

A férfi előrehajolt, komolyan nézett rájuk.

— Hányszor beszéltünk már arról, hogy itt kellene hagyni ezt a várost?

— Vagy egymilliószor — felelte Kit a szemét forgatva.

Aztán Rydert kezdte fürkészni. Vajon min töri a fejét ezúttal? Mac hazatérését kellene ünnepelniük, nem régi történeteket mesélni.

— Mit szólnátok hozzá, ha meg is tennénk? — folytatta Ryder.

Kit elhallgatott. Mac felhúzta az egyik szemöldökét.

— Mire gondolsz, haver?

— A dolgok egyre körülményesebbek lesznek itt. Nem tervezem, hogy továbbra is titokban tartom a kapcsolatomat Kittel, és gondolom, ti sem. Egyikünk sem akart soha itt élni. Egyszer megesküdtünk, hogy egy nap elmegyünk innen. Lehet, hogy itt az ideje.

Kit nagyot nyelt. Még soha nem gondolt arra, mi történik, ha az emberek megneszelik a kapcsolatukat. Összeszorította az ajkát. Nem is érdekli. Boldog volt, és ez volt az egyetlen dolog, ami számított.

Ryder feltartotta a kezét. Biztosan tudta, hogy tiltakozni akar.

— Hadd fejezzem be! Mac egy ideig szabadságon lesz. Kit, nem szeretném, hogy visszamenj dolgozni, annak ellenére, amit mondtál, hogy szűkösen jönnétek ki, amíg Mac nem tud dolgozni. Van elég pénzem. Egyébként sem érdekelt a pénz soha. Végre valami jó célt szolgálhat. Tűnjünk el ebből a városból, ahol egyikünk sem akar lenni, és menjünk valahova máshova. Bárhová, és kezdjünk mindent az elején.

Mac fészkelődni kezdett Kit mellett. Egymásra néztek.

— Mit gondolsz, baby?

Hogy mit gondolt? Szóhoz sem jutott. Olyan sokszor bánkódott már azon, hogy leragadt ezen a helyen, hogy lassan már másra sem tudott gondolni. Lelépni Mackel és Ryderrel? A világ végére is elment volna velük.

— Azt hiszem, amíg mellettem vagytok, bárhová elmennék — suttogta.

— Kereshetnék másutt munkát, ha helyrejöttem — mondta Mac. — Rendőrökre mindenütt szükség van.

— Addig pedig akárhol lehetnénk, ahová vet a sors — mondta Ryder. — Kitalálnánk, hol akarunk élni, aztán odamennénk.

Minden olyan egyszerűnek látszott. Vajon tényleg az? Mi tartja vissza őket? Kit mindig is arról álmodott, hogy elmegy a városból, és maga mögött hagyja a fájdalmas emlékeket.

Ryder kikászálódott a fotelből és elé térdelt.

— Eljönnél velünk, drága? Ránk bíznád az életedet és a boldogságodat, hogy mindig vigyázzunk rád és szeressünk?

Kit széttárta a karját, és olyan erősen szorította magához Rydert, mintha az élete függött volna tőle. Nem fog sírva fakadni, akármi lesz is.

Amikor elhúzódott, a férfi megcsókolta, forrón, szenvedélyesen. Elállt a lélegzete. A háta mögött Mac megérintette a vállát, és a nyakát masszírozta.

Igen, akárhová elmenne velük.

— Mikor indulunk? — kérdezte.

Amire vágyik

Első fejezet

Bátraké a szerencse. Meg az orgazmus. Nagyon vágyott az utóbbira, de sajnos a bátorsággal nem állt valami fényesen.

Mia Nichols idegesen simított végig meztelen combján. Már-már azon töprengett, hogy inkább elfut, amilyen messzire csak tud Jack Kincaid előszobájából. De nem, ha már eddig eljutott.

Besurrant a kulccsal, amelyet Jack adott neki vész esetére. Egy pillanatig érzett csak bűntudatot amiatt, hogy nem volt semmi vész. Hacsak nem lehet annak tekinteni a kétségbeesést.

Az, hogy ott állt meztelenül, nem csapás volt, sokkal inkább merész terv, hogy átvegye a kezdeményezést. Igen, sokkal jobban érezte magát tőle. Nem arról van szó, hogy rá akarja vetni magát Jackre. Csak el szeretné érni, amit akar. Amit évek óta akar. Amit szerinte a férfi is akar, amikor épp nem az átkozott felelősségtudata vezérli.

Mia tudta, hogy Jack a másik helyiségben alszik. Halk szuszogása kihallatszott a hálószoba résnyire nyitott ajtaján át.

Ezt akarod, Mia. Mindig is ezt akartad. Menj, és szerezd meg, az isten szerelmére. Soha nem lesz ennél jobb alkalom rá.

Összeszedve illékony bátorságát, csendesen besurrant a hálószobába. A férfi testét halvány fény világította meg, ami a félig leengedett redőnyök alól szűrődött be. A paplan a derekára csúszott, a törzse alsó részét takarta csak, a felsőteste meztelen maradt.

Mia megnyalta az ajkát, és közelebb ment. Istenem, milyen csodálatos férfi! Izmos, szikár, az ívek és vonalak a testén csak egy nő érintésére várnak. Órákat lenne képes eltölteni azzal, hogy bejárja az izmos árkokat és dombokat.

Jack feje a másik oldalra billenve feküdt, borostás álla kiemelkedett a párna síkjából. Az egyik karja mellette feküdt, a viseltes lepedőt gyűrte. A másik karja oldalt hevert, szétnyitott ujjakkal, mintha épp nyúlna valamiért.

Mia közelebb lépett az ágyhoz. Nem volt olyan idő, hogy ne szerette volna a férfit. A megismerkedésük előtti évek mit sem számítottak. Nem is volt érdemes emlékezni rájuk. Tele voltak fájdalommal és szorongással, amit nem szívesen idézett fel.

Ő mentette meg. Vigyázott rá. Odafigyelt rá, hogy mindene meglegyen, amire szüksége van. Csakhogy neki a férfira volt szüksége. És nem csupán az őrangyal szerepében, aki a gondját viseli, és időnként benéz hozzá. Többet akart, mint néhány beszélgetés, vagy hétvégi pizzázás.

Már nem az a lány volt, akit megmentett. Már réges-rég nővé érett, női vágyakkal. Ma éjjel Jack Kincaid első kézből megbizonyosodhat róla. Feltéve, hogy nem rugdossa ki az ágyából, amint magához tér.

Zavartan lehajolt, nem tudta, mivel kezdje. Csókolja meg? Érjen hozzá?

A dolog hamar eldőlt. Egyikre se volt alkalma.

Alighogy lehajolt, és a száját az arcához közelítette, a férfi egyik karja keményen az oldalába markolt. Másik keze a párna alá csúszott, és Mia pillanatokkal később egy fegyver gonosz csövével nézett farkasszemet.

A lány ijedten felsikított, és próbált elmenekülni. A kar még szorosabbra fonódott a csípője körül.

— Mi a fenét művelsz te itt meztelenül a hálószobámban? — háborodott fel Jack, és végignézett a lány testén.

Mia elpirult, és megijedt a férfi szemében megcsillanó döbbenettől és dühtől. Nem egészen úgy zajlottak a dolgok, ahogy tervezte. A férfi karja engedett, a lány hátrébb húzódhatott. Jack az éjjeliszekrényre tette a fegyvert, és felült a paplannal a derekán.

Miának elég volt a dudorra pillantania, hogy tudja, meztelenül aludt, és hogy a teste látványa hatással volt rá.

— Mia, mit keresel itt? — kérdezte a férfi kissé kedvesebben, mint az előbb.

— Mégis mit gondolsz, mit keresek itt? — kérdezte Mia várakozón.

Keresztbe fonta a karját a mellén. Percről percre megalázóbbnak találta a helyzetet. Jack felhúzta az egyik szemöldökét.

— Úgy tűnik, megpróbáltál meztelenül besurranni az ágyamba.

— Nagyszerű megfigyelés — mondta a lány epésen.

A férfi végigjáratta a tekintetét a lány testén.

— Miféle ostoba játék ez, Mia? Meg kell mondjam, nincs időm az ilyesmire.

Mia leengedte a karját, és kihúzta magát.

— Akarlak, Jack.

A férfi beletúrt rövid hajába.

— A fenébe, Mia, öltözz fel, és húzz el innen! Nem vágyom fiatal lányokra, akik azt játsszák, hogy felnőttek.

Mia arca izzott a dühtől.

— Nem vagyok már gyerek!

— Túl fiatal vagy hozzám! — felelte Jack szárazon.

Mia közelebb lépett, a melle Jack arca előtt ringott. Látta, hogy a férfi tekintete lejjebb vándorol, és a teste megfeszül.

— Már nem vagyok gyerek — ismételte. — Nő vagyok, női vágyakkal. Régóta akarlak, Jack! Ne utasíts vissza! Látom, hogy akarsz engem.

Jack gúnyosan mosolygott.

— Nem jó helyre jöttél, édes! Egy csepp gyengédség sincs bennem. Fogd a szüzességedet, a virágos álmaidat, a kedves szavaidat és menj máshová. Ha szeretkeznénk, keményen megdolgoználak, nem érdekelne, hogy ez az első.

A lány testén remegés futott végig. A mellbimbója megkeményedett. Hallotta, hogy Jack káromkodik.

Még közelebb ment a férfihoz. Annyira meg akarta érinteni, hogy szinte fájt.

— Nem akarom, hogy gyengéd legyél velem — suttogta a lány. — Azt akarom, hogy önmagad légy! Téged akarlak!

— Jézusom, Mia! Túl öreg vagyok hozzád. Még gyerek vagy. Eredj, vegyél magadra valamit!

A lány nem hallgatott rá, a testét a férfiéhez szorította, miközben az ágyra mászott. Szemével a másikét kereste, a tekintetük találkozott. Mia vágyat látott a férfi sötét szemében. Akarta őt. Harcolhat ellene, ha akar, de ő látja, mit érez.

Bizonytalanul átölelte a nyakát. Jack teste megfeszült az érintésére, de nem tolta el magától. Az ajka közvetlenül a férfié előtt lebegett. Hallotta, hogy eláll a lélegzete.

— Csókolj meg! — mondta Mia.

A lány a férfiéhez érintette az ajkát. Jack vonakodva, közönyösen tűrte. Nem engedett, ezért a lány még erősebben csókolt, a nyelvével az ajkát simogatta.

— A pokolba, Mia! — káromkodott Jack.

Magához szorította, és hevesen viszonozta a csókját. A keze fel-le futkározott a hátán, miközben a száját harapdálta.

A lány felnyögött. Jack keze a lány hajába tévedt. Belemarkolt, a hajánál fogva hátrahúzta a fejét, és keményen a szemébe nézett.

— Biztosnak kell lenned benne, Mia. Ha most nem fordulsz sarkon, és húzol el innen, nincs visszaút.

— Csókolj meg! — mondta a lány ismét.

A férfi tétovázott egy pillanatig, és keményen a lányra nézett. A szemében vágy égett. Mia a testének feszült, így izgatta. Jack magához szorította. A lány érezte, hogy az izmok megfeszülnek a férfi karján, és abban a pillanatban tudta, nyert ügye van.

Jack átfordította. A férfi alá került, aki lerántotta magáról a takarót. Kemény, izmos teste a lány fölött mozgott, a bőrét dörzsölte, ahogy magához szorította. Megfogta a kezét, és a feje fölé emelte.

A lány engedelmeskedett. Forró kéj öntötte el a testét az erő és a dominancia megnyilvánulására. Hány éve várt már erre? Csillogó szemű tinédzserkora óta szerette, az első pillanattól kezdve, hogy elkezdett felnőni.

A férfi combja az övéhez feszült, izmos lábát az ágyékához érintette. A szája viharként tombolt a testén. A csókjai forrók, hevesek és követelőzők voltak.

— Hadd érintselek meg! — lihegte a lány.

Jack a szájára tapasztotta az ajkát, azonnal elhallgattatta. Hiába küzdött, erősen tartotta a kezét, és az ágytámlához szorította, amikor ismét megpróbálta megérinteni.

— Maradj nyugton! — hörögte.

Mia hátrahajtotta a fejét, miközben Jack a nyakát harapdálta. A fogával a füle mögötti érzékeny bőrt érintette, majd a nyaka íves vonalát.

A lány teste megfeszült, kéjesen lihegett. Jack beszívta a bőrét, csókolta és harapdálta, majd a nyelvével végigsimogatta, hogy enyhítse a fájdalmat. Mia teste felizzott. Mocorgott és vonaglott, de a férfi szorosan tartotta, nem hagyta, hogy megmozduljon.

A pénisze türelmetlenül a punciját bökdöste. Le-fel mozgatta a nedves résben.

— Engedj be! — parancsolta a férfi. A hangja mély és rekedt volt. A parancs nyomán izgalmas bizsergés indult el felfelé a lány gerincén.

Széttárta a lábát. Jack farka azonnal a hüvelye bejáratánál termett. Forrón kereste a lyukat, duzzadt makkja felfeszítette a lány szeméremajkát.

A férfi egyetlen, határozott lökéssel, mélyen beléhatolt. Mia enyhe fájdalmat érzett, amely azonnal elmúlt, amint a férfi mozogni kezdett. A kéj elmosta az égető érzést. Mia lihegett, és megpróbálta kiszabadítani a karját. A férfibe akart kapaszkodni, és erősen szorítani, miközben szinte elviselhetetlen érzések rázták meg a testét.

Jack visszanyomta a kezét az ágyra, és határozott parancsot adott.

— Ott maradsz!

Mia eggyé olvadt a férfival, a tekintete elhomályosult a vágytól. Jack a csípőjének feszült, újra és újra behatolt nedves vaginájába.

— Kérlek! — lihegte Mia.

A férfi a foga közé vette az ajkát, beszívta az alsót. A nyelvével simogatta, ízlelgette, miközben keményen dugta. Aztán megharapta. Mia a vér sós ízét érezte. A férfi megnyalta, a nyelvével simogatta és csókolta a finom bőrt.

— Annyira átkozottul gyönyörű vagy — motyogta Jack, miközben végigharapdálta az arcát az álláig. — Túl fiatal, túl gyönyörű és túl gátlástalan.

— Kell… Kell… — suttogott Mia. Vadul vonaglott a férfi alatt. A teste megfeszült, elveszítette az irányítást felette.

— Mi kell, édes? — kérdezte Jack, ahogy elengedte az egyik karját, és közéjük nyúlt.

A lány lüktető csiklóját kezdte simogatni.

— Ez kell, istenem, ez kell!

A lány le akarta engedni a szabadon maradt karját, de a férfi rámordult.

— Tartsd ott, ahol látom!

A másik kezével odanyúlt, megragadta a lány kezét, és a másikhoz szorította. Egyre gyorsabb mozdulatokkal izgatta a csiklóját, és egyre keményebben dugta.

— Mondd ki a nevem! — parancsolta a férfi.

— Jack! — sikította a lány.

— Menj el nekem, Mia! Menj el itt, most, amikor megérintelek és kefélek veled!

A lány csípője vonaglott, ahogy a hatalmas hullám elárasztotta a testét. A gyönyör tűzként égette a punciját, az érzés mélyen az ágyékában összpontosult, ahová a férfi makkja elért.

— Gyere!

Mia sikítani akart, kinyitotta a száját, de Jack a sajátját rátapasztotta, és kiszívta a tüdejéből levegőt. A lány behunyta a szemét és ismét sikított. Jack a szájába szívta a nyelvét, Mia nem kapott levegőt.

A feszültség egyre nagyobb lett a vaginájában. A férfi golyói a puncijához csapódtak. A nedves, erotikus hang megtöltötte a hálószobát.

— Ölelj át a lábaddal! — lihegte a férfi. — Engedj be mélyen!

Mia engedelmeskedett, és felnyögött, ahogy Jack még mélyebbre hatolt belé. A férfi mozdulatlanná merevedett, a csípője a lány hátsó combjának feszült. A pénisze megdagadt és rángatózott, ahogy a kéj forró kilövellése elöntötte a lány belsejét.

Még hosszú ideig úgy maradt, mélyen benne, a lány kezét a feje fölé szorítva. Aztán izzadságban fürdő testét a lány nedves testére engedte. Mia nyugtalanul mocorgott. Imádta, ahogy az öle befogadta, kényeztette a férfit. Tökéletesen összeillettek.

Jack végül elengedte a kezét. Mia a vállára tette, és szorosan megölelte.

— Fájt? — kérdezte Jack mogorván.

A lány megrázta a fejét. A fájdalom volt a legkevesebb, amit érzett. Ami az első alkalmat illeti, nem is lehetett volna jobb ennél.

Jack lassan kibontakozott az öleléséből. Nedves cuppanással kihúzta a péniszét a puncijából. Felállt az ágyról, és egy perccel később nedves ruhával tért vissza.

Szétnyitotta a lány lábát, amíg kitárulkozva nem feküdt előtte. Gyengéden megtörölgette Mia még mindig égő punciját, enyhítette a sajgást a hideg törölközővel. Amikor befejezte, a földre dobta, és a lány felé fordult.

Mia mozdulatlanul feküdt, rábámult, nem tudta, mi jön ezután. A csend furcsa volt, noha tudta, hogy a férfi nem a szavak embere. Inkább tettekkel érte el, amit akart.

Jack feljebb kúszott az ágyon, a fejük egy magasságba került. Átkarolta a lány derekát, és magához szorította.

— Ezt jól megcsináltad, édes. Most már az enyém vagy, és nem szívesen engedem el, ami az enyém.

A lány megkönnyebbülten sóhajtott. A férfi nem taszítja el magától, pedig nagyon félt tőle. Birtoklás égett a sötét szemében. A beszűrődő halvány fényben olyan volt, mint egy ragadozó tekintete.

— Mindig is téged akartalak, Jack — mondta a lány rekedten. — Mindig is hozzád akartam tartozni.

Jack a lány fejére tette az állát.

— Fogalmad sincs, mivel jár ez, kicsim! Lehet, hogy nem így fogsz érezni, ha rájössz, mit jelent.

Mia kérdőn meredt rá. Jack megrázta a fejét válaszul a néma kérdésre.

— Túl fáradt vagyok, te meg úgy festesz, mint egy macska, amelyik megtalálta a tejfölös köcsögöt. Édes vagy és elégedett. Csak feküdj a karomban! Majd holnap beszélgetünk.

Mia az erős karok közé bújva Jack kemény mellkasára fektette a fejét. A holnap jól hangzott.

Második fejezet

Mia arra ébredt, hogy Jack pénisze mélyen benne van, és a mellét csókolgatja. Felsóhajtott, amikor a férfi beszívta a mellbimbóját, és megharapta.

— Felébredtél?

Mia válaszolni akart, de Jack nyelve azonnal a szájába csúszott, és hevesen csókolni kezdte. Néhány pillanat múlva elhúzódott tőle egy kissé.

— Beszélnünk kell, Mia!

A lány levegő után kapkodott, képtelen volt válaszolni. A férfi lassú, hosszú mozdulatokkal dugta. Beszélgetni? Gondolkodni is alig tudott!

— Nem beszélhetünk később?

Jack újra megcsókolta, aztán végigsimította a szájával az arcát, majd a nyakát. Megharapta, beszívta a bőrét, megjelölte. Mia enyhén megremegett. Tudta, hogy pokolian meg fog látszani, miután befejezték.

— Esküszöm, soha nem értem volna hozzád. Nem, amíg olyan fiatal vagy, és fogalmad sincs arról, hogy mit akarsz. Megígértem magamnak, hogy soha nem közeledem feléd. Neked kell eljönnöd hozzám.

A lány légzése szapora lett, és a szíve hevesebben vert. Tehát már régóta akarja őt.

— Nem lenne szabad ezt tennünk. Fogalmad sincs, mivel jár, ha az enyém vagy.

Mia megremegett, a szíve összeszorult a szó hallatán. Az övé. Mennyire vágyott rá, hogy valakié legyen! Egész életében arra vágyott, hogy valaki szeresse őt.

Jack az élete hőse azóta, hogy rátörte az ajtót az apjára egy kábítószeres rajtaütés során. Kimentette az apja karmaiból, és ő ölelte át, amíg kisírta magát. Ő keresett neki lakást és állást. Ragaszkodott hozzá, hogy befejezze a középiskolát. Egyszóval, megmentette az életét.

— A tiéd vagyok — mondta Mia.

Jack elhúzódott tőle, a vaginája bejáratánál tartotta a makkját. Aztán előrenyomta a csípőjét, és ismét beléhatolt.

— Nem könnyű együtt élni velem. Fogalmad sincs róla, mibe vágtad a fejszéd.

A lány összeráncolta a homlokát. Miért ilyen komoly? Úgy beszél, mintha sorozatgyilkos lenne, vagy olyasmi.

A telefoncsöngés elterelte a gondolatait a férfi baljós megjegyzéseiről. Az éjjeliszekrényre pillantott, de nem az a telefon csörgött.

Jack megállt, aztán káromkodott.

— Fel kell vennem — mondta, és elhúzódott tőle.

Hűvös levegő simogatta a testét. Felült és a takaróért nyúlt. Felhúzta egészen az álláig, és Jacket figyelte, ahogy átmegy a szobán a földön heverő farmeréhez.

A zsebébe nyúlt, és kivette a mobilját.

— Igen — vakkantotta a telefonba.

Mia a mellkasához szorította a térdét és várt.

— Micsoda? Mikor? — Elhallgatott, és szitkozódott. — Hol? — kérdezte végül. — Oké, ott leszek.

Összecsukta a telefont, és visszament az ágyhoz. Mia csalódottan nézett rá.

— Mennem kell. Sajnálom. — Felemelte a lány állát, és hevesen megcsókolta. — Nem tudom, mikor jövök.

A lány bólintott, és megrázkódott, ahogy hirtelen kirázta a hideg.

Jack gyorsan felkapta a farmerját, egy inget, felcsatolta a pisztolytáskát. A fegyveréért nyúlt és bedugta a tokba.

Egy pillanatra megállt, vágyódó pillantást vetett a lányra, majd kilépett a hálószoba ajtaján.

Mia csalódottan sóhajtott, és letette a lábát az ágyról. Felállt. A lába remegett az éjszakai szeretkezéstől. Jack nem hazudott. Cseppet sem volt gyengéd. Az enyhe fájdalom a lába között ennek a következménye volt.

De ezt szerette benne. A nyers és vad természetét. Nem színlelt, és nem játszotta a megértő férfit. Tetszett neki, hogy erős, és nem megalkuvó. Biztonságban érezte magát vele.

A fürdőszobába támolygott, beállt a zuhany alá, és gyorsan leöblítette a testét meleg vízzel. Aztán összeszedte a ruháit a földről, amelyet előző éjjel Jack hálószobája előtt dobált le. A konyhába ment, és valami ételt keresett.

Egész nap arra várt, hogy a férfi visszatérjen. Eljött az este. Azon töprengett, hogy maradjon-e vagy visszamenjen a lakásába. Lehet, hogy egy igazán fontos ügy miatt nem jöhet. Neki meg nem ártana átöltöznie.

Viszont ott akart lenni, amikor a férfi visszajön. Így aztán mégis maradt, de éjfélkor elaludt a díványon.

Másnap reggel arra ébredt, hogy a napfény betűz a nappali ablakán. Pont a szemébe sütött, felnyögött, és elfordította a fejét. A szeme a kandallópárkányon álló órára tévedt: délelőtt kilenc volt.

Felült, és szétnézett a nappaliban. Hol van Jack? Felállt, járkálni kezdett. Mit tegyen? Még csak fel sem hívta. Idegesen beharapta az alsó ajkát.

Gyűlölte a bizonytalanságot. Lehet, hogy haza kellene mennie, és várni, hogy felhívja?

Némi vívódás után elindult, megkereste a cipőjét, aztán kiment a konyhaajtón át a garázsba. Ütött-kopott Honda Civicje a bejárón állt. Beszállt a forró kocsiba.

Tizenöt percig tartott az út a lakásáig. Leparkolt a ház előtt, és besietett. Félt, hogy nem lesz ott, amikor Jack hazaér, így csak gyorsan bepakolt egy váltás ruhát, és a munkaruháját másnapra. Visszament a kocsijához, beszállt, és Jack házához hajtott.

Legnagyobb csalódására a férfi kocsija még akkor sem volt ott. A pótkulccsal a kezében, amit Jack adott neki, a hátsó ajtóhoz ment, és belépett a házba.

A nap hátralévő részében tévézett, unottan lapozgatta a dohányzóasztalon fekvő magazinokat, majd ismét elaludt a díványon.

Másnap reggel felöltözött, és dolgozni ment az étterembe. Az egész napos pincérkedés után fáradt volt, még jobban vágyott arra, hogy lássa Jacket. Hazament a lakásába, lezuhanyozott és átöltözött. Azt akarta, hogy jól nézzen ki, ne úgy, mint egy gyűrött kapca.

Amint Jack háza elé ért, megpillantott egy „Eladó” táblát a ház előtti kertben. Mi a pokol? Nem is tudta, hogy árulja a házát. Biztos, hogy említette volna neki, ha ez lett volna a szándéka.

A gyomra ideges görcsbe rándult, ahogy kiszállt a kocsijából. Jack autója még mindig nem volt ott, pedig közben otthon kellett járnia, hogy kitegye a táblát.

Elővette a kulcsot és bedugta a zárba. Nem fordult el. Kihúzta, megpróbálta újra. A kulcs nem mozdult. Mi a fene folyik itt? Döbbenten bámult az ajtóra. A zárakat kicserélték.

Megkerülte a házat, a hátsó ajtóhoz ment, és lenyomta a kilincset. Zárva volt. Benézett az ablakon, és elállt a lélegzete. A házból az összes bútor eltűnt. A helyiségek teljesen üresek voltak. Elhagyatottak.

Csak állt ott hosszú percekig, képtelen volt felfogni, amit látott. Aztán visszament a kocsijához. Ennek semmi értelme. Semminek semmi értelme. Hol van Jack?

A táskája az ülésen hevert. Turkálni kezdett benne, majd előhúzta a mobilját. Felhívta a tudakozót, és a Texas Rangers irodájának számát kérte.

Néhány perc múlva már Jack irodáját hívta. Egy férfi vette fel a szokásos szöveggel. Mia minden bátorságát összeszedve Jack Kincaid után érdeklődött.

Hosszú csend támadt a vonal túlsó végén.

— Sajnálom, hölgyem, ilyen nevű ember nem dolgozik nálunk.

Mia gyomra görcsbe rándult. Valami nincs rendjén. Szörnyű, szörnyű nagy baj van.

— Valami tévedés lesz — mondta a telefonba. — Jack Kincaid a Texas Rangersnél dolgozik. Évek óta ott van.

— Sajnálom, hölgyem — ismételte a férfi. — Nincs tudomásunk semmiféle Jack Kincaidről.

— De hát ott dolgozik! Nem őrültem meg!

Ismét hosszú csend következett.

— Őszintén sajnálom. Nem tehetek semmit. Soha nem hallottam Jack Kincaidről.

Mia hitetlenkedve összecsukta a telefont. Lehet, hogy eltűnt? Mi történt? Biztos, hogy nem hagyta volna el úgy a várost, hogy ne szóljon neki.

Visszahajtott a lakásához. Nem talált rá szavakat, egyszerűen sokkolta, amit látott és hallott. Álmodná csak az egészet? Lehet, hogy Jack karjában fog felébredni, és ez az egész nem más, mint egy bizarr rémálom?

Könnyes szemmel lépett a lakásába. Lerogyott a díványra, és egy régi, vastag plédet tekert maga köré. Mi a fészkes fene ez? Jack hazudott neki? Lehet, hogy holtan fekszik valahol? Mi magyarázza, hogy a házát árulni kezdték, és a Texas Rangersnél nem tudják, hogy kicsoda?

A legegyszerűbb válasz az volt, hogy elment, csak úgy, szó nélkül. Mia ezt nem tudta elhinni. Képtelen volt feldolgozni, hogy elhagyta, miután végre közel került hozzá.

Most mihez kezdjen? Még soha nem érezte magát ennyire magányosnak az életben. Még soha nem félt ennyire.

A következő néhány hét azzal telt, hogy felkelt, elment dolgozni, aztán megnézte Jack házát, hazament, ágyba bújt. Másnap ugyanez elölről. Lefogyott, pokolian nézett ki. A többi pincérnő gyanakvó pillantásokkal méregette.

Sikerült alaposan hülyét csinálnia magából, amikor elment oda, ahol Jack dolgozott, és őt akarta látni. A végén a rangereknek ki kellett vinniük az épületből. Udvariasan megkérték, hogy többet ne menjen oda.

Három hónappal Jack eltűnése után Mia elhajtott a háza előtt, mint szokása szerint mindennap. Akkor azonban egy nagy költöztető teherautót látott ott.

Két kisgyerek játszott elöl a gyepen, míg a szülők a költöztetőket irányították. Az „Eladó” táblán egy nagy „Elkelt” felirat éktelenkedett.

Mia megállt a kocsijával az út közepén, és csak bámult. A keze remegett, a szeme fájdalmasan szúrt. Megtörölte az arcát, és azt kívánta, bárcsak elmúlna a szörnyű görcs a gyomrából. Elment. Tényleg elment.

Addig abban reménykedett, hogy egy nap majd, amikor erre jár, megpillantja a férfi kocsiját a garázsbejárón. De most… Most már tudta, hogy szembe kell nézni a realitással. Jack otthagyta, és a korábbi életét is. El sem tudta képzelni, miért. Félt is megtudni az okát. De az nyilvánvaló volt, hogy nem tér vissza.

Harmadik fejezet

Két évvel később

Jack Kincaid az irodája ablaka előtt állt Dallasban, és kifelé bámult. A nyakát nyújtogatta, és a vállával körzött. Hat hónapja dolgozott ott, de még mindig nem szokta meg, hogy egy íróasztalhoz van kötve.

Előtte másfél évig szabad életet élt, amit időnként élvezett is, habár nap mint nap el kellett árulnia a korábbi elveit.

Megpróbálta elhessegetni magától a bűntudatot, amit emiatt érzett. Tisztában volt vele, hogy igazából sajnálnia kellene az egészet. De a tény, az tény: leleplezte a legnagyobb drogbandát Texasban — mi több, egész délen. Megtette, amit meg kellett tennie, és a világ jobb lett tőle.

Makacs bűntudat lopózott a gondolatai közé. Nem a munka miatt, amit elvégzett, hanem egy lány miatt, aki aranyos és kedves. Nagy, ártatlan, kék szem, gyönyörű szőke haj. Mia.

Sóhajtott, és elfordult az ablaktól. Tudta, mikor telefonáltak neki, hogy nem fog többé visszamenni. Aznap hátrahagyta a Jack Kincaid nevet, és az addigi életét. Todd Kirkland lett. Egy vad motoros banda tagja délen.

Mia túl fiatal volt. Csak képzelhette, hogy őt akarja. Néhány napig biztosan dühöngött, aztán megbékélt, és élt tovább nélküle. Talán hozzáment egy kedves fickóhoz, és szült neki néhány gyereket. Jack teljesen biztos volt benne, hogy így találja, mikor visszatér. Csakhogy a lány nem volt ott.

Kérdezősködött az étteremben, ahol dolgozott, de közölték vele, hogy a lány lelépett. Nem sokkal azután, hogy ő eltűnt a térképről. Lehet, hogy észre tért, és nem várt tovább egy férfira, akivel hitte csak, hogy együtt akar lenni. Akárhol is volt, Jack remélte, hogy boldogan él. Túl sok fájdalmat kellett fiatalkorában elviselnie.

Mégis, aznap éjjel, amikor elment hozzá, annyi tűz és szenvedély volt benne, hogy az emlék még két év után is felkavarta. A teste azonnal reagált, valahányszor eszébe jutott. Ki kellett volna dobnia a hálószobájából abban a másodpercben, ahogy betette a lábát. Tizennégy évvel volt idősebb nála. Kurvára elég öreg ahhoz, hogy az apja legyen.

Nem is értette, miért ment bele. Soha nem lett volna szabad visszaélnie az ártatlanságával. Az önző énje persze nem bánta. A lány emléke több szörnyű élményen segítette át az utána következő hónapokban.

Leült az íróasztal mögé és megrázta a fejét. Nincs értelme sajnálkozni a múlton. Mia régen elment.

Az iroda ajtaja kinyílt. Jack felnézett, hogy megtudja, ki zavarja magányában. Megnyugodott, amikor megpillantotta Kennyt, aki régóta barátja volt a Rangereknél.

Kenny arcán különös kifejezés ült. Már-már gondterheltnek látszott. Jack felhúzta az egyik szemöldökét. Kíváncsi volt, mi foglalkoztatja a barátját.

— Nem fogod elhinni, kit láttam valamelyik éjjel — szólalt meg Kenny.

Jack morgott egyet, és visszaült az íróasztala mögé.

— Kit? — Igyekezett érdeklődést színlelni.

— Miát.

Jack megélénkült.

— Miát? Mia Nicholst?

Kenny bólintott.

Jack szíve hevesebben kezdett verni. Vajon még mindig itt él? Közelebb, mint gondolta? Kíváncsi volt, boldog-e. Aztán megrázta a fejét. Nincs értelme felkorbácsolni a múltat. Igen, évekig gondoskodott róla, de itt az ideje, hogy ne gondoljon már rá olyan átkozottul sokat.

Hirtelen összeráncolta a homlokát. Eszébe jutott egy fontos részlet.

— Nem is voltál ezen a héten a városban. Dél-Texasban dolgoztál egy ügyön.

Kenny ismét bólintott.

— Hol? Hol láttad? Biztos vagy benne, hogy ő volt?

— Csinos, kék szemű lány, hosszú, szőke hajjal. Egy kis anyajegy van a csípőjén.

Jack döbbenten bámult a barátjára.

— Honnan a fenéből tudod, hogy anyajegy van a csípőjén? — A torka kellemetlenül összeszorult. — Ugye nem azt akarod mondani, hogy meghalt?

— Nem, nem — biztosította gyorsan Kenny. — Nagyon is él és virul.

Megkönnyebbülés áradt szét Jackben.

— És hogy van? — kérdezte hanyagul.

— Sztriptíztáncosnő lett.

Jacknek leesett az álla, és hátradőlt a székében. Mi a fene?

— Mondd ezt még egyszer!

Kenny közelebb ment Jack íróasztalához, és leült egy székre a fal mellett.

— A fiúkkal elmentünk egy sztriptízbárba egy porfészekben, néhány mérföldre onnan, ahol dolgoztunk. Ott volt ő is. Táncolt a színpadon.

Jack gyomra görcsbe rándult.

Sztriptíztáncosnő? Francba! Így próbálta meg előrevinni az életét? Egy lepukkant kisvárosban él, és vetkőzik a megélhetésért?

A gondolat, hogy más férfiak is bámulják a meztelen testét, nem kis dühöt váltott ki belőle.

— Biztos vagy benne, Kenny?

— Amennyire csak biztos lehetek, bár nem kérdeztem meg a nevét — felelte Kenny. — Lement a színpadról, és többet nem láttam. De biztos vagyok benne, hogy ő volt.

Jack az íróasztalára csapott az öklével. Mi a fene ütött belé? Miért lett sztriptíztáncosnő? Vajon bajba került? Ez volt az egyetlen módja, hogy pénzt keressen? Nehezen tudta elképzelni. Az a Mia, akit ismert, soha nem bocsátotta volna áruba a testét.

Bűntudat és sajnálat szorította össze a mellét. Két évvel azelőtt még megesküdött volna rá, hogy jobb lesz a lánynak nélküle. Most már nem volt olyan biztos benne. Talán segítségre van szüksége. Ezúttal nem fordíthat hátat neki.

— Hol? — kérdezte. — Hol az a klub?

Kenny furcsán nézett rá.

— Nézd, haver, nem akartam, hogy felzaklasson. Csak arra gondoltam, elmondom, hogy láttam. Évekig gondoskodtál róla, hogy jól menjen a sora.

— Jól tetted, Kenny. Most pedig mondd el, hol az a klub. Murphy régóta rágja a fülemet, hogy menjek szabadságra az akció után. Szerintem most belemegyek.

Jack belépett a klubba és szétnézett. Az egész helytől hányingere volt. Kicsi, lerobbant bár. A vendégkör sem kifejezetten elit.

Leült az egyik asztalhoz a sarokban, nem akarta magára vonni a figyelmet. Körülnézett, mindenkit alaposan megfigyelt. A tekintete az összetákolt színpadra tévedt a helyiség közepén. Tulajdonképpen egy dobogó volt, néhány rozoga lépcsővel, ahol a táncosok járhattak le-föl.

Türelmetlenül várta, hogy ez a táncosnő befejezze a műsorát. Amikor végzett, lelépett a színpadról, összeszedte a pénzt, aztán lerázott magáról egy vendéget, aki fogdosni próbálta.

Jack összeszorította a fogát. Már a puszta gondolat is, hogy Mia, az ő Miája ilyen körülmények között dolgozik, vad dühöt ébresztett benne.

A gondolatait a pincérnő terelte el, aki az asztalához lépett és fel akarta venni a rendelését. Türelmetlenül továbbintette, és bosszúsan rámorrant, amiért megállt előtte, és eltakarta a színpadot.

Amikor a pincérnő továbblibbent, Jack ismét a színpadra nézett, és elállt a szívverése. Erőlködnie kellett, hogy lélegezni tudjon. A kezét ökölbe szorította, majd kiengedte. Ő volt. Egyértelműen ő volt.

Vágyakozó pillantásával majd felfalta. Annyira átkozottul gyönyörű. Lefogyott, mióta utoljára látta. A tekintete tompa volt, már nem annyira csillogó és ártatlan. Még mindig csak huszonkét éves, de úgy néz ki, mint aki sokkal többet élt meg.

Jacknek szörnyen fájt, hogy elveszítette az ártatlanságát. Soha nem lett volna szabad megérintenie. Nem lett volna szabad engednie neki. Ha nem tette volna meg, még mindig a régi lakásában élne, a régi munkahelyén dolgozna, és biztonságban lenne. Ő pedig vigyázhatna rá, mint azelőtt.

Amikor Mia levette a topját, és a melle kiszabadult a szorításból, Jack pénisze azonnal megmerevedett. Körülnézett, és látta, hogy hasonló vágy hatalmasodott el a többi jelenlévő férfin is. Düh forrongott benne, ami hatásosan csillapította a saját erekcióját.

Az egész műsor alatt kínok kínját élte át. A legszívesebben a színpadra ugrott volna, és eltakarja a lány testét az ingével, hogy megóvja mások áhítozó tekintetétől.

Amikor a zene elhalkult, és Mia befejezte a műsort, Jack felállt. Elhatározta, hogy odamegy hozzá. Mia lesétált a színpadról, felvett egy pólót, és a bárpulthoz indult. Felült az egyik bárszékre egy fickó mellé, aki úgy nézett ki, mintha csak a Harley magazinból lépett volna elő.

Jack visszaült, és tovább figyelte a jelenetet. Beszélgettek, Mia elmosolyodott, első alkalommal, mióta a terembe lépett. Aztán előredőlt, és megölelte a motoros fickót.

Az gyengéden megcsókolta a homlokát, és elsimította a haját az arcából. A pokolba is, Jack legszívesebben megölte volna a szemétládát.

Mia kibontakozott Ryder öleléséből, és rámosolygott.

— Boldog vagyok, Ryder. Tudom, mennyire szereted Kitet. Bárcsak ne mennél el!

Szomorúság szorította össze a szívét. Ryder volt az egyedüli barátja, mióta itt dolgozik, ebben a pöcegödörben. Az egyetlen ember, aki mellett szabadnak érezte magát. Most pedig ő is elmegy Kittel és Mackel. Hármasban úgy döntöttek, hogy folytatják furcsa kapcsolatukat. Mia látta, hogy Rydert nagy boldogsággal tölti el a dolog.

— Nem szívesen hagylak itt, kicsi lány — monda Ryder, és az arca ellágyult. — Nem tetszik nekem, hogy egyedül maradsz.

Mia nevetett.

— Nem hiszem, hogy nagyon egyedül maradok.

— Az itteni seggfejek nem számítanak — jegyezte meg a férfi.

— Hogy van Mac? — kérdezte Mia, mert szerette volna más irányba terelni a beszélgetést.

— Egyre jobban. Kit sokat törődik vele. Úgy bábáskodik körülötte, mintha kétéves gyerek lenne.

Mia szomorúan elmosolyodott.

— Hiányozni fogsz, Ryder.

— Te is hiányozni fogsz, kicsi lány. — A zsebébe nyúlt és elővett egy darab papírt. — Ez itt a számom. Ha bármikor szükséged van rám, ha bármire szükséged van, azt akarom, hogy hívj!

Mia elvette tőle a cetlit, és az öklébe szorította.

— Köszönöm.

— A legjobb lesz, ha most hazamész. — Ryder a lány szeme alatt ülő táskákra mutatott. — Fáradtnak látszol. Elvigyelek?

— Igen, az jó lenne. Egy utolsó út a Harleyn.

Végigmentek a folyosón az öltözőig, ahol Mia összeszedte a dolgait. Aztán Ryder kikísérte a lányt a bejáraton. Könnyebb volt elöl kimenni, mint a felizgult férfiak hordái között a másik oldalon.

— Kit nem mérges, hogy itt vagy ma éjjel? — kérdezte Mia, ahogy mögé ült a motoron.

— Nem. Tudja, hogy elbúcsúzni jöttem. Ahogy ismerem, otthon van és épp szétkúrja Macet.

Mia felhúzta az egyik szemöldökét, és Ryder hátának dőlt.

— Mindezt kihagytad csak azért, hogy engem láss? Nagyon megtisztelve érzem magam.

Ryder nevetett, beindította a motort, és elindult lefelé az utcán. Több háztömbnyit mentek, míg el nem értek az omladozó, ütött-kopott bérházhoz, amelyben Mia lakott. A régi lakása Dallasban kicsi volt, de legalább tiszta és biztonságos. A mostani lakóhelyéről egyiket sem mondhatta el.

Ryder a lépcső mellett állt meg, Mia leszállt a motorról.

— Akarod, hogy felmenjek? — kérdezte Ryder.

Mia odahajolt hozzá, és megcsókolta az arcát.

— Ne. Menj haza Kithez! Köszönök mindent, Ryder.

A férfi sötét szeme megtelt érzelemmel. A tekintete Miát egy másik sötét szempárra emlékeztette a múltból. Összerezzent az emléktől, és gyorsan elhessegette.

Ryder a lány arcára tette a kezét.

— Vigyázz magadra, kicsi lány!

Mia mosolygott.

— Fogok. Viszlát, Ryder. Légy boldog!

Mia megfordult, és felment a lakásához vezető lépcsőn. Régi, ismerős érzés szorította össze a mellkasát. Ryder csak a barátja volt, mégis rátört az elhagyatottság érzése. Eszébe jutott néhány dolog, amelyekre nem szívesen emlékezett.

Amikor belépett az ajtón, és szétnézett, a szokásosnál is jobban feltűnt neki, mennyire nyomorúságos helyen lakik. Kétségbeesés környékezte, és keményen küzdött, hogy ne kerítse teljesen a hatalmába.

Igen, az élete egy merő káosz, de ki fog jönni belőle. Még hat hónap, és szabad lesz. Akkor összepakolhatja a dolgait, és elmehet, hogy a saját útját járja. Hogy folytassa magányos életét.

Bepréselődött a kis lyukba, amely fürdőszobaként szolgált, langyos vízzel lezuhanyozott, hogy lemossa magáról az izzadságot és a bár szagát. Amikor befejezte, belépett a hálószobába — ami az egyetlen helyiség volt a konyhán kívül — és felvette a pizsamafelsőjét. Nagyon szerette a selymet érezni a bőrén. Ez volt az egyetlen luxuscikk otthon. A sors iróniája, hogy évekkel azelőtt vette, hogy elcsábítsa vele Jacket. Jack. Egy nap sem telik el úgy, hogy ne jutna eszébe valamiről. Mindent megpróbált, hogy az arca, az emléke ne kísértse, de hiába. És a ma este még rosszabb. Ryder legalább elbúcsúzott. Jack képtelen volt rá. Gyáva.

Már épp lefekvéshez készülődött, amikor kopogást hallott a bejárati ajtón. A meglepetés izgalma futott végig a gerincén. Soha nem voltak látogatói. Legalábbis olyanok, akiknek a társaságát élvezte volna.

A kopogás hangosabb lett, így hát kilépett a hálószobából, hogy megnézze, ki az. Résnyire kinyitotta az ajtót és a sötétbe bámult. Amikor meglátta az ajtóban álló férfit, a keze elengedte a kilincset. A szíve hevesen kezdett verni, majd kiugrott a mellkasából, a tenyere megizzadt. Lehetetlen. Képtelenség, ennyi idő után. És mégis.

Az ajtóban Jack Kincaid állt. És nem tűnt vidámnak.

Negyedik fejezet

— Engedj be, Mia! — szólalt meg Jack.

Mia megrázta a fejét. Mit kereshet itt? Remegő kezekkel kapcsolta ki a láncot. Aztán lassan kinyitotta az ajtót, és alaposabban szemügyre vette a férfit.

Vékonyabb volt, mint ahogy emlékezett. Talán egy kicsit szikárabb is. Az izmai azonban mit sem változtak. Még formásabb most, mint valaha. A szeme sem változott. Kis híján átdöfte a tekintetével.

— Sokat töprengtem, mit mondanék neked, ha újra látnálak — kezdte Mia halkan. — Most rájöttem, hogy nincs mit mondanom neked.

Azzal adott nyomatékot a kijelentésének, hogy becsapta az ajtót Jack orra előtt, és visszazárta. A helyére tette a láncot és ellépett az ajtótól.

Jack dörömbölni kezdett.

— A pokolba, Mia, engedj be!

A lány a hálószobába menekült, a szeme könnyes volt, ahogy lekuporodott az ágy mellé. A kemény padló nyomta a térdét, de ügyet sem vetett a fájdalomra, csak előre-hátra hintázott. Miért jött vissza? Miért most?

Nagyon örült, hogy élve látja, de a tény, hogy nem halt meg, azt is jelentette, hogy visszajöhetett volna hozzá, felhívhatta volna, vagy írhatott volna. Bármi. Hallotta a férfi kiabálását az ajtón túlról. Az egész lakás beleremegett abba, hogy az ajtót ütötte. Aztán hangos reccsenés hallatszott, és az ajtó beszakadt.

Mia bizonytalanul lábra állt, amikor Jack berontott a hálószobába.

— A pokolba, Mia. Bárki betörhetett volna ide. Egy gyufásdobozt is könnyebb arrébb tenni. Mi a fenét akarsz? Azt akarod, hogy megerőszakoljanak, vagy megöljenek?

Mia eltátotta a száját. Az arcát elöntötte a forróság. Düh, hatalmas felháborodás forrongott benne. Nekirontott a férfinak, rúgta, ütötte, ahol csak érte és torkaszakadtából üvöltött vele.

— Te szánalmas, semmirekellő szemétláda!

Jack megragadta a karját, könnyűszerrel lefegyverezte, de a lány csak nem hagyta abba.

— Fejezd be, Mia, mielőtt kárt teszel magadban!

— Dögölj meg!

Rángatózott és vonaglott a férfi szorításában, a sípcsontját rugdosta, míg végül Jack magához szorította, a karját köré fonta és akkora erővel ölelte magához, hogy a lány úgy érezte, menten megfullad. Jack szorosan tartotta, amíg el nem múlott a rohama.

Mia még mindig küzdött. Amikor nem tudta bántani, szidni kezdte, minden káromkodást a fejéhez vágott, amit a sztriptízbárban tanult.

— Jézusom — szólalt meg végül Jack. — Nem hagysz nekem más lehetőséget, hogy elhallgattassalak, csak ezt.

Megragadta a haját, hátrahúzta a fejét, és az ajkát a lányéra szorította. Dühös, forró, megnyugtató, izzó érzés hatalmasodott el Mián.

Összezárta szorosan az ajkát, de Jack a nyelvével és a fogával szétfeszítette. Harapdálta és szívogatta, míg a lány kinyitotta a száját, és halkan felsóhajtott. Forró könnyek áztatták az arcát. Két éve álmodozott erről a pillanatról, hogy ismét megérinthesse a férfit.

Mia elfordította az arcát.

— Hagyd abba! Nem akarom.

— Nézz rám, és úgy mondd, Mia! Különben nem hiszek neked — hörögte Jack. — Nézz a szemembe és mondd, hogy nem akarsz, akkor elmegyek.

A lány felnézett rá. Elöntötte az évek alatt felhalmozódott fájdalom és szorongás.

— Nem tudom.

Gyűlölte magát, amiért ezt mondta, és úgy érezte, belehal, ha nem érinti meg. Vágyott rá, kívánta, mint egyetlen más férfit sem az életében.

Jack ismét magához húzta, és a száját az övére tapasztotta. Az ajkát harapdálta, nyalogatta és szívogatta. Megkóstolta és hagyta, hogy a lány is megkóstolja.

Mia azon kapta magát, hogy az ágy felé hátrál. Jack egy pillanatra megállt, hogy lerántsa róla a pizsamafelsőt egyetlen, határozott mozdulattal. Aztán az ágyra huppantak, és a lány a férfi izmos teste alá került.

Nem volt ideje arra, hogy gondolkodjon, levegőhöz jusson. Csak a szenvedély mindent elsöprő hullámát érezte, amely átcsapott felettük. Felnyögött, miközben Jack a nyakát, fülét, és az arcát harapdálta. A férfi a nyelvével enyhítette a harapás fájdalmát, a büntetést kényeztetéssel váltogatta.

— Nem tudok várni! — hörögte a férfi. — Meg kell, hogy kapjalak most rögtön! Túl sokáig vártam!

Felemelkedett a lányról és letépte magáról az inget. Az izmai megfeszültek és kidagadtak. Mia elképedt, amikor meglátta a hasán a tetoválást. Érdekes szimbólum volt, nem ismerte. A jobb oldalon volt, tíz centire a köldökétől.

Jack a farmerjához nyúlt és lassan letolta magáról, az alsóneműjével együtt. Lerúgta a lábáról a nadrágot, az ágyra dőlt.

— Az enyém vagy!

A düh ismét elhatalmasodott a lányon. Jack megérezhette a tiltakozását, mert mielőtt szólásra nyitotta volna a száját, szétfeszítette a combját, és egyetlen gyors mozdulattal beléhatolt.

Mia felnyögött a kéjtől, ahogy megtöltötte, és a súlyával ránehezedett. Jack kemény combja nekifeszült, egyre erősebben és mélyebben hatolt belé. Aztán elhúzódott tőle, és a fejét a lány puha hasához közelítette. A nyelvével Mia köldökpiercingjét simogatta. Mia megremegett, amikor megharapta az érzékeny bőrt. Jack csókokkal halmozta el a hasát. A foga közé vette a köves ékszert.

— Ez új — motyogta a férfi a köldökének.

— Akárcsak a tetoválásod — felelte Mia szárazon.

A férfi ránézett, az arcvonásai megkeményedtek.

— Csak azt tettem, amit tennem kellett!

Feljebb tornázta magát a lány testén, közben bedugta a farkát a puncijába. Mia zihálva vette a levegőt, ahogy a hüvelye szétfeszült. Minden idegszála, a vaginája érzékeny bőrének minden négyzetcentimétere megkönnyebbülés után kiáltott. Olyan rég volt az utolsó. Olyan régen voltak együtt utoljára.

— Miért, Jack? Miért hagytál el? — kérdezte a lány, miközben ismét könnyek égtek a szemében.

A férfi nem figyelt rá. A szájába vette a mellbimbóját, és olyan mohón falta, mint egy kiéhezett vadállat. A tenyerét a másik mellére tette, a hüvelykujjával a bimbóját simogatta, amíg meg nem keményedett.

Aztán odahajolt és a fogával izgatta. Egyszer vagy kétszer megharapta az érzékeny csúcsot. Mia felszisszent a hihetetlen izgalomra, amely elöntötte a testét.

Beletúrt a férfi hajába, a tincseket fésülgette az ujjával. Hosszabb volt, mint régen. Mindig rövid hajat viselt, alig hosszabbat, mint a katonáké. Most kusza és rendezetlen volt, akárcsak a tekintete. Mi válthatta ki belőle? Mi történt vele az elmúlt két évben?

Tudni akarta, de még jobban szerette volna, ha a testét és szívét maró szörnyű fájdalom elmúlik. Ma éjjel mindent el fog venni, amit csak tud.

Annak idején Jack kihasználta. Szemernyi bűntudat sem volt benne, hogy ő is kihasználja, amikor visszatért. Rengeteg ideje lesz még gyűlölni másnap.

— Nézz rám! — utasította Jack.

A lány pislogott, és ránézett. Jack mozdulatlan maradt, mélyen a testébe ágyazva. Két ujja között tartotta a mellbimbóját, ide-oda görgette.

Jack lassan mozogni kezdett, a hüvelye szoros, nedves falát dörzsölgette a farkával. Ki-be járt rajta.

— Kit látsz? Ki csinálja ezt veled?

— Te — lihegte a lány.

— A nevemet mondd! A pokolba is!

— Jack!

A férfi elégedett morgással felelt.

— Kié vagy?

Mia megmerevedett. Hogy kérdezheti tőle, hogy kié? A kérdés fájt neki, és dühítette egyszerre. A férfira nézett, és azon igyekezett, hogy a szörnyű fájdalom ne kerítse egészen hatalmába.

— Gyűlöllek! — suttogta és egy könnycsepp gördült végig az arcán.

Jack a szeméhez emelte az ujját, megérintette a könnycseppet és letörölte. Aztán közelebb hajolt hozzá, és gyengéden megcsókolta, nem úgy, mint néhány perccel korábban.

Lenyúlt, megfogta a lány fenekét, és magához szorította. Tartotta, simogatta, ahogy beléhatolt. Mia megrázta a fejét. Ne így. Fogalma sem volt róla, mit kezdjen az új Jackkel. Azt akarta, hogy erőszakos legyen, követelőző, ne pedig ez a gyengéd, szerető férfi.

A nyaka köré fonta a karját, és magához húzta. Az ajka a válláról a nyakára futott. A nyelvével a fülét izgatta, és titokban elmosolyodott, amikor a férfi hatalmas teste megremegett.

Aztán megharapta a nyakát a füle mögött, mire az egész teste megvonaglott. Jack káromkodott, megszorította a fenekét, masszírozta, és szétfeszítette. Előrenyomult, elfeledve a kényelmes ritmust, amelyet néhány másodperccel korábban vett fel.

— Megőrjítesz! — kiáltotta. — Annyit álmodoztam arról, hogy a magamévá teszlek minden lehetséges módon. Megjelöllek, olyan erősen, olyan mélyen, hogy kétség se férjen hozzá, kié vagy.

— Még — könyörgött Mia. Nyugtalanul fészkelődött alatta, a szenvedély egyre inkább kioltott benne minden önkontrollt.

Két év után végre ismét szabadnak érezte magát. Minden gondja elszállt. Semmi más nem számított a világon, csak az itt, csak a most.

— Gyere velem, édes! — hörögte Jack. — Engedd el! Bízz bennem, csak most!

Bízni benne.

Jack most is megérezte, hogy Mia gondolatai elkalandoznak. A lába közé nyúlt, és dörzsölni kezdte a lány lüktető csiklóját.

— Menj el nekem, Mia!

A lány háta ívbe feszült, a csípőjét a férfiéhez nyomta, hogy az még mélyebbre hatolhasson a vaginájába. A gyomra összeszorult és bizsergett. Behunyta a szemét, és az ujjait a férfi vállába süllyesztette.

Jack hirtelen elhúzódott. Mia tiltakozva nyitotta nagyra a szemét. A férfi nem vesztegette az időt magyarázkodásra. Egy mozdulattal átfordította a hasára, és szétterpesztette a lábát. Aztán ráfeküdt és hátulról hatolt belé.

Mia hasa a matracnak feszült. A karját oldalra nyújtotta, és a lepedőt gyűrögette, ahogy egyre jobban elhatalmasodott rajta a gyönyör.

Jack keményen dugta, szinte belepasszírozta a matracba. Mia oldalra fordította a fejét, és halkan felsikított. A keze ökölbe szorult.

Jack a fenekére csapott. Gyorsabban. Keményebben. Semmi kegyelmet nem mutatott iránta, egyre csak kínozta az érzékeit. Megragadta a lány fenekét, felfelé feszítette, hogy jobban hozzáférjen a puncijához.

— Jack, kérlek! Kérlek! — Mia hangja egyre tompább lett, míg a végén már csak halk zokogás jött ki a száján.

Szüksége volt rá, szüksége volt az irányítására. Két hosszú éve vágyott rá. Csak vele érezte magát így, ennyire biztonságban és elkényeztetve. Néhány pillanatra arról is megfeledkezett, hogy elhagyta. Elfelejtett mindent, kivéve, hogy ott volt, és megadta neki, amire szüksége van.

Jack még egyszer utoljára beléhatolt. Mia feltartotta a fenekét, az átható gyönyör megfeszített minden izmot a testében, és csak arra várt, hogy beteljesüljön a vágy, amely egyre erősebb lett benne.

Egyszer csak úgy érezte, millió darabra hullik szét. A részecskék körülötte lebegtek, szinte egyenként látta őket, amikor behunyta a szemét és az arcát a matracba fúrta.

Mögötte Jack vonaglott, a testét az övéhez szorította, egészen beledagadt. Mia forró kilövellést érzett mélyen belül, ami elöntötte kívánós testét. A férfi pénisze a puncija falának feszült.

Istenem, istenem, istenem. Mia nagyot nyelt, és megpróbált levegőhöz jutni, de úgy érezte, a tüdeje összepréselődik, a mellkasát olyan erősen szorította valami, hogy szinte fájt.

Jack ráfeküdt, forró teste egészen betakarta. A hajába fúrta az arcát és a fülébe lihegett.

A lány lehunyta a szemét, nem akarta, hogy visszatérjen a valóság. Még egy kicsit így akart maradni. Abban a világban, ahol nem érzi magát annyira átkozottul megbántva.

Jack leszállt róla, forró magjával együtt kihúzta a farkát a vaginájából. Oldalra gurult, és a karjába vette. Mia nem ellenkezett, behunyta a szemét, ahogy a feje a férfi mellkasához ért.

Jack a haját simogatta, kivehetetlen szavakat mormolt a fülébe. Nem számított, mit mond. Egy éjszakára végre oda került, ahová tartozott. Azt kívánta, bárcsak soha ne érne véget.

Ötödik fejezet

Mia kimászott az ágyból, óvatosan, nehogy felkeltse Jacket. Az arca még alvás közben is feszült volt. A homlokát ráncolta, és az ajkát összepréselte.

Ruhát vett ki a kis szekrényből az ágy mellett, és a konyhába ment, hogy felöltözzön. Nagyot ásított, és nyújtózkodott. Jack alaposan megdolgozta a testét hajnalban. Újra és újra magáévá tette, mintha semmi sem lenne neki elég.

Ha nem siet, el fog késni, és Martin nem tűri az ilyesmit. Külön figyelmeztette is, hogy ma korán menjen be, hogy fölkészüljön az esti műsorra.

Mia sóhajtott. Ki nem állhatta a privát partikat, ahol a főnöke volt a házigazda. Nem szerette a kirakatműsort, ahol tapogatással és kétértelmű meghívásokkal kellett megbirkóznia.

Főnök. Nevetséges. A főnök szó kölcsönös elfogadást jelent. Az ember általában felmondhatott a főnökének. Martin nem a főnöke. Az átkozott rabszolgatartója.

Végignézett a betört ajtó maradványain, ahogy kilépett a lakásból. Remélte, hogy Jack megcsináltatja majd, mert neki nincs pénze újra. Valóban nem jelentett nagy védelmet, de nem szeretett volna nyitott ajtónál aludni, hogy bárki bejöhessen a lakásába, aki csak arra jár.

Kánikula fogadta, amint lement a rozoga lépcsőn. Forró és nedves volt a levegő. Az egész teste ragadni fog, mire elsétál öt háztömböt a munkahelyéig. Le kell zuhanyoznia, mielőtt munkába áll.

Végigment az utcán. Ócska papucsa nem nagyon védte a forróságtól, ami a járdából áradt.

Vajon mit keres itt Jack? Nincs semmi értelme. Váratlanul jelent meg, szokatlanul viselkedett, és azzal kérkedett, hogy az övé. Baromság. Az övé lehetett volna két évvel ezelőtt. Egy másik világban. Olyan sok minden esett meg vele azóta. Mintha húsz év telt volna el, nem kettő.

Sóhajtott, és hirtelen annyira nyomorúságosnak érezte a helyzetét. Hatalmas slamasztikába keveredett. Voltak napok, amikor már abban sem volt biztos, hogy valaha kikeveredik belőle.

Legvadabb álmaiban azt képzelte, hogy Jack elragadja, és megmenti, de most, hogy itt volt, boldogabb lett volna, ha inkább elmegy. Nem segíthetett rajta, és nem akarta, hogy megtudja, milyen mélyre süllyedt, mióta elhagyta.

Két évet késett.

Jack kinyitotta a szemét, és az üres ágyra meredt. Elment. Megfordult, a feje még mindig zúgott az első rendes alvástól, amelyben az elmúlt két évben része volt.

Felült, és csattogva letette a lábát az ágy mellett a padlóra.

— Mia? — kiáltott.

Felállt, mezítláb átment az előszobán a kis fürdőszobába. Nem találta ott a lányt, így bekukkantott a konyhába is. Istenem, micsoda lyuk. Nem tudta elhinni, hogy itt él. Csoda, hogy még nem gyilkolták meg.

Dühös lett, amikor rájött, hogy Mia elment. Az ingatag falba öklözött, és nagyot káromkodott, amikor látta, hogy csinos kis lyuk támadt a helyén. Micsoda szar! Az egész lakás alig nagyobb, mint egy patkány lyuk.

Visszament a hálószobába, felvette az ingét és a farmerját. Fogalma sem volt, hová tűnt Mia, de nem fog itt ülni, és arra várni, hogy visszajöjjön.

Egyébként is, milyen messzire mehetett gyalog? Le merte volna fogadni, hogy visszament a klubba.

Néhány perccel később kihajtott a bérház parkolójából, és a sztriptízbár felé vette az irányt. Megállt a bejárat előtt, és leállította a motort.

A neonreklámok nem világítottak. Rápillantott az órájára, és megállapította, hogy a klub jó néhány óra múlva nyit csak ki. Vajon mi a fenéért jött be ilyen korán? Már ha egyáltalán itt van.

Jack a bejárati ajtóhoz ment, és megfogta a kilincset. Régi faajtó volt, aligha masszívabb, mint Mia lakásának bejárata. Nyitva volt, így besurrant.

Az első helyiség üres volt. Még nem takarítottak fel az előző éjszaka után. Üres sörösüvegek, szalvéták és papírfecnik hevertek a földön és az asztalokon. Konfetti borította a színpadot és a színpad környékét.

A folyosóról Jack hangot hallott, elindult abba az irányba. Több ajtó mellett elment, mire az egyik kivágódott, és Mia rohant ki rajta. Kis híján elütötte.

Megfogta a karját, hogy megállítsa. A lány félelmében felsikított.

— Mi a fenét keresel itt, Mia? — förmedt rá Jack.

A lány tágra nyílt szemmel nézett rá, de nem szólalt meg.

A férfi megrázta, hogy magához térjen.

— Mi az, hogy csak úgy kisurransz az ágyamból, és egy szót sem szólsz?

A lánynak leesett az álla.

— Menj a fenébe! Kihasználtalak, Jack, ahogy te kihasználtál engem. Dugni akartam, és a te farkad volt a legközelebb. Jó numera voltál, de most már dolgoznom kell. Tűnj el innen!

Jack összeszorította a fogát, ahogy a düh forrón szétáradt az ereiben. Nagyon igyekezett, hogy ne ragadtassa el magát a lány pimasz kijelentésére, pedig rettenetesen bosszantotta a lány új arca.

— Tévedsz! Nagyszerű numera voltam! — helyesbített.

A lány dühösen elpirult és elrántotta a karját.

— Hé, Mia, jól látom, hogy zaklat ez a pasas?

Jack felkapta a fejét, és meglátta, hogy egy hatalmas férfi áll a folyosón. Elfintorította az orrát. A fickóra ráfért volna egy zuhany. Zsíros hajú, dagadt fasz. Jacknek nem tetszett, ahogy Miát bámulta.

Bizonytalanság villant Mia szemében.

— Nem, nem, valójában épp menni készül — felelte Mia szárazon.

Jackre nézett, egyenesen a szemébe. A férfi látta a félelmet a tekintetében.

— Ne erőszakoskodj! — suttogta. — Kérlek, Jack, menj el!

Könyörgő hangja mélyen megérintette Jacket. Rettegett ettől a szemétládától, akit ezért Jack legszívesebben darabokra szedett volna.

Egy pillanatig vacillált, közben a dagadt fickó melléjük ért. Mia szeme még egyszer Jackre villant, aztán végigment a folyosón és eltűnt az egyik ajtó mögött.

A dagadt fickó Jackre vigyorgott, miután Mia eltűnt a szemük elől.

— Érdekel az én kis Miám, mi?

Az én Miám — ordította volna az arcába legszívesebben Jack.

A fickó kivett egy cigarettát, és a szájába dugta.

— A tiéd lehet, ha megfizeted.

— Nem érdekelte az ajánlatom — motyogta Jack. A dagadt nevetett.

— Az enyém a kis picsa, és ha eleget fizetsz, a tiéd lehet. Neki nincs szava ebben.

Jacknek minden önuralmára szüksége volt, hogy ott helyben ki ne üsse a rohadékot.

— Meggondolom — mondta inkább. — Mikor kezdődik a műsor? Lehet, hogy addig elszórakozom itt.

A fickó elmosolyodott.

— Ma éjjel korán kezdünk. Néhány fontos vendég érkezik a városból. Gondolom, a többi lány is hamarosan itt lesz, és akkor a műsor két órán belül elkezdődik. Ülj le kint. A pultos is mindjárt jön. Az első italodat én állom.

Jack nézte, ahogy a seggfej végigmegy a folyosón. Ha Mia nem könyörgött volna neki, hogy ne rendezzen jelenetet, puszta kézzel agyonütötte volna ezt a barmot, aztán a hajánál fogva rángatja ki a lányt innen.

A dolog azonban úgy állt, hogy végig kell szenvednie még egy éjszakát, amikor Mia kanos férfiak hordája előtt fog vetkőzni. Nem tudta, mi az ördög folyik itt, de abban biztos volt, hogy nem fogja tétlenül figyelni, mint valami balfasz. Miának van mit megmagyaráznia. Nyilvánvalóan még mindig szüksége van valakire, aki a gondját viseli. Vissza fogja vinni Dallasba, ahol ő lehet az.

Mia fellépett a színpadra, ügyet sem vetve a füttyökre és az ujjongásra. A zene még nem is szólt, de máris azt követelték tőle, hogy kezdje el. Végignézett a tömegen, és kis híján elállt a szívverése, amikor meglátta Jacket a fal mellett. A karját a mellkasán keresztbe téve állt, a tekintetével szinte átdöfte. A teste minden porcikája birtoklást kiáltott. Még akkora távolságból is érezni lehetett, hogy bármelyik pillanatban képes lenne rávetni magát.

Jack elkapta a pillantását, tudta, hogy rá néz. A tekintetével végigpásztázta a testét. Vágytak egymásra, tele voltak elfojtott szenvedéllyel. A levegő izzott kettejük között, mintha elektromos kisülések cikáztak volna át a termen.

Mia lassan elfordította a tekintetét, és a rúdnak támaszkodott a színpad közepén.

Az aznap esti műsora más volt. Általában lassan és szexisen táncolt. Néhány erotikus fordulat segített feloldani az idegességet és a szorongást. A mai zene azonban pörgős volt, dobok szóltak, és úgy hangzott, mint egy vad, törzsi rituálé.

A lány teste megrázkódott és vonaglott. Az apró anyag, amely takarta, együtt mozgott a mellével. A csípője a vad ritmusra hullámzott. A zene hatalmába kerítette a testét, behunyta a szemét és elfeledkezett időről, térről.

Ma éjjel nem egy halom idegennek táncol. Elképzelte, hogy csak Jack látja. Csábító varázserőt sugárzott, izgalmas, hívogató volt.

Tudta, hogy Jack nézi őt. Érezte magán a szemét, égette és perzselte a bőrét, akár a tűz. Mia úgy bontotta le magáról a lenge ruhadarabokat, mintha maga Jack csinálná.

A haja a vállára omlott, ahogy kihúzta a hajtűt a kontyból a tarkóján. A tincsek eltakarták a mellét, a bimbók erotikus bújócskába kezdtek szőke hajában.

Lehunyta a szemét, és hátravetette a fejét. Megfogta a mellét, nyomogatta és feltolta. Pajkosan fölpillantott, aztán elengedte a mellét. A kezét lecsúsztatta a hasán és izgatóan a lába közé nyúlt. Két ujját becsúsztatta az apró selyem alsónemű alá, és ott mozgatta őket, mire a tömeg egyre hangosabb lett.

Ismét Jackre pillantott, és megremegett, amikor meglátta a nyers vágyakozást a szemében. Igen, ez a műsor csak neki szól. Végre megtudja, mit dobott el magától. Remélte, akkora erekciója van, hogy szinte fáj.

A dobok játéka gyorsabb lett. Mia vonaglott, dobálta magát, a karját a feje fölé emelte, a műsora a tetőpontjához közeledett. A padlóra hullott, a teste megfeszült és rángatózott, ahogy orgazmust színlelt.

A húszdollárosok csak úgy záporoztak rá. Férfiak rohantak a színpad széléhez, és két kézzel dobálták. Mia lassan felállt, összeszedte a pénzt a földről, és erotikusán az alsóneműje pántja mögé dugta őket. Közelebb ment a tömeghez, a csípőjét mozgatta, mikor megérintették a bőrét.

A lépcső aljában Martin várt rá, egy törölköző volt a karján. Mia összerezzent, amikor megérintette. Maga köré tekerte a törölközőt, otthagyta a férfit, és az öltöző felé indult.

Martin utánasietett. Lihegett, ahogy tekintélyes testét végigvonszolta a folyosón.

— Csodálatos voltál ma, Mia. Nagyon, nagyon jó. A vendégeim nagyon elégedettek voltak a műsoroddal, és alig várják, hogy intimebb környezetben is lássanak. Öltözz át, és gyere be a hátsó terembe! Ne vesztegesd az időt, már várnak rád.

Mia megtorpant az öltözője ajtajában és felé fordult.

— Nem érzem jól magam, Martin. Nem csinálhatnánk ezt máskor?

A férfi arca elvörösödött, és vastag mutatóujját az arcába tolta.

— Ne szórakozz velem! Ott leszel, különben… Nem hinném, hogy szívesebben lennél egy börtöncellában.

A lány megrázta a fejét.

— Nem — suttogta.

— Biztos voltam benne. Gyerünk, vonszold a segged! Nincs kedvem a játékaidhoz ma este!

Mia belépett az öltözőjébe, becsapta az ajtót, és bezárta maga mögött. Az ajtónak támaszkodott, leült a földre és a kezébe temette az arcát.

Bárcsak visszamehetne az időben, és megváltoztathatná azt az éjszakát! Megrázta a fejét, letörölte a könnyeit. Akárhogy is erőlködik, nem tudja megváltoztatni a múltját. Semmi értelme nyafogni.

Az egyetlen, amit tehet, hogy összeszedi magát, kifizeti, amennyivel Martinnak tartozik, felhagy ezzel az élettel, és elmenekül a városból.

Felkászálódott a földről, és gyorsan átöltözött. Tudta, mit vár tőle Martin. Nem kellett ugyan meztelennek lennie, mégis majdnem az volt, mert az apró bikini alig takart valamit. Amikor belebújt a magas sarkú cipőbe, elvesztette az egyensúlyát. Megragadta az öltözőasztal szélét, nehogy elessen.

Fáradt volt, a lába fájt, ráadásul még koktélokat és előételeket kell felszolgálnia a nyolc centis sarkú cipőben. Pompás.

Türelmetlen kopogást hallott az ajtó felől.

— Megyek már! — vetette oda.

Óvatosan az ajtóhoz sétált és kinyitotta. Martin állt ott, végignézett rajta, a szeme elégedetten csillogott.

— Nagyon jó! Most pedig gyere. Már várnak rád.

— Kik ezek? — kérdezte Mia gyanakvóan, és utánaindult a folyosón.

— Mi közöd hozzá? — csattant fel a fickó. — Bőségesen fizettek a veled töltött időért, úgyhogy legyél velük kedves!

— Amíg csak ennyit kell tennem, menni fog — emlékeztette a lány.

— Azt fogod tenni, amit mondanak neked! — válaszolta Martin fenyegetően halkan.

Megállt a folyosó végén, egy nagy helyiség bejáratában, ahol gyakran szerveztek privát partikat vagy legénybúcsúkat. Az egyetlen szép terem volt az egész lepattant bárban.

Kinyitotta az ajtót és betuszkolta Miát. A lány pislogott, és idegesen vizslatta a férfiak csoportját, akik egymástól kisebb távolságra ültek. A szemükben várakozás, és vágy csillogott. Martinra nézett, tiltakozni akart, de a férfi arckifejezése megállította.

Börtön — súgta a pillantása.

Mia ismét a férfiakra nézett, és arra gondolt, lehet, hogy még a börtön is jobb hely ennél.

Hatodik fejezet

Jack figyelte, ahogy a dagadt fickó sietve végigmegy Miával a folyosón, majd betuszkolja egy helyiségbe. A karján megfeszültek az izmok, a keze ökölbe szorult a teste mellett. Valami nincs rendjén.

Az ösztöne még soha nem hagyta cserben. Legszívesebben berúgta volna az ajtót, és kirángatta volna Miát a szobából. De félelmet látott a lány szemében, és tudta, hogy bajban van. Nem akarta, hogy bántódása essék.

Néhány perccel később a dagadt fickó kijött, Jack pedig elindult felé. Félúton találkoztak. Jack nyugalmat erőltetett magára.

— Megint találkozunk.

A fickó ingerülten felnézett, majd elmosolyodott, amikor meglátta Jacket.

— Azért jöttél, hogy megnézd Miát?

Jack bólintott.

— Megfontoltam az ajánlatodat.

A fickó a hüvelykujjával megbökte a vállát.

— Néhány vendégemet szórakoztatja most. Természetesen bemehetsz, de ára van.

Jack szeme elkeskenyedett.

— Pontosan miféle szórakoztatásról beszélünk, mert meg kell mondjam, nem szeretek másokkal nőn osztozkodni.

A dagadt nevetett.

— Ha adsz nekem ötszáz dollárt, a tiéd egész estére. Nem fekszik le egy vendéggel sem. Jobban szeretem, ha csak elvarázsolja őket. Addig mozgatja a punciját az orruk előtt, amíg a gatyájukat is odaadnák, hogy vele legyenek. Terveim vannak Miával, de nem szerepel közöttük, hogy szedett-vedett kurvát csináljak belőle.

— Mégis odaadnád nekem egy éjszakára — felelte Jack.

A fickó megvonta a vállát.

— Neki is szüksége van a karbantartásra, ráadásul úgy látom, nem igazán rajong érted. Ráfér a kis kurvára a lecke. Talán rájön, hogy nem ő az, aki irányítja itt a dolgokat.

Jack legszívesebben torkon ragadta volna, és addig szorítja, míg ki nem dülled a szeme. Óvatosan a pénztárcájáért nyúlt, nehogy elárulja a dühét a keze remegésével. Kihúzott öt bankjegyet, és a fickó felé nyújtotta.

A férfi elvette a pénzt, és a zsebébe tömte.

— Csak arra ügyelj, hogy itt legyen holnap este hat előtt. Fel kell lépnie, és fontos programja van rögtön utána. — Nevetett, amikor ezt mondta.

Jack bólintott. Túlságosan erősen kellett szorítani a fogát, semhogy meg tudott volna szólalni.

A dagadt fickó a szoba irányába intett a fejével.

— A tiéd.

Jack az ajtó felé indult, és megállt, mielőtt kinyitotta volna.

— Mibe keveredtél, Mia? — motyogta magának. — Mi a fenéért árulod itt magad minden éjjel?

Kinyitotta az ajtót, és igyekezett áttekinteni az eléje táruló képet. Egy csomó öltönyös üzletember ült a fotelekben, elszórtan a szobában. Zene áradt az olcsó hangfalakból, és az összes szem a helyiség túlsó végére szegeződött. Jack követte a pillantásukat. Mia érzéki táncot lejtett, egy széket használt színpadként.

Fel volt öltözve, de csak alig. A mellbimbóját és a lába közét ugyan eltakarta a ruha, de ez volt minden. A lány felnézett, és meglátta. Egy pillanatra megmerevedett és rámeredt. Szégyen villant gyönyörű, kék szemében. Aztán félrenézett, és folytatta a táncot.

A számnak hamarosan vége lett, Mia pedig végigment az ülő férfiak között, mosolygott, és incselkedett velük. Felvette az italrendelést, aztán a minibárhoz suhant, hogy kitöltse az italokat.

Bár határozottnak és összefogottnak tűnt, Jack jól látta, hogy remeg a keze, ahogy a tálcára teszi az italokat. Félelmet és zavartságot látott a tekintetében. Akármit is csinál itt Mia, az biztos, hogy nem jószántából teszi.

Hátradőlt a székében, és megpróbált úgy viselkedni, mint a többiek a szobában. Miután Mia kiszolgálta őket, lesütött szemmel elé állt.

— Mit keresel itt?

Jack felhúzta az egyik szemöldökét.

— Vigyázok, nehogy bajba kerülj.

— Martinnak nem fog tetszeni — sziszegte. — Menned kell.

— Ó, a dagadt fickóra gondolsz? Tudja, hogy itt vagyok. Légy jó kislány, és hozz egy italt! — tette hozzá, és megpaskolta a lány fenekét.

Mia összerezzent, és elsétált. Jack a többi férfira kacsintott, akik végignézték a jelenetet. Fogalma sem volt, kik azok és milyen veszélyt jelentenek, de nem akarta tudtukra adni a szándékát. Hadd gondolják csak azt, hogy ő is egy közülük, aki épp nőre vadászik.

Hajnal felé járhatott már az idő. Mia fáradtnak látszott, a lába hasogatott, de a férfiak nem akartak még távozni. Még több italra, még több táncra vágytak. Egyre részegebbek, hangosabbak és követelőzőbbek lettek.

Az egyik egyszer csak az ölébe vette Miát, és az ágyékához szorította a fenekét. Megfogta a mellét a bikinin keresztül, és megszorította.

Jack már épp felpattant volna a székéből, mikor Mia arcon öntötte a férfit egy itallal. Az felugrott, és a földre lökte Miát.

— Kurva, ezért fizetni fogsz!

Dühösen törölgette az italt drága öltönyéről. Amikor az övéhez nyúlt, Jack megelégelte a dolgot. Átverekedte magát a férfiak között, akik addigra már mind felálltak, és a dühös fickót biztatták. Jack lehajolt, és a karjába vette Miát. A lány odabújt hozzá, Jack a mellkasán érezte a szívverését. Rettenetesen félt.

— További szép estét kívánok az uraknak — mondta Jack. — A hölgynek és nekem van egy kis üzleti ügyünk. Nem igaz, édes?

Mia bólintott, és még mélyebbre fúrta a fejét a mellkasában.

— Várj csak egy kicsit! — tiltakozott a dühös fickó. — Fizettünk a szórakoztatásért!

— Beszéljétek meg Martinnal — szólt vissza Jack a válla felett, és az ajtó felé indult -, ugyanis nekem ígérte a lányt ma éjszakára.

Jack látta, ahogy valaki a kezét a férfi vállára teszi.

— Hadd menjen, lesz máskor is alkalmunk rá.

Jack összeráncolta a homlokát, de folytatta az útját az ajtó felé.

Áthaladt Miával a karjában a már üres klubhelyiségen, kilépett a bejáraton, és a kocsijához ment. A lány kis keze szorosan és odaadón a tarkójára simult, az arcát a mellkasába fúrta. Enyhén remegett, amitől Jack percről percre dühösebb lett.

Kinyitotta az utasülés felőli ajtót, finoman beültette a lányt, aztán megkerülte az autó elejét, és beült a kormány mögé. A lányra nézett, aki háttal neki, összekuporodva bámult ki az ablakon. Káromkodott egyet, beindította a motort. Néhány perc múlva elhaladt a lány bérháza előtt, úton a város egyik kevésbé lerobbant negyedébe.

— Hová megyünk?

— Egy hotelbe. Biztos lehetsz benne, hogy nem foglak visszavinni abba a patkánylyukba, amit a lakásodnak nevezel. — Meglepetésére a lány nem veszekedett vele. Tény, hogy elég fáradtnak látszott a beszélgetéshez.

Begördültek egy hotellánc egyik szállodájának a parkolójába. Jack leállította a motort.

— El ne mozdulj! — utasította. — Szerzek egy szobát.

Öt perccel később visszatért a szobakulccsal a kezében. Üres parkolóhelyet keresett, és beállt. A kocsi kulcsát a zsebébe süllyesztette, kiszállt, és átment Mia oldalára. Amikor kinyitotta az ajtót, látta, hogy a lány mélyen alszik. Nem akarta felébreszteni, így aztán átkarolta a kis testét, kiemelte a kocsiból, és felvitte a szobába. Amikor az ajtóhoz ért, úgy ügyeskedett, hogy Mia lába alól elérje a kilincset.

Kint már világosodott, nemsokára fényes nappal lesz. Oldalazva belépett a szobába, és örömmel látta, hogy van sötétítőfüggöny. Miának pihennie kell. Berúgta maga mögött az ajtót, aztán az ágyhoz vitte. Amikor letette, a lány kinyitotta a szemét. Félelem, zavartság és bizonytalanság ült benne.

Jack óvatosan kihúzta a takarót a lány alól, ráterítette, aztán ő is bemászott mellé.

Érezte a lány bizonytalanságát. Feszült volt, mintha várna valamire, de Jack nem tudta, mi az.

— Aludj, Mia! — suttogta, közel a füléhez. — Majd beszélgetünk, ha felébredsz.

Magához húzta, és szorosan megölelte. A lány teste hozzásimult, mintha mindig is oda tartozott volna. Tökéletesen illett hozzá. Jack a lány selymes haját simogatta.

Holnap. Holnap kideríti, mi az ördög folyik itt. Holnap véget vet ennek az egész szarságnak. Addig azonban olyan szorosan öleli magához, ahogy csak tudja, amíg már egyikőjük sem fogja tudni, hol végződik az egyik, és hol kezdődik a másik. Remélte, hogy világosan és egyértelműen érti a lány, miről van szó ezúttal. Az övé, és nem engedi el. Soha többé.

Hetedik fejezet

Mia mély álomból ébredt. A szemhéja megrebbent, aztán kinyílt, mikor érezte, hogy egy izmos test feszül neki. Jack.

Mozdulatlanul feküdt, az arcát a férfi erős mellkasához szorította. Nem tudott ellenállni a kísértésnek, még közelebb bújt hozzá. Nagyot sóhajtott. Mélyen beszívta az illatát. Meleg és hívogató volt.

Jack a hajába túrt, és a tarkóját dörzsölgette. Az öröm apró hullámai áradtak szét a testében. Szerette az érintését, akármennyire is tiltakozott ellene a tudata.

— Mennyi az idő? — kérdezte suttogva.

— Már majdnem öt.

Mia összerezzent. Nemsokára indulnia kell a bárba. Ezúttal nem lóghat el, Jack pedig tudni akarja majd, hová megy. Lehunyta a szemét. Ott kell lennie ma éjjel. Nem mehet börtönbe. Nem akart találkozni a kéjsóvár zsaruval sem, aki ott vár rá.

Elhúzódott Jacktől, és felült az ágyban. A hasához tette az egyik párnát, és mindkét kezével szorosan magához ölelte. A férfira pillantott, de azonnal meg is bánta.

Jack mereven bámulta, sötét szeme a lelkébe látott. Mia félrenézett.

A férfi a hátára tette a kezét, és gyengéden simogatni kezdte.

— Beszélnünk kell, Mia.

A lány nagyot nyelt. Igen, beszélniük kell. Valójában nem akarja tudni, miért hagyta el. Nagyon kellemetlen következtetésre jutott saját magától is. Az egyetlen dolog, amiről beszélniük kell az, miért dobja le magáról a ruhát minden éjjel egy lepukkant sztriptízbárban. Erre a beszélgetésre viszont szintén nem vágyott.

Felállt az ágy mellett, nem nézett Jackre.

— Vissza kell mennem a lakásomba — mondta. — Egy óra múlva a munkahelyemen kell lennem.

Jack kiugrott az ágyból. Elé állt és megragadta a karját.

— Nem mész vissza oda, Mia!

— Vissza kell mennem — felelte a lány szárazon.

Jack végigsimította a karját, és leengedte a kezét.

— Tudom, hogy dühös vagy rám, Mia. El kell mondanom, miért mentem el.

A lány megrázta a fejét.

— Már nem számít, Jack. — Szomorúan ráemelte a tekintetét. — Túl késő.

Jack a kezébe vette az állát, és mélyen a szemébe nézett.

— Mi folyik itt? Az a Mia, akit ismertem, soha nem vetkőzött volna pénzért. Szűz voltál még, amikor belopóztál az ágyamba. Rád nézek most, és ha belepusztulok, se tudom összerakni a képet.

Könnyek szöktek a lány szemébe. Fájt neki, amit Jack mondott.

— Nincs jogod ítélkezni felettem, miután magamra hagytál két évvel ezelőtt — mondta feldúltan.

Elrántotta a kezét, hátat fordított neki, és igyekezett megálljt parancsolni remegő testének.

— Mia, el kellett mennem — mondta Jack. — El kellett mennem, de nem miattad volt.

Mia megfordult.

— Akkor miért mentél el, Jack? Alig várom, hogy megtudjam, miért sétáltál ki az életemből egy szó nélkül. Miért kezdted el árulni a házadat két nappal később, és miért mondták nekem, amikor felhívtam az irodát, hogy Jack Kincaid soha nem dolgozott ott?

A férfi szomorúan és bűnbánóan nézett rá.

— Van fogalmad róla, mit jelentett ez nekem? — suttogta Mia. — Nem tudtam, hogy meghaltál-e, hogy valaki beteg játékot játszik-e velem, vagy csak egy gyors dugás kellett, és túl gyáva voltál, hogy a szemembe mondd…

— Istenem, Mia, nem erről volt szó!

— Akkor miről volt szó, Jack?! Most már kíváncsi vagyok.

Könnyek áztatták az arcát. Idegesen letörölte őket, de csak nem akartak abbamaradni. Annyi fájdalom és keserűség forrongott benne, hogy úgy érezte, menten szétrobban.

Jack végigsimított kócos haján, és lehunyta a szemét.

— Megváltoztál, Jack — mondta a lány halkan. — Nem tudom, mi történt, de más ember lettél. A ruhád, a hajad, a tetoválásod.

Jack kinyújtotta a kezét, és megfogta a vállát. Óvatosan lenyomta az ágyra.

— Kérlek, Mia, csak hallgasd meg, amit mondani akarok!

Mia várakozón nézett rá.

— Álnéven dolgoztam egy ügyön. Megpróbáltam bekerülni egy nagy motoros bandába, Texas délnyugati részén. Ők voltak a legnagyobb drogszállítók. Határon túli kapcsolatokkal is rendelkeztek, a hálózatuk olyan nagy volt, olyan messze elért a kezük, hogy gyakorlatilag sebezhetetlenek voltak. A kapcsolataik szinte lehetetlenné tették, hogy valaki beépüljön közéjük. Egy évig próbálkoztam. Épp feladtuk volna, amikor bevettek. Meghívtak Mexikóba, hogy találkozzam a vezetőjükkel. Tudtuk, hogy ez hatalmas lépés. Azt is tudtuk, hogy amíg ott vagyok, átvilágítják a múltamat, mindent kiderítenek az életemről a születésemtől kezdve. Nem tehettünk mást, Jack Kincaidnek el kellett tűnnie. Ezért hagytalak el.

Mia hosszan bámult rá, aztán kitört belőle a nevetés. Hisztérikusan kacagott, és a kezébe temette az arcát.

— Mi ennyire vicces? — kérdezte Jack.

Az állához nyúlt, felemelte a fejét, és a szemébe nézett.

— Elhagytál. Csak ennyi — felelte Mia erőtlenül. — Örülök, hogy ilyen sokat jelentettem neked.

Jack letérdelt elé, és megfogta a kezét.

— Nap mint nap a saját döntésem poklában égtem. Olyan dolgokat tettem, amikre nem vagyok büszke, de meg kellett tennem, hogy leleplezzem a bűnözők hálózatát.

A lány felállt és elrántotta a kezét. Igyekezett úrrá lenni a dühén, a fájdalmán. Aztán megfordult, és a férfira meredt.

— Árulj el valamit, Jack. Miért nem szóltál nekem? Gondolod, hogy nem értettem volna meg? Még ezt is jobb lett volna tudni, mint a semmit: hogy élsz-e vagy meghaltál, vagy csak kurvára nem érdekellek. Gondoltad, majd úgyis megbocsátom a kegyetlenséget a nagy hősnek?

Jack nem válaszolt. Zavartan nézett a lányra.

— Elmondom neked, miért nem szóltál róla — mondta Mia halkan. — Mert nem szerettél. Mert nem érdekeltelek eléggé.

Jack tiltakozni akart, de a lány felemelte a kezét és elhallgattatta.

— Nem a mártírt játszom, Jack. Nézzük a tényeket. Elég jól ismerlek ahhoz, hogy tudjam, ha szerettél volna, ha fontos lettem volna neked, minden szálat megmozgattál volna, hogy értesíts. Nem akartad volna, hogy aggódjam. Nem mentél volna el úgy, hogy a tudtomra ne add, fontos vagyok neked. Őszintén, elmenne egy zsaru akárhová anélkül, hogy szólna a feleségének?

— Mia…

A lány ismét feltartotta a tenyerét.

— Nagylány vagyok már, Jack. Lehet, hogy nem mindig voltam az, de most már tudok magamra vigyázni. Az elmúlt két év azzal telt, hogy gyűlöltelek, pedig magamat kellett volna gyűlölnöm, amiért megbíztam benned. Túlságosan egyszerűvé tettem a számodra a dolgot, és drágán megfizettem érte.

Nyomasztó csend borult rájuk. Végül Mia szólalt meg.

— Mennem kell dolgozni, Jack. Nincs más választásom. Nem vagyok olyan helyzetben, hogy csak gondolok egyet és elmegyek. Nem kellett volna sértett kislányként elmenekülnöm, amikor elhagytál, de így tettem, és most szembe kell néznem a következményekkel.

Jack közelebb lépett hozzá. A kezébe vette az arcát, ránézett, a szeme dühtől izzott.

— Mi a fenéről beszélsz, Mia? Mi történik itt?

— Kérlek, Jack! — suttogta a lány. — Vigyél vissza a lakásomba, hogy átöltözhessek! Így kell lennie, nincs más választásom.

A férfi szeme összeszűkült, a teste megrándult.

— Miféle bajba keveredtél?

A lány lehunyta a szemét, és azt kívánta, bárcsak elmondhatná, de Jack sem segíthet neki. Ugyan mit változtatna a dolgon?

— Kérlek, Jack! Hadd ne kelljen könyörögnöm.

A férfi nagyot káromkodott.

— Mivel tart sakkban az a rohadék, Mia?

A lány érezte, hogy a vér kifut az arcából. Jack túlságosan közel jár az igazsághoz. Vajon azt is kitalálja, mit tett?

— Csak az számít, hogy eljussak dolgozni. A ma éjszaka nagyon fontos, Jack. Ha nem megyek, nagy bajba kerülök — mondta csendesen.

Jack habozott.

— Jól van — mondta végül. — Elviszlek, Mia, de a mai az utolsó éjszaka. Többet nem mész oda. Kurvára nem érdekel, mekkora bajban vagy. Ennek a beszélgetésnek még koránt sincs vége. Holnap el fogod mondani nekem, mi a fene zajlik itt, és nem fogsz elhallgatni előlem semmit! Világosan beszéltem?

Mia megkönnyebbülten sóhajtott.

— Veled megyek — tette hozzá Jack. — Egy cseppet sem bízom abban a dagadt rohadékban.

Nyolcadik fejezet

Jack a szeme sarkából Miát figyelte, ahogy a bár felé hajtottak. Képtelen volt elhinni, hogy belement ebbe. Azon nyomban ott kellene hagyniuk a várost, és meg sem állni hazáig. Legszívesebben olyan messze vinné Miát innen, amilyenre csak tudja.

De nem teheti, amíg rá nem jön, mivel tartja sakkban a dagadt fickó. Bármi is az, Mia rettenetesen fél tőle.

Ma éjjel, amíg Mia táncol — életében utoljára -, Jack kideríti, miről van szó.

A lány fáradtnak tűnt, és átkozottul sérülékenynek. A szavai visszhangoztak a fejében. Amikor olyan fájdalommal a kék szemében azt mondta, hogy nem szerette és nem törődött vele, úgy érezte, menten megfullad. Még válaszolni sem tudott rá, mert, a pokolba is, valahol igaza volt.

Az aznap éjjel olyan volt, mint egy álom. Olyan hirtelen jött, olyan váratlanul. Mintha az egyik legerotikusabb képzelgése vált volna valóra. Olyan régóta küzdött az érzései és a Mia iránti vonzalma ellen, hogy nem volt képes kitartani, amikor a lány az ágyába lopózott. Pokoli bűntudata volt utána.

A lelke mélyén érezte, hogy el kéne neki magyarázni, megértetni vele, miért kell elmennie. De titokban azt remélte, hogy majd átlép az egészen és elfelejti őt. Ha nem megy el akkor, Mia az élete részévé vált volna, az övé lett volna, pedig nem erre volt szüksége.

Fiatal volt, előtte állt az egész élet. Semmi szüksége nem volt rá, hogy egy olyan emberhez kötődjön, aki mindenét akarja. Aki elvárja, hogy teljesen és egészen az övé legyen. Képtelen lett volna megváltozni érte, vagy bárki másért, de átkozott legyen, ha nem tudja megvédeni saját magától és a vágyaitól.

Még most, két évvel később is arra vágyott, hogy kiragadja a megszokott életéből, hazavigye, és a magáévá tegye. Megrázta a fejét.

Vágyott rá, de tudta, hogy ez nem elég. A lány többet érdemel. Többet, mint amennyit adni tud neki.

Maradt a kérdés, mi lesz vele, ha kiszabadítja innen. Visszavigye Dallasba? Folytassák ott, ahol abbahagyták? Gondoskodjon róla tovább, ahogy tizenhat éves kora óta teszi, amikor elveszítette az otthonát?

Beállt a sztriptízbár parkolójába, és leállította a motort. Ismét Miára nézett.

— Ennyi volt, Mia! Komolyan gondolom. Az utolsó éjszaka. Ezzel vége, utána pedig elmondod, amit tudnom kell, hogy kihúzzalak a pácból, amibe keveredtél.

A lány felé fordult, felemelte a fejét és a szemébe nézett, tengernyi szomorúsággal a tekintetében.

— Semmit sem tudsz tenni, Jack. Egyedül én hozhatom rendbe.

— Hülyeség!

Mia kinyitotta az ajtót, és kiszállt a kocsiból. Jack kirántotta a kulcsot, és az ajtóhoz kísérte. A lány megfordult, kis kezét a mellkasára tette.

— Ne gyere be, Jack! Csak rosszabb lesz minden. Ha látni akarod a műsort, nem bánom. Gyere vissza egy kicsit később. Ha a sarkamban jársz, és a nyakamon lógsz, attól csak rosszabb lesz nekem.

Jack teste megfeszült, az összes érzéke azt súgta, hogy menjen be vele, ne tévessze szem elől.

— Tudnom kell, mi folyik itt, Mia.

A lány lesütötte a szemét, zabolátlan szőke haja szétterült a vállán.

— El fogok mondani mindent ma éjjel. Megígérem.

Jack felemelte az állát az ujjával.

— Találunk megoldást, Mia. Esküszöm. Mindegy, mennyire rossznak gondolod a helyzeted, megtalálom a megoldást.

A lány mosolygott és megérintette az arcát.

— Köszönöm, Jack.

A férfi hátrált egy lépést.

— Nem megyek be a műsorig, de itt maradok és figyelek. Biztos akarok lenni benne, hogy nem esik bántódásod.

Mia nagyot sóhajtott.

— Nem vagyok veszélyben, Jack. Csak van néhány dolog, amit meg kell tennem. A hibás döntéseim következménye. Nem akarom, hogy aggódj.

— Nem tudod megszüntetni.

A lány megfordult, és kinyitotta a bár ajtaját. Még egyszer visszapillantott rá, mielőtt becsukta volna maga mögött.

Jack lassan visszaballagott a kocsijához. Nem tetszett neki, hogy magára hagyja Miát, de időre volt szüksége, hogy kiderítsen néhány dolgot. A listáján az első a dagadt fickó volt. Az a típus, akinek jócskán lehet vaj a füle mögött. Csak idő kérdése, és rájön, mi az.

Kinyitotta a mobilját, és gyorsan felhívta Kennyt.

Mia kopogott Martin ajtaján, és válaszra várt. Azt kérte tőle, hogy menjen be korán, pedig aznap csak késő éjszaka kell majd szórakoztatnia a kéjsóvár vendégeit. Martin az utóbbi időben eléggé feszültnek látszott, bár igazából szokványos, hogy minden bosszantja. Mia biztos volt benne, hogy keményen drogfüggő. Milyen ironikus, hogy épp ő mentette meg a kábítószer birtoklásért járó börtönbüntetéstől.

Kinyitotta az ajtót, miután a férfi kiordított, hogy menjen be.

Martin felderült, amikor meglátta.

— Á, te vagy. Jól van, jól van, gyere be!

Mia gyanakodva felhúzta a szemöldökét, miközben odament az íróasztalhoz, hogy üdvözölje.

— Ülj le! — mondta Martin, és egy széket tolt oda.

— Mi ez az egész, Martin? — kérdezte Mia unottan, miután leült.

A férfi megtörölte az izzadt szemöldökét egy zsebkendővel, majd az asztalra dobta.

— Te, kedvesem, vagy a megoldás minden problémámra, mint ahogy régen én voltam a tiédre.

— Az nagyon meglepő lenne. — motyogta a lány.

— Pedig igen — felelte Martin csillogó szemmel. — Szóval, Mia, az a helyzet…, hogy is mondjam…, nagyon sokan érdeklődnek egy olyan lány iránt, mint te. Nagyon sok pénzem lesz abból, ha odaadlak annak, aki a legtöbbet kínálja érted.

Mia talpra ugrott.

— Elvesztetted a maradék eszedet is? Nem fogom hagyni, hogy megvegyenek! Elegem van ebből! Ha börtönbe kell mennem, hát legyen!

Martin mosolygott, a magabiztossága dühítette Miát. Félelmet keltett benne.

— Nem emlékszem, hogy a beleegyezésedet kértem volna. Ez már nem arról szól, hogy ledolgozd az adósságodat nekem, amit egyébként már ledolgoztál. Tudod, a seriff és én megegyeztünk. Megvesztegettem, ő pedig, nos, ellát megfelelő lányokkal az üzlethez.

— Te szarházi!

Sarkon fordult, és ki akart rohanni a szobából, de az ajtóban útját állta egy hatalmas, elegáns ember. Nem is hallotta, mikor jött be.

Hátrahőkölt, és most először érzett igazán félelmet. Döbbenten járatta a tekintetét egyik férfiról a másikra.

— Mi a fenét akartok? — kérdezte idegesen.

— A rabszolgák áruba bocsátása a gazdáiknak virágzó üzlet — kezdte Martin. — Néha magam is megjelenek a piacon. Még jó ideig nem akartalak eladni téged, nagyon sok vendéget hozol a klubnak. De többen is érdeklődést mutattak irántad. Igen vagyonos emberek. Nekem meg szükségem volna egy nagyobbacska összegre, ami minden bizonnyal befolyik, ha áruba bocsátalak. A bárban gond nélkül helyettesítelek. Rengeteg fiatal lány van, aki alig várja, hogy bajba kerüljön.

Végignézett rajta, és elégedetten csettintett a nyelvével.

— Mire a ma éjszaka véget ér, találkozni fogsz az új gazdáddal, aki persze nem fog olyan jól bánni veled, mint én, de végre megszabadulhatok az anyagi nehézségeimtől.

— Nem megyek bele! — kiabálta Mia bizonytalanul. — Nem teheted meg velem!

— Sajnos ezúttal sincs választásod, kedvesem.

Szúrást érzett a nyakában. Megperdült, és látta, hogy a férfi, aki az ajtóban állt, fecskendőt tart a kezében. A helyiség forogni kezdett vele, a tekintete elhomályosult. Érezte, hogy a lába elgyengül, aztán a földre zuhant.

Kilencedik fejezet

Jack beült a bárba és ivott egy kortyot a söréből. Igyekezett lazának tűnni, de az agya lázasan dolgozott. A Kennyvel folytatott beszélgetése gyümölcsöző volt. Lehet, hogy jelent valamit, de az is lehet, hogy semmit.

A kisváros, ahol Mia letelepedett, nem a rendről és a közerkölcsről volt híres. A Texas Rangerek egy éve folytatnak nyomozást a seriff irodája ellen, de eddig nem sikerült konkrét bizonyítékot találniuk. Az állítólagos kapcsolat azonban a seriff és Martin Lindelle között elég volt, hogy Jack belső radarja veszélyt jelezzen.

Aztán ott van az a fél évvel korábbi eset, amikor Miát lemeszelte a seriff helyettese. Nem emeltek vádat, nem figyelmeztették, Mia mégis úgy döntött hirtelen, hogy a városban marad, holott azt vallotta, hogy csak átutazóban volt. Ráadásul annak a férfinak dolgozik, aki állítólag törvénytelen kapcsolatban áll a seriffel.

A dolog percről percre érdekesebb és egyre gyanúsabb lett. Jack nem szeretett semmit a véletlenre bízni. Tudta, hogy el akarja vinni innen Miát, amilyen gyorsan csak lehet.

Az ujjával az asztalon dobolt, és az órájára nézett. Miának már a színpadon kellene lennie. Ehelyett egy másik táncosnő vonaglott ott, akit a tömeg láthatóan nem ismert.

Mozgás támadt a folyosón, ami felkeltette Jack érdeklődését. Látta, hogy Martin kicammog és szétnéz, mintha valakit keresne a teremben.

Jack felállt, és a legvagányabb arckifejezését erőltette magára. Azalatt tökéletesítette, míg álnéven a texasi motoros bandával lógott. Lazán átsétált az emberek között Martin felé. Ahogy közelebb ért, a fickó felnézett.

— Miát keresed? — kérdezte Martin számítón.

Jack csalódottságot erőltetett az arcára.

— Igen. Nem tetszett, ami tegnap este történt. Az a kurva otthagyott, miután kipakolt.

Martin meglepetten felhúzta a szemöldökét.

Jack feljebb húzta az ingét, hogy Martin láthassa a tetoválást a hasán.

— Nem vagyok hozzászokva, hogy így elbánjanak velem. Egyáltalán nem tetszik a dolog. Miféle szemetek vagytok ti ketten, hogy csak így elfuttok? Te gyűjtőd be a pénzt, amit a kurvád meglovasít a vendégektől?

Martin tekintete a tetoválásra szegeződött. Jack azonnal tudta, hogy felismerte. Fel kellett ismernie. Elég sokat mutatták a tévében nemrég.

Martin idegesen beletúrt a hajába.

— Nem tudtam, hogy így cserbenhagyott, esküszöm.

— Hol van? — hörögte Jack. — Vele is el akarok beszélgetni.

Martin homloka izzadságban úszott. Idegesen megnyalta a száját.

— Nincs… Nos, nincs itt átmenetileg.

— Hogy érted azt, hogy átmenetileg? — Jack hangja vészterhesen elhalkult. Tudta, hogy baljósan hangzik, amit mond és remélte is, hogy megijeszti vele a dagadt fickót.

Közelebb lépett hozzá, megragadta Martin gallérját, és közelebb húzta magához.

— Vagy elmondod, hol van, te dagadt rohadék, vagy a legnagyobb örömmel szedlek apró darabokra, és föletetlek a keselyűkkel. Biztos vagyok benne, hogy hallottad már, mi történik azokkal, akik az ördög útját állják.

Martin szeme kidülledt, jobbra-balra pislogott. Idegesen a folyosó vége felé intett.

— Menjünk az irodámba! Talán ott el tudjuk simítani ezt a dolgot.

Jack elengedte a remegő embert, és követte végig a folyosón az irodába. Martin leült az íróasztalhoz, Jack inkább állva maradt. Azt akarta, hogy a szaralak még jobban féljen tőle.

— Üzleti érdekem fűződik a lányhoz — mondta Martin és a szemöldökét törölgette. Előredőlt és suttogva folytatta. — Ma éjjel elárverezik. Természetesen te is licitálhatsz rá.

Jack lenyelte a dühöt, ami a torkában kelt. Legszívesebben átnyúlt volna az íróasztal felett, és puszta kézzel töri el a nyakát. Elárverezik? Mint egy darab húst? Forrt tőle a vére. Mia az övé, senki más nem érintheti rajta kívül, különben hosszú és fájdalmas halálban lesz része. Mosolyt erőltetett magára.

— Jól van. Rabszolgaárverés? Nagyon jól hangzik. Hol lesz az aukció?

— Odatelefonálok és elintézem, hogy beengedjenek — mondta Martin sietve. — Megmondom, hogy jutsz oda. Mindent elmondok, amit csak akarsz.

Jack odahajolt hozzá, az orra centiméterekre volt a büdös szájszagú férfi arcától.

— Akkor mondd meg, ki tartja az árverést, mert szívesen tennék előzetes ajánlatot. De először is látni kívánom az árut, tegnap éjszaka ugyanis nem volt rá alkalmam. Ezt akarom tőled. Ha elégedett leszek, meghálálom. Ha meg nem tetszik, átengedem annak, aki a legtöbbet kínálja érte.

Martin szeme kidülledt, az arca fénylett az izzadságtól.

— Már nem vagyok rá befolyással, mi történik vele. Átadtam Drake-nek. Ő intézi az árverést. Megadom neked a címet, és elmondom, hogyan jutsz oda. Ez minden, amit tehetek, esküszöm! Drake-nek kell ajánlatot tenned.

Eszelősen felfirkált valamit egy darab papírra, aztán odatolta elé. Jack elvette a papírt, és a zsebébe csúsztatta.

— Reménykedj, hogy Drake elfogadja az ajánlatomat, dagadt barátom, mert ha nem, levadászlak. — Mutatóujját nyomatékul Martinra szegezte, majd megfordult, és kiment az ajtón.

Martin nagyot sóhajtott megkönnyebbülésében, és elővette a telefonját. Beütött egy számot, és szitkozódott, amikor foglaltat jelzett. Többször újra kellett hívnia.

A füléhez tette a kagylót és várt.

— Add Drake-et! Nagy baj van.

Mia kinyitotta a szemét a sötétben. Pislogott, hátha megpillant valamit, de a fojtogató sötétség csak nem akart eloszlani.

A szája kiszáradt, a nyelve duzzadt volt. A drog még mindig tompította az érzékeit. Nyelt egyet, majd megnedvesítette száraz, cserepes ajkát.

Ahogy lassan magához tért, kellemetlen fájdalmat érzett a karjában és a lábában. Függőleges testhelyzetben volt, de a súlya nem a lábán nyugodott. Megmozdította a kezét és a lábát. A csuklóját összekötözték, a karját a feje fölé húzták. A válla égett, ahogy a súlyát tartotta.

Verejtékcsepp folyt végig oldalt a nyakán, aztán legurult a két melle között. A melle meztelen volt. Az egész teste csupasz volt, a lábát kétfelé kötözték.

Megrántotta a csuklóján a kötelet, de nem engedett, csak fájdalmasan a bőrébe vágott. Félelem hatalmasodott el rajta. A gyomra összerándult, és egyre erősebb hányingere lett. Hirtelen eszébe jutott a találkozása Martinnal az irodában. Rabszolga. Eladja, mint egy árut a húspiacon.

Összeszorította a fogát és megpróbálta leküzdeni a pánikot, ami egyre inkább a hatalmába kerítette. Az a görény nem fogja ennyivel megúszni. Jack megmenti. Vajon hol lehet? Hol van Jack? Lehunyta a szemét, és mélyeket lélegzett, hogy megnyugtassa magát.

Legszívesebben üvöltött volna. Kitöltötte volna a dühét a szemétládán, aki ezért felelős. De nem akarta, hogy megtudják, magához tért. Ki tudja, mi történne vele azután? Beharapta az alsó ajkát, nehogy valami hangot adjon ki kétségbeesésében, ami elárulhatja.

Fogalma sem volt, mennyi ideje lóg ott a sötétben. Örökkévalóságnak tűnt, de lehet, hogy csak percek voltak. Vagy talán néhány óra.

Ekkor felkapcsolták a lámpákat, és hirtelen fény áradt szét a helyiségben, ami elvakította Miát. Hunyorgott az erős fényben. Lépéseket hallott, és gyorsan pislogni kezdett, hogy megtudja, kik vannak ott.

Végül egy emberi alakra lett figyelmes, aki néhány méterre előtte állt. Megpróbált a szemébe nézni, leküzdve a fájdalmat és a rettegést, ami a szívébe markolt.

— Mit akarsz tőlem? — kérdezte Mia.

A férfi csak mosolygott. Elővett egy ostort a háta mögül és a lábára csapott vele.

— A helyedben spórolnék a levegővel. Igen hosszú éjszaka áll még előtted.

A rohadt állat! Ha kiszabadíthatná a kezét, örömmel darabokra tépné a kis férget.

— Mit keresek itt? — bökte ki végül.

— El fognak árverezni annak, aki a legtöbbet kínálja érted. Már nem veszik hasznodat a klubban, és nagyon sok a külső érdeklődő irántad. Néhány úriember nagyon sok pénztől hajlandó megválni azért, hogy az övé legyél.

Mia szeme elkerekedett a rémülettől.

— Ehhez nincs jogotok, seggfej! Nem adhattok el valakit csak úgy! Soha nem egyezem bele!

A férfi nevetett, és megkerülte. Ostorcsapások visszhangoztak a kis helyiségben. Mia kamerákat látott a szoba különböző pontjain, és az összes rá irányult.

— Nincs is annál szebb, mint egy kikötött nő látványa. Főleg, amikor vonaglik fájdalmában, és legszívesebben megszabadulna a kötelékeitől. A férfiak megőrülnek érte. Felizgatja őket a dominancia. A nő az övéké, és azt tesznek vele, amit csak akarnak.

Mia remegett, a gyomra görcsbe rándult. Jack. Vajon megtalálja? Keresni fogja, ha nem találja a klubban? Vagy azt hiszi majd, hogy ismét elfutott?

— Te beteg fasz — mondta a lány undorodva. Nem engedte, hogy elüljön a dühe. Legalább volt mire koncentrálnia. Ezt irányíthatta, ha mást nem is.

A férfi kacagott.

— Már-már komolyan azt kívánom, bárcsak az enyém lennél. Ó, Mia, rengeteg pénzt fogsz nekem hozni. — A kamerák felé intett. — Az új gazdád már figyel. Arra vár, hogy birtokba vehessen, és te kiszolgáld minden vágyát.

Mia a kamerákra nézett.

— Nem vagyok rá hajlandó.

— Nincs más választásod.

A lány feje a mellére hanyatlott. Az ereje fogytán volt.

A helyiség ajtaja egyszer csak kinyílt.

— Vágd le, és vidd a hálószobába. Vendégünk érkezett. Martin hívott, és azt mondta, adjunk meg neki mindent, amit kér.

Mia felemelte a fejét, a hang irányába nézett, és egy fekete öltönyös férfit látott az ajtóban állni.

— Martin elfelejtette, hogy itt nem ő parancsol — mondta a másik férfi fenyegetően.

— Azt hiszem, érdekelni fog az ajánlata — válaszolta az öltönyös férfi. — Nagyon érdekes kapcsolatai vannak. Érdemes lenne meghallgatni, mit akar.

— Jól van. Hagyjátok így, amíg beszélek a vendégünkkel. Az árverés fél óra múlva kezdődik. Ha szükségem lesz rá, szólok.

Az ostoros férfi, megkerülte Miát, és elé lépett. Az ostor nyelét az arcához érintette, és lassan lefelé haladt vele. Aztán sarkon fordult, és elment.

Miát ismét elhagyta az ereje. Hálát adott az égnek, hogy egy időre megmenekült.

— Kérlek, Jack, találj meg! — suttogta.

Tizedik fejezet

— Mondja csak Mr… mit is mondott, mi a neve?

Jack a jólöltözött férfira nézett, aki belépett a tárgyalóba.

— Nem mondtam — felelte szárazon. A tekintete az ostorra tévedt a férfi kezében, és igyekezett megfékezni a gyilkos vágyat, ami ébredt benne.

A két fegyveresre pillantott, akik ott voltak vele a szobában, míg a találkozóra várt. Nem tudta, hányan lehetnek még. A házat kívül és belül is jól őrizték. A férfi mosolygott.

— Értem. Titkolózó a barátunk. Akkor mondd, mit tehetek érted?

— Nálad van a nő, aki nekem kell.

A férfi felhúzta a szemöldökét.

— Sok nő van nálam.

Jack szinte átfúrta a tekintetével.

— Szőke, formás, jó cicik, jó segg. Ma éjjel árverezik.

A férfi szeme megrebbent.

— Szóval Miára gondolsz.

Jack bólintott.

— És miért érdekel?

— Van egy rendezetlen ügyünk.

A férfi leült az egyik fotelbe, és italt töltött magának a kristályüvegből, ami az asztal hozzá közelebb eső végén állt.

— Kérsz egy italt?

Jack megrázta a fejét.

— A nevem Drake — folytatta.

Felemelte a poharat, és körbe-körbe mozgatta, mielőtt beleivott volna.

— Erik azt mondja, hogy vannak kapcsolataid, igaz ez?

Jack lassan felemelte az ingét és megmutatta a tetoválást a hasán.

Drake felhúzta a szemöldökét.

— Te lennél az? Az egyetlen, aki megmenekült a rajtaütés során. A rendőrség keres, te meg itt vagy, és egy nő után érdeklődsz. Különös, nem gondolod?

Jack nyugalmat erőltetett magára, és gyorsan felvette azt a szerepet, amelyet az elmúlt két évben tökélyre fejlesztett.

— Elveszítettem a rabszolgámat a rajtaütés során — felelte és megvonta a vállát. — Akarok egy másikat, mielőtt délre megyek és meghúzom magam. Lapulni magányos dolog, ha tudod, miről beszélek.

Drake elvigyorodott.

— Pontosan tudom. Mit adsz cserébe?

Jack keményen ránézett.

— Fizettem a kurváért tegnap éjjel, de kirabolt. Nem vagyok hajlandó olyan áruért pénzt adni, amit nem kóstoltam meg. Egy órát akarok vele. Ha tetszik, nagylelkű leszek. Azt akarom, hogy halaszd el az árverést, amíg nem hallottad az ajánlatomat.

Drake letette a poharát, és Jacket fürkészte.

— Szóval ki akarod próbálni az árut? Gondolom tisztában vagy vele, hogy lehetetlent kérsz?

— Sok pénzt áldoznék egy puncira, ha tudom, hogy első osztályú — felelte Jack hanyagul.

— Előleget kérek. Természetesen nem visszatérítendő — egyezkedett Drake.

Jack keresztbe tette a karját a mellén.

— Én pedig azt mondom, nem fizetek egy centet sem, ha nem tudom, mit kapok érte. Félsz, hogy átverlek? — tette hozzá baljós hangon, és élvezte, ahogy a szarházi fészkelődni kezd a székében.

Legszívesebben fegyverrel rontott volna rá, de fogalma sem volt, mibe keveredik. Tovább kellett játszania, és meggyőződnie arról, hogy Mia biztonságban van. Nagyon remélte, hogy Kenny hamarosan megérkezik a zsarukkal.

— Ám legyen — mondta végül Drake és felállt a székből. — De van néhány kikötésem, és akkor a kóstolás mindkettőnk számára hasznos lehet. Fel fogom venni az egészet. Ha nem veszed meg, értékes műsor lesz a jövőbeni vásárlóknak. Csak hogy tudd: az embereim is figyelni fognak benneteket.

Jacknek vissza kellett tartania magát, hogy ki ne verje a fogsorát. A burkolt fenyegetés mindennél jobban dühítette. Mintha a gennyek nem néznék őket közben függetlenül attól, hogy veszélyesnek tartják-e. Rábólintott a feltételekre, mert nem bízott a hangjában. Drake intett neki, hogy kövesse.

— Egy erre a célra kialakított helyiségbe kísérlek, és megkapod Miát. Miután letelt az egy óra, várom az ajánlatodat. Különben megkérünk, hogy távozz.

— Megegyeztünk.

Drake a fejével intett a két fickónak, akik néhány méterre álltak tőlük. Az egyik Jack mögé lépett, és megmotozta.

— Az ember soha nem lehet elég óvatos — mondta Drake mosolyogva, miközben a pénztárcáért nyúlt, amit Jack zsebéből vettek ki.

Drake átnézte a tárca tartalmát, aztán láthatóan elégedetten visszaadta.

— Jöjjön utánam, Mr. Kirkland.

Jack követte Drake-et a hosszú folyosón, majd beléptek a giccses hálószobába. Egy hatalmas ágy állt a szoba közepén. Jack körülnézett. Kampókat látott a mennyezeten és az ágylábakon. Egy ódivatú sámli állt az ágy végében. Rengeteg ostor, bilincs, bimbócsipesz, kötél és más szexuális játékszer feküdt szépen egymás mellett egy hosszú asztalon a fal mellett.

A falon, amely előtt az asztal állt, egy nagy tükör lógott. Nyilvánvalóan ezen át bámulnak be a szobába. Jack a kamerákat kereste. Nagyon óvatosnak kell lennie, nehogy elárulja magát vagy Miát.

A gyomra összeszorult, mikor rágondolt, mit kell tennie. Ironikus a helyzet. Annak érdekében, hogy megmentse, úgy kell a magáévá tennie, ahogy mindig is szerette volna. Remélte, hogy a lány megbocsát majd neki, és megérti. Ha később meggyűlöli, akkor is az a legfontosabb, hogy most épségben kijuttassa innen.

— Itt várj! — utasította Drake. — Hozom a lányt.

Jack nagyot sóhajtott, és ledobta magát egy fotelbe az ágy mellett. Nem akart idegesnek vagy feszültnek látszani.

Néhány perccel később kinyílt az ajtó és Drake sétált be, maga előtt tolva Miát. A lány teljesen meztelen volt, kivéve a nyakörvet a nyakán. A férfi a póráz végét tartotta a kezében.

Mia elvesztette az egyensúlyát, amikor Drake megrántotta.

— Térdre, ribanc! — parancsolta Drake Miának. — Köszöntsd szépen a gazdádat. Ha elégedett lesz veled, akkor hazavihet magával. Ha nem, később elárverezünk.

Mia lassan felemelte a fejét és Jackre nézett. A férfi látta, hogy düh izzik a szemében. Jól van. Nem törték meg. Az összes maradék lélekjelenlétére szükség lesz, ha élve ki akarnak jutni.

Jack mást is látott rajta. Megkönnyebbülést és bizalmat. Nem érdemli meg a bizalmát. Elhagyta, mégis nyugodtan, határozottan néz rá. Lélekjelenléte meghazudtolja a félelmét. Jack mélyen a szemébe nézett, azt akarta, hogy megértse, hogy bízzon benne, miközben azt teszi, amit tennie kell.

Odament hozzá, és remélte, hogy nem szól egyetlen szót sem addig, amíg Drake ott van.

— Csókold meg a lábamat, rabszolga! — utasította keményen a lányt.

Mia meglepetten pislogott, aztán összeszedte magát, és közönyös álarc mögé rejtette az érzéseit. Drake a földre nyomta, Mia a kezére támaszkodott, az arca centiméterekre volt Jack lábától. Pillanatnyi habozás után az ajkát a cipője orrához érintette, majd lassan elhúzódott.

— Nagyon jó! — mondta Jack elégedetten. Drake-re nézett. — Magunkra hagyhatsz bennünket!

Úgy látszott, mintha Drake mondani akarna még valamit, de végül csak bólintott és kilépett az ajtón.

Jack megfogta a pórázt, és felállította Miát. Elfordította az arcát a tükörtől. Mia mereven állt, miközben a férfi a háta mögé sétált. Jack a mellkasát a hátához érintette, és óvatosan félresimította a haját. Aztán kinyitotta a száját, és úgy tett, mintha a nyakát harapdálná.

— Figyelnek bennünket — megvárta a szavai hatását, időt hagyott a lánynak, hogy felfogja, amit mond. — Azt akarom, hogy bízz bennem, Mia. Tedd meg, amit mondok, mindegy, mi az. Dugni fogunk. Egyenes adásban néznek minket ezek a férgek. Csak rám figyelj, édes, semmi másra. Nem sétálhatunk ki csak úgy. Ki kell vágnunk innen magunkat. Érted?

Mia alig láthatóan bólintott.

Jack egy pillanatra lehunyta a szemét, szomorúság és szégyen áradt szét a lelkében. Soha nem akarta, hogy a lány megismerje az igazi Jack Kincaidet. Vajon gyűlölni fogja érte? Nem számít, csak életben maradjon.

Megacélozta magát, és hagyta, hogy a vágy elhatalmasodjon rajta. Kiengedte a gyeplőt, a kéj elárasztotta a testét. A múlt képei villantak fel lelki szemei előtt, akár egy gyorsan pergő film. Mia az ágyában, csókolgatja, a lábával átöleli. A kínzó vágy, amelyet érez, amikor csak megérinti, amikor csak rá gondol. Belekapaszkodott a vágyba, és kitárta a lelkét előtte.

— Készülj fel, kezdünk! — motyogta és ellépett tőle.

Jack megkerülte és elé állt.

— Térdelj le! — mondta élesen.

A lány térdre ereszkedett, a tekintetét a tökéletes odaadás jeléül leszegte. Bárcsak tudná, milyen gyönyörű. Szégyellnie kéne magát, hogy ennyire felizgult, de képtelenség lett volna tagadni a vágyat, amely szétáradt a testében.

Jack lehúzta a nadrágja cipzárját és elővette a farkát. Az egyik kezével Mia hajába markolt, és előrerántotta a fejét.

— Szopjál le! — parancsolta. — Vedd be jó mélyen! Jól csináld, különben elfenekellek!

Mia ajka lassan szétvált. Felnézett rá, bizonytalanság ült gyönyörű, kék szemében. Jack bólintott, az engedélyét adta. A szájához tette a péniszét, majd egyetlen, határozott mozdulattal behatolt.

Mintha csak forró selyem ölelte volna körül a farkát. Nedves, forró és erotikus volt. Elvette a kezét a farkától, és mindkettővel a lány hajába markolt. Keményen, mozdulatlanul tartotta a fejét maga előtt.

Engedte, hogy a domináns énje átvegye az irányítást. Nem is kellett színlelnie. A játék nem játék volt. Elfeledkezett a környezetéről, kizárt mindent a tudatából, kivéve az előtte térdelő nőt, akivel élete legdédelgetettebb álmát válthatja valóra.

— Amikor elmegyek, azt akarom, hogy lenyeld minden cseppjét! — hörögte Jack. — Ha csak egy csepp is mellémegy, megbüntetlek. Megértetted?

A farkával mélyen a torkában Mia képtelen lett volna megszólalni, így csak bólintott.

Jack elhúzódott tőle, hagyta, hogy levegőhöz jusson, aztán újra előredöfött a selymes forróságba. Az egyik kezét végighúzta Mia arcán, megfogta az állát, és finoman megszorította.

— Nyisd ki nagyobbra, lazítsd el az állkapcsodat — utasította. — Be tudod kapni teljesen. Azt akarom, hogy megtedd.

A lány küzdeni próbált, de Jack nem hagyta, hogy ő irányítson. Végül Mia feladta, és elengedte a kezét. A férfi a torka mélyéig hatolt. Egy pillanatra megállt, és élvezte, hogy tövig behatolt a szájába.

Amikor a lány ismét küzdeni kezdett, elhúzódott tőle, hogy levegőhöz jusson.

— Nagyon jó! — motyogta elismerően. — Az ember azt hihetné, hogy egész életedben csak szoptál. Most pedig nyisd ki szép nagyra, édes! El fogok menni.

Ismét megragadta a lány állát, és mélyen behatolt a szájába. A lány a farkát szopogatta, a csípője az arcának csapódott. Csattogó, szürcsölő hang töltötte be a helyiséget. A sperma feltódult a férfi heréjéből, a farka kőkemény lett.

A magja elöntötte a lány száját. Az első néhány kilövellés a torkát érte. Mia halkan felnyögött, nyelt egyet, majd még egyet.

Jack felette vonaglott, a combján kidagadtak az izmok, ahogy az utolsó csepp sperma is a lány szájába került. Mia óvatosan tovább nyalogatta a péniszét, az utolsó cseppig a szájába szívta a magját.

Jack végül elhúzódott tőle. Megfogta az állát, és felemelte a fejét.

— Élvezed, rabszolga?

Mia szeme fényesen csillogott a vágytól. Az ajka duzzadt volt a dugástól.

— Igen — suttogta.

Jack megtörölte Mia száját a hüvelykujjával.

— Állj fel! — utasította.

A lány bizonytalanul lábra állt, egy kicsit remegett a férfi előtt. Jack kinyújtotta a kezét, és megfogta formás mellét. Az ujja közé vette a mellbimbóját, és addig izgatta, míg kemény nem lett. Mia megremegett az érintésére, és kitárulkozott a gyengédség előtt.

— Élvezted, hogy szophattad a farkam?

— Igen.

— Igen, gazdám! — helyesbített Jack.

— Igen, gazdám.

— Jól van. Elégedett vagyok.

Jack azt akarta, hogy Mia az ágyra dőljön, és a puncija szabaddá váljon. Legszívesebben jól elverte volna a fenekét, hogy lássa rajta a vörös izzást, de nem tudta, mit kellett a lánynak addig elviselnie. Nem volt szíve megtenni, még ha a szerepe ezt is kívánta. Azt akarta, hogy annyi örömben legyen része, amennyit csak adni képes neki.

— Lefekhetsz az ágyra — mondta neki. — A hátadra. Tárd szét a combodat és a puncidat. A lábad lógjon le az ágyról.

Mia megfordult és bizonytalan léptekkel az ágy felé indult. A férfi legszívesebben kinyújtotta volna a kezét és támogatja, de mindenkit, aki őket nézte, meg kellett győzni arról, hogy csak az árut vizsgálja.

Mia úgy tett, ahogy kérte. Az ágyra feküdt, a végéhez kúszott, és a lábát lelógatta. Széttárta a combját. A puncija rózsaszín húsa láthatóvá vált.

Jack levetkőzött, odament hozzá, és elhelyezkedett a lába között. Megérintette Mia lágy szeméremszőrzetét, ujjával a csiklóját babrálta. Mia felsóhajtott, és megremegett.

A férfi lejjebb csúsztatta a kezét a hüvelye bejáratáig, és bedugta az egyik ujját a nyíláson. Lassú, könnyed mozdulatokkal izgatta, aztán elvette a kezét. A lány csalódottan felnyögött.

— Te szolgálod az én örömömet, rabszolga, nem pedig fordítva — feddte meg Jack. — Ha észben tartod, jól ki fogunk jönni.

Ezt mondta, pedig azon volt, hogy kielégítse a lányt. Azt akarta, égjen érte úgy, ahogy ő ég érte. Elfeledtesse vele, hogy figyelik őket. Azt akarta, rá figyeljen, csakis rá, és a gyönyörre, amelyet adhat neki.

Lehajtotta a fejét, és a szájával a lágy redőket kereste. Közelebb hajolt, nyalogatta, harapdálta az érzékeny bőrt. A lány combja remegett a feje mellett. A teste rázkódott és vonaglott, halkan nyögdécselt.

Jack a hüvelyétől a csiklója felé kalandozott a nyelvével. Megkóstolta, kényeztette. A nyelve hegyével cirógatta az apró kis gombot, majd beszívta a szájába. Mia közel volt az orgazmushoz, de Jack tudta, hogy még nem adhatja meg neki, amire vágyik.

Elhúzódott tőle. Felmászott rajta, és az arca fölé térdelt.

— Szopogasd, amíg elég kemény lesz, hogy rendesen megdugjalak! — parancsolta.

Előrehajolt, a karjára támaszkodott. A csípőjét leengedte a lány szája felett, majd le-fel mozgatta. A pozíció pokolian erotikus volt. Úgy dughatta meg a száját, mintha a puncija lenne.

A farka ki-be járt a lány száján. Felemelte a csípőjét, majd újra előredöfött. A pénisze életre kelt Mia meleg, nedves szájában. Nemsokára ismét kőkemény lett. Finoman behatolt mélyen, egészen a torkáig, és élvezte, ahogy Mia a nyelvével dörzsölgeti.

Aztán elhúzódott tőle, lecsúszott a testén, és ott volt, ahol korábban, a lába között.

— Nyisd szét a puncidat az ujjaiddal!

Mia zavartan odanyúlt, és szétnyitotta a rózsaszín szeméremajkakat. A piros kis gomb megremegett és megmerevedett. A hüvelye nedves volt a váladéktól. Fel volt izgulva. Legalább annyira vágyott a férfira, mint az rá.

Jack a hüvelykujját a csiklójára tette, és körkörösen mozgatta. A lány csípője felemelkedett, halkan felsikított. A férfi a csiklójára nyomta a hüvelykujját, a hüvelye bejáratához tette a farkát, majd behatolt a nyílásba.

Mia hangosan zihált, és vonaglott alatta. Jack az ágyhoz szögezte, egész testével ránehezedett. Hagyta, hogy elég nagyra táguljon. Amikor a lány puncija megfeszült és benedvesedett, elkezdte kúrni.

Az ujját elvette a csiklójától, mire Mia felszisszent csalódottságában. Jack szélesebbre tárta a combját, és mélyebben beléhatolt. Felnyúlt és az ujjai közé vette mindkét mellbimbóját.

Megszorította, húzogatta, simogatta a csúcsokat, miközben újra és újra beléhatolt. Mia teste megfeszült, a puncija összerándult, megszorította a farkát. Jack tudta, hogy közel van az orgazmushoz.

Keményebben kezdte kúrni. Amikor érezte, hogy már nagyon közel van, hogy elmenjen, erősen megpöckölte mindkét mellbimbóját.

Mia felsikított. Jack nedvességet érzett a pénisze körül. Egyre hevesebben dugta a lányt. Már ő is közel járt. Végül kirántotta a farkát Mia hüvelyéből, a kilövellését a lány hasára és mellére irányította. Aztán visszasiklott a lányba, és hosszú másodpercekig benne maradt.

Egy pillanatra a tekintetük is összeforrt. Jack a lány szemébe nézett, azt akarta, hogy megértse, miért teszi ezt. Mia bátran nézett vissza rá, ami egyértelmű elfogadást jelzett. A férfi legszívesebben a karjába vette volna, és olyan messzire viszi, amilyenre csak tudja. Valahová, ahol szeretheti és vigyázhat rá.

Elhúzódott tőle, felsegítette az ágyról, és biztatóan megszorította a kezét.

— Menj a fürdőszobába, és takarítsd le magad! Amikor visszajössz, azt akarom, hogy addig szopd a farkam, amíg nem lesz megint kemény.

— Igen, gazdám! — felelte Mia csendesen.

Bement a néhány lépésre lévő fürdőszobába. Jack hallotta, ahogy megnyitja a vizet. Néhány perccel később visszajött, odament hozzá, és engedelmesen letérdelt előtte. Mindkét kezét a férfi csípőjére tette, a nyelvét végigfuttatta merev péniszén. Jack felnyögött. A lány a szájába vette a farkát, és a nyelvével az érzékeny makkját kényeztette.

Tökéletes istennő volt. Jack bármit megadott volna, hogy ne abban a szobában legyenek.

Hagyta, hogy a lány egyedül végezze a dolgát, türelmesen megvárta, amíg megtalálta a ritmust. Mia a farkát kezdte simogatni a kezével. Minden egyes érintése a kéj újabb és újabb hullámát indította el Jack testében.

A pénisze hamarosan megkeményedett. Korábban soha nem reagált így egyetlen nőre sem. Kész volt újra megkefélni, élete két legnagyobb orgazmusa után.

— Térdelj le! — nyögte. — Feküdj a földre, arccal az ajtónak!

Mia otthagyta a férfi farkát, letérdelt elé, az arcát a földhöz érintette. A feneke a levegőbe emelkedett. Jack keze remegett, ahogy a tenyerébe vette az egyik farpofáját.

Ráhajolt a lányra, a péniszét a puncijához illesztette. Lehajtotta a fejét, és a vállát kezdte harapdálni, közben halkan a fülébe motyogott.

— Amikor fenékbe akarlak kúrni, felsikoltasz, és úgy teszel, mintha elájultál volna. Megértetted?

— Igen — suttogta a lány remegő hangon.

Jack előrenyomta a csípőjét, és behatolt a nedves puncijába. Csodálatos érzés volt. Olyan szűk, mintha csak ráöntötték volna. Forró balzsamként ölelte körül a farkát.

Jack hosszú percekig lassú, könnyed mozdulatokkal dugta. Közben az agya lázasan dolgozott, hogy felkészüljön a rájuk váró feladatra. Nem tudta, hányan figyelik őket, de biztos, hogy hamar odaérnek, ha kell. Remélte, hogy a meglepetés erejével előnyt szerezhet, és miután lefegyverezte őket, megtalálja a menekülőutat is.

— Készülj föl! — motyogta Jack anélkül, hogy a szája megmozdult volna.

Kihúzta a farkát, és kéjsóváran a lány fenekére csapott.

— Lássuk, hogy tetszik, ha seggbe kúriák, rabszolga! — mondta hangosan.

Szétfeszítette a lány farpofáit, a farkát a szoros kis nyíláshoz nyomta.

— Most! — suttogta.

Előrenyomta a csípőjét, úgy tett, mintha a lány fenekét dugná. Mia Oscar-díjas sikolyt hallatott, majd előrebukott és elterült a padlón.

Jack felugrott.

— Picsába! — üvöltötte. Dühösen megfordult. — Mi a fasz van ezzel?

Ahogy várta, kivágódott az ajtó, és két fegyveres férfi rontott be.

Drake dühös arccal loholt mögöttük.

— A hülye kurva elájult! Milyen dolog ez? — őrjöngött Jack.

— Bocsánatot kérek — mondta Drake bosszankodva. — Biztosíthatlak, hogy kárpótolunk az esetért. Azonnal. Megbüntetjük, és legközelebb felkészültebb lesz.

Jack megvárta, amíg Drake közelebb lép hozzá, majd gyilkos sebességgel és pontossággal csapott le. Kirúgta a pisztolyt az egyik fickó kezéből, majd fordulatból hasba rúgta a másikat, aki összegörnyedt, és a tarkójára mért ütéstől elájult.

A társa nekirontott Jacknek, magával rántotta a földre, birkóztak, aztán egyszer csak elernyedt. Jack csodálkozva lökte le magáról.

Mia állt felette a fegyverrel a kezében. Hatalmas csapást mért a fickóra a pisztoly agyával. Felemelte a fegyvert, és remegő kézzel Drake-re irányította, aki csak tátotta a száját a döbbenettől.

— Meg ne mozdulj, rohadék! — sziszegte Mia. A fegyver még jobban remegett a kezében, ahogy a ravaszra tette az ujját.

— Mia, édes — kezdte nyugtatgatni Jack. — Add ide a pisztolyt! Nincs időnk! Add ide!

A lány nem mozdult, Drake-re szegezte a tekintetét, és olyan gyűlölettel nézett rá, hogy Jack attól félt, azon nyomban lelövi. Nem mintha sajnálta volna, de egyelőre szüksége volt Drake-re, hogy élve kijussanak.

Óvatosan a lány vállára tette a kezét, és a fegyverért nyúlt.

— Add ide nekem, édes! Sietnünk kell! Lesznek többen is.

Mia megfordult, ránézett. Kék szemében annyi fájdalom és szorongás tükröződött, hogy Jacknek elállt a lélegzete. Lassan leengedte a fegyvert, és a férfinak nyújtotta.

Jack odament Drake-hez, és a csövét a fejéhez nyomta.

— Vedd fel az ingemet, Mia!

A lány gyorsan magára kapta. A térdéig ért, eltakarta a meztelenségét — nem mintha számított volna. Inkább meztelen legyen, mint halott.

— Add a farmeromat, édes!

Jack felrángatta a nadrágját az egyik kezével, a másikkal Drake-re szegezte a pisztolyt. Amikor végzett, megrántotta a férfi gallérját és az ajtó felé lódította. Mikor elhaladtak a két ájult őr mellett, Jack lehajolt a másik pisztolyért, és odaadta Miának. Aztán hátrafeszítette Drake fejét, és a pisztoly csövét a halántékához szorította.

— Nem fogjátok megúszni! — szólalt meg végül Drake. — A ház körül van véve. Megdöglesz, mielőtt még kijutnál innen.

— De csak utánad, pajtás — mondta Jack szárazon.

Az ajtóban megállt, és visszanézett Miára. Biztatóan bólintott. Aztán a fegyverre nézett a kezében.

— Tudod, hogy kell használni?

— Elboldogulok — mondta Mia, összeszorítva a fogát.

— Akkor gyerünk, tűnjünk el innen!

Tizenegyedik fejezet

Mia két kézzel tartotta a fegyvert, és követte Jacket a folyosóra. Remegett, mint a nyárfalevél.

Az aznapi események lassan szállingóztak vissza az emlékei közé. Igyekezett, hogy megbirkózzon az elmúlt néhány óra traumájával.

Jack megtorpant, ő pedig majdnem nekiütközött. A férfi fülelt egy ideig, majd felé fordult.

— Többen is vannak az első helyiségben. Készülj fel és kövess!

Rettegés hatalmasodott el a lányon, és még jobban remegett.

Vajon kijutnak élve?

Befordultak a sarkon. Jack szinte vonszolta Drake-et. Amint megjelentek, a helyiség felbolydult. Három őr rántotta elő a fegyverét, és fordította feléjük.

Jack még erősebben Drake halántékához nyomta a pisztolyt.

— Tegyétek le a fegyvert, vagy a főnökötöknek vége! Comprende?

— Csináljátok, amit mond! — mondta Drake a foga között.

A férfiak egyesével, lassan letették a földre a fegyvereiket.

— Mia, menj az ajtóhoz! — utasította Jack és ő is elindult a kijárat felé, magával cipelve Drake-et.

Mia az ajtóhoz sietett, de a szemét végig az őrökön tartotta. A fegyver kis híján kicsúszott a kezéből. Megszorította, nehogy elejtse.

— Azt akarom, hogy nyisd ki az ajtót, ugorj ki rajta, gurulj le a lejtőn, aztán csak rohanj! Ne állj meg, akármi is történik.

— Veled mi lesz? — kérdezte Mia.

— Mögötted leszek. Vannak még őrök a bejáratnál. Az út a garázstól egészen a kapuig vezet. Ott van egy hely, ahol alacsonyabb a kerítés, de át kell verekedned magad a sövényen. Majd én fedezlek.

— Rendben — válaszolta a lány határozottabban, mint ahogy érezte magát.

— Gyerünk! — kiáltotta Jack, és akcióba lendült.

Amint Mia a háta mögé nyúlt, hogy kinyissa az ajtót, Jack a földre lökte Drake-et, az őrök mellé. A lány lövéseket hallott, ahogy megfordult és kiugrott az ajtón.

Fájdalmasan ért földet, a bőrét apró kövek és gyökerek sértették fel, ahogy leszánkázott a dombról. A kezével fékezte a zuhanást, majd eszelősen vissza akart jutni a domb tetejére. Nem érdekelte, mit mondott neki Jack, nem hagyja, hogy meghaljon, miközben meg akarja menteni.

Egyik kezével a fegyvert szorongatta, a másikkal kapaszkodót keresett. A lába piszkosul fájt, és mintha vérezne is. Biztosan megvágta valami a zuhanás közben.

Lövéseket hallott a feje fölött, gyorsabban kezdett mászni. Amikor elérte a sövényt, széthajtotta az ágakat, és átnézett a túloldalra. Fényszórók világították be az egész udvart. Mia látta, hogy Jack a veranda egyik hatalmas oszlopa mögött talált fedezéket.

Legalább három irányból lőttek rá. Egyfolytában golyók csapódtak az oszlopba, a szilánkok szanaszét repültek. Mia kereste, honnan jönnek a golyók, célt akart találni, amire lőhet.

Felemelte a pisztolyt, és mozdulatlanul tartotta két kézzel. Amikor meglátta az egyik fegyverest a ház oldalánál, leadott egy lövést. A férfi a földre zuhant.

— Ezt neked, rohadék! — motyogta Mia.

— Mia, a fenébe is! Megmondtam, hogy tűnj el innen! — ordította Jack.

— Nagy szart! — felelte Mia a foga között.

Összerezzent, amikor golyó csapódott a sövénybe, alig valamivel a feje mellett. Arrafelé célzott, ahonnan a lövés jött, és vakon viszonozta a tüzet, jobbra-balra mozgatva a kezét.

Dobogást hallott, és valaki hátrahúzta. Jack rántotta ki a bokrok közül, aztán legurult a domboldalon, magával sodorva a lányt is.

Fájdalom hasított a testébe. A szája telement homokkal, a haja belegabalyodott az ágakba és a kövekbe, ahogy végigbukfenceztek a domboldalon, és megálltak az árokban.

Golyók csapódtak a földbe körülöttük. Hallotta, hogy Jack szitkozódik fájdalmában.

A férfi a testével takarta, érezte a mellén a lány szívverését. Szaggatottan lélegzett, de nem állt meg. Felrántotta a lányt a földről, és a birtokot határoló kőkerítéshez rohantak. Csak másfél méter magas, de nem könnyű a golyózápor közepette átverekedni magukat rajta.

Jack nem hagyott időt a töprengésre, hogyan fognak átjutni az akadályon. Egyszerűen felkapta Miát és áthajította a kerítésen. A lány a földre zuhant a túloldalon, másodpercekkel később Jack is mellé ugrott. Golyók záporoztak a levegőben. Jack magával vonszolta a lejtőn, aztán meglapultak az út menti árokban.

— Jack, eltaláltak? — kérdezte Mia.

A férfi nem válaszolt azonnal, ezért a lány megrázta.

— Hagyj békén! — förmedt rá a férfi. — Adj egy percet!

Néhány pillanatig a mély árokban feküdtek, a kemény föld nyomta Mia hátát. Végül Jack lekecmergett róla, oldalra gurult.

— Be kell szaladnunk az erdőbe! Ha elég mélyre jutunk, lerázhatjuk őket.

Mia megijedt, amikor arra gondolt, hogy mezítláb és félig meztelenül kell a sűrű erdőben rohannia. De a gondolat, hogy itt maradnak, és lelövik őket, még ijesztőbb volt.

Jack nehézkesen felállt. Mia érezte, hogy vér cseppen az arcára. Jack vére.

— Eltaláltak — suttogta.

— Csak egy karcolás — felelte a férfi. — Menjünk, mielőtt ideérnek a lámpákkal!

Kéz a kézben átszaladtak az úton a biztonságot jelentő fák közé. Bevetették magukat a sűrű bozótosba és vakon rohantak befelé.

Örökkévalóságnak tűnt, mire Jack lassított.

— Szükségünk van egy helyre, ahol elrejtőzhetünk és összeszedhetjük magunkat.

A hangja remegett, mintha nagy fájdalmai lennének. Mia megrémült. Mi van, ha komoly a sebe? Egyedül biztosan képtelen kiverekedni magát az erdőből.

Megállapodtak egy patakmederben, ami szinte teljesen kiszáradt a nagy forróságban. Lecsúsztak a magas part mentén, és a kemény mederfalnak támasztották a hátukat.

— Hol találtak el? — kérdezte Mia, és tapogatta Jack testét.

— Ne aggódj miattam! — felelte a férfi kurtán. — Jól vagy?

Átölelte a lányt, és a mellére vonta.

Mia elhúzódott.

— Jól vagyok, Jack, hála neked. De mondd meg, hol találtak el, a pokolba is!

— A karomon — felelte Jack. — Csak egy karcolás. Nem hiszem, hogy átment rajta a golyó.

Mia odanyúlt a sötétben. Jack felkarja nedves és ragadós volt a vértől. A lány a hüvelykujjával kitapogatta a sebet. Jack felszisszent, amikor a hozzáért.

— Bocs.

Jack a másik kezét a lány arcához emelte.

— Sajnálom, Mia. Sajnálom, hogy ezt kellett művelnem veled.

Mia arcát elöntötte a forróság. Hogyan mondja el neki, hogy az, amit megalázónak kellene éreznie, szexuálisan élete legizgalmasabb élménye volt? Szégyellte bevallani, de mindent elfeledtetett vele, amikor Jack megérintette. Nem számított, hogy figyelik őket, vagy hogy eladhatják, mint egy árucikket. Néhány röpke pillanatig az övé volt.

— Nem kell sajnálnod — mondta végül csendesen. — Az én hibám, hogy ekkora bajba keveredtünk.

— Azt akarom, hogy elmondj nekem mindent, ha megússzuk élve ezt az egészet.

Gombóc nőtt a lány torkában. Vajon hogy fog reagálni Jack, amikor rájön, miért tartóztatták le? Ezt sokkal jobban szégyellte, mint azt, hogy sztriptíztáncosnő lett, vagy bármit, amit tennie kellett a letartóztatása óta. Jack sohasem értené meg.

— Azt hiszem, csökken a vérzés — mondta. A vér sűrűbb és ragadósabb lett a keze alatt. — Bárcsak beköthetném valamivel a karodat, hogy ne menjen bele a kosz.

— Elkéstél vele — válaszolta Jack. — Ráadásul, köztünk legyen mondva, nem vagyunk túl jól ellátva ruhákkal.

Humor csillant közönyös hangjában. Mia nevetett. A tenyerét a szájára tapasztotta, hogy elnyomja a hangot, de a nevetése szinte hisztérikussá vált.

Istenem, össze kell szednie magát. Nem viselkedhet úgy, mint egy pisis kislány. Üldözik őket, lőnek rájuk, és Jacknek egyáltalán nem egy nyafka macskára van szüksége. Lenyelte a maradék kétségbeesését. Kis híján csuklani kezdett tőle.

— Bocsánat.

Jack előrehajolt és hosszú csókot nyomott a homlokára.

— Indulnunk kell! Telefont kell találnom! Felhívtam az egyik cimborámat a Rangereknél, mielőtt bementem érted. Itt nem bízhatunk meg senkiben, főleg a helyi zsarukban nem.

— Tudom — mondta Mia ingerülten.

— Megsérültél? — kérdezte Jack és felegyenesedett.

— Nem — hazudta Mia.

Számtalan vágás és horzsolás volt a testén. A lába vérzett, de nem volt életveszélyes. Nem akarta, hogy Jack aggódjon miatta, amikor az a legfontosabb, hogy eltűnjenek az üldözőik elől.

— Merre induljunk?

— Követni fogjuk a patakmedret — közölte Jack. — Csendesebben haladhatunk, mert az alja homokos és kavicsos.

Nem is beszélve arról, hogy a talpuknak mennyivel kellemesebb.

Miután fél mérföldet haladtak a mederben, Miának eszébe jutott valami. A kezét Jack vállára tette, és megállt.

— Mi a baj? — kérdezte azonnal a férfi.

— Jack, tudom hová mehetnénk. Van egy barátom, aki a szomszéd megyében lakik, és a cimborája az ottani seriffhelyettes. Megbízhatunk bennük. Segíthetnének nekünk, amíg az embereid ideérnek.

— Ki az a barát, és honnan tudod, hogy megbízhatunk benne?

— A neve Ryder, a cimborája Mac. Sokat lógtunk együtt. Mac nincs aktív szolgálatban, mert megsebesült nemrégiben. El akarnak majd költözni a városból, de néhány napja, mikor beszéltem Ryderrel, még azt mondta, egy hétig maradnak.

— Véletlenül nem ő a nagydarab motoros fickó? — kérdezte Jack szárazon.

Mia nézte a sötétben, és megpróbálta leolvasni az arcáról a gondolatait.

— Honnan tudod, hogy néz ki?

— Láttam veled az első este a bárban.

— El akart búcsúzni — felelte a lány halkan. — Nagyon jó barátom.

— Kérdés, hogyan jutunk el hozzájuk — szólt közbe Jack.

— Ryder megadta nekem a számát. Felhívhatnánk és eljöhetne értünk. Ha Mac is vele jönne, a helyi zsaruk nem gyanakodnának.

— Ami azt jelenti, hogy továbbra is telefont kell találnunk — jegyezte meg Jack. — De itt, a semmi közepén úgysem fogunk.

— Igen — motyogta Mia, miközben Jack ismét elindult.

Követte a férfit, ahogy egyre mélyebbre hatoltak az erdőben.

A meder időnként összeszűkült, és helyenként víz is volt benne. A sárban tocsogtak. Mia hálás volt, hogy nem látott semmit, tudni sem akarta, min lépkedett keresztül.

— Fényt látok ott elöl — szólt hátra Jack halkan.

— Lehet, hogy egy főút vagy egy bolt.

Hátranyúlt és megfogta Mia kezét. Az apró gesztusra a lány szíve hevesebben kezdett verni, ezúttal nem a rémülettől. Biztonságban érezte magát, akármilyen nevetséges is volt ez abban a helyzetben. Amikor Jack érintette, úgy érezte, semmi sem okozhat fájdalmat neki.

Közeledtek a távoli fény felé. A meder kiszélesedett, és a víz a bokájukig ért. A távolból zaj hallatszott. Jack lerántotta maga mellé a lányt, a testével védelmezőn eltakarta.

— Egy kocsi — suttogta. — Kijutottunk az útra.

Váltak, amíg a jármű elhúzott előttük és beleveszett a sötétségbe.

Jack lassan felegyenesedett.

— Maradj itt egy percig! Kimegyek és körülnézek.

Mia a vízben guggolt. Remegett. Nem annyira a hidegtől, mint a kimerültségtől, ahogy az izgalom kezdett alábbhagyni.

Néhány perccel később Jack lecsúszott a patakmederbe és a kezét a vállára tette.

— Van egy ház fél mérföldre innen az út mellett. Nincsenek otthon, megnéztem. Ha szerencsések vagyunk, van ott egy telefon, amit használhatunk.

— És talán ruha is, amit ellophatunk — tette hozzá Mia.

Jack segített neki felmászni a meredek parton. Végigdülöngéltek a kavicsos úthoz vezető rövid szakaszon.

— Sietnünk kell. Meg tudod csinálni? — kérdezte Jack.

— Mehetünk! — felelte a lány.

Átszaladtak az úton, és átvágtak a mezőn. Egyetlen csillag világította meg az útjukat. Mia a hosszú, kanyargós bejáró előtt álló postaládára nézett. Megjegyezte a címet, és az út számát, majd Jack után rohant, hogy utolérje.

A kövek fájdalmasan nyomódtak a sarkába. Meleg vér ömlött végig a lábán, és éles tüskék csapódtak a térdéhez. Horzsolások voltak az oldalán, a bordái alatt, alig kapott levegőt tőlük.

Megkerülték a házat. Régi, kopott autó állt a garázs hátuljában. Egyetlen lámpa világított ki az éjszakába a ház ablakán keresztül.

— Lehet, hogy valaki mégis itthon van? — suttogta Mia.

Jack leguggolt a garázs mögött, és igyekezett rendbe szedni a légzését.

— Meg kell néznem közelebbről. Kapcsolatba akarok lépni Kennyvel, és elmondani neki néhány dolgot. Nem akarom, hogy vakon érkezzen. De ez ráér azután is, hogy összejöttünk a zsaru barátoddal.

— Mit csináljunk? — kérdezte a lány.

— Reménykedjünk, hogy senki nincs itthon — válaszolta Jack. — Gyerünk! Semmire sem megyünk, ha csak itt csücsülünk.

A hátsó ajtó felé siettek. Jack előrántotta a fegyverét, és a hátát a ház oldalának támasztotta. Bekukucskált az ablakon, és intett a lánynak, hogy bukjon le.

— A konyhában nincs senki. A többi szobában sötét van. Vagy elmentek, vagy alszanak. Látok egy vezeték nélküli telefont a konyhapulton. Várj itt. Bemegyek és megszerzem. Itt kint is használhatjuk.

Mia lélegzet-visszafojtva figyelte, ahogy Jack az ajtóhoz nyúlt. Megkönnyebbülésére nem volt bezárva, és hang nélkül kinyílt. A férfi bement a házba, ő pedig szorosabban markolta a fegyvert.

Két perccel később a férfi visszatért a telefonnal a kezében. Intett neki, hogy kövesse a garázshoz.

— Itt elbújhatunk, amíg telefonálsz — mondta Jack, és Mia kezébe nyomta a készüléket.

Tizenkettedik fejezet

A lámpa a garázs felett halvány fénybe vonta a rejtekhelyüket az épület oldalában. Jack hallgatta, ahogy Mia halkan a telefonba beszél. Rettenetesen bosszantotta, hogy a motoros fickótól kérnek segítséget, de tudta, hogy nélküle nem tudja kijuttatni magukat innen.

Megsebesült, és a lány is. Látta a vért Mia lábán, meg a rengeteg vágást és horzsolást. Mégis, egy szóval sem panaszkodott. Alábecsülte őt.

Vajon mi történt vele abban a néhány órában, amíg szem elől vesztette? El akarta kapni Drake-et, meg akarta ölni, amiért Miához ért. Remélte, hogy időben érkezett, és még nem volt alkalma kezelésbe venni a lányt.

Mia megfordult a telefonnal a kezében.

— Eljönnek értünk — mondta halkan.

— Mennyi idő? — kérdezte Jack.

— Talán harminc perc — felelte a lány és megvonta a vállát.

— Gyere ide! — mondta neki Jack.

Mia hozzábújt, Jack pedig magához szorította. Aztán megfordította, és felhúzta az ingét. Végigsimított a testén, megnézte, nem sebesült-e meg. Meg akart bizonyosodni róla, hogy jól van. Visszafordította, megfogta a csuklóját, és összeráncolta a homlokát, amikor meglátta a horzsolásokat. Kikötötték. Lehajolt, és megcsókolta a lány csuklóját.

— Mit műveltek veled? — kérdezte rekedten.

Mia komolyan a szemébe nézett. Kék szeme csillogott a halvány fényben.

— Csak amit látsz, semmi mást.

Összetámasztották a homlokukat.

— Sajnálom, Mia. Úgy sajnálom, hogy ezt kellett tennem. Csak remélhetem, hogy nem gyűlölsz majd, mikor ez az egész véget ér.

A lány átkarolta a nyakát. A teste összeolvadt vele, izgalmában lehunyta a szemét. A férfinak tetszett, hogy ennyire összeillenek. Mia annyira finom és édes.

— Nem gyűlöllek — suttogta a lány.

A férfi szorosan tartotta, kócos haját simogatta.

— Pedig kellene. Megbocsáthatatlan, amit tettem.

Meglepetésére a lány elhúzódott, és lassan a szájához érintette az ajkát. Gyöngéd, finom, és fájdalmasan édes csók volt. Jack moccanni sem mert, nehogy elrontsa a pillanatot.

— Megmentettél — suttogta a lány. — Hogy lenne ez megbocsáthatatlan?

A férfi hosszan rámeredt. A lány egyre több meglepetést okozott neki. Mindig törékenynek tartotta, akire vigyáznia kell. Ehhez a szerephez szokott. Mia új arca elgondolkodtatta. Lehet, hogy nincs is rá annyira szüksége, mint ahogy gondolta? Hisz egyáltalán nem gyenge. Acélos erő rejtőzik a megtévesztően törékeny külseje mögött.

Lehet, hogy neki van inkább szüksége rá. Az érzés zavarba hozta.

— El kell tűnnünk, mielőtt az itteniek hazaérnek — szólalt meg Jack. — Visszamehetünk a patakhoz. Elég mély ahhoz, hogy ne lássanak meg bennünket az útról.

Mia odaadóan a kezébe tette a sajátját. Lehajolva mentek. Amikor elérték az utat, Jack szétnézett, aztán maga elé tolta Miát. Amilyen gyorsan csak tudtak, átrohantak a túloldalra, és lecsúsztak az árokba.

Jack a karjába vette a lányt, és szorosan tartotta, amíg váltak. Néhány perc után a férfi megszólalt.

— Milyen kocsija van a barátodnak?

— Egy piros Dodge — felelte. — Jó emberek, Jack — tette hozzá, amikor megérezte, hogy a férfi nem szívesen bízik idegenekben.

— Igen, reménykedjünk benne, hogy a zsaru barátod nem pendül egy húron az itteniekkel.

— Biztosan nem — felelte a lány szárazon.

Ahogy múlt az idő, Mia felengedett a karjában, a teste a férfiéhoz simult. Jack a fejét simogatta, és a tarkóját csókolgatta. A karja pokolian fájt, de legalább a vérzés úgy-ahogy elállt. Ha alaposan kitisztítják és bekötözik, nem lesz semmi baj. Inkább Mia miatt aggódott. Épphogy csak meg tudta vizsgálni a sebeit a garázs halvány fényében.

Amikor egy közeledő autó hangját hallotta, megfeszült a teste. Mia összerezzent a karjában. Jack az ujját a lány ajkára tette.

— Megnézem — motyogta. — Maradj itt, amíg nem hívlak!

Előhúzta a fegyverét, és kimászott az árokból. Egy autó tartott feléjük, országúti világítással. Okosnak kell lennie, különben nem lát majd semmit a fényárban.

Biztosra akart menni. Megvárta, míg a kocsi elég közel ér hozzá, aztán az út közepére ugrott, előrántotta a fegyverét, és a vezetőoldalra célzott.

Az autó csikorogva megállt. Két másodpercen belül Jackre egy pisztoly csöve szegeződött. Mexikói felállás. Pedig egyikőjük sem mexikói.

Egy másik férfi is kiszállt az autóból, de nem foglalkozott Jack-kel. A motoros fickó volt az.

— Mia? — kiabált. — Merre vagy, kislány?

Jack feszültsége engedett kissé. Aggodalom érződött a fickó hangjában. A másik — feltehetően Mac — nem beszélt, csak Jackre szegezte a fegyverét. Aztán megszólalt:

— Nem szeretem, ha fegyvert fognak rám. Főleg, miután fölkeltem az illető kedvéért az éjszaka közepén.

Jack leengedte a pisztolyt, és a nadrágjába dugta. Odasietett, ahol Mia lapult, lehajolt, és odanyújtotta a kezét.

— Biztonságos. Feljöhetsz.

Jack felhúzta maga mellé az árokból. Mia azonnal a motoros fickóhoz szaladt.

Mac odalépett hozzájuk, de a fegyverét még mindig a kezében tartotta.

— Szerintem hagyjuk a formaságokat, tűnjünk el innen a fenébe!

— Megsebesültél, kislány? — kérdezte a motoros fickó, és átölelte Miát.

— Jól vagyok, Ryder, csak menjünk innen!

Jack birtoklón átölelte a derekát, és beültette a hátsó ülésre. Ryder az utasülésre huppant, Mac pedig átment a vezetőoldalra.

Miután elindultak, Mac Jackre nézett a visszapillantó tükörből.

— Remélem, elárulod, mi a fene folyik itt!

Jack Mia vállára tette a karját, és magához húzta.

— A nevem Jack Kincaid. Texas Ranger vagyok. Ma éjjel Miát elrabolták, és el akarták árverezni szexuális rabszolgaként.

Rydernek elakadt a lélegzete.

— A szemét állatok!

— Hogy jön ide a helyi rendőrség? — kérdezte Mac. — Ryder azt mondta, Mia szerint nem bízhatunk bennük.

— Tényleg nem — válaszolta Mia csendesen.

Néhány perc után a kavicsos útról az autóútra kanyarodtak.

— Bukjatok le! — utasította őket Mac szárazon. — Lezárták az utat előttünk. Nem értem, mi történik itt, de remélem igazat mondtok, mert én most hazudni fogok.

Jack lerántotta Miát a kocsi padlójára és ráfeküdt. Ryder néhány táskát dobott Jackre. Mi a fene van bennük? Tégla? — szuszogott Jack.

A kocsi lassított, Jack visszatartotta a lélegzetét. Hallotta, hogy Mac mond valamit. Biztosan felvillantotta a jelvényét. A rendőr valami őrült pszichopatáról beszélt, aki elszabadult, és egy nőről, akit kábítószer-birtoklásért köröznek.

Néhány másodperc múlva elindultak, Jack megkönnyebbült.

— Most már felkelhettek — szól hátra Mac. — Tiszta a levegő.

Jack felmászott az ülésre, és felsegítette maga mellé Miát.

— Jól vagy? — kérdezte halkan.

Mia bólintott és hozzábújt.

— Közel vagyunk a házamhoz — mondta Mac.

Negyedórával később egy kis ház bejárójára hajtottak. Mac és Ryder kiugrott, Jack is kiszállt a hátsó ülésről. Kinyújtotta a karját, Mia rátámaszkodott, és kimászott a kocsiból. Megpróbálta lejjebb húzni az inget, hogy lehetőleg minél többet takarjon.

Amikor beléptek a házba, Jack meglepődve látta, hogy egy csinos lány Mac karjaiba ugrik, vágyakozó csókot nyom a szájára, majd ugyanezt teszi a motoros fickóval is. Utána pedig Miára néz, és a szeme összeszűkül. Jack baljós tekintettel méregette. Cseppet sem volt ínyére valami sznob csirke, aki lenézi Miát.

Mac védelmezőn Kit elé lépett, a karját keresztbe tette a mellkasán.

— Figyeljetek ide! — szólt Mia fáradtan. — Nem tudnánk megspórolni ezt a kakasviadalt? Megígérem, hogy Kit és én nem fogunk egymásnak esni.

Ryder aggódva nézett Miára.

— Miért nem mész és zuhanyzol le, kicsi lány? Szerzek neked tiszta ruhát.

— Mindkettőnkre ráfér a zuhany — vágta rá Jack, és nem érdekelte, hogy a többiek mit gondolnak.

— Semmi gond, megmutatom, hol a fürdőszoba, és szerzek valamit, amit felvehettek.

Jack Mia hátához érintette a kezét, és előreengedte. Követték Rydert a nagy hálószobába.

— Teszek néhány ruhát az ágyra nektek.

— Köszönöm, Ryder — felelte Mia.

— Bármikor, kicsi lány.

Amint Ryder kilépett a szobából, Jack a fürdőszobába ment Miával.

— Mi a pokol van itt? Úgy érzem magam, mintha a piroslámpás negyedben járnék.

Mia felnevetett.

— Mac, Ryder és Kit különös kapcsolatban élnek, azt hiszem.

Jack felhúzta az egyik szemöldökét.

— Úgy érted, hogy együtt vannak? A motoros fickó mindkettővel kavar?

— Nem, Jézusom, dehogy! — Mia kacagni kezdett. — Ó, Istenem, ha Mac és Ryder hallaná, mit mondtál, biztosan megölnének. Ők…, tudod…, nos…, mindketten szeretik Kitet.

Jack hitetlenkedve nézett rá.

— Őrület. Én képtelen lennék megosztani a nőmet egy másik férfival.

A lány hosszan ránézett, a szemében érzelmek izzottak.

— Azt el is hiszem.

Jack megnyitotta a zuhanyt, és lehúzta a szétszakadt farmerját. Mia ingének aljához nyúlt, és lassan kibújtatta belőle. Nagyon figyelmes volt vele, vigyázott rá, nehogy fájdalmat okozzon. A lány teste azonnal vággyal válaszolt.

Jack belépett a meleg vízsugár alá, és behúzta maga után Miát. A víz záporozott rájuk. Jack a kezébe vette a lány arcát, lehajolt és megcsókolta.

A víz végigfolyt a lány mellén. A mellbimbója összerándult és megkeményedett. Jack képtelen volt ellenállni, megérintette. A tenyerébe vette a lány mellét, és az ujjával simogatta a bimbóját.

Sampont öntött a kezébe, aztán dörzsölni kezdte Mia haját. Beszappanozta a teste többi részét is. Óvatosan közelített a sebekhez és a horzsolásokhoz. Lemosta a piszkot és a vért a lábáról, kitisztította a nagy sebet a vádliján.

Aztán beszappanozta a saját testét is, majd gyorsan leöblítette, hogy minél hamarabb újra a gondjaiba vehesse a lányt. A zuhany alá tolta, lemosta a habot és a piszkot a bőréről. Dörzsölgette, simogatta a testét, igyekezett megszabadítani minden érintéstől, ami nem tőle származott.

Mia felnyögött, az odaadás édes hangja hagyta el a száját. Magáévá kell tennie most azonnal.

— Akarlak — suttogta Jack a fülébe. Nem kérés volt, inkább parancs, akármilyen gyengéden is hangzott.

Jack a combja alá nyúlt, és könnyedén az ölébe vette. A farka megmerevedett és előremeredt. Az egyik kezével Miát tartotta, a másikkal a puncijához tette a péniszét, aztán szépen lassan ráengedte a lányt.

Mia a férfi derekára fonta a combját, összekulcsolta a bokáját. Jack a tenyerébe vette a fenekét, le-fel mozgatta. A farka ki-be járt a testében.

Sietve, türelmetlenül dugta. Nem volt idejük rá, hogy lassan, kimérten szeretkezzenek. Nem mintha Jack egyébként képes lett volna ilyesmire. A szükség és a kirobbanó vágy olvasztotta eggyé őket. Mia feneke Jack combjához csapódott, a csattogó hang túlszárnyalta a folyó vízsugárét.

A férfi érezte, hogy a heréje megfeszül. Lehajtotta a fejét, és a fogát a lány finom bőrébe mélyesztette a nyakán. Mia a fülébe lihegett, és még erősebben szorította a karjával.

Jack rögtön elment, forró magja elárasztotta a lány belsejét. Tudta, hogy a lánynak még nem volt orgazmusa. Egyszer-kétszer még megtolta, hogy teljesen kiélvezze az orgazmus gyönyörét.

Elzárta a vizet, aztán kivitte a lányt a zuhanyzófülkéből. Nem akarta, hogy elüljön benne az izgalom, Mia már közel volt a csúcshoz. Letette a fürdőszobaszekrényre, és szélesre tárta a combját.

A puncija sötétrózsaszín volt a behatolásaitól. Ott ült kitárulkozva előtte, szeméremszőrzete, amely sötét vonalat rajzolt fehér bőrére, a víztől és a spermától nedvesen csillogott.

Jack két ujjával beléhatolt, a hüvelykujjával a csiklóját simogatta. A másik kezét Mia farpofái közé süllyesztette. Egyik ujjával a szűk ánuszát kezdte kényeztetni.

Folyamatosan izgatta a lány punciját és csiklóját, majd bedugta az egyik ujját az ánuszába. Mia összerándult a kéretlen behatolásra, és felnyögött a kéjtől.

A teste magatehetetlenül vonaglott a fürdőszobaszekrényen. Hívogató vágy hatalmasodott el rajta.

— Milyen közel vagy? — hörögte Jack halkan.

— Ó, istenem! — lihegte Mia. — Kérlek, ne hagyd abba!

— Eszem ágában sincs abbahagyni, édes. Azt akarom, hogy elmenj a kezemtől.

Jack még egy ujját becsúsztatta a lány ánuszába. Mia megőrült a kéjtől. Az ágyékát a férfi kezének feszítette, ahogy egyre nagyobb magasságokba szárnyalt. A puncija összerándult és benedvesedett a férfi ujjai körül.

— Ez az! — mondta halkan Jack. — Engedd el magad!

Megsimogatta a csiklóját. A lány teste összerándult, és elernyedt. Óvatosan kihúzta belőle az ujját, és a karjába vette, miközben a kéj utolsó hullámai végigfutottak a testén.

— Öltözzünk fel, és oldjuk meg végre ezt az egész zűrzavaros ügyet!

Tizenharmadik fejezet

Mia remegő lábbal lépett be a hálószobába, ahol Ryder ruhát tett az ágyra mindkettőjüknek. Teljesen kielégült. Valahogy sikerült felvennie az inget és a melegítőalsót, mielőtt a lába feladta volna, aztán az ágyra rogyott.

Jack felvett egy pólót, és egy nadrágot, ami egy kicsit nagy volt rá. Odalépett Miához, és a kezébe vette az állát.

— Tudom, hogy fáradt vagy, de menjünk ki, és beszéljünk a barátaiddal. Nekem fel kell hívnom Kennyt, és meg kell tudnom, merre jár. Szerintem nemsokára ideér. Megígérem, ha ennek vége, egy hétig alhatsz.

Mia megpróbált mosolyogni, de nem volt hozzá elég energiája. Nagyot sóhajtott, felállt, és az ajtóhoz ment.

Mac, Ryder és Kit a nappaliban álltak. Felnéztek, amikor Jack és ő belépett. Mac karba tett kézzel, türelmetlenül vizslatta őket.

— Melyikőtök mondja el nekem végre, hogy mi történt? — kérdezte.

Jack Mia vállára tette a kezét.

— A gennyláda, akinek Mia dolgozott, megpróbálta elárvereztetni ma éjjel. Ha nem megyek oda, és törünk ki, már úton lenne valami beteg állathoz, aki szexuális rabszolgaként tartaná otthon.

Mac tekintete elsötétült, Ryder halkan káromkodott.

— Miért nem a helyi rendőrséghez fordultál? — kérdezte Mac.

— Mert ők is benne vannak — mondta Mia halkan.

Jack a szeme sarkából nézte fürkészve.

— Talán le kellene ülnöd, mielőtt összeesel, és elmesélni mindent, amit tudsz — mondta Mac kedvesen.

Kit hűvösen nézett Miára, de a tekintete kissé megenyhült.

— Hozzak nektek valamit inni?

Mia megrázta a fejét, leült a díványra. Jack állva maradt.

— Szerintem a bíró is egy húron pendül velük — mondta Mia. Mély levegőt vett. Tudta, hogy el kell mondania az egész történetet.

— Hat hónappal ezelőtt kerültem a városba. Nem terveztem, hogy sokáig maradok, csak megálltam a gyorsétteremnél, ettem valamit, és mikor kimentem, a kocsim nem akart indulni. Az egyik helyi zsaru szólt, hogy a sógorának van egy műhelye. Oda vontattak, és azt mondták, hogy a javítás több száz dollárba kerül majd. Annyi pénzem nem volt — tette hozzá szégyenlősen, nem akart Jack szemébe nézni.

— A műhely tulajdonosa azt mondta, van egy kis munka, amit el kéne végezni. Ha kisegítem, ingyen megjavítja a kocsit. Belementem. Azt akarta, hogy vigyek el egy táskát egy címre a város másik végébe.

Hallotta, hogy valaki felnyög, de nem tudta, ki volt, nem nézett fel. Az ölébe tette a kezét és folytatta.

— Félúton lemeszeltek. Ugyanaz a rendőr volt, aki a szervizbe vontatta a kocsimat. Átkutatta az autót, és drogot talált a táskában. Letartóztatott.

— A szemetek! — kiáltotta Jack. — Klasszikus átverés.

— Mielőtt feljelentettek volna, ujjlenyomatot vettek, vallomást tettem, satöbbi. Ekkor jelent meg Martin.

— Ki az a Martin? — szólt közbe Mac.

— Az övé a sztriptízbár — felelte Mia. — Szóval megjelent, és felajánlotta, hogy kifizeti az óvadékot, és elsimítja az ügyet, ha cserébe nála dolgozom. Később jöttem csak rá, hogy sztriptíztáncosnőt akar csinálni belőlem. Először tiltakoztam, de világossá tette — és a seggfej zsaru úgyszintén -, hogy azon nyomban letartóztatnak, börtönbe zárnak kábítószer-birtoklásért, ha nem teszem, amit mondanak. Többször céloztak rá, hogy a bíró közeli barátjuk, és súlyos ítéletre számíthatok.

— A pokolba! — mondta Jack, és ökölbe szorította a kezét. — Megölöm azokat a rohadékokat!

Mia akkor nézett fel rá először, mióta elkezdte mesélni a történetet. Nagyot nyelt.

— Jack, én tudtam, mi van a táskában. Tudtam, mit kér tőlem. Belementem, bűnös vagyok. Ha ez az egész kiderül, börtönbe zárnak.

Jack hosszan ránézett, a szemében düh izzott.

— Én pedig azt mondom, ha odafigyeltem volna rá, hogy valaki a gondodat viselje, ez soha nem történt volna meg.

— Szóval ő az a seggfej, aki fájdalmat okozott neked — mondta Ryder, felismerve a helyzetet. — Mindig is kíváncsi voltam rá, miért olyan szomorú a szemed.

— Kérlek, Ryder — csitította Mia.

Jack Ryderre nézett.

— Igen, én vagyok az a seggfej. Ugyanaz a seggfej, aki nem fogja tétlenül nézni, hogy megint bántsák!

— Nem térhetnénk vissza a mostani problémánkhoz? — kérdezte Mac felemelve a tenyerét. — Van egy kis gond. Ha az öreg Allen bíró egy követ fúj ezzel a Martinnal és legalább egy rendőrrel, akkor lefogadom, hogy a seriff is benne van. Messzire elér a kezük.

Jackhez fordult.

— A legjobb lesz, ha idehívod a Ranger barátaidat. Az a baj, hogy nincs kézzel fogható bizonyítékunk, anélkül pedig nem tartóztathatunk le rendőröket, nem is beszélve a bíróról. Ezer éve ők irányítják a várost.

— El kell kapnunk Martint és Drake-et, aki Mia árverését szervezte — motyogta Jack. — Ők ketten biztosan köpni fognak.

— Nem akarok börtönbe kerülni — suttogta Mia. Összeszorította a szemét, ahogy az elmúlt hat hónap rémálma felidéződött benne.

Jack letérdelt elé, megfogta a kezét, és a szemébe nézett.

— Nem fogsz börtönbe kerülni. Nem hagyom. Hiszel nekem? Tudom, hogy cserbenhagytalak, de most bíznod kell bennem. Képes vagy rá?

A lány bólintott. Jack magához húzta, hosszan és szenvedélyesen megcsókolta. Amikor elengedte, a lány ajka forró volt és duzzadt.

Jack felállt, és Macre nézett.

— Felhívom Kennyt, de aztán Martin és Drake után kell erednem. Ha megtaláljuk őket, ők elvezetnek majd a többiekhez. Kiben bízhatunk a kollégáid közül?

— Hadd telefonáljak én is párat — mondta Mac. — Lehet, hogy nem a szabályok szerint fogunk eljárni, de megoldjuk, az biztos.

Jack elvigyorodott.

— Kedvellek téged.

A következő órában számtalan telefonhívást bonyolítottak le, és még több zsaru érkezett a házhoz. Mia álmosan kuporgott egy takaró alatt a díványon.

— Ryder mondta, hogy majdnem szétrúgtad a seggét, mikor otthagyott engem.

Mia felnézett Kitre, és halványan elmosolyodott.

— Mondtam neki, hogy egy seggfej.

— Leülhetek? — kérdezte Kit.

Mia megvonta a vállát.

Kit sóhajtott.

— Nézd, tudom, hogy nem kedvelsz, és ami azt illeti, én sem szeretlek túlságosan. Nagyon csinos vagy, és Ryder látta a melled. De sajnálom, ami veled történt.

Mia felnevetett.

— Ha jobban érzed magad tőle, elárulhatom, hogy Texasnak ezen a részén a férfiak fele látta a mellemet.

— Csak azért engedlek be a házamba, mert Mac nem látta — felelte Kit szárazon.

Mia kissé felengedett. Nem, ő és Kit soha nem lesznek barátok, de értékelte az őszinteségét. Nem fogja megmondani neki, hogy Mac is látta a mellét. Járt a klubban, amikor még ott táncolt.

Fegyverek kattanása, golyóálló mellények suhogása hallatszott. A szobában vagy egy tucat ember mozgolódott, az akcióra készültek. Beszélgettek, tervezgettek és motyogtak.

Aztán elkészültek. Jack Mia elé térdelt.

— Hamarosan visszajövök. Mindent rendbe hozunk, Mia, ígérem.

A lány előrehajolt és szenvedélyesen megcsókolta.

— Siess! — suttogta.

Jack felállt és Ryderre nézett.

— Itt maradsz velük, ugye?

— Hát, nem vagyok zsaru — felelte Ryder hanyagul. — Kizárt dolog, hogy magára hagyjam Kitet vagy Miát. — A két férfi megértő pillantást váltott. Kit Machez sietett.

— Kérlek, légy óvatos! — mondta neki halkan. — Nem akarom, hogy bajod essék!

Mac megcsókolta, az ajkát birtoklón szorította a lányéra.

— Nem lesz semmi baj, baby. Maradj itt, Ryder majd vigyáz rád! Jövök, amint tudok.

Mia figyelte, ahogy a férfiak kimennek az ajtón. Nem tehetett róla, de félelem szorította össze a mellkasát. Jack elmegy, és megvívja az ő harcát. Mellette kellene lennie, nem itt. Neki kellene most harcolnia.

— Készítek valami ennivalót — mondta Kit, ahogy az ajtó becsukódott. — Enned kéne valamit. Mikor ettél utoljára?

— Nem emlékszem — vallotta be Mia.

Kit a konyhába ment, egyedül hagyta Miát és Rydert a nappaliban.

— Jól vagy, kicsi lány?

Mia megrázta a fejét.

— Félek. Nem akarom, hogy bárkinek baja essen az én hibám miatt.

Csendben ültek. Kit egy tányérnyi szendviccsel és egy kancsó teával tért vissza. Mia csak majszolta az ételt, nem volt étvágya.

A nappaliban ültek, várták, hogy teljen az idő. Egyszer csak kopogtatást hallottak az ajtón.

Ryder felállt.

— Menjetek a konyhába, és maradjatok ott. Megnézem, ki az.

Mia követte Kitet a konyhába, a halántéka lüktetett. A mosogatóhoz ment, megnyitotta a csapot, a vízsugár alá tette a kezét, és az arcába csapkodta a vizet, hogy lenyugtassa magát.

— Nem tudok itt állni és várni — motyogta Kit. — Nem tudom, ki jött ide, de nem hagyom, hogy Ryder bajba kerüljön…

…egy sztriptíztáncosnő miatt. Kitnek ki sem kellett mondania, az arckifejezése mindent elárult. Mia nem vádolta. Neki sem tetszett volna, ha a férfi, akit szeret, egy senkiért kockáztatja az életét. Követte Kitet. Amikor beléptek a nappaliba, Mia ereiben megfagyott a vér. Ryder mellett két rendőr állt. Két Buford megyei zsaru.

— Mia Nichols? — kérdezte az egyik, és előrelépett.

Ryder káromkodott.

— Megmondtam, hogy maradjatok a konyhában!

— Letartóztatási parancsunk van ön ellen, Miss Nichols. Tegye a kezét hátra, és forduljon meg!

Mia rémülten bámult a két rendőrre.

— Mi a vád? — kérdezte rekedten, noha tudta. Tudta.

— Kábítószer-birtoklás és prostitúció.

A zsaru odament hozzá, megragadta a karját és megfordította. Hátracsavarta a csuklóját, és rákattintotta a bilincset. Aztán hátrahajlította a másik karját is és hozzábilincselte az előzőhöz, majd határozott hangon ismertetni kezdte a jogait.

— Ryder, tegyél valamit! — kiáltotta Kit.

— Ne! — mondta Mia. — Ne csináljatok hülyeséget. Nem éri meg, hogy miattam megsérüljetek, vagy meghaljatok. Csak keressétek meg Jacket, és szóljatok neki.

Ryder nem tudta, mit tegyen: szedje szét azon nyomban a két rendőrt, vagy hallgasson inkább Miára?

— Csak letartóztatnának téged is, Ryder! Nem hagyhatod egyedül Kitet — könyörgött Mia. — Az egyetlen reményem, hogy elmondjátok Jacknek, mi történt.

Ryder hosszan és keményen káromkodott.

— Ne aggódj, Mia! Kit és én elmegyünk veled.

— Maradjatok itt — kérlelte őket Mia. — Kérlek! Itt kell lennetek, amikor Jack megérkezik. Ne aggódjatok miattam, rendben?

A rendőrök kivitték Miát a járőrkocsihoz, és durván belökték a hátsó ülésre. A legrosszabb félelme valóra vált. Börtönbe dugják. Hogy segíthet rajta Jack ezek után?

Tizennegyedik fejezet

Mia a kis börtöncella sarkában ült, a térdét a mellkasához szorította. Ujjlenyomatot vettek tőle, lefényképezték, felolvasták a jogait, és egy cellába dugták. Mindent előírás szerint. Letartóztatták kábítószer-birtoklás és prostitúció miatt.

Mindegy, mi történt aznap éjjel Martinnal, a seriffel vagy a bíróval, ő mégiscsak börtönbe került. Meg kell fizetnie azért, amit tett.

Hangot hallott a folyosóról, és felnézett. Felállt, a cella ajtajához szaladt.

Itt van Jack?

A rácshoz nyomta a fejét, hátha lát valamit. A szívébe markolt a rémület. Nem Jack volt, hanem a rendőr, aki először letartóztatta, aki csapdába csalta.

Mia hátrálni kezdett. A szemét zsaru az! Mi is volt a neve? Fred? Frank? Mintha bármit is számítana. Talán a Faszfej illene rá legjobban.

— Nézzenek oda, csak nem Mia Nichols?

Kulcscsörgés hallatszott, majd a zár kattanása, ahogy a férfi kinyitotta az ajtót. Rémület és bizonytalanság szorította össze a lány szívét. Mit fog tenni vele? Senki nincs, aki megállíthatná, senki, aki segíthetne neki. Az egész rohadt őrs nyakig benne van.

A férfi, belépett a cellába, és becsukta maga mögött az ajtót. Kéjsóváran végigmérte a lányt, ahogy közeledett hozzá.

— Mit akarsz? — kérdezte Mia magabiztosabban, mint ahogy érezte magát.

— A helyedben kedvesebb lennék — felelte a férfi.

Kinyújtotta a kezét, és megsimogatta a haját. Mia elrántotta a fejét.

A férfi visszakézből megütötte, az ajka felhasadt.

Mia az arcához kapta a kezét. Megdöbbent, milyen gyors volt a pofon. Az ujja véres lett, ahogy hozzáért a szájához.

A férfi megragadta a nyakát és feltolta a falra. A keze a torkát szorongatta, az arcán érezte forró leheletét.

— Van valami, amit még el kell intéznünk, te kurva! Mindig jobbnak gondoltad magad nálam. Most már nem vagy olyan nagyra magaddal, mi?

A másik kezével letépte a lányról az inget. Mia keményen küzdött ellene, de a férfi keze úgy szorította a torkát, hogy csillagokat látott. A száját hirtelen a lányéra tapasztotta, csókolta, a nyelvét a szájába nyomta. Mia fuldoklott tőle, a tehetetlenség könnyei áztatták az arcát. A férfi csípője a testéhez nyomódott, érezte a merevedését, és tudta, ha nem tesz valamit, ott helyben megerőszakolja.

A férfi a nadrágjával babrált. Ha legalább elengedné a torkát!

Végül elvette a kezét, hogy kikapcsolja az övét. Mia levegő után kapkodott, és azon igyekezett, hogy elmúljon a szédülése. Egyelőre nem tett semmit, a megfelelő pillanatra várt. Eltűrte a férfi érintését, hogy a tökéletes pillanatban vághasson vissza.

Amikor elővette a farkát, Mia az elmúlt hat hónap összes dühét beleadta a rúgásba. A férfi hátrahanyatlott, üvöltött fájdalmában. Mia nem vesztegette az időt, ráugrott, megragadta gyorsan lanyhuló péniszét, és teljes erejéből megcsavarta. Ökölbe szorította a kezét, újra és újra a férfi arcába vágott vele.

— Rohadt kurva! — ordította a támadója.

Visszaütött, eltalálta a lány állát. Mia a földre zuhant, küzdött, hogy el ne ájuljon. Nem veszítheti el az eszméletét. Meg fogja erőszakolni, akár magánál van, akár nem. A férfi ráugrott, megragadta a karját és a feje fölé szorította. Mia lefejelte az orrát. A vér azonnal ömleni kezdett belőle. A férfi az arcához nyúlt, aztán dühödten Mia gyomrába öklözött. Az összes levegő kiszaladt a lány tüdejéből, fuldoklott. De vasakarata nem engedte, hogy elhagyja az ereje. A férfi arcába karmolt, és olyan mélyre vájta az ujját a szemébe, amennyire csak tudta.

A férfi leborult róla, sebesült arcát szorongatta. Mia remegve talpra állt. Lépéseket hallott a folyosóról, felnézett, és elszállt minden reménye. A másik zsaru volt az. Tehetetlen düh áradt szét benne. Kettejükkel nem fog tudni megbirkózni.

— Mi a fene történik itt? — kérdezte a rendőr, miközben a kulcsokkal babrált, hogy kinyissa a cella ajtaját.

Mia a túlsó sarokba menekült. Lehet, hogy megteszik, amiért jöttek, de biztos, hogy drága árat fizetnek érte. Várt, összegyűjtötte minden erejét, és felkészült a támadásra.

— A rohadt kurva megtámadott! — hörögte az első, miközben feltápászkodott.

A másik zsaru undorodva nézett rá.

— Mekkora seggfej vagy te, Moreland! Éppen szorul a hurok. Martint és Drake-et letartóztatták, te meg mindent kockára teszel egy pináért!?

Moreland megtörölte az orrát, amiből még mindig ömlött a vér.

— A ribancnak egy kis nevelésre van szüksége!

— Hagyd a fenébe! — mondta a másik zsaru. — Tűnj el innen és szedd rendbe magad!

Moreland és Mia gyűlölettel meredtek egymásra, majd a férfi lassan elindult az ajtó felé. Útközben megállt, visszafordult és felemelte a mutatóujját.

— Még nem végeztünk, ribanc!

Mia összes izma megfeszült, amikor a másik rendőr odalépett hozzá és az arcába nézett.

— Ha jót akarsz magadnak, felejtsd el, ami történt!

A fenyegető szavak után sarkon fordult, kiment a cellából, és becsapta az ajtót maga mögött.

Amikor eltűntek a folyosón, Mia megállíthatatlanul remegni kezdett. A földre zuhant, az arcát a kezébe temette. Hányinger fogta el, bemászott a sarokba és öklendezett.

Lassan felállt, a keskeny priccshez botorkált. Mindene fájt. Összetépett ingét magára terítette, és várt. Jackre várt. Remélte, hogy még idejében odaér.

Jack Macre bámult. Olyan erősen szorította össze a fogát, hogy hallotta a csikorgását.

— Hogy érted, hogy Miát letartóztatták?

Mac beletúrt rövid hajába.

— Ryder hívott. Két rendőr jelent meg a háznál Mia letartóztatási parancsával. Kábítószer-birtoklás és prostitúció.

— Prostitúció? Mi a fene?

A Clark megyei rendőrőrs előtt álltak, ahol Martint és Drake-et hallgatták ki. Jack akarta vallatni őket, de Kenny kitette a szűrét az épületből.

— A fenébe — átkozódott Jack -, vajon hová vitték?

— Ryder azt mondta, Buford megyéből jöttek. Biztos vagyok benne, hogy a megyei fogdában van.

Jack még egyet káromkodott.

— Ki kell hoznunk onnan. Nem bízom azokban a rohadékokban.

— Nem fog menni, hacsak Martin és Drake nem vall eleget, hogy megszerezzük a letartóztatási parancsokat. Addig nincs az a bíró, aki szabadon engedné.

Jack a rendőrőrs ajtajára bámult.

— Akkor talán a legjobb lesz, ha rábírjuk őket, hogy valljanak. Nem engedem, hogy Mia az éjszakát a börtönben töltse.

Majdnem összeütközött Kennyvel az ajtóban.

— Megszereztük, ami kellett. Letartóztatási parancsom van a seriff, a megyei bíró és a seriff néhány alkalmazottja ellen Buford megyében. Éppen oda tartunk, ha jönni akartok.

— Miát letartóztatták — mondta Jack. — Odamegyek, és megnézem, mit tehetek érte. Ki akarom hozni. Azt akarom, hogy ejtsék ellene a vádakat. Intézd el, hogy így legyen.

— Amint találok egy bírót, aki belemegy. Ott találkozunk.

Jack bólintott, aztán visszasietett Machez.

— Elviszel? — kérdezte kurtán.

Mac bólintott.

— Szállj be!

Tizenötödik fejezet

Amint beálltak a Buford megyei börtön parkolójába, Jack kiugrott a kocsiból és rohanni kezdett. Beviharzott a bejáraton, az íróasztal mögött ülő rendőr nem kis megdöbbenésére.

Elővette a jelvényét.

— Jack Kincaid vagyok a Texas Rangerektől. Ha jól tudom, itt tartják fogva Mia Nicholst.

A rendőr szeme furcsán csillogott. Zavarba jött, de azt mondta, hogy nincs náluk ilyen nevű fogva tartott személy.

Jack előrehajolt, és átrántotta a rendőrt az íróasztalon.

— Vagy elmondod, hol van, vagy esküszöm az élő istenre, itt rögtön kinyírlak.

— Jack, vegyél vissza! — szólalt meg Mac az ajtóban.

A rendőr előhúzta a fegyverét, és Jackre célzott vele.

— Tegyél le, te barom! Kurvára nem érdekel, ki vagy! Letartóztatlak egy rendőrtiszt bántalmazásáért!

— Na, akkor pofa be! — kiáltotta Mac.

Közelebb ment, és a fegyverével a bufordi rendőrre célzott.

— Dobd el a fegyvert! Jack, engedd el!

Jack visszalökte a rendőrt a székébe. Tompa puffanással ült le, majdnem hátraborult.

— Most pedig megmondod, hol van Mia Nichols!

— Hármas cella — motyogta a rendőr.

— Add ide a kulcsokat! — követelte Jack.

A rendőr a zsebébe túrt és odalökött Jacknek egy kulcscsomót.

— Menj egyedül! — mondta Mac. — Én szemmel tartom a barátunkat, amíg Kenny ideér.

Jack végigrohant a folyosón, és megállt a harmadik cella előtt. A szeme a priccsre szegeződött, ahol Mia feküdt összegömbölyödve. Bedugta a kulcsot a zárba, és feltépte az ajtót.

Odarohant, a lányhoz, a szíve a torkában dobogott.

— Mia? — suttogta.

Óvatosan megérintette a vállát. A torka összeszorult, amikor érezte, hogy a lány remeg.

Gyengéden megfordította. Rettenetes dühöt érzett, amikor meglátta a véres arcát. Ami még ijesztőbb volt: a torkán hatalmas zúzódás látszott. Megpróbálták megfojtani.

A lány inge szétnyílt, ahol el volt szakadva. Ökölnyi zúzódás kéklett a jobb oldalán.

— Mia, drágám, jól vagy?

Könnyek ömlöttek a lány szeméből, miközben Jack óvatosan a karjába vette. Istenem, legszívesebben ő is sírva fakadt volna. Üvöltött volna dühében. A lány remegett a karjában, az egész teste rázkódott.

— Mit tettek veled? — kérdezte elcsukló hangon.

— Nagyon boldog vagyok, hogy itt vagy — suttogta a lány. — Nagyon féltem.

Jack eltolta magától, hogy lássa az arcát. Az ujjával finoman megsimogatta, félrehúzta a haját az arcából. Az ajkát a homlokára tapasztotta, és forró könnyek szöktek a szemébe.

— Mit tett veled? — kérdezte szaggatottan.

— Nem hagytam magam — felelte Mia büszkén. — Azt hiszem, eltörtem az orrát.

Jack mosolygott, alig kapott levegőt, ahogy megpróbálta visszatartani az érzéseit.

— Ügyes vagy, baby!

— Ne hagyj itt! — könyörgött a lány, és még több könny ömlött a szeméből.

— Nem foglak, édes. Esküszöm, nem foglak. Kórházba viszlek. Most azonnal elmegyünk innen.

— Annyira féltem — suttogta. — Most, hogy itt vagy, már nem félek.

A szavak, amelyeket gyengéden a férfi fülébe suttogott, rég elfeledett érzéseket ébresztettek Jackben. Olyan érzéseket, amelyekről azt hitte, benne nem léteznek. Szégyellte bevallani, hogy valaha azt gondolta Miáról, gyenge.

Még véresen, sebesülten is áradt belőle az erő. Nagyon erős nő volt. A legkevésbé sem gyenge. Valójában ő volt a gyengébb.

Ha a lányról volt szó, olyan kiszolgáltatottnak érezte magát, mint egy újszülött.

Óvatosan felemelte a lányt, úgy vigyázott rá, akár egy kristálypohárra. Mia a fejét a vállára hajtotta és lehunyta a szemét. Egy könnycsepp gördült végig Jack arcán, ahogy vitte a folyosón. Amikor a bejárathoz ért, hűvös pillantással mérte végig a rendőrt, aki még mindig az íróasztalnál ült. Nagyon kellett erőlködnie, nehogy szélvészként kezdjen tombolni a dühe.

— Visszajövök, és halott ember vagy.

A rendőr arca elfehéredett.

— Nem én csináltam! — válaszolta védekezőn. — Moreland volt! Az idióta képtelen a farkát a nadrágjában tartani. A lány ellenállt, betörte az orrát. Hazaküldtem, hogy megmosakodjon.

— Gyerünk, haver! — mondta Mac csendesen. — Elviszlek a kórházba. Később majd elrendezzük a többit.

Jack mögötte ment, tomboltak benne az indulatok. Soha életében nem érezte magát ennyire feldúltnak. Mégis, amikor lenézett Miára, azonnal ellágyult ennyi gyengédség és bűntudat láttán. Legszívesebben térdre borult volna előtte.

Miát az ölében tartva beült az autóba. Vigyázott, nehogy beüsse valamijét. Nem akart újabb fájdalmat okozni neki.

Amikor megérkeztek a kórházhoz, Mac egy dzsekit nyújtott Jack felé.

— Takard be, ha gondolod — mondta Mac.

Jack bólintott, és a lányra terítette a dzsekit, hogy ne lássák.

— Köszönöm a fuvart, ne várj rám! Biztos vagyok benne, hogy Kennynek szüksége van rád.

— Visszajövök, és elmondom, mi történt — ígérte Mac.

Jack bevitte Miát. Nem tette le, még akkor sem, amikor a betegszobára vártak. Mikor végre behívták őket, az ágyra fektette és betakarta.

A vizsgálat alatt végig mellette volt, és fogta a kezét. Remegett a dühtől, mikor Mia a támadás részleteit mesélte. Legszívesebben megölte volna a rohadékot. A vérét kívánta. Levágná a farkát, és lenyomná a torkán. Soha életében nem érzett ilyen vadállati dühöt.

Amikor az orvos végül elment, Jack megsimogatta Mia arcát.

— Sajnálom, hogy ez történt veled, Mia. Nagyon sajnálom, hogy nem voltam ott, és nem tudtalak megvédeni.

A lány fájdalmasan felnevetett.

— Sikerült megvédenem magam.

— Igen, tudom. Büszke vagyok rád. A másik zsaru azt mondta, alaposan szétrúgtad Moreland seggét.

Mia furcsán mosolygott a duzzadt ajkával.

— Nem hiszem, hogy a közeljövőben használni fogja a szerszámát.

Jack viszonozta a nevetését.

Mia arca elkomolyodott.

— Mi lesz velem, Jack? Börtönbe kell mennem egy időre? Nagyon félek.

Jack a tenyerébe vette az arcát.

— Nem mész börtönbe, Mia! Téged felültettek, ahogy a nagykönyvben meg van írva. Nem érdekes, hogy mi volt a táskában, a kezdetektől fogva félrevezettek. Martin és Drake úgy énekelt, mint a pacsirta. Ugyanezt művelték az összes csinos lánnyal, aki megjelent a városban. Kihasználták őket a sztriptízbárban, aztán eladták annak, aki a legtöbbet kínálta értük az árverésen. Évek alatt szép kis üzletté nőtte ki magát a dolog.

Könnyek áztatták Mia arcát.

— Olyan ostoba voltam — suttogta. — Bárcsak Dallasban maradtam volna. Lenne lakásom, munkám.

Jackbe fájdalom hasított. Jól tudta, miért hagyta ott a lány Dallast. Miatta. Behunyta a szemét és leszegte a fejét. Eszébe jutott a lány fájdalmas kijelentése, amikor azt mondta, hogy nem szerette, nem törődött vele. Rettenetesen szégyellte magát, mert igaza volt.

Nem törődött vele. Nem úgy, ahogy kellett volna. Egyfajta kötelezettségnek érezte, hogy vigyázzon a kislányra, aki elveszítette az apját a razzián. Mikor a lány eljött hozzá aznap éjjel, ártatlanul, teljesen levette a lábáról. Ám a munkája közbeszólt, és meg sem fordult a fejében, hogyan érinti ez majd Miát. Elment, hogy elvégezze a feladatát, a lányt a munkája mögé sorolta.

De most… Most rájött, hogy szerette. Szerette, de nagyon rosszul bánt vele. Sok fájdalmat és keserűséget okozott neki. Félő volt, ha vele marad, elvenné tőle, amit a legjobban szeret benne és összetörné. A lelkét. A bátorságát. Nem teheti meg, nem kényszerítheti, hogy megadja magát az ő domináns természetének.

— Jack — suttogta Mia.

A lányra nézett, kínzó érzései kiültek az arcára.

— Mire gondolsz? — kérdezte Mia.

Kinyújtotta a kezét, és az ujjával megérintette a férfi ajkát.

Jack megfogta a kezét és megcsókolta.

— Azon töprengtem, mennyire szeretlek. Mennyire szeretném, ha más lenne minden. Mennyit bántottalak.

A lány szíve megtelt gyengéd érzésekkel.

— Szeretsz?

A férfi lehajtotta a fejét.

— Csak most jövök rá, hogy mennyire. Bárcsak ne lenne késő. Bárcsak…

Mia felkászálódott az ágyban, felszisszent a fájdalomtól.

— Édes, mit művelsz? — ugrott föl Jack és visszanyomta az ágyra.

— Hogy érted, hogy túl késő? — kérdezett vissza Mia. — Már nem akarsz engem? Azért, amit tettem?

A férfi döbbenten nézett rá.

— Istenem, dehogy. Csakis miattam, Mia. Nem vagyok elég jó neked. Soha nem is voltam. Ezért küzdöttem olyan sokáig az érzéseimmel. Olyan édes és ártatlan vagy. Hatalmas tűz van benned, és a lelked… Nem látod, Mia? Ha együtt maradnánk, összetörném benned, amit a legjobban szeretek. Fognálak, és addig-addig irányítgatnálak, amíg nem lenne más választásod, mint hogy meghajolj, vagy megtörj. Nem akarom, hogy megtörj, Mia.

A lány zavartan nézett rá.

— Miről beszélsz, Jack?

A férfi érezte, hogy a szégyentől összerándul a gyomra.

— Amikor szeretkeztünk, Mia, mikor néztek bennünket, részemről nem csak játék volt. Ilyen lenne mindig velem. Én elvárom, nem, megkövetelem a teljes odaadást a nőtől. A hálószobában és azon kívül is. Nem tehetem meg veled, édes.

Mia mosolygott. Hatalmas, boldog mosoly volt, az egész arca felderült tőle. A szeme úgy ragyogott, mint a tiszta, nyári, texasi ég. Jack még soha nem látott ilyen szépet.

— Ó, Jack — sóhajtott. — Ez minden?

— Igen — bökte ki a férfi. — Mia, nem hiszem, hogy megértetted.

— Dehogynem értem — felelte a lány még mindig mosolyogva. — Szeretlek, és nem akarlak többé elengedni. Gondolod, hogy nem tudtam ezt rólad, Jack? Már akkor is tudtam, amikor az ágyadba lopóztam két évvel ezelőtt. Tudtam, és elfogadtam. Sőt vágytam rá. Szükségem volt rá. Szükségem van rád, Jack. Csak rád.

Jack nagyokat nyelt, de a torkában támadt gombóc csak nem akart elmúlni. Mindent rosszul csinált, mégis a legcsodálatosabb ajándék hullott az ölébe a világon. Mia odaadta magát neki, a bizalmát, a szerelmét.

— Biztos vagy benne? — szólalt meg végül. — Biztosnak kell lenned benne, Mia, mert később nem foglak elengedni. Mindig szeretni foglak, mindig vigyázni fogok rád, de hozzám fogsz tartozni.

— Mindig is biztos voltam benne, Jack. Bárcsak vártam volna rád. Bárcsak ne futottam volna el, mint egy megbántott kislány. Sok hibát követtem el, és belefáradtam a menekülésbe. Haza akarok menni. Veled.

Jack óvatosan a karjába vette, és magához szorította.

— Egyszer azt mondtad, nincs semmi gyengédség benned — mondta Mia tompán a mellének. — Tévedtél, Jack, velem mindig gyengéd voltál. Tudom, hogy soha nem fogsz fájdalmat okozni nekem. Vágyom a dominanciádra. Szükségem van rá. Csak akkor érzem magam biztonságban, ha veled vagyok.

A férfi elhúzódott tőle, de csak annyira, hogy megcsókolhassa, megízlelje a száját. A lány szavaira tűz lobbant a lelkében. Békét, mély elégedettséget érzett, amelyről azt hitte, soha nem fog a részese lenni.

— Még mindig túl öreg vagyok hozzád — mondta mogorván.

Mia pajkosan mosolygott.

— Szerencsés vagy. Ha már öreg és ősz hajú leszel, én még mindig szexi kis csirke leszek az ágyadban.

Jack ismét szenvedélyesen megcsókolta, és magához szorította.

— Így igaz. És úgy tervezem, hogy sokáig, nagyon sokáig maradsz az ágyamban, édes.

Tizenhatodik fejezet

— Kinyithatod! — mondta Jack, és elvette a kezét Mia szeme elől.

A lány az előtte álló téglaházra bámult, majd meglátta az „Eladó” táblát, amelyen keresztben „Elkelt” felirat állt. Csodálkozva pillantott Jackre.

— Ez a…

— …miénk — felelte Jack. — Ma reggel írtam alá a papírokat.

Mia örömében felsikoltott és a nyakába ugrott. A férfi elkapta, a lány pedig átölelte a csípőjét a lábával. Csókokkal halmozta el az arcát és a száját, miközben Jack csak nevetett. Egy hónap telt el azóta, hogy otthagyták Dél-Texast és az összes kínzó emléket. Miát tisztázták a vádak alól. Jó nagy ügy kerekedett a dologból, számtalan letartóztatással.

Dallasban közös lakást béreltek, Jack visszament dolgozni a Rangerekhez. Ragaszkodott hozzá, hogy a lány ne vállaljon munkát. Mia tudta, hogy még mindig aggódik a — fizikai és lelki — sebei miatt.

— Na, mit gondolsz? — kérdezte Jack, aztán megfogta a kezét és elindultak a bejárati ajtó felé.

— Imádom!

— Azt akarom, hogy feleségül gyere hozzám — közölte Jack. — Amint megszerveztük. Arra gondoltam, elrepülhetnénk Vegasba a következő vagy az azutáni hétvégén.

Mia elmosolyodott. Tipikus Jack-féle tervezés. Nem kérdez, csak bejelenti, mi van. Nem mintha kérdéses lett volna, van-e kedve hozzá. Ezt a férfi is jól tudta, legalábbis tudnia kellett. Az elmúlt hónap minden percét együtt töltötték, hogy minél jobban kiismerjék újdonsült kapcsolatukat.

Még mindig volt idő, amikor Jack azon aggódott, hogy túlságosan erőszakos, de Mia csak nevetett rajta, és azt mondta, különben nem lenne vele. Ez igaz is volt. Mia szerette őt, a domináns természetét, örömmel megadta magát az akaratának. Jack pedig nagyon vigyázott rá.

A lány sóhajtott. A rengeteg félelem és rettegés után annyira boldog volt Jackkel, hogy el sem hitte.

— Nagyon elhallgattál — szólalt meg mellette Jack.

Mia rámosolygott.

— Csak gondolkodtam.

— Miről?

— Ez túl szép, hogy igaz legyen. Nagyon boldog vagyok. El sem hiszem, hogy szeretsz.

A férfi tekintete elkomorodott, magához rántotta a lányt.

— Én vagyok a szerencsés kettőnk közül, édes. Meg sem érdemellek. Meg sem érdemlem a bizalmadat azután, ami történt. Az életem hátralevő részét azzal fogom tölteni, hogy bebizonyítsam, mennyire szeretlek. Egyetlen nap sem telik majd el úgy, hogy ne tudnád.

Mia sóhajtott, és csókra nyújtotta az ajkát.

— Igen, hozzád megyek.

Jack bűnbánóan mosolygott.

— Gondolom, meg kellett volna kérdeznem.

Mia elmosolyodott, és újra megcsókolta.

— Ami azt illeti, megkérdezhetted volna, de jobban tetszik, hogy közölted velem, összeházasodunk. Vegas csodálatos ötlet. Most pedig hajlandó vagy végre megmutatni az új otthonomat, vagy itt fogunk álldogálni az udvaron egész nap?

Content

Maya Banks
Vénuszdombi mesék

Amit akar

Első fejezet

Második fejezet

Harmadik fejezet

Negyedik fejezet

Ötödik fejezet

Hatodik fejezet

Hetedik fejezet

Nyolcadik fejezet

Kilencedik fejezet

Tizedik fejezet

Tizenegyedik fejezet

Tizenkettedik fejezet

Tizenharmadik fejezet

Tizennegyedik fejezet

Tizenötödik fejezet

Ami kell neki

Első fejezet

Második fejezet

Harmadik fejezet

Negyedik fejezet

Ötödik fejezet

Hatodik fejezet

Hetedik fejezet

Nyolcadik fejezet

Kilencedik fejezet

Tizedik fejezet

Tizenegyedik fejezet

Tizenkettedik fejezet

Tizenharmadik fejezet

Tizennegyedik fejezet

Tizenötödik fejezet

Tizenhatodik fejezet

Tizenhetedik fejezet

Amire vágyik

Első fejezet

Második fejezet

Harmadik fejezet

Negyedik fejezet

Ötödik fejezet

Hatodik fejezet

Hetedik fejezet

Nyolcadik fejezet

Kilencedik fejezet

Tizedik fejezet

Tizenegyedik fejezet

Tizenkettedik fejezet

Tizenharmadik fejezet

Tizennegyedik fejezet

Tizenötödik fejezet

Tizenhatodik fejezet